
Introducere 


Fenicienii au creat în bazinul Mării Mediterane o civilizaţie 
originală, cu o mare putere de expansiune si au înrîurit în 
chip notabil multe din popoarele vecine lor. Stüpinirea asupra 
Mediteranei — talosacratia feniciană — a urmat desigur celei 
egeo-cretane, care pare să se fi prăbușit după invazia acheeni- 
lor-micenieni si după invazia „,„Popoarelor Mării“ (circa 1200 
î.e.n.). 

Despre fenicieni există o literatură imensă pe care o viață 
de om nu o poate parcurge, totuși informaţiile precise despre 
lumea lor sînt destul de puțin coerente si posedăm date frag- 
mentare despre fiecare din cetüfile-orase feniciene al căror 
număr era si el însemnat. Cu alte cuvinte, deși s-au făcut 
multe săpături arheologice în numeroase polisuri feniciene risi- 
pite de-a lungul coastelor Mediteranei, nu posedăm informații 
atit de exacte si de întinse despre fenicieni, cum sînt cele des- 
pre greci, romani ori chiar despre Egiptul faraonic. Acest fapt 
se datorește mai întîi numărului considerabil de polisuri feni- 
ciene, apoi dejăimării sistematice a fenicienilor de către duş- 
manii lor de moarte, grecii si romanii ; în fine trebuie pus si pe 
seama misterului cu care se înconjurau și fenicienii în toate 
activitățile, mister impus de teama de a nu fi concuraţi si spio- 
nafi de greci, de estrusci sau de romani. 

Fenicienii scriau pe foi de papirus pe care il importau din 
Egipt ; marele stat-oras Byblos, de pe coasta feniciană a Medi- 
teranei, a dat chiar numele grecesc al cărții byblos (de unde 
Biblie „carte sfintá^), ori papirusul în climatul destul de umed 
al ţărilor mediteraneene este un material perisabil, si nu s-a 
putut conserva așa cum s-a păstrat în mormintele Egiptului de 


5 


Sus cu un climat torid si uscat. Astfel cea mai mare parte d 
scrierilor feniciene ce ne-ar fi putut aduce informafii sigure 
despre lumea lor a pierit. Pe de altă parte nimicirea de către 
romani a marelui imperiu creat de Cartagina, distrugerea din 
temelie a acestui stat-oraș, ne-au lipsit cu totul de informaţii 
directe despre istoria si viața polisului fenician. 

Totuși aflarea la Ras-Samra a ruinelor marelui stat-ovas 
Ugarit din mileniul al II-lea si găsirea unui număr considerabil 
de tăblițe scrise într-un alfabet derivat din scrierea cuneiformă 
ne-a pus în față o parte considerabilă din vechile mituri feni- 
ciene, precum si date originale despre viața socială si economică 
în acest stat-oras. În afară de săpăturile de la Ugarit s-au efec- 
tuat numeroase altele în locurile unde se înălțau statele-orase 
feniciene. Cele mai interesante săpături arheologice au fost efec- 
tuate la Cartagina, apoi în Africa de Nord, pe coasta Meditera- 
nei, în fine în Fenicia antică însăși s-au scos la lumină urmele 
a numeroase state-orașe. Rezultatele acestor săpături nu au fost 
toate publicate si multe din ele ar putea invalida concluziile si 
informaţiile ce le-am avut pînă în prezent despre fenicieni. 

Pentru o serie de semitologi, doar cei ce au locuit în Fenicia 
propriu-zisă — în epoca de fier — pot fi numiţi fenicieni sau 
colonii ale lor. Din numărul acestora este de menţionat, de pildă, 
Sabatino Moscati, a cărui carte despre fenicieni a fost tradusă 
si în româneşte ; pentru alți semitologi (Georges Contenau) feni- 
cieni sînt si cei ce au locuit în Fenicia în epoca de bronz — deci 
la Ugarit — și maialestrebuie considerați ca avînd aceeași limbă, 
organizație politico-socială, religie si mitologie toţi canaaneenii 
din Siria si Palestina. De fapt, cum accentuează toţi cei ce i-au 
studiat, fenicienii aceștia, oriunde s-ar fi găsit își dădeau numele 
de ,canaaneeni*. În volumul de faţă locuitorii din Ugarit sau 
Byblos, în epoca de bronz, sînt considerați ca făcînd parte inte- 
grantă dintre fenicieni, ca si toţi canaaneenii din Siria și Pa- 
lestina. 

De fapt fenicienii au avut o istorie prestigioasă și dacă viața 
este o aventură, aventura feniciană este una dintre cele mai 
fantastice ; porniţi din cîteva orașe de pe coastele Mediteranei, 
fenicienii ajung să întemeieze cetăți puternice pe toate [ürmu- 
rile Mediteranei, trec Gibraltarul, parvin în Insulele Canare şi 
Azore, apoi cu slabele corăbii din vremea lor merg în Senegal, 
dau înconjur Africii, pătrund pînă în America de Sud și stabi- 
lesc relații comerciale trainice, prin Marea Roșie, cu îndepărta- 
tul Ofir. 


Ura adversarilor, greci $i romani, a umbrit multe din faptele 
lor glorioase, dar victoriile unui mare general fenician cum a 
fost Hannibal, care a străbătut călare pe elefanți, Alpii şi a ocupat 
Italia, precum si bătăliile inversunate ale fenicienilor cu grecii 
nu au putut fi trecute cu vederea chiar de un istoric prieten al 
romanilor cum era spaniolul Pomponius Mela care scria: ,,Fe- 
nicienii au fost un neam de oameni iscusiji, care au propásit 
în vreme de război si de pace. Ei erau nemăsurat de pricepuţi 
în scrieri şi în literatură, ca şi în celelalte arte, in meșteșugul 
navigării, în războiul pe mare şi în măiestria de a cîrmui o 
împărăție“. 

Dar urmele strălucitoarei civilizații feniciene se află risipite 
de-a lungul fármurilor Mediteranei şi muzeele tuturor marilor 
centre de pe aceste meleaguri sînt pline de opere de artă feni- 
ciană. Turistul care vizitează Damascul, Beirutul, Tunisul, Malta, 
Marsilia sau multe din porturile spaniole găsește urme trainice 
ale apusei civilizații feniciene sau poate vedea săpăturile arheo- 
logice care au dus la dezgroparea de temple, palate sau monu- 
mente feniciene. 

În volumul de față, unele capitole vor apare mai ample decît 
altele, pentru că nu posedăm, în stadiul actual al cunoștințelor 
noastre, informaţii sigure cu privire la fenicieni decît în anumite 
domenii. Adică trebuie să mărturisim că există multe necunoscute 
în studiul civilizației feniciene și aceste lacune vor apare clar în 
limitele spațiului grafic avut la dispoziţie. 

Pe de altă parte ne îngăduim să observăm că volumul de faţă 
nu este o compilaţie după tratate franceze, engleze şi germane, ci 
un studiu original alcătuit mai cu seamă pe temeiul textelor 
feniciene găsite la Ugarit, al inscripfiilor feniciene, al datelor 
despre canaaneeni și fenicieni din cărţile sacre ale iudeilor, pre- 
cum si al textelor în limba greacă veche privitoare la Fenicia. 
Dealtfel nădăjduim că cititorul va găsi deîndată că o serie de 
capitole cum ar fi „Modul de producţie tributal și fenicienii“, 
„Mantica feniciană“, „Catartica feniciană“, „Magia feniciană“ eto. 
înfățișează puncte de vedere și aspecte cu totul noi. 

Trebuie să relevăm că acest studiu asupra civilizaţiei feni- 
ciene se înscrie pe linia cercetărilor si studiilor de semitologie 
care au avut în România mari precursori (orientaliștii Constan- 
tin Șăineanu și fratele său, Lazăr Sdineanu, H. Tiktin, M. Gas- 
(er) și au actualmente reprezentanţi străluciți ca Atanase Negoiţă 
$i Ion Alexandru, orientalisti care au făcut să apară lucrări re- 


7 


marcabile în reviste, valoroase studii științifice de mare prestigiu 
în Occident. 


Dar semitologia română este cu mult mai veche, căci Psaltirea 
mitropolitului Simion Stefan, tipărită la Alba Iulia în 1651, este 
tradusă din ebraică, și în sec. al XVIl-lea trăiau în Transilvania 
$i în Moldova învățați care cunoșteau araba, ebraica si aramaica. 


În ceea ce privește volumul de faţă, el va prezenta un tablou 
mult mai complet al civilizaţiei feniciene decît o serie de studii 
apărute în străinătate. Aceasta întrucît va cuprinde literatura și 
cultura statului-oras Ugarit si a statului-oraș Byblos în epoca de 
bronz, dar mai ales va fi cu mult mai complet întrucît îi va 
prezenta și pe canaaneeni — locuitori din Siria, Palestina si Fe- 
nicia — care vorbeau aceeași limbă, aveau aceleași tradiţii, ace- 
iaşi zei și aceleași rituri ca si fenicienii și își dădeau același 
nume ca ei. 


Fenicienii și canaaneenii 


Popoarele semite s-au extins din mileniul al patrulea î.e.n. 
în toată partea de apus a Asiei, apoi din mileniul al II-lea i.e.n. 
au cuprins regiuni din Africa, pentru ca în mileniul intii al erei 
noastre arabii, semiti si ei, coboritori din același mitic Sem, fiu 
al lui Noe, ca si celelalte popoare semite, sá cucereascá tot nordul 
Africii si Spania pină la munţii Pirinei. Expansiunea semitá în 
Asia si Africa — proces care se desfășura de patru milenii — a: 
fost uneori însoţită de lupte si de cuceriri, dar ea a fost deseori 
pașnică, aşa cum a fost cea a arameilor. 


Este foarte verosimil — așa cum au afirmat mulţi istorici — 
cá semitii au locuit initial in Peninsula Arabică, unde intinderile 
de nisip, in care răsar oaze îndepărtate mult una de alta, ocupă 
sute de mii de kilometri pátrati. 


Deşertul arabic a putut oferi o minunată protecţie naturală 
proto-semitilor care, vietuind in condiţii de nomadism si sepa- 
rati de vecinii lor prin vaste deșerturi aride, erau la adăpost 
și nu riscau să fie nimiciti, prádati si inrobiti în urma campani- 
ilor de jaf și de cucerire ale popoarelor din jurul lor. Pustiul i-a 
apărat pe proto-semiti, la fel cum munţii sau pădurile au protejat 
alte neamuri, sau așa cum deltele unor fluvii sau insulele de pe 
mări si de pe fluvii i-au păzit pe alții de invazii străine. 

Migraţia semită din peninsula arabă după Mahomet, apoi 
fundarea statului-cetate Palmira (Tadmor) de către semiti (ce par 
a fi arabi) apoi crearea statului nabateenilor (ce erau in mod 
sigur arabi) sint exemple incontestabile ale acestui exod ce i-& 
adus pe semiti din Arabia in Asia apuseaná, pe care au cucerit-o 
in parte. 


Pe de altă parte nordul Siriei, care în mileniul al III-lea 
î.e.n. se numea Tara Amurru, pare a fi fost o etapă in acest exod 
al populațiilor semite din Arabia către Asia occidentală. Căci 
prima mare invazie consemnată documentar a semitilor, aceea 
care întemeiază în nordul Sumerului monarhia Agade, porneşte 
din Tara Amurru. Tot aşa a doua invazie semitá care inteme- 
iază monarhia babiloniană cu suverani — printre care trebuie 
să-l numărăm şi pe regele Hammurabi (circa 1730—1685 i.e.n.), 
adică prima dinastie babiloniană — plecă de asemenea din Tara 
Amurru. 


SES 


4 ` — Ceramică canaaneeană 


Astfel, din pustiul arabic semitii au migrat în Palestina, 
Siria, Mesopotamia, împărțindu-se în neamuri înrudite prin limbă, 
dar avînd multe tradiţii si obiceiuri comune. 

Desigur semiţii au fost la început nomazi, trăind o viaţă 
pastorală, asigurîndu-și existenţa din creșterea turmelor. Noma- 
dismul primelor grupuri semite era legat de nevoia de apă și de 
locuri de pășunat pentru turmele de oi, de vite mari, mai tîrziu 
de cămile. Societatea nomazilor semiti avea ca element primar 
familia patriarhală, în care tatăl este autoritatea supremă, iar 
căsătoria este uneori de tip poligam, deşi în realitate condiţiile 
grele de viaţă în pustiu reduc cu totul pentru beduinii semiti 
putinţa de a avea mai multe soţii. Mai multe familii înrudite 
alcătuiesc tribul care își duce viaţa în comun, se deplasează în 
desert împreună, fac opriri şi folosesc împreună izvoarele şi 
păşunile. 

În cadrul societății nomade proprietatea semitului era foarte 
limitată si consta din cortul său, armele, vitele sale. 

Dar nomazii pătrund încetul cu încetul în regiunile locuite 
«le o populaţie stabilită, așezată în fortificaţii, se infiltreazá si se 

amestecă cu locuitorii orașelor pe care le cuceresc. Procesul este 
clar în Mesopotamia unde triburile semite akkadiene ocupă trep- 
tat oraşele sumeriene şi întemeiază la rîndul lor așezări oráse- 
nesti fortificate. În Siria si în Palestina semitii nomazi veniţi 
din sud întîlnesc popoare care nu sînt nici indo-europene nici 
semite si pe care Cartea Facerii (X, 2) îi numeşte fii ai lui Iafet, 
iafetitii. Astfel locuitorii oraşului Ierihon, identificat ca cel mai 
vechi oraș din Orientul Apropiat, nu erau desigur semiti cu 7000 
de ani în urmă. Dar penetratia triburilor semite în Palestina si 
Siria se face succesiv si mai multe valuri de nomazi semi pă- 
trund în aceste regiuni la epoci diferite. 


Siria şi Palestina sînt situate la confluenţa marilor puteri 
militare si politice ale Orientului Antic: Egiptul, Babilonul, 
Asiria, statul hittit si statul Mitanni. Pe aceste páminturi, ma- 
rile puteri de atunci se întîlnesc şi se luptă între ele, dominînd 
alternativ cînd una cînd alta, așa că viaţa micilor state-cetáti ce 
se întemeiază în această regiune este nesigură. Desigur lipsește 
O civilizație superioară care să domine un timp îndelungat în- 
treaga regiune, dar lipseşte şi un substrat civilizatoriu pe care să 
fie grefate noile culturi ale nomazilor veniți din desert. 

Încet-încet noii sosiți cuceresc orașele fortificate din Siria şi 
Palestina si întemeiază mici state-cetáti ale căror vestigii dove- 
desc o civilizație ajunsă la nivelul celor din Egipt si Mesopo- 
tamia. Aceste state-cetáti semite sint: Mari, Ebla, Alalakh, Ieri- 
hon, iar pe coastele Mării Mediterane : Gaza, Askalon, Ajod, Iafa, 
Akko, Tir, Sarepta, Sidon, Berit, Arvad, mai la nord Ugarit etc. 

De fapt se poate afirma că cei care au „inventat“ statul-oraş 
au fost sumerienii, si polisurile sumeriene au premers celor akka- 
diene cu mult. După modelul acestor state-orașe sumeriene, al- 
tele similare s-au format în tot Orientul de Mijloc și de acolo în 
tot bazinul Mediteranei, la grecii vechi si la etrusci. 

Fără nici o îndoială pînă în momentul cînd arheologia a în- 
ceput să se dezvolte, în mijlocul secolului al XIX-lea, cunoştin- 
tele noastre despre fenicieni derivau în întregime din scrierile 
evreilor, grecilor şi romanilor cu care cei dintîi stabiliseră relații, 
nu întotdeauna prietenoase. Aceasta pentru că literatura feni- 
ciană a dispărut în marea sa majoritate. Pe de altă parte operele 
scriitorilor greci nu ne-au înfățișat un tablou prea simpatic des- 
pre fenicieni. Plutarh, scriind în secolul întîi al erei noastre, mult 
după căderea Cartaginei, se exprimă în felul următor despre 
fenicieni : 

„Ei sînt un popor plin de venin și morocănos, supuși celor 
care îi cirmuiesc, tiranici pentru cei pe care îi guvernează, jos- 
nici cînd se tem, aprigi cînd sînt provocati, neclintiti în hotăriri, 
şi așa de severi încît dispretuiesc orice simt al umorului si orice 

Portul ortificial (cothon) si poarta sudică a orasului fenician Motya 
Tot asemenea Appian, un grec din Alexandria care trăia cu 
un secol mai tîrziu, scrie despre fenicieni : 
„În vreme de înflorire si de mărire, cartaginezii sînt cruzi si 
trufasi cu toti oamenii, dar sint smeriti în timpuri de restriște“. : 
Cercetările arheologice au contribuit mult la crearea unet 
imagini diferite asupra fenicienilor. Totuși descoperirile arheolo- 


gice au fost mult mai puţin fructuoase cu privire la civilizaţia 
feniciană, în raport cu alte civilizaţii antice. Mai cu seamă nu 

s-a găsit nici un text scris cu privire la opiniile feniciene despre 
relaţiile lor cu egiptenii, asirienii şi grecii, sau despre comerţul 
cu vecinii, ori texte care să ne dea informaţii despre cunostin- 
tele lor tehnice și rezultatele la care au ajuns în ceea ce priveşte 
colorarea cu purpură, construcţia de corăbii sau metalurgia. 

Astfel că putem să ne facem o părere despre aceste activităţi 
numai după obiectele si monumentele arheologice dezgropate în 
cursul săpăturilor efectuate ; de asemenea trebuie să luăm în 
consideraţie scrierile altor popoare. În multe chestiuni legate de 
civilizaţia feniciană trebuie de multe ori să recunoaștem desă- 
virsita noastră ignoranță. Totuşi lucrările si cercetările ultimelor 
decenii au dus la formarea unei imagini generale limpezi despre 
acest popor mic dar viteaz care a produs un impact atit de impor- 
tant asupra istoriei lumii şi a dezvoltării civilizaţiei. 

In lumea antică fenicienii au fost cei mai vestiti exploratori 
şi au reuşit să întemeieze un mare număr de colonii foarte inde- 
părtate. În calitate de negustori şi artizani ei au creat gi au 
transportat bunuri de-a lungul mărilor din toată lumea cunoscută 
în antichitate. Vitejia lor de luptători încercaţi s-a arătat nu 
numai în bătăliile cu Roma şi în rezistenţa prelungită a Cartagi- 
nei la atacurile conjugate ale romanilor, ale grecilor si ale fosti- 
lor lor aliaţi numizi, ci si în împotrivirea vajnică vreme de atiţia 
ani faţă de oștile mesopotamiene, ca si faţă de acelea ale lui 
Alexandru cel Mare. 

Dar toate acestea sint lucruri mici față de realizarea lor cea 
mai de seamă care le perpetuează veşnic amintirea, adică față 
de alfabet. Pentru că toate limbile semite şi indo-europene au 
folosit, cu mici excepţii, scrierea inventată de fenicieni — alfabe- 
tul fenician adoptat mai întîi de greci, apoi de etrusci, în fine 
de romani, iar dintre popoarele semite de iudei, de aramei și de 
arabi. 


Poporul fenician — în numirea sa stricto sensu — ocupa 
o fisie strimtá din coasta Mării Mediterane de la Tartus pînă la 
sud de muntele Carmel. Dar în cărţile sacre ale iudeilor, în epoca 
de bronz, locuitorii acestei porţiuni din coastă ca și a hinterlan- 
dului poartă numele de canaaneeni ca și mulţi dintre locuitorii 
Palestinei si Siriei. Toti canaaneenii erau semiti şi vorbeau o 
limbă semită, dar în cărţile sacre ale iudeilor citim că un mare 
număr de popoare locuiau în Palestina înainte de venirea iudei- 
lor. Desigur hittiţii (hetei) erau indo-europeni, iar filistinii erau 
poate cretani, dar amoreii, refaimii, ferezeii, heveii, ghergheseii, 
iebusiţii 3 erau semiti ca si moabiţii, edomiţii, amoniţii, amale- 

citii, madianitii, avînd aceeași limbă si aceleași tradiţii religioase, 
aceleași credinţe ca şi cannaneenii, deci erau şi ei canaaneeni ca 
și fenicienii. De fapt pînă în vremea Fericitului Augustin (secolul 
al V-lea e.n.), fenicienii din Africa de Nord, întrebaţi din ce 
popor fac parte ráspundeau cá sînt canaaneeni. 4. Aşadar feni- 
cienii aveau sentimentul că aparțin aceluiaşi popor. 


Costumul unui fenician 


De asemenea în secolul al XV-lea î.e.n. pe o stelă a farao- 
nului Amenofis din Memfis locuitorii Feniciei sînt numiţi cana- 
aneeni. Astfel semitii din Siria, Palestina si Liban erau divizați 
încă din mileniul al II-lea î.e.n. în numeroase semintii purtînd 
nume diferite și fiind grupate în jurul unor state-orașe, guvernate 
de un rege, dar fiind cu totul de un neam, avînd aceeași religie, 
aceleaşi datini si tradiţii. Fenicienii sînt acei dintre canaaneeni 
care locuiau pe coastele mării, în state-orase porturi la mare, 
dar ei nu se deosebeau din punct de vedere lingvistic, ca și al 
tradiţiilor sau al religiei, de ceilalți semiti din aceste regiuni 
mai sus menționate. 

Grecii i-au numit însă pe acei dintre canaaneeni ce locuiau 
pe coastele Mării Mediterane, fenicieni, phoinikes şi această 
apelatie trebuie pusă în relaţie cu adjectivul phoinix („roșu pur- 
puriu“). Este posibil ca această denumire de phoinikes, fenicienii 
să o fi primit de la grecii micenieni, aheenii din Iliada, căci în 
textele miceniene scrise în alfabet linear B, a cărui descifrare 
este una din marile realizări ale epocii noastre, a fost găsit un 

adjectiv po — ni — ki — ja atestat la feminin avînd sensul de 
„roşu“ si de asemenea se află un substantiv po-ni-ki-jo care pare 
a fi numele unei buruieni numită herba phoenicea de Pliniu. 
Este neîndoielnic că acest nume de fenicieni este folosit de străini 
și a fost dat canaaneenilor de către micenieni, apoi de urmaşii 
lor greci. 


În Homer găsim un personaj numit doiw£ şi acest Fenix 
este fiul lui Agenor şi tatăl Europei care și ea poartă un nume 
semit. Un alt personaj numit Fenix, Goiw& este fiul lui 
Amyntor si preceptorul lui Ahile pe care îl povátuieste adesea. 5 
Pe de altă parte fenicienii par a fi numiţi în Odiseea daíaxec, 
Feaci, după cum în alte pasaje din Iliada si Odiseea fenicienir 
sint numiţi sidonieni, așa cum sînt denumiți si în unele locuri 
din cărţile sacre ale evreilor 7. Dealtfel în textele akkadiene ter- 
menul de kinakhkhu are sensul de „roşu purpuriu“ si numele 
de „canaaneean“ din limba asiro-babiloniană K m n s-a creat 
din acest termen de roșu purpuriu kinakhkhu si nu invers, 


Este foarte sigur că nu au fost autohtoni, canaaneenii, dar 
data pătrunderii lor in Siria, Palestina si Liban a fost mult con- 
troversată. S-a afirmat că odată cu ocuparea de către akkadient 
(mesopotamieni) a nordului văii Tigrului si Eufratului, au pă- 
truns Si semitii în Canaan, adică în jurul anilor 2350 î.e.n. Dar 
noi ştim din textele egiptene că statul-oraş Byblos făcea un 
comerţ intens cu valea Nilului în jurul anilor 3000 î.e.n. Nu 
este de admis că locuitorii din Byblos la acea epocă nu eraw 
semiti. Pe de altă parte nu sint urme de cuceriri prin puterea 
armelor nici la Byblos, nici în altă parte pe coasta Feniciei. 
Drept urmare trebuie să conchidem că existau semiti la Byblos 
şi în Canaan de la începutul epocii de bronz. Ceea ce ştim cu 
certitudine însă este că în secolul al XIV-lea î.e.n. în scrisorile 
de la Tell-el-Amarna, locuitorii micilor state-orase din Siria, 
Palestina si Liban isi dădeau numele de kinahu sau kinanu, deci 
canaaneeni, la fel cum spun cá se numesc si fenicienii din Africa 
de Nord in secolul al V-lea al erei noastre. Si aceastá mentiune 
în scrisorile de la Tell-el-Amarna — scrisori adresate faraonilor 
egipteni — este cea mai veche mențiune a canaaneenilor în afară 
de textele sacre ale iudeilor. 

Desigur fenicienii, locuitori ai statelor-oraşe de pe coasta 
Mării Mediterane, nu pot fi deosebiți deloc de marea masă a ca- 
naaneenilor, nici măcar prin ocupațiile si organizarea lor politică, 
cel puţin pînă la începutul mileniului întîi cînd începe coloni- 
zarea feniciană în bazinul Mării Mediterane. Canaaneenii din 

hinterland au creat o artă care este extrem de dificil de distins 
de cea a locuitorilor de pe coastă, mai ales datorită tendinței 
de a imita arta egipteană și mesopotamiană si a le contopi 
într-un amalgam, pe care o vádeau toţi canaaneenii. 

Desigur iudei care au ocupat regiunile sudice ale Palestinei 
în a doua jumătate a mileniului II î.e.n. aveau o religie diferită 
de cea a tuturor canaaneenilor, religie care a avut ca precursoare 
credinţa lui Avraam si reforma monoteistă a faraonului egiptean 
Ikunaton (Amenofis IV), dar si datinile, riturile și tradiţiile egip- 
tene care au pregătit legea lui Moise. Însă iudeii vorbeau aceeaşi 
limbă ca şi ceilalți canaaneeni şi nu erau deosebiți cu nimic de 
ei din punct de vedere lingvistic. De aceea iudeii au lucrat 
adesea alături de fenicieni, de exemplu au fost víslasi pe corá- 
biile feniciene, sau le vindeau cereale și fructe, sau vite. 


Astfel vom admite existența unui popor canaaneean semit 
care era împărțit in mici regate și state-orașe (polisuri) la fel 
cum erau Si grecii vechi sau etruscii, dar mai ales mesopotamienii 
la începuturile istoriei lor. Din rîndul canaaneenilor, grecii vechi 
au numit fenicieni pe locuitorii statelor-orage portuare. Cultura 
şi arta canaaneeaná este destul de unitară, așa cum era si limba 
vorbită a acestor triburi semite. 


Fenicienii din Africa de Nord, care au întemeiat Cartagina 
erau numiti de romani poeni, apelatie care derivá desigur de 
la grecescul phoinikes, dar ei isi dádeau numirea de canaaneeni 
după cum am arătat. Trebuie să adăugăm însă cá, începînd din 
a doua jumătate a mileniului al doilea î.e.n., a pătruns pe 
încetul venind din regiunea peninsulei arabice și a golfului persic 
un popor semit diferit din punct de vedere lingvistic de cana- 
aneeni : arameenii, care întemeiază în Siria mici state-orașe, 
dar mai ales pătrund în toate centrele feniciene, iudaice sau 
canaaneene, amestecindu-se cu populaţia locală. Asa se face cá 
in a doua jumătate a mileniului intii, nici iudeii, nici fenicienii 
nu se mai exprimă în limba lor originară, cea canaaneeaná, ci 
vorbesc aramaica, limba semită care se impusese dealtfel în 
toată Mesopotamia, ducind la dispariţia limbii babiloniene si asi- 
riene ca limbi vorbite. La începutul erei noastre semitii — înce- 
pînd de la malurile Mării Mediterane pînă în Golful Persic — nu 
mai au decît o singură limbă — cea aramaică ; se stie, de pildă, 
că iudeii din secolul I al erei noastre se exprimau în aramaică, 
limbă denumită în secolele XVI—XIX ale erei noastre chalde- 
eaná, apoi siriacă, ori arameeaná, iar fenicienii din vremea 
aceea vorbeau și ei aramaica. 

NOTE 


i Plutarh, Praecepta gerenda reipublicae, III, 6, în: Moralia, ed. Didot 
II, p. 796 

1 Appian, Lybica, VIII, 62 

3 Jud., III, 15 

4 Migne, Patrologia graeca, XXXV, col. 2096 

5 Iliada, IX, 168 si XVI, 196 

6 Odiseea, VI, 156 si VI 267 sq. 

7 Jud., X, 12 ; III Regi, XI, 1—33 ; Iezechiel, XXXII, 30 


Geografie 


Canaaneeni, adică semiții vorbind limba canaaneeaná au 
creat state-orașe mici în Siria, Palestina şi în Libanul de azi, 
deci începînd din sud, din deșertul Negeb, care se hotárniceste 
cu Egiptul, pînă în sudul Anatoliei de azi, iar spre est dincolo 
de Eufrat, întreaga regiune limitată spre vest de Marea Me- 
diterană. În mileniul II î.e.n. statele-orase canaaneene erau 
risipite printre altele hittite sau hurrite, iar în sud filistine, 
pe cînd în mileniul I î.e.n. apar state-orase aramaice în Siria 
și două state evreieşti în sud, Iuda și Israel, ai căror locuitori 
vorbeau totuși o limbă întru-totul asemănătoare cu canaane- 
eana. Canaaneenii aliați cu huritii, în cursul mileniului al 
II-lea, cuceresc o mare parte din Egipt creînd dinastia farao- 
nilor hiksosi, care domină Egiptul de Jos si se sfirgeste in 
jurul anilor 1580 î.e.n., cînd faraonul Ahmoses ii infringe şi-i 
izgoneste din Egipt pe hiksosgi. În Siria de Nord se întinde 
o vastă regiune deșertică pe care asiro-babilonienii o numeau 
Tara Amurru (a amoreilor) unde existau totuși oaze si aşezări 
semite numeroase, pe lîngă o populaţie nomadă ce făcea 
deseori incursiuni înspre nord, către Anatolia, dar mai ales 
spre est, unde se aflau mici state-orase hittite în mileniul 
II si I. 

Aici amoreii semiti întemeiază state-orașe însemnate, cum 
sint cel de la Ebla și acela de la Mari. care sint prospere la 
sfîrşitul mileniului al II-lea, dispárind însă pînă la 1700 î.e.n., 
cînd supremaţia deplină asupra întregii Mesopotamii este do- 
bîndită de marele rege babilonian Hammurabi. Amoreii din 
Tara Amurru, care au creat importantele state-oraşe Ebla, 
Mari, iar spre apus Alalakh, vorbeau dialecte semite foarte 

apropiate de cel canaaneean din Ugarit, deci nu se deosebeau 
în mileniul al III-lea si al II-lea î.e.n. de canaaneeni. 

Nu vom expune totuși în lucrarea de față decit geografia 
Feniciei propriu-zise, pentru că în celelalte regiuni, mai sus 
arătate, canaaneenii se află alături de aramei, de hittiti, de 
filistini si de iudei, dar şi pentru cá istoriceste din Fenicia, 
ingusta fisie de pămînt între mare si munţii Liban, începe 
întreaga aventură feniciană. 

Aşadar pe ţărmul de răsărit al Mării Mediterane semiţii 
veniți din Tara Amurru întemeiază state-cetáti mici, similare 
polisurilor grecești de mai tîrziu, și toată această regiune este 
numită din antichitate Fenicia. Avînd ca limite la sud mun- 
tele Carmel, la nord golful Issus, Fenicia era mărginită la 
răsărit de lanțul muntos al Libanului, iar la apus de Marea 
Mediterană. 

Fenicia este formată din depozite calcaroase, căci pînă la 
sfîrşitul erei terțiare era un podiş acoperit de ape. Dar apele 
s-au retras cînd s-a creat depresiunea mediteraneană, și în 
podișul menţionat s-au produs linii de ruptură de unde provin 
cele două lanțuri de munți paralele — Libanul si Antilibanul. 
Fenicienii erau siliţi, datorită lipsei pămîntului agricol din 
fara lor, să-şi cîştige existența din alte resurse decit agri- 
cultura. 

Într-adevăr pămîntul putea fi cultivat extensiv doar în 
nord, în vecinătatea orașului Akko, unde se aflau cîmpii ade- 
vărate. În restul Feniciei muntele se află foarte aproape de 
ţărmul mării, astfel că fenicienii au trebuit să-și caute hrana 
mai mult în comerţ, pescuit si mestesuguri. 

Munţii Libanului au aproape 100 km lungime şi peste 
3000 de metri înălțime, fiind un obstacol greu de străbătut, 
întrucît rarele trecători sînt aşezate la 1500 de metri cele mai 
multe. La răsărit de Munţii Libanului, dar paralel cu ei 
și cu Marea Mediterană, se află Munţii Antilibanului care 
sint mai puţin înalţi (2860 m, virful marelui Hermon), iar 
dincolo de acest lanţ deşertul Siriei. Valea, lungă de 112 km, 
așezată între aceşti munți, numită de grecii vechi Cele-Siria 
„Siria scobită“ era greu accesibilă, dar foarte rodnică. 

Din cauza apropierii munţilor de mare, nu sînt rîuri 
mari in Fenicia, ci curg torente care inundă totul în 
vremea ploilor iar vara sînt uscate. Între cele două lanţuri 
de munţi curg două rîuri mai largi Orontes (azi Nahr-el-Asi) 
şi Leontes (azi Litani). 

ORASELE FENICIENE 


Fenicienii locuiau deci într-o întindere 
strimtá de uscat, așezată între Munţii Liban și 
Marea Mediterană, dar această fișie de pămînt 
se află ea însăşi împărţită în sectoare izolate 
de către prelungirile pe care Munţii Liban le 
trimiteau spre mare. Aceste creste ce prelun- 
gesc Munţii Libanului sfirgesc în mare în chip 
abrupt si in epoca istorică a Feniciei nu se 
afla nici un drum care sá le ocoleascá. 

Trebuie de fácut un mare ocol prin inte- 
riorul tárii spre a strábate acesti pinteni ce 
impárfeau Fenicia in segmente despártite intre 
ele. Dar pe mare legătura între un oraș si altul 
era ușoară. Tocmai această configuraţie spe- 
cială a ţării a făcut ca Fenicia să nu consti- 
tuie niciodată un adevărat regat ca cel egip- 
tean sau cel babilonian, ci să se ridice un 
număr de mici cetăţi dintre care una sau alta 
avea supremaţia. 


Fenicienii au întemeiat orașele lor în locul 
unde era un promontoriu stincos, înălțime ce 
înainta pe ţărmul mării, dar au ales mai cu 
seamă locul unde o insulă se afla aproape de 
mal, ca la orașul Aradus, la Sidon si la Tyr. 
Orașul clădit în vecinătatea promontoriului 
stincos avea două porturi, unul la nord, celá- 
lalt la sud, unde debarcau corăbiile, după cum 
predomina vîntul de sud sau cel de nord. În 
caz de pericol şi de invazie străină toată popu- 
latia orașului se retrăgea în insula din fața 
celor două porturi, unde putea să reziste multă 
vreme asediului si impresurárii vrájmage. Asa 
erau așezate oraşele Sidon si Tyr. 

Dar Libanul si Antilibanul erau acoperiti de 
páduri de nepátruns : stejari, brazi, dar mai cu 
seamă cedri care formau una din bogăţiile ţă- 
rii. În micile cîmpii si pe văile munţilor lor 
fenicienii cultivau legume, cereale, in, poate 
şi bumbac (ale cărui grăunţe s-au găsit în mor- 
minte egiptene), dar si vița de vie, smochinul, 
curmalul, palmierul, pe care egiptenii ce treceau 
prin aceste părţi nu se săturau să le admire. 

Animalele sălbatice prosperă într-o regiune muntoasă: 
ursul, pantera, hiena, lupul, sacalul si vulpea. Dintre animalele 
domestice trebuie menționat în primul rînd măgarul, care nu 
era impur, spurcat ca în Egiptul antic şi cu care se trans- 
portau mărfuri de la o aşezare la alta în mari caravane. De 
asemenea catirul ca animal de transport, folosit pentru călă- 
rie, la fel calul (pătruns în Fenicia la începutul celui de al 
doilea mileniu, adus de indo-europeni, hittiti si mitannieni, 
dar folosit doar inhámat la care de luptă si nu pentru călărie). 
Cámila a fost adusă si ea in Fenicia în aceeaşi epocă, pro- 
babil din regatele arabice din sud. Boii nu erau cei egipteni, 
ci boii cu coarne mici, bos brachyceros, şi alături de ei exis- 
tau bivoli, boi cu cocoașe, frecvent intilniti în Mesopotamia 
și Valea Indusului în mileniul al III-lea î.e.n., apoi oaia 
Si capra. 

Pestele era foarte abundent pe tot litoralul fenician, şi 
spre deosebire de grecii din Iliada si Odiseia, care nu mincau 
peşte, și de egipteni (care considerau cei mai mulţi peşti 
spurcati, impuri, întrucît trăiau în mare — împărăţia zeului 
dezerdinii, Seth), fenicienii mîncau pește şi-l prindeau din 
mare si din rîuri. Si iudeii, vecinii şi rudele cele mai apropiate 
ale fenicienilor, mincau peste, în afară de interdicţia alimen- 
tării cu pesti fără solzi î. Unele rîuri din Fenicia adăposteau 
crocodili dintr-o specie mai mică decît cei ce viețuiesc în Nil, 
dar totuși primejdiosgi. Serpii erau numerosi în Fenicia, iar 
din pustiul sirian veneau stoluri de lăcuste și scorpioni. 

Dar fenicienii, cu toate bogăţiile lor naturale, nu puteau 
să trăiască din agricultură ori să devină o ţară exportatoare 
de produse agricole. Căci ceea ce posedau din mare abundență 
era doar lemnul de construcţii, în special lemnul de cedru, 
din pădurile mari ale munților Liban. Şi acest produs i-a pus 
de timpuriu în legătură pe fenicieni cu egiptenii, care erau 
lipsiţi cu totul de lemne de construcţie. Parfumul pe care îl 
ráspindeste cedrul a făcut ca muntele Liban să fie numit 
muntele miresmelor. Astăzi n-a mai rămas decît o mică pă- 
dure de cedri în vecinătatea izvoarelor piriului Nahr-Qadisa 
la 2000 de metri altitudine. 


Coasta Feniciei poseda multe mici golfuri, alături de un 
promontoriu înalt unde locuitorii orașului se puteau apăra 
cu eficacitate împotriva oricărui atac venind dinlăuntrul ţării 
si unde puteau să aibă un loc bun de ancorare pentru corá- 
biile lor. Dacă în loc de un promontoriu şi un istm cu un 

goli, ei găseau o insulă destul de apropiată de mal pentru 
ancorarea corăbiilor lor în dreptul coastei continentale, era 
cu atit mai bine. De aceea atunci cînd fenicienii au început 
să întemeieze colonii, au căutat întotdeauna locuri simi- 
lare celor din patria lor și au inserat colonii astfel în promon- 
toriile și porturile cele mai bune de pe coasta Mării Medite- 
rane (cum a fost Cadix în Spania, La Valetta în Malta, Bizerta 
în Tunisia, Cagliari în Sardinia şi Palermo in Sicilia) Alte 
centre feniciene precum Cartagina, Motya în Sicilia, apoi 
Tyrul şi Sidonul înseși, deşi erau locuri bune de ancorat pen- 
tru corăbii mici în antichitate, nu mai sînt porturi utilizabile 
pentru vasele cu pescaj mare de azi. 

Pentru a înțelege apariţia şi dezvoltarea civilizaţiei feni- 
ciene trebuie să cercetăm mai cu grijă unele dintre centrele 
portuare ale ei. Dintre cele mai însemnate centre feniciene, 
Aradus era o mică insulă stincoasá avînd doar 1500 metri ca 
circumferință. După spusele lui Strabo? insula aceasta era 
acoperită cu clădiri înalte avînd mai multe etaje. Totuşi cu 
toată micimea ei, insula aceasta domina multe dintre statele- 
orașe vecine, cum ar fi Marathus si Simyra. Cimitirele si poate 
şi cartierele sale suburbane s-au întins probabil si pe conti- 
nent, așa cum s-a întîmplat la Motya în Sicilia. Strabo ne po- 
vestește că insula nu poseda nici un izvor, iar cisternele sale 
in care se stringea apa de ploaie, ca în toată această regiune, 
s-au golit de tot in timpul unui asediu. Dar exista un izvor 
subacvatic în mare, între insula pe care era clădit statul-oras 
Aradus şi continent, și din acest izvor locuitorii scoteau apă 
făcînd-o să se scurgă printr-un tub de piele într-un rezervor 
aşezat într-o barcă ; tubul de piele avea la capătul său inferior 
o emisferă de plumb care acoperea locul de unde izvora apa 
în mare, impiedecind astfel amestecul apei bune de băut cu 
cea de mare. Fenicienii din Aradus erau excelenți corăbieri, si 
primele lor monede arată pe revers o galeră. 


Vechiul Sidon se afla la capătul unei peninsule, dar așe- 
zarea romană, medievală si modernă este în același loc, astfel 
că nu putem nădăjdui să găsim topografia statului-oraş feni- 
cian. Exista un port bun la nord, protejat de o barieră de stînci 
care se prelungea de la capătul de nord al promontoriului către 
ţărmul continental pe cîteva sute de metri. La sud era un golf 
larg care nu era bine apărat împotriva vînturilor, dar care 
punea la dispoziţie un loc de ancorare bun. Cimitirele și cartie- 
rele de artizani se prelungeau fără îndoială pe dealuri. 

Planul statului-oras Tyr este cel mai bine cunoscut din 
toate. El era construit pe o insulă aproape de țărm, si peninsula 
actuală care leagă vechea insulă de continent reprezintă digul 
construit de Alexandru cel Mare în cursul împresurării Tyru- 
lui, dar înainte nu se putea ajunge pe continent decît cu bár- 
cile. Dar la îel ca şi la Aradus, insula Tyrului, în care se găseau 
locuinţe cu multe etaje, nu-i putea cuprinde pe toţi locuitorii 
orașului şi exista o extindere a locuinţelor pe ţărmul continen- 
tal al mării. Topografia Tyrului a fost studiată bine cu ajutorul 
fotografiilor aeriene şi s-a putut afla că la fel ca la Sidon erau 
două porturi, unul de fiecare parte a oraşului. Spre nord exista 
un port natural, ameliorat prin diguri în mare şi printr-o radă 
frumoasă, creată de un lanţ mic de insulițe așezate spre nord. 
Spre sud sau sud-est un al doilea port artificial adăuga o 
protecţie la cea naturală pe care orașul însuși o oferea. 

Cartagina a putut furniza date mult mai complete asupra 
topografiei unui stat-oraş fenician. În secolul al XIX-lea era 
noastră mulţi cercetători au aşezat locul in care se înălța 
odinioară Cartagina în oricare dintre punctele de coastă ce se 
întind între Tunis şi Capul Gamart, Sidi Bu-Said şi La Goulet- 
te. Din 1880, însă, descoperirea unui însemnat număr de mor- 
minte punice aşezate într-un arc între colina St. Louis si colina 
St. Monica a arătat că marea cetate trebuia să fie situată între 
Sidi Bu-Said și La Goulette. Dar chiar în această ipoteză s-a 
discutat în mod aprig dacă cele două lagune situate la nord 
de Le Kram reprezintă porturile circulare şi dreptunghiulare 
punice sau cothone care sînt descrise in mod atit de pitoresc 
— dar nu destul de clar — de către Appian, Strabo si alţi 
scriitori din antichitate. O greutate în localizarea exactă a Car- 
taginei a fost că Sebkret er-Riana în partea de nord a 
istmului, acum un golf care este închis de țărm, datorită depu- 
nerilor rîului Begradas (actualmente Medjerda), era, în vremea 
punilor, deschis spre mare, în vreme ce la sud lacul Tunis, cu 
toate că linia sa de coastă a rămas mai mult sau mai puţin 
aceeași, a devenit mult mai puţin adînc. 

Acum nu se poate naviga pe el decît cu o barcă cu fundul 
plat, pe vremea punilor însă puteau circula corăbii mari, va- 
sele stăteau ancorate fie aici, fie în golful Sebkret er-Riana. 
Coasta de răsărit între Sidi Bu-Said și La Goulette a rămas 
aceeaşi. 

In 1918 orientalistul francez S. Gsell? a conchis cá Byrsa, 
centrul Cartaginei, se afla pe colina St. Louis şi că laguna Le 

Kram marca locul portului circular si dreptunghiular despre 
care ne vorbesc autorii antici. Nu trebuie să ridicăm obiecții 
cu privire la micimea acestor porturi și a lagunei dacă ne 
reamintim că un cothon punic era mai degrabă un doc cu apă, 
un bazin, decît un port cu adevărat, şi că de obicei corăbiile 
erau trase pe țărm. 


Se pare că marea cetate punică se întindea de la Le Kram 
pînă la Bordj Djedid si înlăuntrul așezării actuale La Malga. 

Forum-ul Cartaginei era situat între colina St. Louis și 
porturile circular şi dreptunghiular. Putem şti de asemenea că 
incinta zeiţei Tanis se afla la apus de portul dreptunghiular. 
Celelalte urme arheologice par a data din epoca romană și 
bizantină. 

Secţiune verticală a unui mormint 
adinc din Cartagina 


Revenind la statele-orașe din Fenicia propriu-zisă, vom 
spune că textele de care dispunem actualmente amintesc de 
douăzeci şi cinci de orașe feniciene de-a lungul coastelor Mării 

"Mediterane. Totuşi state-orașe feniciene au fost mai puţine căci 
unele aşezări erau dominate de vecinele lor. 


De la nord la sud pe coasta Mării Mediterane se aflau 
Ugarit, apoi, așezată pe o insulă, cetatea Aradus, iar în faţa ei, 
pe malul mării, oraşul Antaradus, apoi Marathus. După aceasta 
se insirau Simyra, Arqa si Sin, înlăuntrul ţării, iar la ţărmul 
„Mării — Tripoli în care orașele Tyr, Sidon și Aradus aveau 
fiecare un cartier al lor. Dincolo de un promontoriu stincos 
“se înălța orașul Botrys şi mai cu seamă oraşul Byblos. 

Mai la sud se găsea Beryt, după el Heldua şi oraşul Por- 
„phyrion, lingă vărsarea micului riusor numit de greci Askle- 
pios, după care se ajungea la marele oraş Sidon, care a dat 
mumele său fenicienilor în poemele homerice, unde fenicienii 
sînt numiţi și sidonieni. 

Alături de Sidon se găsea oraşul Sarepta, iar mai la sud se 
înălța Tyrul, marea cetate feniciană clădită la început pe o 
insulă, pe care a cucerit-o Alexandru cel Mare după ce a pus 
să se construiască un mare dig ce lega insula orașului Tyr de 
uscat. Mai la sud se afla in fine cetatea Akko, lîngă muntele 
'Carmel, unde se sfirgea Fenicia propriu-zisă. 

Dar fenicienii au stápinit — vremelnic, e drept — mai 
da sud, pe litoralul mediteranean, oraşele Dor, Jaffa (Ioppa), 
Askalon si Gaza, așa cum au întemeiat numeroase colonii în 
insula Cipru, așezată la o mică distanţă de Ugarit, colonii pe 
«care le vom enumera în capitolul consacrat acestora. 


NOTE 


1 Levitic, XI, 10 

2 Strabo, XVI, 2, 13 

2 S. Gsell, Histoire ancienne de l'Afrique du Nord, Paris, 1914—1920, 
IV volume passim. 


Scurtă istorie 


Istoria fenicienilor, adică a acelora dintre canaaneeni ce locuiau 
pe coastele Mării Mediterane începe odată cu mileniul al III-lea 
î.e.n., odată cu aceea a Egiptului faraonic și nu se poate admite 
citusi de puțin teza lui Sabatino Moscati care stabileşte în mod 
arbitrar, ca început al istoriei fenicienilor, epoca ce a urmat 
invaziei Popoarelor Mării. Dealtfel mai toţi autorii consideră că 
istoria fenicienilor este cu mult mai veche și e dealtfel atestată 
de un număr considerabil de documente scrise. Ba, mai mult, 
izvoarele istorice directe, anterioare invaziei Popoarelor Mării, 
sînt mai abundente decît cele din mileniul I î.e.n. dacă ne referim 
la statele-orase din Fenicia doar si nu la colonii. 

S-a afirmat de către multi orientalisti existenţa unor contacte 
între Mesopotamia și Egiptul faraonic în cursul primelor dinastii 
şi chiar a unei invazii semite în Egipt în această epocă, care s-ar 
fi făcut prin Siria ai Palestina, în vremea cînd Egiptul nu era 
încă unificat. Dar această teză a fost emisă luîndu-se ca argument 
doar existența unor termeni semiti în egipteană si a unor struc- 
turi gramaticale semite, în afară de asemănarea unor arme şi a 
unor monumente (ziguratele fiind similare piramidelor) si de 
existența antagonismului între Seth — zeu din nordul Egiptului 
şi Horus — zeu din sud. Trebuie să recunoaștem că astfel de 
argumente sînt foarte fragile, mai ales că limba egipteană pare 
să descindă dintr-un trunchi presemit din care s-au diferențiat 
ulterior limbile semite, hamite si cușite. 

Cert este că la începutul mileniului al III-lea statul-oraș 
Byblos înflorea și poseda un templu vestit căruia i se trimiteau 
ofrande de către faraonii egipteni din primele dinastii (ofrande 
găsite), vase purtind cartusul faraonului Kasekemui din dinastia 

a II-a, al faraonului Kheops si Mykerinos din dinanstia a IV-a, al 
faraonilor Sahure și Unas din dinastia a V-a, în fine vase cu 
cartușul faraonilor Pepi I şi Pepi II din dinastia a VI-a, deci regi 
din Imperiul Vechi. 

În mitologia egipteană orașul si regele din Byblos, ca si regina 
sa, jucau un rol însemnat fiindcă Plutarh ne relatează cum trupul 
mort al lui Osiris, purtat de valurile mării, a ajuns la Byblos, 
s-a oprit într-un arbust care a devenit apoi un pom mare, unde 
a fost regăsit de soţia sa, zeița Isis. Ori mitul lui Osiris datează 
în mod sigur din epoca predinastică, deci e anterior anilor 
3200 î.e.n. | 

Dar nevoia pe care o avea Egiptul de lemn de cedru si de 
brad pentru construcția corăbiilor sale, dar si a sarcofagelor, a 
impus relaţii comerciale cu statul-orag Byblos din cele mai vechi 
timpuri ale istoriei egiptene. 

Piatra de la Palermo, pe care sînt înscrise dinastiile egiptene 
cu faptele lor cele mai marcante, constituind un fel de anale 
deci, mentioneazá sosirea in Egipt, pe vremea domniei faraonului 
Snefru (cátre 2723), a patruzeci de corábii incárcate cu lemn de 
cedru. Asadar la aceastá epocá Byblos exista, dupá cum putem 
deduce si din ofrandele trimise de faraonii din Imperiul Vechi 
templului din acest oraș. Dealtfel Herodot, care a vizitat Tyrul, 
marea cetate feniciană din vecinătatea oraşului Byblos şi rivala 
sa, afirmă că preoţii din Tyr l-au încredinţat că templul lui Mel- 
qart a fost clădit în acelaşi timp cu oraşul, adică cu 2300 de ani 
înainte de vizita pe care a făcut-o Herodot in 450 î.e.n. Deci 
Tyrul ar fi fost întemeiat la 2750 î.e.n., cîteva secole mai tîrziu 
decît Byblos şi poate după marele stat-orag Ebla din nordul 
Siriei. 

Desigur există vechi mărturii asupra istoriei fenicienilor, măr- 
turii mitice, si se pune pe seama zeilor apoi a semi-zeilor, în 
fine a uriașilor, întemeierea cetăților din Fenicia. Astfel miturile 
orașului Tyr, asa cum ne sînt relatate de Eusebiu din Cezareea 1 
afirmă că un uriaș, Usos, vînător, a cutezat cel dintii să 
încalece pe un trunchi de copac şi să plutească pe apele mării, 
ajungînd pînă la țărmurile Siriei unde, în cinstea zeilor, ináltá 
două coloane, jertfeste viefuitoarele pe care le ucisese la vinătoare, 
întemeiază oraşul Tyr, dar şi religia din templele lui. 

Pentru alt scriitor antic, Nonnus, 2 insula pe care a fost clă- 
dită mai apoi cetatea Tyrului plutea pe mare si în ea se afla 
măslinul zeiței Astarte pe care il pázeau un vultur si un şarpe. 
Insula avea să se oprească şi să nu mai fie împinsă de valuri 

încoace si încolo cînd cineva avea să izbutească să jertfească 
vulturul zeilor. 

Cel care a reușit să facă această faptă a fost Usos, care trebuie 
identificat cu Hercule, și de atunci zeii au început să locuiască 
în cetatea Tyr; acolo s-a născut, după Cicero, zeița Astarte ?. 

La Ugarit în mileniul al III-lea î.e.n. exista o așezare în 
nivelul III care pare să fie contemporană cu cea din Byblos. Căci 
regăsim în el înhumarea în recipiente mari de pămînt ars, ca 
la Byblos în necropola sa eneolitică, apoi ceramica zisă canaane- 
eană, vase cu fundul plat si cu decor „în pieptene“, apoi două 
vase de pămînt roșu lustruite, similare bolurilor emisferice din 
Cipru, datînd din epoca bronzului vechi, deci între 2600—2100. 
Crearea unei așezări importante la Ugarit în această epocă se 
dovedește de asemenea şi prin aceea că poemele și întreaga 
literatură din Ugarit sînt cu mult mai vechi decît jumătatea 
mileniului doi. 

În mileniul III î.e.n. supremaţia pe mare în Mediterana orien- 
tală si de apus o deţineau fără îndoială egeo-cretanii si tala- 
socraţia lor va dura și într-o mare parte din mileniul al II-lea 
î.e.n., astfel că fenicienii din Tyr, Byblos si Ugarit au putut avea 
relații maritime comerciale doar cu Egiptul si poate cu Ciprul 
învecinat, dar nu începuse încă stăpînirea mărilor, exercitată de 
fenicieni atîtea secole de-a rîndul, pînă la apariţia talasocratiei 
grecești la a doua jumătate a mileniului I î.e.n. 

În mileniul al II-lea î.e.n. cel puţin trei state-orase feniciene 
arată o mare înflorire : Byblos, Ugarit si Tyr. 

Byblos şi regii săi devin supuși ai Egiptului în mileniul al 
II-lea î.e.n., cel puţin formal. Astfel în cursul dinastiei a XII-a 
(Imperiul de Mijloc) regii din Byblos primesc daruri de la Ame- 


Stelă votivă din Byblos 


nenhat III si Amenenhat IV, si sînt numiţi de aceștia din urmă 
„nobili, prinți“, titluri ce se confereau de obicei guvernatorilor 
de orașe. Unul dintre regii din Byblos, Ypsemuabi pune să i se 
scrie numele înconjurat de un cartuș — privilegiu pe care nu-l 
aveau decît faraonii în Imperiul de Mijloc. Numele său este scris 
în hieroglife egiptene — ceea ce mărturiseşte influența puternică 
egipteană la Byblos. 

În această epocă egiptenii aveau legături cu o serie de popu- 
latii semite şi nesemite locuind în Siria, şi numele lor se află 
înscrise pe așa-zisele „texte de blestem, de execraţiune“, adică 
scrise pe ostraca, ce erau apoi sparte în chip magic și îngropate 
pentru ca să fie nimicite în același fel ca toate popoarele ale 
căror nume se aflau scrise pe cioburile de oale. 

Aceste texte de execratie datează din Imperiul de Mijloc. Tot 
din această epocă datează o povestire egipteană care ne relatează 
intimplárile unui demnitar egiptean refugiat la triburile semite 
din Siria4 unde se înfățișează viaţa de toate zilele şi luptele 
acestora. 

După invazia hiksoșilor în Egipt in prima jumătate a mileniu- 
lui al II-lea și după ce Egiptul şi-a recucerit independenţa izgo- 
nind pe hiksosi sub Ahmoses I, constatăm că acest faraon cuce- 
reste cea mai mare parte a orașelor feniciene. Tuthmoses I 
(1530—1520 î.e.n.) ajunge pînă la Euirat si impune statelor-oraşe 
feniciene, care existau la acea epocă, un tribut, iar Tuthmoses 
al III-lea (1504—1450 î.e.n.) reinnoieste biruinfele predecesorilor 
săi, organizind administraţia teritoriilor feniciene cucerite si su- 
puse Egiptului. După biruinţa sa de la Megiddo, asupra canaane- 
enilor, acest faraon supune cele mai multe din orașele feniciene, 
în afară de Simyra şi de Aradus, care sînt totuşi cucerite după 
un asediu. 

Din această epocă ne-au rămas pe de o parte Scrisorile de la 
Tell el-Amarna şi papirusul Anastasi I care menţionează statele- 
oraşe feniciene Byblos, Berit, Sidon, Sarepta şi Tyr, „unde apa 
de băut este adusă cu corabia, iar peşte e mai mult decit nisipul 
mării“. 

Scrisorile de la Tell el-Amarna sînt scrise pe tablete de lut 
cu caractere cuneiforme în babiloniană și sînt adresate faraonilor 
Amenofis al III-lea (1408—1372 î.e.n.) si fiului acestuia, Ikhunaton, 
Amenofis al IV-lea (1372—1354 î.e.n.) de către dregătorii pe care 
aceştia îi lăsaseră în aceste oraşe, sau de către regii Asiriei, ai 
Babylonului și de unii principi din Asia Mică. Această corespon- 
denţă a fost găsită la Akhet-Aton „orizontul lui Aton“ (Tell el- 

Amarna), noua capitală construită vremelnic de faraonul eretic: 
Ikhunaton, si care a fost părăsită după moartea acestuia. În: 
scrisori apar statele-orașe feniciene destul de puternice şi: 
vedem că Sidon, Simyra şi Aradus sînt dușmane Egiptului, pe: 
cînd Tyr şi Byblos rámin alături de egipteni chiar atunci cind: 
Fenicia în întregime se îndepărtează de ei, iar Ugarit este fidelă. 
hittitilor. Scrierile acestea trimise de dregători puşi de Egipt sînt 
de fapt un lung strigăt de ajutor împotriva cotropirii hittite, care 
pe încetul ocupă așezare după așezare canaaneeană, și împotriva; 
amoreilor, regii din Tara Amurru si ei semi si rude bune ale 
fenicienilor, vorbind aceeași limbă ca si ei dar fiind împărţiţi in 
regate mici aliate cu hittitii. 

Starea aceasta de instabilitate pe care ne-o vădesc tabletele 
de la Tell el-Amarna in Siria şi în Fenicia nu putea dura prea 
mult si de fapt amoreii si hittiţii ocupă tot nordul Siriei Sk 
stápinesc cele mai multe din orașele feniciene şi apoi întregul 
Liban si Palestina de azi. 


/ 


Scarabei egipteni din epoca faraonilor (ese E) 
hiksosi ELT 


La urcarea pe tron a lui Seti I (1318 î.e.n.) toată coasta Mării 
Mediterane era pierdută pentru Egipt, dar acest faraon porneşte- 
expediţii de recucerire si recapătă din mîinile hittitilor toate- 
oraşele feniciene si Libanul. Succesorul său, Ramses al II-lea 
(1301—1235 î.e.n.) reîncepe luptele împotriva hittitilor, pentru. 
stăpînirea oraşelor feniciene ale Siriei si ale Palestinei. În bătălia: 
de la Qades (1293 î.e.n.) egiptenii par a fi oprit înaintarea hittită en 
în 1278 î.e.n. un tratat de pace pune capăt războiului. Statele-oraşe: 
feniciene rămîn în zona de influenţă egipteană, căci in hipogeele 

«lescoperite la Byblos s-au regăsit vase de alabastru purtînd 
numele lui Rames al II-lea, si regii din Byblos rămîn supuși 
faraonilor, cum este un rege, Ahiram, al acestui oraș. În perioada 
imediat următoare survine marea invazie a Popoarelor Mării, 
coaliție avînd în frunte pe libieni, dar compusă din aheeni, lidieni, 
„etrusci, derdani, sardani adică din acele popoare care slujiseră ca 
mercenari hittitilor. Imperiul hittit este nimicit de cotropirea Po- 
poarelor Mării dar si unele orașe canaaneene printre care si Sido- 
mul, unde s-au găsit urme de incendii la sfîrşitul epocii de bronz, 
apoi Tyrul a fost și el în parte distrus; singur Byblos a rezistat 
invaziei. 

Statul-oraş Ugarit era așezat pe malul Mării Mediterane, avînd 
un port prosper care întreținea intense legături comerciale cu 
“Creta, cu Egiptul si cu celelalte orașe de pe coasta mediteraneană. 

Așezat în unghiul de nord-est al Mării Mediterane, aproape 
de golful Alexandreta de azi, Ugarit se afla aproape de insula 
“Cipru, bogată în minereuri de cupru, care era locuită în mileniul 
al II-lea î.e.n. de populaţii egeo-cretane, apoi era destul de apro- 
piat de Creta cu care întreținea strînse legături culturale si co- 
merciale. Dar portul ei a fost acoperit azi de nisipuri si cetatea 
Ugarit se află actualmente la distanță apreciabilă de coastele mării. 


Desi cunoștințele noastre despre istoria statului Ugarit nu 
încep decît cu domnia regelui Niqmad al II-lea, care a domnit 
pe la 1345 î.e.n., ştim totuși că tatăl său a fost regele Ammus- 
tamru I care domnea pe la 1372—1354, în vremea faronului 
Amenofis al IV-lea (Ikhunaton). Dinastia acestor regi pare să fi 
fost mult mai veche şi să fi avut un trecut de sute de ani. Căci 
sigiliul regal folosit de regele Niqmad al II-lea înfățișează o 
zeitate cu o cupă în mină binecuvintind pe un om ce stă în 
picioare, înaintea căruia se află o zeiţă îmbrăcată într-o rochie 
cu volane de tip egean și cu brațele ridicate. Astfel de sigilii 
cu un zeu aşezat sint tipice pentru perioada Ur III sumeriană. 
„adică în jurul anilor 2000 î.e.n., dar au fost folosite în perioada 
1 babiloniană, mai ales la începutul ei. Inscripţia de pe sigiliu 
ne arată că posesorul sáu iniţial a fost Yaqarum, fiul lui Niqmad 
— rege din Ugarit. Acest Niqmad este Niqmad I despre care 
ştim puţin, în afară de faptul cá a avut acel sigiliu. Cel puţin 
doi regi după el, din aceeași dinastie, au fost numiţi Niqmad. Este 
posibil ca Yaqarum să fi fost primul rege al acestei dinastii. 
Amindouá aceste nume sînt semitice, ca toate numele regale ale 
acestei dinastii cu excepţia regelui Arhalba, care este un nume 
“hurrian. 

Dinastia regală a durat din secolul al XIX-lea î.e.n., cînd a 
fost săpat probabil sigiliul regelui Yaqarum, pînă la începutul 
secolului al XII-lea î.e.n. cînd regatul din Ugarit a încetat să 
existe (1195 î.e.n.), deci acest regat a dăinuit vreme de circa 
600 de ani. Deci un interval destul de lung, căci în Siria şi 
Palestina dinastia care pare să fi existat cel mai îndelungat 
este aceea a lui Iese ce începe cu regele David la circa 1000 
î.e.n. Si se sfirgeste la 586 î.e.n. în timpul domniei lui Sedechia, 
cînd Nabuchodonosor distruge Ierusalimul și statul a cărei capi- 
tală era. 

În epoca faraonului Ikhunaton (Amenofis al IV-lea, 1372— 
1354 î.e.n.), statul Ugarit era dominat de Egipt ca si pe vremea 
lui Amenofis al II-lea. 

Știm din textele egiptene că în anul al şaptelea al domniei 
faraonului Amenofis al II-lea (în 1443 î.e.n.) garnizoana egip- 
teană, care fusese lăsată în acest oras, era amenințată să fie 
nimicită de răscoalele locuitorilor din Ugarit. Faraonul Ameno- 
fis al II-lea se duse la Ugarit şi restabili ordinea. 

Aceasta este o dovadă că stăpînirea egipteană nu era prea 
îndrăgită la Ugarit. 

Scrisoarea nr. 45 găsită la Tell-el-Amarna îl pomenește pe 
regele din Ugarit, Amnistamru ca pe un supus credincios al 
Egiptului între anii 1372—1354 î.e.n. Această influență este 
dovedită si de numeroase obiecte de factură egipteană găsite la 
Ugarit, printre care si un scarabeu cu numele lui Amenofis al 
III-lea (1408—1372 î.e.n.). 

Regele Niqmad al II-lea se urcă pe tron în vremea domniei 
lui Amenofis al IV-lea (Ikhunaton) şi a domnit peste statul 
Ugarit pînă la 1345. 


Baal-Hammon 

Se ştie că un incendiu a devastat o mare parte din cetatea 
Ugarit în vremea domniei lui Niqmad, dar palatul regal a fost 
reconstruit, şi analele regale care s-au găsit acolo sînt continuate 
din acea epocă pînă la sfîrşitul dinastiei. 

Tot în timpul domniei regelui Niqmad al II-lea, hittitfii con- 
duşi de regele Suppiluliuma (circa 1380—1346 î.e.n.) au înfrînt 
şi au nimicit pe Tuşratta, regele Ţării Mitaani, ceea ce a făcut 
ca hittiţii să devină cea mai mare putere militară în Asia Mică. 
Suppiluliuma își mări dominaţia sa în Siria și supuse și micul 
regat Ugarit. Mai exact regele din Ugarit, Niqmad, a fost obligat 
să dea ajutor hittiților în războaiele lor împotriva regilor din 
Siria, si Suppiluliuma îi răsplăti serviciile lărgind hotarele sale. 
Textul 118 ugaritic dă lista tributului pe care Niqmad al II-lea 
l-a avut de plătit hittiţilor. Totuși hittiţii nu au suprimat legă- 
turile politice si comerciale pe care Ugaritul le avea cu alte 
state, si în special cu Egiptul. Astfel Ugaritul, desi stat vasal 
hittitfilor, a fost lăsat să-și conducă treburile sale lăuntrice în 
deplină libertate si să continue comerţul cu toate cetăţile din 
Mediterana. 

Succesorul lui Niqmad al II-lea a fost fiul sáu Arhalba (circa 
1345—1336 î.e.n.) care la început a fost supus hittiţilor sub regele 
Mursil II (circa 1345—1315). Se pare că Arhalba a făcut alianţă 
cu o serie de regi din Siria spre a se răscula împotriva hittifilor. 
Cert este cá a fost detronat de hittiti si in locul lui a fost fácut 
rege un alt fiu al lui Niqmad II, numit Niqmepa. Dar fostul rege 
Arhalba, neavînd copii, a lăsat testament ca la moarte, Kubaba, 
sofia sa, să se căsătorească cu fratele sáu Niqmepa. Era deci 
vorba de o căsătorie cunoscută si in Vechiul Testament? sub 
numele de levirat, care pare a fi deci existentă la semiti din cele 
mai vechi timpuri, in scopul de a prelungi progenitura fratelui 
ráposat. Regele Niqmepa a avut o domnie lungá si strálucitá 
(circa 1336—1265 î.e.n.). 

În timpul domniei regelui Niqmepa, a avut loc celebra bătălie 
de la Qades în care faraonul Ramses al II-lea (1301—1235 î.e.n.) 
s-a luptat cu regele hittit Muwattal, frate si predecesor al rege- 
lui Hattusil III. 

Bătălia a avut loc în jurul anului 1293, dar ea nu a avut 
un rezultat decisiv, ceea ce a dus la tratative de pace. Cele două 
imperii, egiptean si hittit, incheiará pace, si în jurul anului 1267 
î.e.n. Ramses al II-lea nu numai că se căsători cu fata lui Hattusil 
III dar o şi făcu regina sa. Bătălia de la Qadeş a dus la o pace 

durabilă între cele două imperii, dar a aşezat statul Ugarit in 
mod definitiv în sfera de influenţă a hittitilor, întrucît orașul 
Qades, de la care pleca linia de despărţire între cele două imperii, 
era cu mult în sudul statului-oraş Ugarit. 

Lui Niqmepa i-a urmat în jurul anului 1265 î.e.n. fiul sáu 
Ammistamru II, care a avut, se pare, o domnie foarte lungă, 
judecînd după numărul mare de acte și de documente politice 
emise de el. Statul-orag Ugarit a cîștigat mult din lunga pace 
dintre egipteni si bitt. iar negustorii săi imbogáfeau visteria 
regală. Aflăm că regele Ammistamru II a cheltuit 50 de mine 
de aur spre a da ajutor militar hittiţilor împotriva Asiriei. 

Regelui Ammistamru îi urmează la tron fiul său Ibiranu, care 
se arată destul de econom în trimiterea de daruri către stápinul 
său, regele hittit. Lui Ibiranu îi urmează fiul său Niqmad III, 
a cărui domnie a fost scurtă. Ultimul rege din Ugarit a fost 
Ammurapi al cărui nume este similar celui purtat din vechime 
de marele rege al Babylonului, Hammurabi. Despre ultimul rege 
din Ugarit ştim puţine lucruri. 

Către anul 1195 î.e.n., la începutul domniei lui Ramses al 
III-lea, un val de invadatori format din Popoarele Mării (printre 
care se găseau greci aheeni, licieni, sardani, lidieni, carieni etc.) 
au pus capăt existenţei statului-oraș Ugarit. 

În mileniul I î.e.n., după invazia Popoarelor Mării, statul- 
oraș Byblos rămine de-sine-stătător si aflăm că relaţiile lui cu 
Egiptul sint destul de reci, căci soli ai faraonilor ramesizi (pro- 
babil Ramses al IX-lea) au fost reținuți in acest oraş saptespre- 
zece ani. Cel puţin aşa îi povestește regele din Byblos unui preot 
egiptean (Uen-Amun) venit să cumpere lemn de cedru din Fe- 
nicia. La această epocă — sec. al XI-lea — orașul Byblos era 
independent si regele sáu Zekarbaal declară limpede trimisului 
egiptean că nu este supus al faraonului. 


Cunoaştem numele regilor de la Byblos din secolul al X-lea 
î.e.n. şi de la unul din ei, Ahiram, avem inscripţia sa funerară 
pe un sarcofag. Două nume de regi din Byblos sînt înscrise pe 
statuile egiptene ale unor faraoni din sec. al X-lea — ceea ce 
este o mărturie că oraşul Byblos păstra legături strînse cu 
Egiptul faraonic. Acești suverani din Byblos se intitulează regi 
(în semità la sing. melek) ai statului-oras Byblos şi faptul acesta 
e o dovadă peremptorie că în secolul al X-lea î.e.n. Byblosul era 
independent. 

Un veac mai tîrziu aflăm dintr-o menţiune a analelor asiriene 
că regele Assurussirpal II a impus un tribut orașului Byblos, iar 
în sec. al VIII-lea î.e.n. regele asirian Tiglatpileser îşi întinde 
stăpînirea pînă în preajma acestui oraș care rămîne de-sine- 
stătător. 

Totuşi dominaţia asiriană asupra orașului Byblos în vremea 
regelui său Milki-așapa impune livrarea de material de construc- 
He pentru clădirea unui palat la Ninive. Orașul Byblos devine 
supus babilonienilor după căderea imperiului asirian (612 î.e.n.) 
și plăteşte tribut Babylonului. Tributar perșilor, orașul Byblos 
işi deschide porţile la cucerirea lui Alexandru Macedon ca şi 
celelalte orașe feniciene în afară de Tyr. Dar scrisorile de la 
Tell el-Amarna, care datează din vremea faraonului Ikhunaton 
(1372—1354 î.e.n.) ne-au păstrat corespondenţa regelui din Tyr 
cu faraonul egiptean, deci în această epocă Tyrul exista ca oraş 
însemnat ce făcea un comerţ activ cu Egiptul. 

După invazia Popoarelor Mării și nimicirea a numeroase oraşe 
feniciene, Tyrul își continuă existenţa, poate dominat de Sidon 
pînă în jurul anilor 1000 î.e.n. Dar pe vremea lui David, Tyrui 
este un oraș înfloritor, al cărui rege, Hiram, îi trimite regelui 
David lemn de cedru și meșteșugari pentru construcţia palatului 
său 6. În vremea domniei regelui Solomon (961—922 î.e.n.) regele 
Tyrului, Hiram sau Ahiram, fiul lui Abibal, trimite şi lemn de 
cedru si lucrători pentru clădirea Templului din Ierusalim 7. 

Regele Tyrului întreprinse apoi, împreună cu Solomon, o mare 
expediție — pe mare — în Marea Roșie şi în Oceanul Indian 
pînă la orașul Ofir — ce trebuie identificat cu un oraş pe coasta 
de apus a Africii. Ni s-au păstrat o parte din Analele Oraşului 
Tyr, redate de scriitorul evreu Iosif Flaviu în opera sa Contra 
Apionem şi citim în ele că regele Hiram a înălțat temple zeilor 
din Tyr şi a întreprins un război de cucerire împotriva orașului 
fenician Kition din Cipru. Tot Analele Orașului Tyr ne dau relaţii 
despre regii ce i-au succedat lui Hiram: Baleazar (935—919 
Leni, Abdastratos (918—910 î.e.n.) pînă la regele Ittobaal (887— 
856 î.e.n.). Acest rege fenician din Tyr dă în căsătorie pe fiica 
sa, lezabel, fiului regelui din Israel. Dar acesta, devenit rege, 
extinde mult influenţa feniciană asupra religiei vechilor evrei 
şi textul din Biblie care se referă la el condamnă hotă- 
rit idolatria si inchinarea sa la zeii fenicieni H Creşterea puterii 
Asiriei si cotropirea tuturor ținuturilor învecinate au făcut ca si 

Tyrul să fie supus puterii asiriene pentru un timp, după cum 
citim în analele asiriene despre expediţia regelui asirian Assur- 
nasirpal II care a avut loc în 8751 şi l-a silit pe regele Tyrului 
să se supună şi să plătească tribut. 

Tyrul a dat regelui Asiriei meșteșugari pentru construcţia 
palatului sáu. Regii Asiriei au continuat şi în epoca următoare 
expedițiile lor de pradă, împotriva orașelor din Fenicia si din 
Siria, şi regele Salmanassar al Asiriei ia tribut din Tyr în urma 
unor bătălii pe care le cîștigă (la 840 î.e.n.). Analele Oraşului Tyr 
enumeră o serie de regi în această epocă : Balezeros, Mettenos şi 
Pygmalion, arătînd că în al şaptelea an al domniei regelui Tyru- 
lui, Pygmalion, sora sa fuge în Africa și întemeiază orașul Car- 
tagina. După dispariţia lui Salmanassar al III-lea se pare că orașele 
feniciene si Tyrul au parte de pace, dar Tiglatpileser III (754—727) 
cucereste o parte din orasele feniciene, insá Tyrul pare a-si fi 
păstrat autonomia. Regele asirian Sennacherib (705—681 i.e.n.), 
cunoscut si din cărțile Bibliei, are de făcut față unei coaliţii a 
statelor-orase din Siria şi Fenicia printre care se găsea si Tyrul 
cu regele său Elulaeus. Silite de asirieni, orașele feniciene se 
coalizează împotriva Tyrului şi asediază acest oras cu o flotă mare 
vreme de cinci ani. Tyrul rezistă asediului, desi regele său fuge 
în Cipru, dar totuși în cele din urmă plătește tributul si se 
supune Asiriei. Mai tîrziu, pe timpul regelui asirian Asarhaddon 
(671 Lenk Tyrul se aliază cu faraonul egiptean Taharqa din 
dinastia etiopiană si se răscoală împotriva stápinirii asiriene, dar 
este repede infrint si obligat să plătească tribut. În cursul dom- 
niei regelui Asurbanipal, Tyrul se rázvráteste din nou sub con- 
ducerea regelui Baal. Odatá cu prábusirea imperiului asirian si 
nimicirea lui de către oștile mezilor (612 î.e.n.), Babylonul cu 
regele lui, Nabuchodonosor, luptă împotriva oraşelor feniciene şi 
împresoară Tyrul pe care îl asediază treisprezece ani (586—573) 
și care pînă la urmă se supune babilonienilor, iar regele Tyrului, 
Ittobaal, este înlocuit cu un alt rege, Baal. După el în Tyr cir- 
muiesc „judecătorii“ suffetes. Imperiul babilonian este nimicit 
la rîndul lui de perşii lui Cyrus, dar orașele feniciene par să fie 
autonome căci, sub Cambyse, Tyrul refuză acestui rege al persi- 
lor flota sa spre a porni o expediţie împotriva Cartaginei — co- 
lonie a Tyrului. Orașele feniciene se dezvoltă în cadrul satrapiei 
a cincea a imperiului persan, dar îşi păstrează mai departe auto- 
nomia. 


- 

Autoritatea regilor perși asupra Tyrului încetează odată cu 
cucerirea lui Alexandru cel Mare a acestui imperiu, dar Tyrul 
nu vrea să se supună lui Alexandru cel Mare. Atunci regele 
Macedoniei pune să se facă un coridor care să lege insula pe care 
era clădit Tyrul de pămînt, si izbutește, după citeva luni de ase- 
diu, să cucerească Tyrul. Orașul este clădit din nou ca cetate 
greacă şi populat de locuitori greci și macedoneni. Totuși Tyrul 
reînvie pe încetul și aflăm stele cu inscripţii în feniciană (în 
cele trei secole înainte de era noastră), dar greaca este vorbită 
pretutindeni în orașele feniciene și civilizaţia elenistică își pune 
pecetea ei pretutindeni în vechile cetăți semite de pe coasta de 
răsărit a Mediteranei. 

Sidonul a fost nimicit de asemenea de cotropirea Popoarelor 
Mării — după spusele lui Justinus, confirmate de descoperirile 
arheologice — dar acest stat-oras fenician pare să se fi refăcut 
destul de repede, căci Sidonul exercită o dominație asupra tuturor 
celorlalte state feniciene în epoca ce a urmat invaziei Popoarelor 
Mării. 

Într-adevăr, în cărţile sacre ale iudeilor fenicienii sînt numiţi 
»sidonieni* şi aceeași denumire e folosită si în Iliada, dar si în 
Odiseea. Este probabil că supremaţia Sidonului, care a existat 
după invazia Popoarelor Mării, a durat pînă în jurul anilor 
1000 î.e.n. 

Pe de altă parte se pare că regele Ittobaal al Tyrului este 
în acelaşi timp si rege al Sidonului, întrucît în III, Regi XVI, 
31 el este numit „rege al sidonienilor”, iar Iosif Flaviu il nu- 
meste pe Ittobaal „rege al tyrienilor si al sidonienilor", deci este 
probabil că în secolul al IX-lea î.e.n. Tyrul avea supremaţia asu- 
pra oraşelor feniciene. Regele asirian Tiglatpileser III (745—727 
î.e.n.) stápineste orașele feniciene la nord de Byblos, dar Tyrul 
şi Sidonul rămîn libere plătind un tribut. În acea vreme un 
. guvernator din Cipru se declară slujitor al lui Hiram, regele 
Sidonului. Dar în cursul domniei regelui asirian Senacherib III 
(705—681 î.e.n.) citim în analele asiriene cá „Luli regele Sido- 
nului a fost îngrozit de teroarea strălucirii domniei mele și a 
fugit pe mare unde și-a găsit sfîrşitul“. Dar Luli este regele 
Elulaeus despre care vorbesc analele din Tyr, afirmînd că a dom- 
nit treizeci şi șase de ani. Titlul de „rege al sidonienilor" dat de 
analele din Tyr dovedeşte că stăpînirea sa se întindea şi asupra 
Sidonului. După fuga lui Luli, în Sidon este înscăunat un nou 

rege — Ittobaal II — ales de asirieni. Se pare că în această 
campanie au fost făcuți numerosi prizonieri in Sidon de către 
asirieni, după afirmaţiile analelor. În vremea domniei unui alt 
rege asirian — Asarhadon (681—668), rege al Sidonului este 
Abdi-Milkutti, ce trebuie sà fi fost succesorul lui Ittobaal. Dar 
acest rege al Sidonului se răscoală împotriva asirienilor si citim 
într-o inscripţie asiriană ` ,, Abdi-Milkutti, rege al Sidonului, care 
nu recunostea domnia mea, si care nu dádea ascultare porunci- 
lor mele, a avut incredere in apele márii celei cumplite si s-a 
desfăcut din supunerea faţă de Asiria. Am ras de pe fata pámin- 
tului Sidonul, oraş întărit, aflat in mijlocul mării, i-am nimicit 
şi am aruncat în apele mării zidurile si casele sale st, am făcut 
să dispară cu totul locul unde se înălța mai înainte. Cu ajutorul 
lui Assur, zeul si stápinul meu, l-am scos din mare ca pe un 
pește pe Abdi-Milkutti, regele Sidonului, deoarece fugise pe mare 
dinaintea oștirii mele şi i-am tăiat capul... Am trimis în Asiria 
pe supușii lui, care erau foarte numerosi si am luat boi, oi şi 
catiri de la aceștia“ 1f, Tot din această inscripţie rezultă cá re- 
gele Asiriei a dat Tyrului o parte din teritoriul Sidonului, care 
includea si orașul Sarepta. Cucerirea Sidonului a avut loc în 677 
și după această dată nu mai există știri despre oraşele feniciene 
pînă in 590 î.e.n. Dominația asiriană s-a prăbușit odată cu dis- 

trugerea imperiului asirian în 612 de către mezi, dar a fost 
înlocuită temporar cu cea egipteană, apoi cu cea babiloniană. 
Știm că Cyrus, cuceritorul Babylonului, îngăduind iudeilor — 
după exilul din Babylon — să se întoarcă înapoi la Ierusalim, 
le-a permis totodată să-și procure lemn de cedru de la sidonieni 
și tyrieni, așadar Sidonul era la această dată — 538 î.e.n. — o 
cetate feniciană înfloritoare. Mai tîrziu regele persan acordă Si- 
donului — în jurul anilor 450 î.e.n. — dreptul de a pune stăpi- 
nire pe două orașe, Dor si Jaffa. Apoi aceste trei oraşe au reinte- 
meiat fostul oraș Tripoli, creîndu-și fiecare din ele un cartier 
propriu. Regele Persiei avea la Sidon o reședință si au fost 
descoperite resturi de coloane şi de capiteluri ale palatului său. 
Pe de altă parte din epoca persană avem unele date despre 
regii care au domnit la Sidon, căci posedăm sarcofagele a doi 
regi, Tabnit si Eşmunazar, care roagă să nu le fie violat mor- 
mintul. Se pare cá a existat în Sidon un rege Esmunazar I, în 
secolul al V-lea î.e.n., al cărui fiu este regele Tabnit si care la 
rindul sáu are ca fiu pe Eșmunazar II si ca soție pe regina 
Umiastart care ar fi fost regentă. 

Un alt rege al Sidonului, Bodaștart, declară că este nepot al 
lui Egmunazar — dar nu ştim al căruia din cei doi regi purtind 
acest nume — şi spune că are un fiu moştenitor, Yatonmilk. 

În secolul al IV-lea î.e.n. influența greacă devine puternică 
în întreaga Fenicie, si în 362 î.e.n. regele Straton al Sidonului, 
numit pe monedele sale Abdaștart (în traducere „rob al zeiţei 
Astart"), capătă chiar denumirea de ,„filelen“ pentru simpatia cu 
care vede cultura greacă și pentru integrarea ei în lumea feni- 
ciană. Un alt rege al Sidonului, Tenne, care domnește între 354 
și 344 îe.n., se revoltă împotriva stápinirii persane în 364 si 

| distruge palatul satrapului persan. Regele Persiei, Artaxerxes- 
Ochus atacă Sidonul si inábusá în sînge întreaga revoltă, după 
ce a ars orașul, a ucis mai mult de patruzeci de mii de locuitori 
Şi l-a executat şi pe regele Tenne. 

Un alt rege al Sidonului, Straton, pare a fi ultimul rege şi 
este cel care predă oraşul lui Alexandru cel Mare. Mai 
tîrziu Sidonul — in sec. al II-lea î.e.n. — pare a căpăta o oare- 
care autonomie, pe care o păstrează şi după cucerirea romană 
din 64 î.e.n., dar limba feniciană dispare cu totul în scriere, 
fiind înlocuită în inscripţii de greacă, iar locuitorii cetăților feni- 
ciene vorbesc acum aramaica. 

Coloniile feniciene 


Expansiunea feniciană şi întemeierea de colonii şi contoare 
comerciale îndepărtate nu încep decit în prima jumătate a mile- 
niului I î.e.n. Desigur atit timp cit corăbiile egeo-cretane domi- 
nau Mediterana orientală si cea occidentală, navigația feniciană 
se limita la relații pe mare cu Egiptul; de asemenea în ceea ce 
priveşte Ugaritul la navigația în Cipru și Creta. Apoi în Medite- 
rana orientală au stápinit timp de două secole micenienii. Dar 
în mileniul I fenicienii încep o acţiune sistematică de întemeiere 
de colonii îndepărtate. Aceasta se datora pe de o parte unor 
cauze interne : înmulţirea populaţiei unui stat-oraș impunea crea- 
rea unei colonii, dealtfel aceeași teamă de suprapopulare — poli- 
antropia grecilor — pare să fi stat la baza sacrificiului molk, 
a uciderii prin ardere a copiilor nou născuţi, ca şi a prostituţiei 
masculine și feminine sacre. Dar lupta între grupările rivale din 
statele-oraşe feniciene, făcea ca o parte din populaţia biruită în 
aceste lupte să se exileze si să întemeieze colonii îndepărtate, asa 
cum este cazul Cartaginei. Dar si cauze externe au dus la crearea 
de colonii, noi state-oraşe feniciene, în special opresiunea exer- 
citată de regii Asiriei, mai tîrziu ai Babylonului si amenințarea 
pe care o exercitau asupra bogățiilor acumulate în marile centre 
feniciene de către negustorii fenicieni. 

În fine, dorinţa de cistiguri noi, de dobindire a unor bunuri 
cumpărate relativ ieftin de la populații puţin civilizate situate 
la mare depărtare, a fost una din incitatiile cele mai vii pentru 
fundarea de colonii si de contoare comerciale de către neguţă- 
torii fenicieni, atit de dornici de cistiguri. 

Mitologia greacá ne istoriseste multe despre expansiunea feni- 
ciană, chiar înlăuntrul Greciei continentale, cum ar fi de pildă 

istoria miticului rege Cadmos, care ar fi fost căpetenia unei cete 
feniciene ce ar fi pătruns în Beoţia, după cite ne spune Herodot 
(II, 43; V, 57). Apoi o serie de istorisiri mitologice relatează 
despre aşezarea fenicienilor în aproape toate locurile însemnate 
de pe coastele Mediteranei, ba chiar în Marea Neagră — ipoteză 
care trebuie discutată mai de aproape dealtfel. Dar e necesar 
să cercetăm în primul rînd acele locuri unde au existat în mod 
sigur colonii feniciene. 

Trebuie astfel trecute în revistă așezările feniciene din insula 
Cipru, fiindcă aceasta se află la o depărtare de mai puţin de 
100 km de coasta feniciană si de marele oraș Ugarit. Este nein- 
doielnic că relaţiile comerciale dintre Cipru şi coasta continen- 
tală au început foarte devreme, căci ceramica si sigiliile găsite 
în Cipru (din secolele al XV-lea şi al XIV-lea î.e.n.) arată contacte 
foarte strinse cu așezările feniciene. De fapt aceste contacte au 
dus la un amestec atît de intim între tipurile de ceramică, încit 
arheologii sint în dubiu dacă aceste vase au fost lucrate în amin- 
două aceste regiuni sau doar într-una din ele. Dar micenienii 
— care au dominat în Mediterana orientală după prăbușirea tala- 
socraţiei egeo-cretane in sec. al XV-lea î.e.n. — par să fi creat 
cartiere negustoresti în unele din statele-oraşe canaaneene cum 
ar fi Ugarit sau Alalakh. 


Ceramica miceniană — avînd motive egeene, în special spi- 
rala — se ráspindeste in mai toată regiunea de coastă feniciană 
în mileniul al II-lea î.e.n. Astfel a existat la început o puternică 
influență miceniană plecată din Cipru, care a precedat colonizarea 
feniciană a acestei insule. Dar Cipru a fost în mod sigur o etapă 
și un port de escală pentru vasele feniciene care se îndreptau 
mai departe spre Creta sau spre insulele din arhipelagul Mării 
Egee. Tot asemenea porturi în care navele feniciene făceau escale 
în calea lor spre centrul Mediteranei, au fost desigur pe tármu- 
rile Asiei Mici începind cu Cilicia, înspre apus, dar în afară de 
mituri nu avem ştiri directe despre colonii feniciene în această 
regiune. În Egipt, însă, fenicienii aveau așezări nu numai 
în Deltă, ci şi la Memfis, unde Herodot citează „catierul tyrieni- 
lor“, în care se ínáltase un templu al lui Aştarte. În realitate 
cercetările arheologice confirmă prezenţa fenicienilor în Deltă 
pentru că ceramica roşie arsă a fost găsită în unele așezări din 
această regiune. Dar acestea erau contoare şi pieţe mai degrabă 
decît colonii, fiindcă fenicienii nu puteau întemeia colonii în ţări 
în care existau o guvernare şi o civilizaţie mai evoluate; apoi 
fenicienii ar fi fost mulţumiţi cu rolul de simpli negustori acolo 

unde ar fi găsit populaţii gata să facă un negof rodnic cu ei, s? 
nu ar mai fi întemeiat colonii. 

În insulele din arhipelagul Mării Egee, este incontestabil că 
influența feniciană a succedat celei miceniene, mai ales în ceea: 
ce privește cele două centre : Cameiros si Ialysos. Miturile rela- 
teazá cá Phalas sau Phalantus i-a cirmuit pe coloniștii fenicieni: 
în aceste centre, in epoca războiului Troii, si cá fenicienii au fost: 
izgoniti de cátre greci sau de cátre carieni. Este cert cá cera- 
mica cu motive geometrice timpurii, aflată la Rodos, este mai 
apropiată de cea feniciană decît de cea greacă, dar începînd din 
secolul al VI-lea î.e.n. influenţa greacă predomină. 

Creta, care a difuzat civilizaţia miceniană pe coasta feniciană, 
a primit bine pe negustorii care au succedat micenienilor. Astfel 
un oraş cretan din răsăritul acestei insule, Itanos, este întemeiat: 
după tradiţie de fenicieni. Nu avem știri despre o colonizare fe- 
niciană în Creta, dar obiecte de artă feniciene datînd din secolele: 
IX— VIII î.e.n. au fost găsite în Creta astfel că aici au putut: 
exista artizani fenicieni. Dar grecii erau aga de bine consolidaţi: 
în insulele din arhipelag încît fenicienii nu i-ar fi putut concura 
în chip eficient. 

În Sicilia, fenicienii par a fi creat contoare pe urmele egeo- 
cretanilor si ale micenienilor iar Thucydide ne dă ştirea că feni- 
cienii s-au statornicit mai întîi în cîteva insule si promontorii din: 
răsăritul acestei mari insule, iar apoi, după secolul al VIII-lea 
î.e.n., cînd au început să vină si grecii, fenicienii s-au așezat la 
apusul Siciliei. Astfel ei au întemeiat colonia feniciană Motya 
pe coasta de apus a Siciliei în secolul al VIII-lea î.e.n., si Panor- 
mus (Palermo) şi Soloeis (Soli) erau alte două colonii feniciene 
în Sicilia. 

În ceea ce priveşte Italia, fenicienii nu au întemeiat colonii 
aici, ci grecii şi etruscii (care nu pot fi socotiți drept autohtoni: 
în Italia) au venit pe urmele micenienilor și au creat contoare 
comerciale si tirguri. Totuşi, comerţul fenician cu hinterlandul 
italian nu era neglijabil întrucît etruscii achiziţionau mărfuri 
feniciene ca şi grecii. 

În Africa, în afară de Cartagina, a cărei istorie si dezvoltare 
va fi expusă într-un alt capitol, a existat după tradiţie o ase- 
zare feniciană foarte veche la Utica (circa 1100 î.e.n.) și se po- 
meneşte de asemenea de alte colonii tot atit de vechi cum ar fi 
Hadrametum (Sousse) și Leptis Magna. De asemenea a existat o 
expansiune feniciană timpurie spre vest si colonia Gades, pe 
coasta atlantică a Spaniei, ar fi fost creată de fenicieni, după 

tradiţie în sec. al XII-lea. Cercetările arheologice au dovedit că 
fenicienii s-au statornicit la Malta cel mai tîrziu în secolul al 
VIII-lea și inscripţia de pe o piatră din Nora (în Sardinia) dove- 
dește că această colonie a fost creată în secolul al IX-lea. 

Astfel în jurul anilor 800 î.e.n. principalele colonii ale feni- 
cienilor din apusul Mediteranei fuseseră întemeiate. Punctele 
cheie — Cartagina, Utica, Motya şi Malta — controlau trecerea 
strîmtă din centrul Mediteranei către Gades si dincolo de Oceanul 
Atlantic. Așezările din Sardinia ale fenicienilor — Nora, Thar- 
ros, Sulcis si Caralis — ii impiedicau pe greci sá ocupe sudul 
acestei insule in vreme ce etruscii, aliaţi ai fenicienilor, îi impie- 
dicau să ocupe nordul Sardiniei si Corsica. Dar grecii cîştigă, 
creînd în sudul Franţei colonia de la Massalia în 600 î.e.n., apoi 
ei aveau un control ferm asupra părții de răsărit a Siciliei si 
sudul Italiei, iar grecii aveau o colonie foarte importantă la 
Cirene, pe coasta africană, între Egipt şi Syrtica, unde va exista 
un regat mult mai tirziu. 

În jurul anilor 500 î.e.n. s-a trasat o linie imaginară de 
delimitare între sferele de influență greacă și feniciană — în 
nordul Africii, cîțiva kilometri la apus de localitatea modernă 
El Agheila. Drept urmare Cartagina a împiedicat orice stabilire 
de contoare sau colonii la apus de această linie. 

Însă mult înainte, Cartagina crease o colonie la Ibizza, unde 
exista un port foarte bun ce trebuia luat de fenicieni înaintea 
grecilor. În Insulele Baleare, fenicienii au întemeiat de asemenea 
colonii, dar nu știm datele la care au fost fondate. În orice caz 
numele de Port Mahon (Magon) în insula Minorca din Baleare 
este fenician şi acesta este unul din porturile cele mai bune din 
Mediterana. De fapt cartaginezii au folosit în armatele lor si 
mercenari din Insulele Baleare. 

În Spania, Gades (qadeș „sfint“ în feniciană) era portul cel 
mai însemnat al fenicienilor de unde exportau minereurile de la 
Tartessos (sau Tartis) Din secolul al VIII-lea î.e.n. s-au găsit 
urme de ceramică feniciană în sudul şi sud-estul Spaniei, şi de 
aceea s-a pus la îndoială data fondării coloniei din Gades, care 
ar fi fost în secolul al XII-lea î.e.n. În realitate este greu de ad- 
mis o colonizare feniciană în vestul Mediteranei înainte de anul 
1000 î.e.n., pentru că urmele arheologice nu merg dincolo de 
sec. VIII î.e.n. 


În Spania fenicienii au fondat colonii la Abdera, Sexi, Malaga 
în sud, dar aveau centre și înlăuntrul ţării, ca de pildă la Villa- 
ricos unde s-au găsit multe urme punice. Totuși primul război 

punic a nimicit aproape în întregime influența Cartaginei în 
Spania, pînă cînd Hamilcar a reînviat-o în 238 î.e.n. si a înte- 
meiat cîţiva ani mai tîrziu Carthaga Nova şi Akra Leuke. Însă 
înfrîngerea Cartaginei în al doilea război punic a nimicit impe- 
riul spaniol al cartaginezilor și Spania a rămas o provincie 
romană. 

Sînt unele date care ne impun să admitem că pe coasta 
marocană coloniile feniciene de la Mogador, Tangier și Tamuda 
au fost întemeiate în secolul al VI-lea dacă nu în al VII-lea î.e.n. 
Dar aceasta înseamnă că cei care au colonizat aceste orașe au 
venit din Fenicia și nu din Cartagina. Pare mai probabil că pu- 
terea cartagineză asupra coastei marocane a început odată cu 
fondarea coloniilor ei de către Hanno la 425 î.e.n. 

Desigur condiţiile aspre de navigaţie ale fenicienilor impu- 
neau neapărat să se oprească seara într-un port sau un punct 
de debarcare. De aceea fenicienii în expansiunea lor au parcurs 
cu navele importante etape de-a lungul coastelor maritime între 
puncte situate la 30—40 km, adică atit cît putea parcurge o 
corabie ziua. Navigatia de noapte era desigur posibilă — gratie 
stelei polare, pe care se pare că au descoperit-o fenicienii — dar 
nici ei, nici grecii nu îndrăgeau navigația noaptea. Astfel este 
de așteptat ca de-a lungul Mediteranei să aflăm, in multe părți, 
atît etapele navigaţiei feniciene, cît şi unele coaste pe care acești 
corăbieri au creat contoare, porturi, colonii chiar, adică locuri 
de adăpost pentru nave, dar și puncte de aprovizionare cu apă 
de băut si de refugiu împotriva vînturilor şi furtunilor. Dacă 
fenicienii întemeiau o colonie, apoi ei căutau „chipul“, asemă- 
narea cit mai perfectă a viitoarei lor colonii cu un oraș din 
Fenicia şi cu ţărmul său, dotat cu un promontoriu (pe care să 
așeze acropola) si cu două porturi deosebite. 

Nu este nici un dubiu că fenicienii nu au urmărit o expan- 
siune teritorială, ci doreau să-şi cîştige doar clienţi pentru măr- 
furile lor, ceea ce nu i-a împiedicat să ocupe si o parte din 
hinterland cînd voiau să fie siguri de fidelitatea autohtonilor. 

Cit priveşte răspîndirea coloniilor feniciene trebuie să re- 
marcăm că multe din acestea nu au fost fondate de orașe din 
Fenicia, ci de o colonie feniciană, Cartagina. 


Înflorirea Cartaginei a dus la oarecare decadenţă a statelor- 
orașe mame din Fenicia, mai cu seamă că acestea devin repede 
supuse și dominate de regii Asiriei si ai Babylonului, mai tîrziu 
de Alexandru cel Mare şi de regii elenistici — adică Ptolomei și 
Seleucizi — din Egipt şi Siria. 


Cartagina 


Dintre toate statele-oraşe feniciene, Cartagina a fost cea mai 
mare şi cea mai însemnată pentru desfășurarea istoriei lumii 
vechi. Cartagina a fost mult mai vestită decît maica sa, Tyrul, 
şi dominaţia ei asupra tuturor coloniilor feniciene din apusul 
Mării Mediterane nu a fost contestată nicicînd pînă la prăbuşirea 
sa în 146 î.e.n. Apoi existau mai multe date istorice si arheo- 
logice cu privire la Cartagina decît cu privire la toate cetăţile 
feniciene luate la un loc. 

Un istoric sicilian, Philistus, citat de Eusebiu de Cezareea, 
este singurul care afirmă că fondarea Cartaginei a avut loc în 
secolul al XIII-lea î.e.n. de către Zor si Carchedon, fără îndoială 
personage mitice eponime, Zor fiind Tyrul şi Carchedon, Car- 
tagina. Însă data fondării Cartaginei este sigur anul 814. î.e.n. 
și această dată se potriveşte cu vestigiile arheologice găsite în 
acest oras. Căci ceramica din mormintele punice, din stratul cel 
mai vechi aflat în incinta lui Tanit, este din secolul al VIII-lea 
î.e.n. Pe de altă parte Elissa (Dido) nu este un mit şi ruda sa 
Izabela este acea care s-a căsătorit cu regele iudeu Ahab în 
secolul al IX-lea î.e.n. 

Într-adevăr izvoarele grecești şi latine afirmă că întemeierea 
Cartaginei s-a făcut în anul 814 î.e.n. și după cum povestește 
istoricul roman Justinus t, pe care îl reproduc cei mai mulţi 
dintre scriitorii ce se ocupă de originile Cartaginei, la Tyr dom- 
nea un rege Pygmalion, a cărui soră Elissa se căsătorise cu 
unchiul ei Acherbas, mare preot al zeului Melqart si extrem 
de bogat, ceea cé stîrni lăcomia regelui Pygmalion, care urzi o 
uneltire împotriva lui si îl ucise. Atunci Elissa fugi în Cipru 
cu un grup de prieteni și se căsători cu un mare preot al zeiţei 

Másti care fac grimase, găsite la Cartagina si 
llisa (sec. VII. î.e.n.) 


Astarte. De aici ea fugi în Africa si ajunse în locul unde avea 
să se înalțe Cartagina. Acolo ea cumpără pămînt atit cît putea 
să acopere o piele de bou, dar ea tăie în Dei lungi pielea de 
bou şi cuprinse o mare întindere de pămînt cu dealul pe care 
avea să se ridice noua cetate. Aici este desigur un joc de cuvinte, 
atit de frecvent in literatura semiţilor si a egiptenilor (cum am 
putut să arătăm de nenumărate ori) căci Byrsa, cartierul portu- 
lui din Cartagina, are tocmai sensul de piele de bou. Legenda 
spune că regele autohton care vinduse Elissei pămîntul acoperit 
de o piele de bou, se îndrăgosti de ea şi voia să o ia de nevastă. 
Dar Elissa, vrind să rămînă credincioasă soţului ei, se aruncă 
în flácárile unui rug pe care ea însăși il aprinsese. Mai tirziu, 
în legende, numele de Elissa (evident semit, avînd sensul de 
„zeiță“ El isa „zeu femeie“) a fost înlocuit cu acela de Dido, 
nume ce apare up Eneida lui Virgiliu 2, dar care în feniciană ar 
însemna „femeie războinică, eroină“ după mărturia mai multor 
autori antici, şi care pare a fi femininul lui David (D W D) ce 
are sensul de „căpetenie, şef“ 3. 


După crearea orașului Cartagina, acesta îşi menţine legătu- 
rile religioase cu Tyrul — cetatea mamă a sa, dar la rîndul ei 
întemeiază o serie de colonii în Mediterana de apus. 

Dar dincolo de legende sint o serie de realități economice 
care explică întemeierea Cartaginei la o depărtare atît de con- 
siderabilă de Tyr. În secolul al XII-lea î.e.n., s-au stabilit pri- 
mele relații directe între Fenicia si regatul Tarşiş în Andaluzia 
de azi, provincie spaniolă, care devenise, datorită minelor sale, 
centrul industrial cel mai însemnat al Mediteranei. Era foarte 
necesar ca fenicienii să ocupe etape intermediare pe traectul 
acestui drum din Fenicia în Spania, lung de peste 1000 km. De 
aceea ei întemeiază mai întîi colonia Utica, ce-ar data din anul 
1100 î.e.n. Statul-oras Tyr atingea atunci culmea puterii sale, in 
același timp cu Israelul, statul evreilor din Palestina; alianța 
Si prietenia dintre Hiram şi Solomon (către 970—935 î.e.n.) 
exprimă această inflorire a stâtelor siro-palestiniene, eliberate 
pentru o vreme de ameninţarea si expedițiile de pradă ale celor 
două puteri colosale, Babylonul pe de o parte, Egiptul pe de alta, 
dacă nu luăm în seamă imperiile hittit şi mitannian. 

Dar la începutul secolului al IX-lea î.e.n. bogăţiile strînse 
în marele port mediteranean ce îl constituia Tyrul, datorită co- 
merftului cu toate statele vecine, au atras cel mai primejdios 
dintre popoarele de pradă — pe asirieni. Ameninfatá, asediată, 
supusă la biruri și contribuţii istovitoare, marea cetate feniciană 

Minerul de fildes al unei oglinzi (Cartagina, sec. VII, i.e.n.) 

Tyr a vrut să-şi pună la adăpost averile sale într-o capitală 
nouă. Și de aceea au întemeiat Cartagina, Qart Hadașt „Orașul 
nou“ mai intii în Cipru, apoi într-o regiune cit mai îndepărtată 
cu putinţă de cotropitorii asirieni din Africa. 

Astfel se întemeiază Cartagina si prinfele două secole ale 
ei sint pline de obscuritate căci nu ne-au parvenit date cu pri- 
vire la aceste epoci. Este evident, însă, că puterea statului-orag 
Tyr, care o fondase, scade din ce în ce, fiind asediat şi oprimat 
de regii asirieni Sargon, Senacherib şi Asarhadon. Grecii însă, 
conștienți de această diminuare a forţelor, nu stau inactivi şi 
între anii 750—500 î.e.n. trimit gloate mari de coloniști în 
partea de răsărit a Siciliei de unde îi izgonesc pe fenicieni, pe 
coastele Italiei și în sudul Franţei pe coasta provensală, ba chiar 
în sudul Spaniei și în Cirenaica. Cartagina primește şi ea colo- 
nisti veniţi din Tyr, dar adună în jurul ei toate coloniile feni- 
ciene începînd de la Gibraltar pînă la Malta. În schimbul pro- 
tecţiei pe care Cartagina o aduce acestor colonii feniciene ea 
cere de la ele să renunţe la orice independenţă politică sau eco- 
nomică. Astfel se creează în jurul Cartaginei o confederație a 
coloniilor feniciene care devine pe încetul imperiul cartaginez. 
La început acesta era condus de regi care comandau armatele 
marii cetăţi mediteraneene împotriva grecilor din Sicilia. Nu 
ştim cum erau aleşi acești regi, dar autoritatea lor era mai mare 
decît a suffeţi-lor, judecătorilor de mai tîrziu. Războaiele Carta- 
ginei împotriva grecilor se continuă în tot cursul secolului al 
VI-lea î.e.n. și etruscii se aliază cu punii, numele dat cartagine- 
zilor de romani, luînd parte la o serie de bătălii navale alături 
de ei. În acest fel cartaginezii obţin mari victorii în cursul acestui 
secol si la 525 î.e.n. nimicesc colonia întemeiată de grecii foceeni 
în Corsica, iar la 510 î.e.n. izgonesc din Libia pe strategul spartan 
Dorieus. Tot în această epocă grecii sint împiedicaţi definitiv 
să pătrundă în regatul Tartesos din sudul Spaniei, de unde îşi 
procurau cositor şi probabil aramă. 


Împotriva coloniilor grecești din Sicilia, Cartagina trimite 
pe generalul său Malchus care supune o parte a acestei insule 
dar este învins de locuitorii insulei Sardinia, înfrîngere pentru 
care este exilat. Dar el se răscoală, împresoară Cartagina, o cu- 
cereste si este acuzat de tiranie şi condamnat la moarte. Lui 
îi urmează Magon, ai cărui urmaşi cîrmuiesc Cartagina timp de 
trei generaţii, printre ei fiind Hamilcar și Hasdrubal. 

Pe de altă parte aliaţii cartaginezilor, etruscii care străbăteau 
Marea Adriatică atacind navele grecești, „piraţii tirenieni“, cum 

le spuneau grecii, sînt supuși si biruiti de romani în Italia. Roma- 
nii încheie şi ei cu cartaginezii un tratat în care se delimitau 
zonele de influenţă ale fiecărei părți. 

Cartagina acceptă, se pare, dominaţia virtuală a ,,marelui 
rege“, a regelui perșilor, si astfel în secolul al V-lea î.e.n. se 
stabilește o alianţă strinsă între fenicienii din Cartagina si perșii 
care aveau ca scop principal nimicirea puterii grecilor în Medi- 
terana orientală si occidentală. 


Diodor din Sicilia relatează că regele perșilor, Xerxes, a trimis 
ambasadori la Cartagina pentru a o determina să atace orașele 
grecești din Sicilia si Italia, în vreme ce ei, perșii, ar fi atacat 
cetățile greceşti din Grecia continentală. Si într-adevăr carta- 
ginezii il trimit pe Hamilcar, fiul lui Magon, cu o flotá mare sá 
atace cetátile grecesti din Sicilia, debarcá la Palermo si de acolo 
se duce spre Himera. În lupta care a avut loc armata cartagineză, 
căreia o furtună pe mare îi nimicise corăbiile cu cai și care de 
luptă, este complet biruită, Hamilcar însuşi cade alături de un 
mare număr de ostaşi, iar flota sa este incendiată. Bătălia de 
la Himera, în care armata cartaginezilor este nimicită a avut 
loc în aceeași zi a anului 480, afirmă istoricii greci, în care s-a 
dat bătălia de la Salamina unde flota feniciană, luptînd de par- 
tea perșilor, este anihilată cu totul. Astfel încercuirea grecilor 
este definitiv sfărîmată, dar cartaginezii continuă să aibă lupte 
cu dușmanii lor grecii si după infringerea de la Himera. Aceștia, 
sub conducerea lui Dionysos, tiranul Siracuzei, reuşesc să infringá 
de cîteva ori oștirile cartagineze şi un tratat de pace stabileşte 
granița dintre greci si cartaginezi în Sicilia. 

Sigur este că infringerea cartaginezilor la Himera în 480 î.e.n. 
este o dată foarte însemnată în istoria Cartaginei fiindcă ea 
marchează începutul declinului acestei mari cetăţi feniciene. 
Despártitá în comunicațiile ei maritime de statele-orașe feniciene 
și de aliaţii ei persi, Cartagina trebuie să ia măsuri de apărare 
extreme. O răscoală dárimá dinastia Magonizilor si puterea po- 
litică este preluată de aristocrație, care o va exercita timp de 
două secole, gratie curţii sale de o sută patru judecători. Orice 
import de obiecte fabricate este interzis si o austeritate rigidă 
este impusă cetăților Cartaginei. O reformă religioasă epurează 
panteonul cartaginez si primul loc este acordat lui Tanit — per- 
soniiicare divină a oraşului Cartagina — aşa cum era Palas- 
Atena la Atena. În fine se face totul spre a se spori resursele 
alimentare și materiile prime, în special metalele necesare sta- 
tului în caz de război, şi în acest scop se fac îndrăzneţe expediţii 

maritime si pe uscat. Cartagina nu avea decît puţine împrejurimi 
care erau veșnic amenințate de triburile libiene ce trebuiau me- 
reu plătite. Armatele cartagineze cuceresc în jurul cetăţii lor 
un teritoriu vast, care a cuprins cea mai mare parte a Tunisiei 
de azi, și care a fost lucrat şi pus în valoare în mod sistematic. 
Marile expediţii cartagineze — aceea a lui Hannon pe coastele 
Marocului şi ale Senegalului — aceea a lui Himilcon în Oceanul 
Atlantic — măresc relaţiile comerciale ale marii cetăţi şi îi spo- 
resc posibilitățile de achiziţie a aurului dar şi a cositorului. 

Șase stele funerare făcute din calcar [^ 


brut (incinta templului zeiţei Tanit | 


din Cartagina) 


După ce o vreme Cartagina a fost în defensivă, în Sicilia, la 
409 î.e.n. ea se socoate destul de puternică spre a profita de 
prăbuşirea hegemoniei ateniene şi de eșecul încercării Atenei 
de a cuceri Siracuza. Timp de un secol vor dura luptele neîntre- 
rupte dintre fenicieni gi grecii din Sicilia ; coloniile grecești din 
sudul Siciliei sînt nimicite de armatele punice, dar rezistenţa 
tiranului Siracuzei, Dionysos, îi oprește pe cartaginezi si salvează 
populaţia greacă din această insulă. 

La sfîrşitul secolului al IV-lea î.e.n. un succesor al sáu 
Agatocle, cu patrusprezece mii de soldaţi si şaizeci de corăbii 
de război, mută cîmpul de luptă pe pămîntul cartaginez si de- 
barcă lingă capul Bon, alături de marea cetate punică, pornind 
hotărît împotriva ei. Desi debarcă și cartaginezii in Sicilia, totuși 
Agatocle obţine o serie de victorii, fiind silit să se retragă din 
Africa după ce primeşte drept compensație o mare sumă de bani. 

Violenţa luptelor între Cartagina și greci nu a împiedicat-o 
deloc să primească, începînd din secolul al IV-lea î.e.n., civi- 
lizatia inamicilor săi împotriva cărora se inverguna. În 396 î.e.n., 
se introduce la Cartagina cultul zeitelor Demeter si Kore, zeițele 
greceşti ale griului şi ale morţilor, ceea ce reprezintă o reformă 
însemnată. Pe de altă parte apariţia în Orient a imperiului gre- 
cesc al lui Alexandru cel Mare, apoi a statelor diadohiilor (sta- 
tele conduse de regii-moștenitori ai lui Alexandru cel Mare), state 

de cultură greacă, a făcut să se schimbe întreaga orientari 
politică a Cartaginei, care nu mai putea să rămînă acum izolat: 
și dușmănoasă față de greci. Astfel se produce o apropiere între 
Cartagina şi guvernarea din Egipt a regilor Ptolemei, ceea ct 
a permis ca să se reînnoiască relaţiile comerciale și culturale cu 
Fenicia, aflată acum sub stăpînirea regilor lagizi. 

Hegemonia pe care Cartagina o exercita în Mediterana occi- 
dentală a fost însă ameninţată de puterea crescîndă a Romei 
Roma obținuse în urma unei succesiuni neîntrerupte de victorii 
militare dominaţia in Peninsula Italică, supunind porturile gre- 
Gest din Italia de sud si centrele etrusce si samnite. Dar noii 
supuşi ai Romei, — în special grecii —, i-au împins pe romani 
să intervină în Sicilia împotriva punilor în momentul cînd Car- 
tagina cucerise aproape toate oraşele din această insulă. Războiul 
romanilor împotriva Cartaginei, cunoscut sub numele de primul 
război punic (263 — 241 î.e.n.), a fost dezastruos pentru puni, cu 
tot eșecul expediției lui Regulus in Africa. Pentru cartaginezi 
pierderea Siciliei era mai puţin însemnată decit nimicirea ma- 
rinei și secătuirea visteriei, care a urmat primului război punic. 

Pe deasupra o cumplită răscoală a mercenarilor, care nu fu- 
seseră plătiţi, a dus și la o revoltă a supușilor libieni ai 
Cartaginei. 

Regimul aristocratic al marilor negustori si proprietari de 
corăbii s-a prăbuşit în urma acestei crize sociale, economice si 
militare şi Amilcar Barca a preluat conducerea statului carta- 
ginez. Acest general a înțeles că salvarea nu putea fi pentru 
cetatea sa decit in recistigarea bogățiilor metalice din Spania. 
Se pare, însă, că era imperios necesar să se modifice cu totul 
metodele de exploatare a ținuturilor supuse Cartaginei si nu 
mai era cu putinţă să se controleze economia unei țări ocupind 
doar cîteva porturi. Luîndu-l ca model pe Alexandru cel Mare, 
Amilcar Barca puse bazele unei stápiniri militare al cărei cir- 
muitor era el, în Peninsula Iberică (228 — 219 î.e.n.). Cei ce 
i-au urmat, din familia Barca, adică Hasdrubal si Hannibal au 
pus stápinire pînă la rîul Ebru pe regiunile din Spania, situate 
la sud de această frontieră. Cartagina sub cîrmuirea acestor 
conducători Barcizi părea să devină capitala unui imperiu apu- 
sean a cărui civilizaţie si organizare semăna aidoma cu unul 
din regatele helenistice create după moartea lui Alexandru cel 
Mare de Diadohi. 


Grecii din Marsilia, al căror comerț era stinjenit si sugrumat 
chiar de puni, au cerut romanilor să lupte energic împotriva 

-artaginezilor. Este foarte probabil cá Hannibal a socotit cá va 
putea să-i înfringă pe romani zdrobindu-i sub puterea de temut 
a celților si va putea scoate din confederatia italiană popoarele 
aliate si supuse Romei, spre a le aduce în imperiul punic 
(218 Leni 

Celţii au luptat alături de puni, si Hannibal, trecînd Alpii 
pe spatele elefanților, ajunge in Italia pînă la porţile Romei. 
(Hannibal ad portas! „Hannibal este înaintea porţilor!“ era 
strigătul romanilor în acea vreme). El biruieste si nimiceste ar- 
matele romane la Trasimene si la Cannae (217 — 216 Leni, 
Pe de altă parte doi regi helenistici devin aliaţi ai lui Hannibal, 
Filip al V-lea al Macedoniei şi Hieron din Siracuza, dar fără 
să-și trimită multă armată în ajutorul lui Hannibal, care ráminea 
imobilizat în Italia. Atunci Scipion atacă posesiunile cartagineze 
din Spania, şi-i folosește pe numizi, populaţii berbere care înte- 
meiaseră în secolul al IV-lea mici regate supuse Cartaginei, spre 
a-i ataca pe puni. Lupta între aceştia si romani s-a dat la 
Zama (207 î.e.n.), sub zidurile acestei capitale numide a rega- 
tului lui Masinissa. Înfrîngerea punilor a încheiat al doilea 
război punic, aceştia trebuind să plătească o enormă despăgubire 
de război si li se incendiazá întreaga flotà. 

Nu avem ştiri precise despre viaţa Cartaginei în următorii 
cincizeci de ani, care nu au fost însă decît o lungă agonie. Desigur 
ea nu a putut să mai întemeieze colonii noi, dar avea fără în- 
doială legături comerciale cu acele colonii din nordul Africii sau 
de pe coasta Atlantică a Marocului, poate si a Senegalului si cu 
Insulele Canare. 


De asemenea Cartagina a avut legături comerciale cu rega- 
tele helenistice din răsăritul Mediteranei, arta punică fiind influ- 
entatá mult de cea elenistică. Se pare că agricultura a prosperat 
mult în această epocă si páminturile cultivate (cele din Tunisia 
de azi) au fost si mai extinse. Pe de altă parte negotul numidic 
al lui Masinissa sub influența punilor a căpătat o mare pros- 
peritate. Dar Masinissa atacă des teritoriul cartaginez si jefu- 
ieste rodnicele cimpii punice sub adăpostul tratatului de pace 
care interzice punilor să facă război fără permisiunea romanilor. 
Drept urmare, Roma declară război în 149 Cartaginei, acuzînd-o 
că a violat tratatul de pace. 

În acest al treila război punic (149 — 146 î.e.n.) Cartagina 
este ocupată, arsă si nimicită din temelie de către oștile romane 
conduse de Scipio Africanul cel Tînăr. Tot ţinutul stápinit altă- 
dată de Cartagina devine colonie romană, dar limba, religia şi 

cultura feniciană se păstrează vie încă pină în sec. al V-lea 
al erei noastre după mărturia Fericitului Augustin. Putem ex- 


plica aceasta prin faptul că deși a nimicit Cartagina, Roma a 
lăsat să subziste acele oraşe feniciene care au ajuta-o în lupta 

ei împotriva marii cetăţi punice. Aceste orașe punice Roma le-a 
decretat aliate si şapte cetăți feniciene au căpătat statutul de 
orașe libere. De fapt în Africa de Nord se mai vorbea încă 
limba punicá în timp ce în Fenicia, în marile state-orase feni- 
ciene de altădată nu se mai vorbea decît limba aramaică. 

Roma a creat din teritoriul ocupat de Cartagina o provincie, 
dar numai după o sută de ani s-a ridicat un alt oraş din ruinele 
Cartaginei care fusese arsă şi se arase cu plugul pe locul în 
care se găsise marele oraș. Dar în regatul numidic al lui Masi- 
nissa, care fusese dependent atît de mult timp de Cartagina şi 
de cultura ei, mai trăiau refugiaţi si oameni influențați de cul- 
tura punică. Atunci cînd pe ruinele Cartaginei s-a ridicat un 
oraș roman, el a fost populat într-o mare măsură de africani 
care vorbeau o limbă punică mai rudimentară — limba neo- 
punică si ei se închinau la zeitățile punice Baal-Hamon, Tanit, 
Esmun si Melqart sub numele lor romane Saturn, Caelestis, 
Aesculap si Hercule. 


Cunoastem cu destulă exactitate planul Romei antice si al 
Atenei din epoca de aur a lui Pericle, dar stirile ce ne-au par- 
venit despre planul Cartaginei nu ne ingáduie un plan coerent 
al marei cetáti feniciene. Avem totusi unele date despre monu- 
mentele si edificiile ce se înălțau si putem, cu oarecare aproxi- 
mate, gratie săpăturilor arheologice făcute în ultimii cincizeci 
de ani, să avem o idee generală despre planul Cartaginei. 


Cartagina era clădită pe o peninsulă, pe care dealuri o limi- 
tează dinspre mare, si spre vest alte înălțimi o izolează de 
restul regiunii. Appian spunea despre Cartagina că este o navă 
ancorată. Aceasta e o situaţie rară pe coasta africană a Medi- 
teranei si nu e de mirare cá fenicienii au folosit-o spre a-şi 
crea o colonie. Dar coloniile feniciene se deosebeau esenţial de 
cele greceşti. Coloniile greceşti se formau prin emigrarea unor 
grupuri de oameni care plecau fără să se mai gindească la 
reîntoarcere. Fenicienii căutau în mod principal contoare comer- 
ciale unde ar fi putut să-și pună navele în siguranţă în timpul 
unei escale, să-și odihnească vislaşii şi să-i aprovizioneze cu apă 
și alimente, in fine unde ar fi putut să depună unele mărfuri 
spre a face un comerţ folositor cu băştinașii. Coasta Africii de 
Nord mu ar fi trebuit să incite pe fenicieni să debarce acolo, 
căci populaţia era destul de primitivă si nu ar fi putut face un 
negof aducător de cîştig. Dar țărmul mediteranean al Africii 
de Nord era drumul spre bogăţiile fabuloase ale regatului Tar- 
tesos din sudul Spaniei, unde se aflau cîmpia sudică a Andalu- 

ziei si mai ales minele de aramă, de argint si de asemenea de 
cositor, metal indispensabil pentru fabricarea bronzului. 

Cositorul era adus în lumea antică din regatul Tartesos dar 
Si din Insulele Casiteride, din Insulele Britanice. Apropierea 
acestor bogății miniere a dus la crearea coloniei de la Utica în 
secolul al IX-lea. Desigur coloniştii de la Utica i-au călăuzit pe 
noii sosiți la Cartagina. Acesta, „orașul nou“, Qart Hadast, a fost 
conceput de la bun început ca un tot în stare să se întreţină 
singur pe sine, avînd însă trei elemente distincte : un oras ase- 
zat la înălțime, citadelă, corespunzînd acropolei din statele-orașe 
grecești, centru religios și politic al oraşului care a primit nu- 
mele de Byrsa, apoi un oraş situat mai jos, închegat în jurul 
porturilor, în fine o suburbie rurală numită Megara unde casele 
de locuit se aflau printre ogoare și grădini. 


Orașul propriu-zis era la început destul de restrîns si acropola 
era despărțită de cartierul porturilor, cimitire şi temple erau 
așezate la marginea fiecăruia din aceste două porţiuni ale ora- 
şului. Portul sau mai bine-zis porturile reprezentau centrul co- 
mercial al oraşului. Texte ale lui Diodor din Sicilia, Strabo şi 
Appian arată că în vremea războaielor punice, Cartagina avea un 
port săpat în interiorul orașului și divizat în două bazine: unul 
dreptunghiular pentru corăbiile de comerț şi celălalt, cir- 
cular, pentru navele de război. Portul comercial avea în centrul 
său o mică insulă dominată de un chioşc ce servea drept post 
de comandă amiralului. Cele două lagune care au rămas pe locul 
unde s-a înălțat Cartagina reprezintă vestigiile acestor porturi 
sau cothon-uri (cuvînt derivat dintr-un termen fenician care 
înseamnă „a tăia, a săpa“) şi indică un port săpat de mină 
omenească în opoziție cu port natural. 

Scriitorul grec Appian descrie, după Polibiu, porturile Carta- 
ginei în sec. al II-lea î.e.n.: ,Porturile erau orinduite în asa 
fel încît corăbiile treceau din unul în altul, dinspre mare se pă- 
trundea printr-o intrare largă de 70 picioare (20,72 m) care se 
închidea cu lanţuri de fier. Primul port, destinat negustorilor, 
era dotat cu amare numeroase şi variate. În mijlocul portului 
interior era o insulă. Insula și portul erau mărginite de cheiuri 
mari. De-a lungul acestor cheiuri se aflau loje, intrinduri făcute 
să adăpostească 220 de nave. Deasupra lojelor se aflau magazii 
pentru pinzele si fringhiile si catargele corăbiilor. Înaintea fie- 
cărei loje în care intra o navă se aflau două coloane ionice care 
dădeau circumferinței portului si insulei aspectul unui portic. 
Pe insulă, se clădise un chiosc pentru amiral, de unde plecau 

Douăzeci de stele funerare din calcar fin găsite la Cartagina 


semnalele cu trompete si chemările crainicilor şi de unde supra- 
veghea amiralitatea. Insula era aşezată înaintea intrării în port 
Si era cu mult ridicată peste nivelul mării, astfel că amiralul ve- 
dea ce se petrece pe mare, în vreme ce acei ce veneau din largul 
mării nu puteau deosebi limpede ce se află înlăuntrul portului. 
Arsenalele rámineau nevăzute chiar pentru neguţătorii ce intrau 
în port pe corăbiile lor ; într-adevăr erau înconjurate de un zid 
dublu şi de porturi care permiteau negustorilor să treacă din 
primul port în oras fără să pătrundă prin arsenale“ ^. 

Cartagina mai poseda un debarcader la mare numit homa de 
către greci, dar porturile sale erau relativ mici, avînd ca supra- 
față patru hectare pentru portul comercial, opt hectare pentru 
portul militar. Roma şi Alexandria aveau porturi mult mai vaste, 
dar P. Cintas a arătat că punii au rămas credincioși unei concepţii 
arhaice a porturilor lor, întrucît corăbiile ajungînd în port erau 
îndată trase pe uscat în lojele care împărțeau portul. 


În ceea ce priveşte zidurile de apărare ale Cartaginei, in vre- 
mea războaielor punice întreaga peninsulă pe care este clădită 
marea cetate feniciană forma un imens cîmp înconjurat de me- 
tereze si ziduri. Înspre uscat exista un zid triplu care avea îna- 
intea lui un sant adînc plin de apă. Zidul dinlăuntru, înalt de 
13,32 m și lat de 8,88 m la bază, era folosit în același timp ca 
arsenal. Cazemate etajate amenajate pe partea dinspre oras a 
zidului puteau adăposti trei sute de elefanţi, patru mii de cai, 
douăzeci de mii de ostași pedeştri şi patru mii de călăreți. Zidul 
era întrerupt de turnuri înalte la fiecare 59 metri. 

Dealul pe care era așezată acropola Cartaginei, Byrsa, avea 
propriile sale fortificaţii, înlăuntrul zidurilor orașului, care mă- 
surau circa 32 km în Jungime. 

Templele din Cartagina erau foarte numeroase si deosebite 
între ele, iar aspectul li s-a schimbat mult în decursul vremu- 
rilor. În vremea întemeierii orașului, concepţia foarte austeră 
pe care cartaginezii, ca toţi canaaneenii, şi-o formaserà despre 
divinitate, îi împiedicase să clădească temple zeilor. Locul unde 
avea să se manifeste numenalul trebuia să fie gol, adică o înăl- 
fime de munte, sau dumbravă. Alteori se așeza în aceste locuri 
o piatră mare, un betil (de la bait „casă“ și El „zeu“), in care 
forța numenală avea să se concentreze. Adesea aceste pietre 
acopereau cenușa unei jertfe, fie jertfa unui animal, fie sacrifi- 
ciul molk al unui copil. Cartaginezii au conservat pînă la sfîrşit 
acest tip de sanctuar, care era marcat deseori de o stelă. şi pe 

care îl numim tophet după numele ce i se dă în cărţile sacre ale 
iudeilor. 

Dar influența egipteană i-a împins pe fenicieni să înalțe 
temple unde trebuiau să locuiască zeii. La Ugarit citim în textele 
găsite acolo, că se construise un astfel de templu ale cărui urme 
au fost regăsite 5. La Cartagina, locul unde se ridicaseră astfel 
de tophete se afla în marginea portului comercial. P. Cintas so- 
coate că această plajă era sacră întrucit la ea au debarcat navele 
cu Dido (Elissa) întemeietoarea Cartaginei. Mai tirziu s-au con- 
struit mici capele avind forma unui templu mic, în care era 
adăpostită cenuşa copilului cartaginez „trecut prin foc“, adică 
ars în brațele de bronz ale lui Baal-Hammon, înroșşite în foc. 
Dar dezordinea care se arată în acest tophet, sărăcia jertfelor, 
uritenia stelelor mortuare sint o mărturie vie a indiferenfei este- 
tice a cartaginezilor si a lipsei lor de sensibilitate fatá de frumos 
Si de artá in general, care este in contrast izbitor cu atrocitatea 
sălbatică a jertfei de copii. Desigur acest refuz de a căuta fru- 
mosul si a-l iubi este comun tuturor canaaneenilor si trebuie să 
reamintim porunca a patra a Decalogului care interzice iudeilor, 
fraţi buni ai fenicienilor, prin limbă, orice creaţie artistică plas- 
tică. Dar micile temple așezate în aria de tophete reproduceau 
marile temple din Cartagina, asupra cărora putem în felul acesta 
să avem o imagine, aproximativă desigur. Unele din ele arată 
o netă inriurire egipteană, altele sînt asemenea unor temple 
greceşti, mărturisind puternica influenţă a artei helenistice care 
a existat în Cartagina în ultimele ei secole de viaţă. 


În 1916 a fost descoperită o capelă feniciană mai mare care 
se ridica la cinci sute de metri de cartierul tophetelor, dar 
această capelă a fost imediat distrusă de lucrările căii ferate 
care se construia pe atunci. Totuşi s-a putut face planul ei și 
s-au luat obiectele ce se găseau înlăuntru. Capela era o încăpere 
dreptunghiulară, ca o cella egipteană sau greacă, fără ferestre, 
împărțită în două, în sensul lungimii, de un zid de pămînt bătut. 
În fundul capelei se găsea o banchetă, alături console purtau 
statui votive. Pe jos era o pardoseală de bucăţi de cărămidă 
încrustată cu marmură albă. Mai tirziu a fost înălțat la Douga, 
pe timpul romanilor, un templu lui Saturn, nume sub care era 
adorat în realitate zeul fenician Baal-Hammon pe care l-a studiat 
L. Carton, același arheolog care a studiat capela punică descrisă 
mai sus. În acest templu, în care se văd elementele esenţiale 
ale arhitecturii punice, exista o intrare monumentală, o curte 
descoperită, apoi capele mai mici în care se aflau zeii, dar capela 

lui Baal-Hammon e mult mai importantă şi aşezată în fund. În: 
jurul curţii dreptunghiulare, se află un portic cu coloane. Tot 
aşa templul zeiţei Caelestis, nume sub care era adorată Tanit, 
cuprindea o curte mare înconjurată de capele dedicate tuturor 
zeilor din Cartagina. 

Construcţiile civile, mai mult decit cele cultice, au fost inriu- 
rite de arhitectura greacă. Astfel am arătat că portul Cartaginei, 
avînd la exterior coloane ionice se înfățișa ca un portic circular. 
În apropierea portului se afla o agora, o piaţă publică unde se 
adunau cetăţenii, piaţă care nu exista în oraşele egiptene, feni- 
ciene si mesopotamiene întrucît nu putea fi vorba de deliberare 
si de discuţii în aceste state opresive. Agora părea grecilor sim- 
bolul însuşi al libertăţii lor, precum forum-ul în timpul Repu- 
blicii, romanilor. 

În oraşele africane influențate de civilizaţia punicá au fost 
găsite pieţe publice (La Leptis si la Mectar) dar ele aveau 
limitele neregulate şi se deosebeau net de un forum roman ale 
cărui limite sint perfect drepte. Dar si pieţele publice grecești 
erau la început foarte neregulate și numai din sec. al V-lea 
înainte erau înconjurate cu un portic. S-au putut decela ruinele 
unui întreg cartier din Cartagina în partea sudică a platoului 
St. Louis, si s-au găsit instalaţii de canalizare similare acelora 
din orașele grecești din Sicilia. Denivelările străzilor erau com- 
pensate prin scări cu trepte. Unele texte grecești ne aduc știrea. 
că la Cartagina există o sală de şedinţe pentru Senat si un 
palat de justiție pentru suffefi, judecătorii orașului. Pe de altă 
parte, casele din Cartagina nu aveau deschideri spre stradă, aşa 
cum nu aveau nici cele grecești, egiptene şi mesopotamiene, pe 
cînd cele romane, cu mari ferestre spre stradă, au un aspect 
asemănător cu al caselor noastre. Lumina pătrundea cu greu 
într-o curte interioară, un fel de patio. Alte imobile din Carta- 
gina arătau cu totul altfel, căci erau construite cu mai multe 
etaje și împărțite în apartamente. Ostaşii lui Scipion au avut 
mult de furcă spre a le cuceri, căci după ce au ajuns în agora 
au trebuit să urce spre Byrsa, acropola orașului, prin trei străzi 
în pantă, care erau mărginite de case cu șase etaje prefăcute 
în fortărețe. Aspectul general al acestor case cu şase caturi ne-a 
fost păstrat de un desen naiv găsit într-un cavou funerar de 
la capul Bon. Pardoseala caselor din Cartagina era constituită 
dintr-un ciment foarte fin în care se amestecase cărămidă 
pisată și mici fragmente de marmură albă. Acest tip de podea, 
numit de greci lithostrata se află dealtfel în tot bazinul medite- 

ranean. Casele cartagineze erau văruite, aveau terase şi cupole, 
iar străzile oraşului erau strimte si întortocheate, astfel cá ma- 
rea cetate feniciană trebuia să semene întrucîtva cu orașele din 
Tunisia modernă de azi. Nu avem date sigure privitoare la popu- 
latia Cartaginei, dar Strabo, care trăia în sec. I î.e.n., deci cu 
un veac după nimicirea Cartaginei, afirmă că orașul singur avea 
700.000 de locuitori. Dar această cifră e greu de admis, căci 
orașul se întindea pe 300 de hectare. Chiar dacă am admite o 
enormă densitate a populaţiei, Cartagina n-ar fi avut mai mult 
de 100.000 locuitori. Însă periferia se întindea înlăuntrul zidu- 
rilor pe douăzeci de kilometri pătraţi. Dacă admitem cá densi- 
tatea populaţiei ar fi aceea din periferia şi cartierele márginase 
ale unui oraș din Africa estică de azi — unde amestecul de 
locuinţe, grădini și ogoare este asemenea ca în cartierul Megara 
al Cartaginei — ar mai fi putut locui în aceste periferii încă o 
sută de mii de locuitori. lar Cartagina nu putea avea cifra dată 
de Strabo, a populaţiei sale, căci în războaiele unde nu a fost 
ajutată de mercenari, si a trebuit să lupte singură, marea cetate 
feniciană nu a putut să mobilizeze decît 10.000 oameni la dispo- 
ziţia lui Hamilcar şi o cifră egală sub ordinele lui Hannon. Apoi 
în 149 î.e.n. Cartagina asediată a fost apărată de 30.000 de oa- 
meni pe cînd o altă armată, egală poate celei de mai sus, se 
lupta în Numidia. Însă se făcuse apel la toată populaţiei validă 
şi chiar la sclavi, care fuseseră eliberaţi pentru a lupta cu 
romanii. 

Se poate, deci, trage concluzia că în Cartagina au fost 200.000 
locuitori în sec. II î.e.n., iar în zilele asediului final al romanilor 
nu mai rămăseseră în Byrsa decît 50.000 de oameni. 


NOTE 


1 Iustinus, Histoire universelle, ed. Panckoucke, Paris, 1883, XVIII, 4—6 

? Pierre Cintas, Manuel d'Archéologie punique, ed. A. et J. Picard, Paris, 
1970, p. 14 sq. 

3 Ibidem, p. 16 

4 Appian, Pan., 96 

5 C. A. Schaeffer, Ugaritica, II, p. 128 


Modul de producţie tributal si fenicienii 


Modul de producţie care exista în statele-orașe feniciene nu 
putea fi, a priori, prea diferit de acela al statelor cu care acestea 
se invecinau si care deseori le-au dominat. Ori atit in Egipt, 
care a supus de atîtea ori statele-orage feniciene, cit si in Meso- 
potamia, adică în Asiria si in Babylon, modul de producţie era 
cel „tributal“ sau „asiatic“ ori „oriental“. 

Clasicii marxismului, Kar Marx si Friederic Engels au descris 
un mod de producţie sau o formaţie social-economică ce con- 
stituie după unii cercetători un mod de producţie separat, după 
alții o variantă a sclavagismului clasic. Dar sclavia a avut un 
rol destul de redus în modul de producţie „tributal“ şi nu se 
poate afirma cá meseriagii fenicieni erau sclavi, nici corăbierii 
fenicieni si desigur nici agricultorii din Fenicia, după cum 
vom arăta. 

Cu privire la acest mod de producţie tributal, K. Marx a 
scris Formen, die der Kapitalistischen Produktion vorhergehen 
(tradusă în limba română : „Forma premergătoare producției ca- 
pitaliste“, București, 1956) dar si Grundrisse der Kritik der po- 
litischen Oekonomie, adică una din formele preliminare ale 
„Capitalului“, apoi referiri la modul de producţie „tributal“ (sau 
„asiatic“) există în „Capitalul“ vol. III, cap. 47; de asemenea 
în corespondența lui K. Marx se fac referiri la acest mod de 
producţie. Tot astfel Fr. Engels, in „Anti-Dihring“, in capi- 
tolul „Rolul violenţei în istorie“ analizează structura acestei for- 
matiuni social-economice tributale. 

O bibliografie destul de completă a operelor din tinereţe 
și din bátrinete ale lui K. Marx si Fr. Engels asupra modului 
de producţie tributal (sau asiatic) este acea întocmită de Maurice 

Godelier, Les ecrits de Marz et Engels sur le mode de produc- 
tion asiatique în publicaţia „La Pensée" nr. 114 pag. 56—-66, 
iar M. A. Vitkin si N. B. Ter Acopian în articolul Po stranijah 
jurnale, „La Pensée“ din „Voprosi filozofii“ nr. 3, Moscova, 
1965, pag. 172—176 indică unele izvoare din opera lui K. Marx 
si Fr. Engels necuprinse în prezentarea bibliografică a lui 
Maurice Godelier. 

La noi în ţară, profesorul Ion Banu are meritul de precursor 
(aşa cum scria profesor Miron Constantinescu în , Memoria Oe- 
conomica, XXVIII, 1972, pag. 25), căci în două lucrări apărute 
în Revista de Filozofie nr. 2 (1966) şi nr. 3 (1966), apoi în cartea 
sa atît de însemnată Filozofia Orientului antic, Bucureşti, 1967, 
pag. 15—36, a analizat temeinic modul de producție tributal, 
care a fost singurul existent în multe state din Orient. 

Regretatul profesor Miron Constantinescu a sintetizat în 
două lucrări datele esenţiale cu privire la acest mod de pro- 
ductie: Miron Constantinescu, Modul de producție tributal și 
orînduirea tributală în „Probleme economice“, 1972, nr. ll şi 
Miron Constantinescu, Despre formațiunea social-economică tri- 
butală în „Problema economică“, 1973, nr. 4. Apoi într-un stu- 
diu despre formațiunea social-economică tributală (în „Memoria 
Oeconomica“, XXVIII) a reluat aceeaşi problemă. 


Sinteza întocmită de prof. Miron Constantinescu a reuşit să 
concretizeze in 15 puncte datele esenţiale ce trebuiesc cunoscute 
despre modul de producţie „tributal“. 


Desigur comunităţile agrare săteşti puteau exploata munca 
prizonierilor de război. Dar în aceste comunităţi nu erau lucrate 
mari proprietăți agrare de către latifundiari prin munca scla- 
vilor, cum se petreceau lucrurile în statele sclavagiste antice. 
Cum munca sclavilor era ceva adiacent, subsidiar, ceea ce do- 
mina era exploatarea muncii colective a membrilor comunităţilor 
agrare sătești. Tributul are numeroase forme şi aspecte, el este 
plătit în natură, în produse, în prestații, corvezi, iar atunci cînd 
apare banul, în bani; apoi uneori în Asia tribut în oameni. 

Tributul dat de membrii comunităţilor agrare sătești se deo- 
sebeste de renta feudală, pentru că tributul este nediferentiat 
în vreme ce renta feudală se diferenţiază in rentă in muncă, 
rentă în produse, rentă în bani (Karl Marx, Capitalul Vol. III, 
partea a II-a, E.S.L.P., București, 1955, p. 751). Asemánátoare, dar 
nu identică cu tributul, este renta feudală în produse. Prin tri- 
but şi prin rentă în produse se prelevează de la producători 
supramunca în natură. 

Spre deosebire de sclavagism, plata tributului sau a rentei 
feudale în produse permite o oarecare autonomie economică, fie 
a membrului comunităţii agrare sătești si a întregii comunităţi, 
fie a servului în modul de producţie feudal. Căci după ce a 
plătit tributul sau renta în produse, aceştia au posibilitatea de 
a-și gospodări singuri, sau a-și vinde roadele muncii lor. Totuşi, 
comerţul joacă un rol foarte secundar. 

În fine există o constringere extra-economică prin forţă, prin 
violenţă în formațiunea social-economică tributală (ca si in cea 
feudală sau sclavagistă) căci exploatatorii impun producătorilor 
obligaţii mari de lucrări publice (construcţii de piramide, de di- 
guri, de temple). 

În ţări în care creşterea vitelor reprezintă temelia produc- 
Hei economice, cum sînt regiuni întinse din Asia sau Africa, 
necesitatea de a avea păşuni întinse dar și cirezi numeroase a 
favorizat menţinerea îndelungată a proprietăţii comune a pă- 
míntului, a pășunilor mai cu seamă. Si această proprietate co- 
mună asupra pămîntului s-a menţinut pînă cînd orînduirea feu- 
dală sau capitalistă a nimicit-o. 

Se cunoaște teza marxistă esenţială privitoare la apariţia 
sclaviei în comuna primitivă : producţia se dezvoltă în asemenea 
măsură încît forţa de muncă omenească poate produce mai mult 
decît este nevoie pentru întreţinerea ei (Fr. Engels, Anti-Diihring, 
ed. IV, Ed. Politică, Bucureşti, 1966, p. 180). Stápinul de sclavi 
își însușeşte plusprodusul muncii sclavului. Dar în formațiunea 
social-economică tributală plusprodusul nu era repartizat uni- 
form, adică egal, la orice membru al comunităţii agrare sătești. 
De aceea prelevarea unui tribut colectiv, unui plusprodus colec- 
tiv al muncii era mai avantajoasă, gi astfel se explică de ce for- 
matiunea social-economică tributală s-a putut menţine atit de 
îndelungat. 


Prof. Miron Constantinescu arăta că formațiunea social-eco- 
nomică tributală reprezintă un progres faţă de comuna primi- 
tivă, în primul rînd pentru că exprimă un progres în domeniul 
productivităţii muncii, în al doilea rînd pentru că prezintă un 
progres în privinţa creșterii animalelor, în privința dezvoltării 
agriculturii si a mestesugurilor. Chiar arta a putut progresa si 
a atins un nivel nemăsurat de mare în formațiunea social-eco- 
nomică tributală faţă de comuna primitivă. 


S-a realizat așadar un progres şi în domeniul cultural și 
lucrul acesta se poate constata prin studierea vieţii spirituale, 
a creaţiilor literare, poetice, muzicale sau a folclorului în gene- 


96 


ral. Pe de altă parte in orinduirea tributală, viața economico- 
socială a devenit mai complexă, căci s-a produs o diferenţiere 
pe ramuri de producţie a diferiților indivizi. Exemplul cel mai 
simplu de stat cu orînduire social-economică tributală îl con- 
stituie, mai aproape de vremea noastră, statul incașilor din Peru. 
Tribul incașilor a creat în al doilea mileniu al erei noastre un 
imperiu foarte întins de-a lungul lanţului de munţi al Anzilor, 
ce cuprindea aproape trei ţări actuale din America de Sud. Ci- 
vilizaţia incașilor nu cunoştea fierul, nici nu lucra bronzul, apoi 
nu cunoştea nici calul, nici bovinele, nici oaia, dar nici roata 
Si nici plugul. Incașii formau casta suprapusă dominantă si veni- 
turile comunităţilor agrare sătești se împărțeau în trei părți: 
una revenea incașilor, alta preoţilor, iar cea din urmă comuni- 
tátii agrare sătești care lucra pămîntul în comun. Desigur acest 
mod de producţie nu are nimic comun cu modul de producţie şi 
de repartiție din statele sclavagiste antice. Dar si în statul inca- 
şilor s-a putut ajunge la unele progrese în domeniul culturii 
şi al producţiei de bunuri, mai ales în raport cu comuna pri- 
mitivă, ceea ce justifică aserțiunea lui K. Marx: „Modurile de 
producție asiatice, antic, feudal şi burghez modern reprezentau 
epoci de progres ale formaţiunii economice a societăţii (K. Marx 
şi Fr. Engels, Opere, vol. 13, Bucureşti, 1962, p. 9). 

Desigur deosebiri mari separă formaţia social-economică tri- 
butală de cea sclavagistă şi aceasta i-a determinat pe clasicii 
marxisti să le conceapă ca orînduiri întru totul diferite. 


Cu privire la sclavii existenţi în societăţile cu mod de pro- 
ductie tributal, recenta Mică Enciclopedie de politologie (Ed. 
Științifică si Enciclopedică, Bucureşti, 1977, p. 295) scrie : „Scla- 
vii, dacă există, aparțin mai ales statului sau templelor si nu 
au niciodată rolul principal în producţia socială : obiectul prin- 
cipal al exploatării economice este comunitatea (ceea ce Marx 
numeşte „sclavaj colectiv“) iar nu individul; contradictia fun- 
damentală a societăţilor întemeiate pe modul de producţie tri- 
butal este acea dintre comunităţile țărănești, pe de-o parte, clasa 
dominantă cum și cîrmuitorul, pe de altă parte; ideologia răs- 
coalei populare în societăţile tributale nu constă, în genere, în 
aspirația ţăranilor de a părăsi poziţia lor comunitar-agrará, ci 
în aceea de a reduce tributul sau de a înlocui pe indivizii ce be- 
neficiază de el.* 


In modul de producţie tributal nu există proprietate privată 
a unor indivizi asupra pămîntului, apoi cea mai mare parte a 
producătorilor direcți nu sînt deloc proprietatea personală a 

Pahar purtind o mască de femeie 


unor stápini ca în sclavagism, ci lucrează cu unelte proprii şi 
formează comunităţi agrare relativ independente ce au un oare- 
care drept de proprietate asupra pămîntului. De asemenea pro- 
prietar funciar eminent este statul tiranic, despotic şi nu lati- 
fundiarul, iar forma specifică de exploatare de clasă constă în 
faptul că plusprodusul muncii devine tribut sau impozit către 
stat, care în fapt este reprezentat de despot, nobili şi preoţi. În 
fine, sclavii, cînd există, nu au un rol esenţial în procesul de 
producţie, nu determină esenţa modului de producţie. Dar, scrie 
K. Marx vorbind tocmai despre modul de producţie „asiatic“ 
(sau tributal), în diferite regiuni „aceeaşi bază economică (are) 
nesfîrşite variaţii si gradatii^ (K. Marx, Capitalul, vol. III, par- 
tea a II-a, pag. 745). Orice orinduire economicá se caracterizeazá 
in functie de trásáturile ei dominante, si tocmai de aceea nu se 
poate confunda orinduirea sclavagistá cu cea tributală. 

Recent apărută, „Mica enciclopedie de politologie“ (Editura 
Științifică si Enciclopedică, Bucureşti, 1977) arată cu privire la 
modul de producție tributal: „Ampla dezbatere asupra modului 
de producţie tributal ce a avut loc în ultimul deceniu in lite- 
ratura marxistă, s-a înseris pe linia luptei împotriva interpretă- 
rilor dogmatice şi schematice ale unor probleme fundamentale 
ale sociologiei (şi sociologiei politice) marxist-leniniste. Amintim 

contribuţiile lui Miron Constantinescu, Ion Banu, iar printre 
autorii din alte ţări pe F. Tókai, E. Hobsbaven, T. Pokora, Y. Se- 
menov, J. Suret-Canale.* 


Ce stim din izvoarele istorice care ne-au parvenit despre 
modul de producţie existent in statele-orage feniciene ? Desigur, 
in marile state vecine, Egiptul si Babilonia, modul de producţie 
era cel tributal, dar statele-orase feniciene ar fi putut fi state 
cu un mod de producţie sclavagist, dat fiind comerţul cu sclavi 
făcut de negustorii fenicieni f. 

Dar vislaşii corăbiilor feniciene, acele corăbii care aduceau 
prosperitatea negustorilor fenicieni, nu erau sclavi: „Locuitorii 
Sidonului si Arvadului erau vislașii tái; şi cei mai iscusifi ai 
tái, Tyre, erau cîrmaci“ 2, apoi víslasii vor deplinge mult nimi- 
cirea cetăţii Tyr 3, ceea ce dovedeşte că nu erau sclavi. «Pogo- 
rise-vor din corăbiile lor toţi vislagii, corábierii si toti cirmacii 
mării vor sta pe uscat. Vor plinge pentru tine cu mare glas, 
presărîndu-și capetele lor cu cenușe si tăvălindu-se în pulbere. 
Își vor tunde pentru tine părul pînă la piele...» 

În ceea ce priveşte meseriaşii fenicieni, nici ei nu erau sclavi, 
căci citim cu privire la construirea Templului din Ierusalim, 
care s-a efectuat cu ajutorul lucrătorilor regelui Hiram din Tyr 
si regelui din Byblos: „Și le-au lucrat lucrătorii lui Solomon, 
lucrătorii lui Hiram si lucrătorii lui Byblos. Și aga s-a pregătit 
lemnul şi piatra pentru zidirea bisericii, timp de trei ani“ ^. 

Este adevărat cá în același capitol? se poate citi: „Aşadar 
poruncește să taie pentru mine cedri din Liban ; si iată robii mei 
vor fi împreună cu robii tăi; si eu îți voi da plată pentru robii 
tăi, cit vei hotari tu, că tu cunoşti, că la noi nu sint oameni 
care să stie a tăia lemnele ca sidonienii“ (== fenicienii)*. Ter- 
menul de „robi“ din acest pasaj este redat de Septuagintă prin 
douloi care are desigur sensul de „robi“, dar în vorbirea unui 
suveran poate avea sensul de „supuși“. De fapt în textul ebraic 
(masoretic) citim 6 termenul 'ebadai pluralul lui 'ebed care are 
sensul de „slujitor, servitor“, în primul rînd 7. 

Pe de altă parte în textul călătoriei lui Wen-Amon la Byblos, 
citim despre regele marelui oraș fenician Byblos: „Craiul se 
arată mulțumit. El puse să se apuce de treabă trei sute de oa- 
meni cu trei sute de boi si așeză în fruntea lor vătafi (ca să 
poarte de grijă) de tăierea copacilor“ 8. 

Dar în textul egiptean citim foarte limpede s (w) 300 ,,oa- 
meni 300%, iar termenul s are sensul de „om liber“ si nu de 

sclav 10. Așadar lucrătorii care au tăiat lemne spre a fi expe- 
diate în Egipt în număr de 300 erau oameni liberi. 

Tot astfel echipajul unei corăbii feniciene de cursă lungă, 
așa-zisa corabie din Tarşiş este pomenit în lona, I, 5, 13 si 16 
şi este descris un sacrificiu uman făcut de acest echipaj, care îl 
aruncă pe Iona în mare. Dar în textul acesta se folosesc pentru 
expresiile de „corăbieri, marinari“, prin care este numit echipa- 
jul, termenii ebraici „malah — marinar“ — 1,5) si 'anașim 
„oameni“, ceea ce arată că echipajul corăbiei de cursă lungă 
feniciană era format din oameni liberi. 

Pe de altă parte numeroasele produse artizanale exportate 
de fenicieni în toată Mediterana, adică vase, sticlărie, broderii 
prețioase, apoi culoarea de purpură extrasă din scoicile murex, 
bijuteriile, talismanele şi amuletele, nu puteau fi produse de 
munca sclavilor ci de aceea a unor meșteșugari specializați în 
creaţiile lor. 

Dacă reflectăm apoi că cea mai mare parte din veniturile 
statelor-orașe feniciene proveneau din comerţ, pe care fenicienii 
îl făceau de-a lungul coastelor Mediteranei, trebuie să conchidem 
că modul de producţie care a dominat în mai toate orașele feni- 
ciene a fost cel asiatic sau oriental și nu cel sclavagist. Aceasta 
mai ales fiindcă în mai toate statele-orage feniciene nu exista 
o clasă de latifundiari sclavagişti care să exploateze o clasă de 
sclavi. În mai toate statele-orașe feniciene nu erau lucrate mari 
proprietăţi agrare de către latifundiari prin munca sclavilor, aşa 
cum se petreceau lucrurile în statele sclavagiste antice. 5i aceasta 
fiindcă în statele orașe-feniciene nu au existat — în cele mai 
multe dintre ele — mari întinderi de pămînt care să fie exploa- 
tate cu munca sclavilor. 

Desigur la Ugarit (Ras-Șamra) par să fi existat în mileniul 
al II-lea î.e.n. sclavi pe viaţă „sclavi veșnici“, după cum îi vedem 
menţionaţi în legenda lui Keret, II, 1; si III, 23 şi 34. Pe de altă 
parte în Deuteronom XV, 17 se află menţionaţi — desigur după 
datinele canaaneene — sclavi pe vecie; textul mai sus arătat 
scrie cu privire la un sclav: „lar dacă acela ifi va spune: nu 
mă duc de la tine, pentru că te iubesc pe tine şi casa ta, şi deci 
îi este bine la tine, să iei sula si să-i găureşti urechea lui de 
uşor, şi-ţi va fi rob pe vecie“. Acest rob pe vecie se deosebeşte 
de ceilalţi sclavi care nu pot rămîne in stare de sclavie decît 
șapte ani îi. Dar la Ugarit condiţia socială a sclavilor pare a fi 

destul de bună, iar sclavii eliberaţi pot ajunge la demnități 
înalte 12. 

Cu o singură excepţie, însă, aceea a imperiului întemeiat de 
statul-oraș Cartagina, care era fără îndoială un stat sclavagist 
la fel ca si marea sa rivală Roma. Într-adevăr Diodor din Sicilia 
descrie ţinuturile ce se aflau în jurul Cartaginei arătînd că în 
ele se aflau grădini și livezi, case de ţară arătoase, pline de tot 
ce contribuia la bucuriile vieţii. În locurile acelea se afla strînsă 
bogăţia celor mai de seamă negustori din Cartagina, care se com- 
plăceau să-și consume avuţia pentru plăcerile vieţii £. 

Aceste domenii agricole din jurul Cartaginei nu puteau fi 
lucrate decît de munca sclavilor. Dealtfel știm cu exactitate din 
tratatul de agricultură scris de generalul cartaginez Magon şi 
citat de scriitorul latin Varro 14 cá mîna de lucru a acestor lati- 
fundii din jurul Cartaginei o furnizau sclavii. „Magon reco- 
mandă proprietarilor de pămînt să-i intereseze (pe sclavi) in 
munca lor si să le facă înlesniri, fie permitindu-le să acumuleze 
economii, pentru a-și răscumpăra libertatea, fie dindu-le posi- 
bilitatea de a-și forma o familie ; şi aceasta — o spune clar — 
nu din motive de umanitate, ci pentru a stimula instrumentele 
umane să producă mai bine“ 15, 

Sclavii cartaginezilor lucrau pămîntul rodnic din jurul marii 
cetăți feniciene, pămînt care era irigat printr-o rețea bogată de 
canale, si produceau untdelemn, fructe, mai ales smochine, dar 
şi rodii si curmale, apoi vinuri de diferite soiuri, în fine creșteau 
vite şi cai. În ceea ce-i priveşte pe artizani, o mare parte erau 
sclavi, deşi printre ei se aflau şi cetăţeni liberi, totuşi este 
probabil că au existat la Cartagina manufacturi în care lucrau 
sclavi. De asemenea este plauzibil să admitem că în minele de 
argint din posesiunile spaniole ale cartaginezilor, lucrau sclavi la 
fel ca la Atena. 

Putem astfel afirma cu destulă certitudine că imperiul car- 
taginez, spre deosebire de statele-orasge feniciene si de coloniile 
feniciene din Mediterana, era un stat sclavagist. 


NOTE 


1 Iezechiel, XXVII, 13 

2 Ibidem, 8 

3 Ibidem, 29—31 

4 TII Regi, V, 17—18 după Septuagintá 

5 Ibidem, 6 

8 I Regi, V, 20 

7 cfr. N. Ph. Sander et I. Trenel, Dictionnaire hebreu-francais, Paris, 1859, 
p. 901 

8 Constantin Daniel si Ion Acsan, Faraonul Kheops şi vrăjitorii, Buc., 
1977, p. 209 

5 cfr. Putegestvie Un-Amuna v Bibl., ediţie, text si traducere de M. A. Ko- 
rostoviev, Moscova, 1960 

10 Adolf Erman und Hermann Grapow, Wörterbuch der aegyptischen 
Sprache, Berlin, 1957, vol. LII, p. 404 

1! Deuteronom, XV, 12 

2 Sabatino Moscati, Op. cit., p. 134 

13 Diodor din Sicilia, XX, VIII, 2—4 

14 Varro, I, XVII, 4, apud Sabatino Moscati, Op. cit., p. 265 

15 apud Sabatino Moscati, Op. cit., p. 265 


Regi şi judecători 


Fenicienii sau canaaneenii, după numele pe care și-l dădeau 
ei înșiși, au fost guvernati mai întîi de regi, fie că locuiau în 
porturi la Marea Mediterană si erau numiţi de străini „,feni- 
cieni“, fie că erau locuitori ai unor state-oraşe din Canaan (așe- 
zate la mare depărtare de coastele mării) și erau numiţi de 
străini ,edomiti, amaleciţi, moabifi, amoniți, iebusei, ghergh- 
sei“ etc. 

De fapt Cartea I a Cronicilor, cap. I, 1 sq. redá o listá de 
astfel de regi canaaneeni, ai Edomului (v. 43) dupá care enumárá 
nu regi ci căpetenii ale Edomului (v. 51) si după care menţio- 
neazá cápetenii ale idumeilor (v. 54), idumei fiind numele grec 
al locuitorilor Edomului. 

Astfel din mileniul al II-lea î.e.n. existau in Canaan, alături 
de regi, şi căpetenii ; în textul masoretic melek „rege“ corespunde 
grecescul basileus, dar căpetenie este în textul masoretic aluf 
corespunzind grecescului hegemon, în textul Vulgatei dur. 

Tot astfel iudeii au avut după moartea lui Moise şefii care 
nu erau regi si erau numiţi șofetim. Nu ştim exact modul cum 
erau aleşi aceşti șofetim la iudei, dar de pildă Aod? şi Samgor, 
fiul lui Anat, par a fi fost judecători datorită faptelor lor de 
vitejie. În orice caz pare cert că o parte din vechii iudei doreau 
o guvernare autocratică prin regi, și nu una mai laxă prin ju- 
decători. Căci în Cartea I a Regilor poporul evreu cere lui 
Samuil (care imbátrinise) regi si suprimarea judecătorilor. Se 
pare că bátrinul Samuil a încercat să-i convingă pe iudei de 
superioritatea guvernării prin judecători asupra celei autocrate 
a regilor : „Iată care vor fi drepturile regelui, care are să dom- 
nească peste voi, pe fiii vostri are să-i ia el si are să-i pună la 

căruțele sale, el are să facă din ei călăreţii săi, şi au să fugă 
pe lingă căruțele (== carele sale de luptă) lui; are să pună din 
ei căpetenii peste sute, căpetenii peste cincizeci; să lucreze fa- 
rinile sale, să-i secere piinea sa, să-i facă arme de război şi 
unelte la căruțele lui. Fetele voastre le va lua ca să facă miruri, 
să gătească mîncare si să coacă piine. Tarinile, viile si grădinile 
de măslini cele mai bune ale voastre, le va lua si le va da slu- 
gilor sale. Din semănăturile voastre si din viile voastre va lua 
zeciuială și va da oamenilor săi si slugilor sale. Din robii vostri, 
din roabele voastre, din cei mai buni feciori ai vostri va lua și 
îi va întrebuința la treburile sale. Din oile voastre va lua a 
zecea parte si chiar voi veţi fi robii lor. Veţi suspina atunci 
sub regele vostru, pe care vi l-aţi ales, şi atunci nu vă va răs- 
punde Domnul“ 3. 

Această diatribă împotriva despotismului si a guvernării ti- 
ranice a regilor de acum 3000 de ani — cînd a trăit Samuil — 
dovedește că monarhia nu era dorită de toti canaaneenii sau 
iudeii care trăiau în Canaan. 

Tot astfel în epoca neobabiloniană la Tyr, după domnia unui 
rege Baal, se instituie aceeași guvernare relativ mai permisivă, 
în cadrul unei republici aristocratice cum era Tyrul, o guvernare 
prin judecători sofetim, aşa cum au avut si iudeii. 

Se pare că la Tyr erau doi judecători, amindoi exercitau în 
acelaşi timp guvernarea pentru mai mulţi ani. La Cartagina, de 
asemenea colonie a Tyrului, autoritatea supremă a fost exer- 
citată mai întîi de regi, care conduceau ostirile cartagineze la 
război împotriva grecilor în Sicilia. Lor le-au succedat aceiaşi 
$ofetim, suffetes cum îi numeau romanii, care corespundeau celor 
doi consuli ai Romei. 

În vremea supremaţiei asiriene, un guvernator asirian stă 
alături de rege şi îi controlează întreaga activitate. Se pare că 
acest guvernator avea o mare autoritate, căci regele asirian 
Asarhaddon într-un tratat cu regele Baal din Tyr cere acestuia 
din urmă să nu-i deschidă scrisorile decît în prezența guverna- 
torului. În alte oraşe, cum era Simyra, pe timpul supremaţiei 
asiriene, nu exista nici un rege și autoritatea guvernatorului 
se exercita în întregime asupra acestui stat-oraș. 


Dar fenicienii nu par a fi cunoscut, cel puţin în Fenicia, 
confederaţii de orașe de tipul aceleia create de alianțele între 
orașele grecești. Poate titlul de „rege al Sidonului și al Tyrului“ 
ar putea să sugereze o astfel de confederație între cele două 
oraşe doar. Dar totuși n-au existat în Fenicia astfel de confede- 

raţii. Doar în Mediterana de apus, Cartagina își creează un impe- 
riu prin alianţa sa cu toate coloniile feniciene din vestul Medi- 
teranei si prin ocuparea unui teritoriu destul de vast în Africa 
de Nord. 

În principiu, însă, fiecare oraş fenician constituia o entitate 
independentă a cărei autoritate se extindea la tot orașul şi la 
periferia rurală a sa. Creaţia polisului trebuie atribuită sume- 
rienilor de la care l-au preluat semitii amorei, canaaneeni şi 
egeo-cretanii si în cele din urmă grecii vechi. Dar statul-oraș 
fenician a fost condus cînd de regi, cînd de judecători, cînd de 
guvernatori asirieni sau persani. În orice caz în epoca războaie- 
lor medice ale perșilor cu grecii, la 480 î.e.n., flotele oraşelor- 
state feniciene luptau cu perșii împotriva grecilor și par a nu 
fi fost cîrmuite de regi, cel puţin Herodot nu dă acest titlu 
conducătorilor navelor feniciene: Mattan, fiul lui Sirom din 
Tyr, Merba, fiul lui Agbal din Arad, și Tetramn este fiul lui 
Anyse din Sidon. Faptul că fiecare din aceşti şefi ai flotelor 
luptă separat arată cá nu există o confederație reală între sta- 
tele-orase feniciene. Cartagina a dominat statele-orașe feniciene 
din apusul Mediteranei, dar nu considera aceste state-orașe pose- 
siuni ale ei, nici cetăţenii lor nu erau priviți drept cartaginezi. 
Cetățile feniciene şi-au bătut propria lor monedă înainte ca să 
existe monede cartagineze, iar Gades şi Ibiza aveau monetăriile 
lor în sec. al III-lea î.e.n. cînd Cartagina era încă puternică. 

Statul-oraș fenician de la Melita (Malta de azi) avea judecă- 
torii ei, șofetim, apoi un senat si o adunare a poporului si au 
existat sofetim-i la 'Tharos si la Gades. Pe de altă parte, cu toate 
că aceste state independente posedau zidurile lor, totuşi pare că 
ele nu au avut o flotă proprie si nici o armată a lor, ci își 
incredinfau apărarea Cartaginei, chemînd-o repede în ajutor cînd 
erau amenințate. Apoi, cu excepţia statului-orag Gades, nici una 
din aceste colonii feniciene nu avea o marină de comerţ proprie. 

Astfel imperiul era întemeiat mai degrabă pe o influenţă 
morală și nu existau în coloniile feniciene din apusul Meditera- 
nei garnizoane cartagineze. Așa se face că imperiul cartaginez 
s-a dezintegrat ușor cînd au sosit vremurile de restriște. 


Nu rămîne nici o îndoială că în mileniul al III-lea î.e.n. cînd 
semiții au trecut de la un nomadism patriarhal (care este descris 
în Geneză, de pildă cu privire la Avraam) la un tip de existenţă 
urban si şi-au creat statele-orage, au adoptat mai întîi forma 
de guvernămînt regală. Ştim din textele de la Ebla, Mari, Uga- 
rit, ca si din scrisorile de la Amarna din sec. al XIV-lea î.e.n., 

apoi din analele asiriene, că existau regi în cetăţile feniciene de 
pe coasta Mediteranei, dar monarhia nu se instaurase în toate 
oraşele canaaneene și apoi ea a fost deseori răsturnată de revo- 
lutii, comploturi, conjuraţii care asigurau o formă de guvernare 
mai puţin autoritară. În principiu regalitatea era ereditară la 
canaaneeni si numai fiii mosteneau titlul de rege, totuși la Uga- 
rit a existat în mileniul al II-lea î.e.n. o femeie regentă, ca si la 
Sidon în secolul V î.e.n. Umiaştart, desi în foarte puţine in- 
scriptii canaaneene sau feniciene se amintește de numele regi- 
nei. Cărţile Regilor dau însă de cele mai multe ori numele 
mamei regelui iudeu și al soţiei sale. Din Byblos ne-a rămas o 
inscripţie plină de mindrie a mamei unui rege: „În acest sar- 
cofag eu, Batnoam, mamă a regelui Ozbaal, rege în Byblos, fiu 
al lui Paltibaal, mare preot al lui Balaat, mă odihnesc cu vesmin- 
tele si podoabele mele si cu placa de aur deasupra gurii mele, 
întocmai ca femeile de viță domnească ce au trăit înaintea mea“. 
Mărturisim că această inscripţie era o invitaţie adresată jefuito- 
rilor de morminte. Princepele moștenitor al regelui fenician este 
asociat adesea în inscripţii, si alături de el se pune expresia: 
„fiul lui cel drept“ insemnind, desigur, legitim. 

Adesea regii canaaneeni sint si mari preoţi si de pildă la 
Sidon, Tabnit isi dă calitatea de „mare preot al zeiţei Aștart“ 
alături de titlul sáu de rege al sidonienilor. Dealtfel si tatăl sáu 
Esmunazar era rege la Sidon si mare preot al zeiţei Astart. 
Cumulul acesta între funcţiile regelui si ale aceluia ce era 
marele preot se iíntilneste des in lumea mesopotamiană si a 
existat si în Egipt în Imperiul Vechi. Regii fenicieni igi dădeau 
adesea calificativul de „cel drept“, cum citim în inscripțiile 
regelui Yehimilk din Byblos. Dată fiind puternica influenţă egip- 
teană asupra statului-orag Byblos trebuie să vedem în expresia 
„cel drept“ traducerea în feniciană a binecunoscutei denumiri 
egiptene maaty care se aplică şi celor vii (în egipteană m 5 ‘t. y* 
care are sensul de „cel adevărat, cel drept“). Desi regalitatea era 
ereditară, desele răscoale ale populaţiei feniciene nemulţumite 
de guvernarea tiranică au făcut să nu posedám liste dinastice 
neîntrerupte. Pe de altă parte titlul de „rege“ la Cartagina pare 
să fi „devenit“ ca şi la grecii vechi (la Atena era al unui dre- 
gător, al doilea dintre cei nouă arhonțţi) un titlu care nu conferea 
autoritatea supremă, căci multi dintre cartaginezii vestiți şi mem- 
brii familiei Magonizilor în sec. al VI-lea şi al V-lea î.e.n. sau 
unii generali cum a fost Hamilcar, ce a comandat armatele în 

Sicilia, sau Hanno, marele explorator, au fost numiţi „regi“ în 
textele vechi grecești. 


Putem afirma însă cu destulă certitudine că în toate statele- 
orașe feniciene, monarhia ereditară a încetat într-o epocă oare- 
care a istoriei lor si un guvern oligarhic, o republică aristocra- 
tică, a luat locul regalității. 

În vremea dominaţiei persane, consilii de senatori, corespun- 
zind celor mai bătrîni si mai bogaţi negustori, luau hotáàririle 
fundamentale în statele-orașe feniciene. 

Este posibil ca aceste consilii de senatori să fi existat și în 
timpul regalității în Fenicia, slujind ca sfătuitori ai regilor. Ală- 
turi de acest Senat existau se pare în statele-orașe feniciene 
Adunări ale poporului, atunci cînd autoritatea supremă era în 
mina Senatului sau a judecătorilor (sofetim). 

Aristotel — precum se stie — a adunat constitutiile tuturor 
statelor din vremea sa, în ideea — care a condus întreaga gîn- 
dire filozofică greacă atîta vreme — că legile bune fac pe cetă- 
teni fericiți si că „piatra filozofală“ a fericirii generale este 
găsirea acestei constituții perfecte. Ori Aristotel scriind în seco- 
lul al IV-lea î.e.n., atunci cînd dominaţia familiei Magonizilor 
încetase, afirmă că la Cartagina puterea executivă se afla în 
mîinile a doi magistrati (numiţi sofetim sau regi), aleși în fie- 
care an în vreme ce puterea legislativă era în mîna unui Senat 
format din 300 membri numiţi pe viaţă şi a altui corp de 104 
membri formînd un fel de „Comitet al salvării publice“ (ca să 
folosim un termen din Revoluţia Franceză), ale cărui relaţii cu 
Senatul cartaginez nu sînt limpezi, dar în fața căruia — după 
spusele lui Justinus, istoric din sec. al II-lea al erei noastre — 
generalii trebuiau să răspundă pentru conducerea lor. În afară 
de aceasta exista la Cartagina o Adunare generală a poporului, 
ca şi în polisurile grecești. 

Polibiu, care scrie două sute de ani după Aristotel, prezintă 
un sistem de guvernare al Cartaginei puţin deosebit — dar si 
la istoricul grec existau în marea cetate feniciană magistraţii, 
Senatul şi Adunarea generală. Este sigur că această constituţie 
a Cartaginei a imitat-o pe cea a polisurilor greceşti ca si pe cea 
a Romei care are, un Senat, o Adunare a poporului si consuli. 

În Cartagina, însă, alegerea magistraţilor si pătrunderea in 
Senat pare să fi fost întemeiată pe bogăţie mai degrabă decît pe 
ereditate sau pe merite ale strămoșilor. Cel puţin aceasta era 
situaţia în sec. al VI-lea î.e.n. 

Se pare aşadar cá la fenicieni, in general, negustorii bogați 
aveau puterea reală în stat. Dar, spre deosebire de statele gre- 
ceşti și de Roma, pare că nu au avut loc la Cartagina, dar nici 
în statele-cetăţi din Fenicia, răscoale, tulburări sociale ample 
printre cetăţenii din diferitele grupuri sociale. 

În epoca de bronz în Canaan s-au găsit centre urbane unde 
exista o mare discrepantá între nivelul de viaţă al straturilor 
sociale inferioare si cele superioare. Se pare că această discre- 
pantá a continuat să existe la Cartagina între cetățenii acestui 
stat si sclavii sau Dien care lucrau pămîntul territorium din 
jurul orașului. Libienii care locuiau în aceste regiuni s-au răs- 
culat de multe ori împotriva negustorilor din Cartagina, si au 
dat ajutor evident invadatorilor, cum a fost răscoala lui Agatocle. 


NOTE 


1 Jud., II, 16—20 

2 Jud., III, 30 sq. 

3 I. Regi, VIII, 11—18 după Sept. 

4 Adolf Erman und Hermann Grapow, Wörterbuch der aegyptische Sprache, 
Berlin, 1957, vol. II, p. 21 


Nobilii 


Societatea feniciană fiind alcătuită din aceleași grupuri ca 
şi cea asiro-babiloniană si egipteană, nobilii au avut un rol do- 
minant în multe din statele-orașe ale Feniciei. 

Deja în poemele de la Ugarit, datînd din prima jumătate a 
mileniului al II-lea î.e.n., vedem că regele Keret are „șaptezeci 
de dregători si optzeci de logofeti^ care sint dregători ai cetăţii 
Khubur cea mare si bine udată (Poemul regelui Keret, IV, 6, 
10) si pe acești nobili îi numește „tauri“, pe soțiile lor „căprioare“. 
Pe de altă parte, legenda despre întemeierea Cartaginei ne înfă- 
figeazá pe Elissa (Didona) care împreuna cu nobilii din Tyr pune 
la cale fuga lor din acest oraș, fiind revoltați cu toții de stápi- 
nirea tiranică a regelui Pygmalion. Aceiasi nobili o împing pe 
Elissa la sinucidere, determinînd-o să se arunce într-un rug 
arzînd. În Cipru, unde făcuse o escală înainte de a ajunge la 
Cartagina, Elissa se intilneste de asemenea cu nobili fenicieni, 
dintre care unii ocupau dregătoria de mari preoţi ai unor zei. 

La Cartagina, de unde avem mai multe date despre socie- 
tatea feniciană, nobilii luptă împotriva regilor și a puterii lor 
personale, adică împotriva lui Malchus şi a Magonizilor. În seco- 
lul al V-lea î.e.n. cîrmuitorii din familia Magonizilor, care aveau 
titlul de judecători șofetim, sînt înlăturați si se instituie un regim 
oligarhic în care nobilii sînt cei ce conduc. Acest regim aristo- 
cratic se va menţine pînă la primul război punic cînd familia 
Barca, sprijinindu-se pe cetăţenii mijlocii si dușmani ai aristo- 
cratiei, isi creează un fel de dinastie. Totuși trebuie să ţină 
seama de Senat unde nobilii erau mai numeroși. 

După bătălia de la Zama, Hannibal, care făcea și el parte din 
aceeași familie, puse Adunarea poporului să voteze legi cafe re- 

stringeau mult puterile nobililor, fiindcă li se lua controlul jus- 
tifiei si dregătorii care făceau nereguli trebuiau să fie pedepsiţi. 
Bineînţeles că istoricul grec Polibiu, care era de partea nobililor 
şi în Grecia si la Roma, vede în predominenfa puterii Adunării 
poporului din Cartagina — in mod cu totul greșit — pricina 
înfrîngerilor acestui stat. 

Dar nobilii din Cartagina constituiau o aristocrație foarte 
mindrá de strămoșii săi, si pe stelele funerare dedicatorii ei îşi 
indicau ascenden[ii insistînd asupra dregátoriilor pe care le avu- 
seseră părinţii lor. Nepotii luau adesea numele bunicilor lor. 
Dar numai ascendenta în linie masculină avea valoare, căci cele 
mai nobile familii se încuscreau ușor cu străini. 

De pildă Hamilcar, care făcea parte din familia nobilă a 
Magonizilor, era fiul unei grecoaice din Siracuza iar Hasdrubal 
şi Hannibal, din familia Barca, s-au căsătorit cu spaniole. 

Prestigiul nobletei era întemeiat în special pe avere si toţi 
istoricii greci insistă asupra însemnătăţii ce se dădea bogăției. 
În primele secole de existență ale Cartaginei, atunci cînd teri- 
toriul acestui stat-oraş era limitat doar la împrejurimile orasu- 
lui, bogăţia nu-și avea temeiul decît pe veniturile realizate din 
comerţul pe mare. Dar în orașele feniciene situaţia era aceeași, 
date fiind puţinele terenuri agricole fertile ce se aflau în jurul 
unui singur oraş fenician. La Tyr, de pildă, nobilii exercitau 
profesia de corăbieri şi aduceau pe navele lor mărfuri pe care 
le depozitau în magaziile portului. Adresîndu-se regelui din Tyr, 
Iezechiel îi spune : „Prin înţelepciunea ta și cu mintea ta ţi-ai 
agonisit bogăţie si ai adunat în visteriile tale argint si aur. Prin 
înţelepciunea ta cea mare, prin ajutorul negofului tău ţi-ai spo- 
rit bogăţia si mintea ta s-a mîndrit cu bogăţia ta“ t. Regii Tyru- 
lui, ca şi nobilii săi, făceau comerţ. Dealtfel citim în relatarea 
călătoriei lui Uen-Amun la Byblos, din sec. al XII-lea î.e.n., că 
regele din Byblos, Tjekerbaal, tinea, ca bun negustor, un catastif 
al socotelilor sale şi ale părinţilor săi. Apoi acest rege vinde 
lemn de cedru preoților din Theba ; el avea lucrători care mun- 
ceau pentru tăiatul şi căratul lemnelor. 2 

Este foarte probabil că „regii“ cartaginezilor din primele 
veacuri de existenţă ale acestui stat-oraș exercitau un quasi- 
monopol asupra comerţului din Cartagina, împreună cu membrii 
familiei Magonizilor. Unul din ultimii membri ai acestei familii 
a fost Hannon, navigatorul care a făcut celebrul periplu în jurul 
Africii. 

În secolul al V-lea graţie cuceririi regiunilor de uscat care 
înconjurau Cartagina s-a constituit o nobleţe latifundiară stă- 
pînă a întinse domenii agricole, alături de vechea nobleţe negus- 
torească si maritimă. De fapt familiile nobile și-au întemeiat 
puterea lor pe navigaţie si comerţ, dar şi pe exploatarea unor 
domenii agricole. De aceea expedițiile lui Regulus si ale lui Agat- 
hocles, care au debarcat în Africa și au reușit să ocupe mari 
întinderi din teritoriul agricol al Cartaginei, au reprezentat pri- 
mejdii reale. Diodor din Sicilia si Polibiu ne arată că armatele 
greceşti şi romane ale acestor doi generali atacau mai cu seamă 
proprietăţile bogate ale senatorilor înconjurate de viţă de vie, 
de măslini, de pomi fructiferi și de pășuni pentru vite. Chiar 
mai tîrziu, în epoca romană, producţia de grîu a Africii de 
Nord era considerabilă. 

Porțiunea de teritoriu agricol al Cartaginei, aşa zisa hora, 
a fost plantată repede, desigur după modelul văilor si dealu- 
rilor din Fenicia, de unde se trăgeau, cu măslini (altoiti pe 
măslinii sălbatici ce creșteau în abundență), cu viţă de vie, mig- 
dali, rodii si alti pomi fructiferi. În special a fost dezvoltată 
cultura măslinului. 

Se pare că nobilii fenicieni, care erau proprietari peste aceste 
domenii, interziseseră cultura viței de vie si a măslinului pre- 
cum şi a altor pomi fructiferi, si aceeași interdicţie lovea si pe 
locuitorii Sardiniei, care trebuiau să producă doar cereale ca și 
ceilalți autohtoni ai Africii de Nord. 

Un fost general cartaginez, Magon, a scris un tratat de agri- 
cultură celebru la romani, care l-a inspirat şi pe Virgiliu în 
Georgicele sale, si din a cărui operă ne-au parvenit pasaje. 
El scrie : „Cel ce a dobiîndit o moșie, trebuie să-și vindà casa sa 
de teamă să nu vrea să locuiască mai degrabă la oraș decit la 
țară, dacă cineva vrea să stea la oraş n-are nici o nevoie să 
capete o moșie“. Dar nobilii fenicieni își înălțau o casă care 
uneori era fortificată, şi locuiau pe domeniile lor pe care le 
cultivau cu grijă. Cartaginezii au fost aceia care au introdus 
în Africa de Nord cultura unor plante si pomi fructiferi ce 
cresteau în Fenicia, iar pe de altă parte se pare că nobilii feni- 
cieni s-au străduit să obțină venituri cit mai însemnate din 
domeniile lor. 

Tratatul de agricultură al lui Magon, de 28 de cărți, a fost 
tradus în latină din ordinul Senatului roman si din el ne-au 
rămas mici fragmente, citate de Pliniu cel Bătrîn, Columella si 
Varron. Însă în agricultură se pare că nobilii fenicieni au intro- 

dus unele inovaţii însemnate cum ar fi de pildă acea mașină de 
grăpat — o sanie cu roţi dinţate pe care romanii o numeau 
plostellum punicum „căruciorul punic“. Pe domeniile lor nobilii 
fenicieni au dezvoltat mult creșterea vitelor, în special a oilor, 
a taurinelor dar si a cailor. Bogăția nobililor permitea celor 
mari să aibă ca dependenţi un mare număr de indivizi, similari 
intrucitva „clienţilor“ romani. Căci în afară de slujitorii lor si 
de sclavi, nobilii îşi ataşau prin daruri un număr de cetăţeni 
cartaginezi săraci. Aceste daruri puteau fi prestații de alimente, 
sau banchete la care erau invitaţi cei săraci — oarecum în felul 
parazitilor din societatea ateniană. Alteori un nobil plin de do- 
rintá de putere cum era acel Hannon cel Mare din sec. al IV-lea 
î.e.n. poftea la un ospăț tot poporul cu prilejul căsătoriei fiicei 
sale. Este probabil că aceste ospete se făceau în curţile cu por- 
tice ale templelor si tradiția lor a rămas si în Africa romană 
unde o serie de cetățeni primesc titlul amator civium „iubitor 
al concetátenilor săi“, sau amator „iubitor“ ori ornator patriae 
impodobitor al patriei sale“. Într-adevăr in Africa romană, pro- 
vincie unde a stápinit Cartagina, demnităţile municipale se ob- 
țineau in principiu prin votul si alegerea cetățenilor, dar, de 
fapt, aceste demnitáti erau cumpărate de nobili cu preţul unor 
fapte generoase pe care inscripţiile le înșşiră: construcția unor 
edificii publice, împărţirea de hrană, distribuirea de bani, spec- 
tacole și jocuri de tot felul. Desigur aceste datini au fost în 
primele secole ale erei noastre în tot Imperiul roman, dar este 
probabil că nobilii cartaginezi au început să le practice cu mult 
înainte. 

Aristotel a semnalat existenţa la Cartagina a unor asociaţii 
(hetairii) ai căror membri îşi luau masa în comun (Syssiti:) asa 
cum luau masa în comun spartanii și autorii manuscriselor de 
la Marea Moartă, esenienii. Dar este foarte probabil că cheltu- 
ielile acestor mese sau ale unor ospefe mai solemne erau plătite 
de unii nobili cartaginezi care voiau să obţină sprijinul acestor 
confrerii. 


Poporul din Cartagina era, de fapt, la discreţia nobililor, care 
îl manevrau în interesul lor. De aceea el n-a avut decit un 
rol foarte mic în conducerea treburilor publice, desi exista ca 
şi în statele-orașe grecești o Adunare a poporului, atestată din 
secolul al VI-lea. Dar puterea efectivă la Cartagina răminea în 
mîna nobililor — mari posesori de domenii agricole ori negus- 
tori bogaţi — care se aflau în Senat, într-un Comitet de cinci 
membri, şi în Curtea celor o sută patru judecători. 

Pe de altă parte „constituţia cartagineză“, pe care Aristotel 
a încercat să o studieze (deși statul cartaginez n-a avut o lege 
fundamentală, la fel ca şi cea mai mare parte a statelor-orașe 
greceşti, putind fi numită „constituţie“), era de fapt foarte ase- 
mănătoare constituţiei statelor-orase oligarhice grecești, unde pu- 
terea era deţinută de un mic număr de nobili. Cartagina avea 
un corp de judecători, recrutat tot din nobilime, care instituise 
o disciplină civică severă si riguroasă exercitind o teroare asu- 
pra fiecărui cetăţean, similară Consiliului celor zece din Veneţia 
de mai tîrziu. Aceasta era Curtea celor o sută patru judecători, 
toți inamovibili, ce se trăgeau din familiile nobile ale oraşului 
Si exercitau un control chiar asupra actelor generalilor si ale ce- 
lor doi $ofetim, conducătorii Cartaginei. În timpul primului război 
punic patru generali cartaginezi au fost condamnaţi de această 
Curte si rástigniti. 

Trebuie să arătăm că dominaţia atit de îndelungată exerci- 
tată de nobili la Cartagina a fost facilitată şi prin faptul că 
n-au avut de luptat decît cu populaţii ce nu erau de acelaşi 
neam cu ei, cu libieni si cu numizi în cea mai mare parte, care 
lucrau ca tárani pe domeniile lor, sau pláteau biruri grele ace- 
lorași stápini cartaginezi. 


NOTE 
1 Iezechiel, XXVIII, 4—5 


2 Constantin Daniel si Ion Acsan, Faraonul Kheops şi vrăjitorii, Buc., 
1977, Biblioteca pentru toţi, p. 200 sq. 

Preoții 


În statele-orase feniciene preoţii (kohanim) deţineau rangul 
al doilea după rege, dar trebuie spus că mulţi regi erau în ace- 
lași timp si mari preoți ca si rudele lor apropiate. Slujitori ai 
lui Baal, ai lui Melqart, ai zeiţei Astarte sau ai lui Tanit la 
Cartagina, preoţii fenicieni pretindeau că asigură oraşului in care 
se aflau protecţia atit de necesară a stăpînilor lor divini. Apoi 
ei afirmau că dînd uitării jertfele, energia supranaturală a zei- 
lor nu s-ar mai fi reînnoit, şi n-ar mai fi avut puterea să producă 
creşterea grinelor, a fructelor si a tuturor roadelor pămîntului. 
Apoi n-ar mai fi dat fecunditate bărbaţilor si femeilor, ca si 
vitelor, în fine zeii n-ar mai fi putut da înţelepciune judecăto- 
rilor si tăria războinică ostașilor. În poemele găsite la Ras-Samra 
(Ugarit) se pot percepe extrem de limpede aceste concepții, care 
fac să depindă viața societăţilor umane de jertfele pe care le 
aduc zeilor. 

Dar nu era o cinste lipsită de primejdie aceea de a fi preot 
în statele-orage feniciene. Deseori preoţii erau ucişi de adversarii 
concepţiilor lor teologice, așa cum citim în Cartea a III-a a Regi- 
lor, Cap. XVIII, 40, că au fost ucişi patru sute cincizeci de 
proroci ai zeului Baal și patru sute de proroci ai zeiței Astarte 
de către iudei în vremea regelui Ahab. Apoi oficiul religios pe 
care îl efectuau se însoțea de răniri si mutilări, căci acești preoţi 
se intepau cu cuțite pînă curgea sînge. 1 

Alteori preotul fenician era jertfit, astfel regele fenician Mal- 
chus puse să fie răstignit pe cruce propriul său fiu, preot al 
zeului Melqart, care refuzase să-l urmeze într-o răscoală. Se 
pare că la Cartagina preoţii erau deseori sacrificați şi o amin- 
tire a acestor jertfe umane este faptul că în sec. al III-lea 

Statuete de divinităţi feniciene lucrate 
în argint 


al erei noastre încă în colonia romană Cartagina, condamnaţii 
la moarte, care trebuiau să fie dati fiarelor sălbatice in amfi- 
teatre — printre aceștia erau mai cu seamă creștini —, trebuiau 
să se îmbrace, bărbaţii cu costumul preoţilor lui Saturn (echi- 
valentul latin al zeului fenician Melqart) — iar femeile trebuiau 
să se înveșmînteze cu costumul inițiatelor zeiţei Ceres, corespun- 
zînd zeiţei feniciene Tanit sau Astarte. Prin acest subterfugiu 
se oferea zeilor ratia de sînge omenesc pe care legile Imperiului 
roman o împiedicaseră atunci cînd fusese oprit orice sacrificiu 
uman. 

Dacă scăpa de moarte, preotul trebuia să-și lepede fiinţa sa 
umană întrucîtva : în sanctuarul aceluiaşi zeu Saturn, corespun- 
zind fenicianului Melqart, din orașul Nepheris, preotul trebuia 
să treacă sub un jug ca un războinic învins. 

Contactul cu teribila prezență divină expunea pe preot 
— după cum se credea — unor primejdii de fiecare clipă şi nu 
putea să scape de ele decît printr-o puritate rituală perfectă şi 
prin pázirea cu cea mai mare exactitate a unor interdicții ritu- 
ale, a unor tabuuri. Prezența divină putea duce la moarte ime- 
diată, asa cum citim în Cartea I a Cronicilor, Cap. XIII, des- 
pre Uza care este ucis imediat fiindcă s-a atins cu mîna de 
chivotul Legii 2. 

La Gades — colonie feniciană din Spania —, unde se înălța 
un templu al zeului Melqart, preoţii nu aveau voie să se căsă- 
torească si celibatul acesta al lor trebuie legat si de acela al 
altor inchinátori canaaneeni, al autorilor manuscriselor de la 
Marea Moartă — esenieni — care nici ei nu aveau voie să fie 
căsătoriţi. Puritatea rituală a preoţilor fenicieni ai lui Melqart 
se realiza apoi prin raderea părului capului și al bărbii, rit 
păstrat dealtfel si de preoţii egipteni care trebuiau să se radă 
pe cap şi pe corp la trei zile. Pe deasupra acești preoţi ai lui 
Melqart trebuiau să fie invesmintati în îmbrăcăminte de in — la 
fel ca si esenienii şi preoții egipteni, nu aveau voie să poarte o 
centură, şi trebuiau să umble cu picioarele goale în templu. În 
fine intrarea în sanctuar era interzisă femeilor. 

Tot astfel credincioşii care intrau în templul zeului fenician 
Esmun, identificat de greci cu Esculap, în localitatea Thuborbo 
Majus, trebuiau să fie casti vreme de trei zile, să nu folosească 
în hrana lor leguma numită bob, carnea de porc, să nu frecven- 
teze coaforul şi să nu se ducă la baia publică. În alte temple 
feniciene preotul sau preoteasa nu aveau voie să bea vin — așa 
cum în Palestina nazireii nu aveau voie să bea vin, nici să atingă 
foarfecele de părul lor. 


Totuși castitatea nu era impusă în permanenţă tuturor preo- 
filor fenicieni (cum era impusă celor mai multi dintre esenieni), 
pentru că mulţi din acești preoţi erau căsătoriţi, şi transmiteau 
demnitatea lor de preoţi copiilor lor. Apoi mulţi regi fenicieni 
erau și mari preoţi ai zeului cetăţii lor. Din spusele lui Tertu- 
lian aflăm cá în secolul II—III e.n. preotesele zeiţei Ceres afri- 
cana, care este desigur Tanit cartagineză, nu aveau voie să 
vorbească nici măcar cu un bărbat, nici chiar cu rudele lor apro- 
piate. De aceea se alegeau drept preotese ale acestei Zeite femei 
în vîrstă care acceptau să se despartă de soțul lor. Desigur 
această castitate era o interdicţie magică, căci cultul zeiţei Tanit 
era legat de fecunditatea naturii, de rodirea pămîntului, iar 
castitatea rituală avea ca scop să creeze o cooperare între om și 

Reconstrucția templului lui Solomon. 
La intrare se văd cele două coloane 


puterea de rodire a pămîntului. Pe de altă parte castitatea ri- 
tuală, la Cartagina cel puţin si în alte colonii feniciene, trebuie 
pusă în relaţie cu o reformă majoră a teologiei feniciene în 
sec. al V-lea ten cînd zeița Tanit a fost impusă în Cartagina 
ca zeiță imediat următoare lui Baal, fiind numită „faţă a lui 
Baal“ adică „imagine, chip“ a zeului Baal. Într-adevăr în tophe- 
tele anterioare secolului al V-lea î.e.n. se găsesc femei și bărbaţi 
reprezentaţi prin statuete de ceramică avînd atributele sexuale 
mult și voit pronunţate. Ori tot acest naturalism excesiv dis- 
pare după aceea, cînd zeița Tanit își exercită dominaţia asupra 
panteonului punic. 

Preoţii fenicieni purtau un veșmînt mare de in, ca o robă, 
care era pus peste un sort, tot costumul párind să fie egiptean. 
În cap purtau un fel de bonetă rotundă. Alteori roba de in avea 
brodat pe ea semnul zeiţei Tanit. 


Se pare totuşi că obligaţia de a se rade pe cap şi pe faţă 
nu era impusă tuturor preoţilor fenicieni, căci pe un relief găsit 
în Cartagina preotul poartă o barbă ascuţită, are părul mare 
Si acoperit cu un voal ce îi cade pe umeri. Deseori pe roba de 
in — care era in foarte fin, făcînd roba aproape transparentă — 

se vede o bandă pe care autorii latini o numeau laticlavus, o 
bandă de ţesut dreptunghiulară, lungă şi strimtá. O altă em- 
blemă sacră purtată de preoţi era un fel de cunună de metal 
pe care o purtau pe frunte — similară aceleia pe care o purtau 
și preoţii iudei. Există în muzee cîteva astfel de cununi care au 
fost folosite în templele neo-punice și au pe ele semnul lui Tanit. 

Este foarte probabil că printre preoţii fenicieni existau unii 
care erau supuşi unei discipline foarte riguroase, care nu le-ar 
fi permis nici o altă activitate, şi existau demnitari, luaţi din 
aristocrația politică a orașelor, dispensati de păzirea cu stricteţe 
a interdicţiilor rituale. Situaţia aceasta se putea afla si la Roma, 
unde alături de flamini si de vestale, copleșiți de o mulţime de 
interdicții şi de obligaţii rituale, trăiau pontifii şi augurii cari 
duceau o viaţă normală si în afară de sacerdofiul lor. 

Inscriptiile feniciene si cartagineze care ne-au rămas dove- 
desc că preoţii se recrutau doar din unele familii care posedau 
deci un privilegiu analog celui avut de descendenţii lui Aaron 
şi ai lui Levi la iudei. 

În sînul acestei preofimi feniciene exista o ierarhie foarte 
strictă : fiecare templu era ca la iudei, sub autoritatea unui 
mare preot (rab kohanim litt. „mare al preoţilor“) care dădea 
porunci preoților propriu-ziși, preoţilor subalterni si unui mare 
număr de slujitori inferiori. Primii dintre aceştia erau, ca si în 
Egiptul faraonic, scribii. Urmau după ei măcelarii, care trebuiau 
să taie carnea jertfelor, apoi cei ce aprindeau candelele si opai- 
tele in templu, bárbierii sacri ce trebuiau să-i radă atit pe preoți 
cit si pe credincioșii care voiau să se purifice, în fine un mare 
număr de slujitori nespecializati — ca să zicem astfel. Printre 
ei erau și ţărani ce lucrau pămîntul templului, apoi diferiţi 
meseriași care lucrau uneori în atelierele proprii ale templului. 
Se ştie că în Egipt, ca și în Mesopotamia, templele constituiau 
mari puteri economice dispunînd de întinderi vaste de pămînt, 
si ar fi fost de mirare ca în Fenicia sau în coloniile feniciene 
să nu fi existat o situaţie similară. 

Desigur preoţii trebuiau să asigure bunul mers al cultului 
zeului, în acest scop aveau să urmeze cu exactitate o legislaţie 
sacră foarte precisă, din care ni s-au păstrat unele elemente 
(cum e, de pildă, tariful jertfelor din Marsilia) şi această legis- 
latie este deseori similară aceleia din Levitic. 

În afara de libatiuni — vărsări de vin, de apă — sau de 
prinoase de smirnă si támiie ce se aduceau lui Baal-Hammon 
(„stăpînul altarelor cu mirezme“), sacrificiile erau clasificate după 
scopul lor. Dar aceste categorii de jertfe sînt exact categoriile 
de sacrificii ale iudeilor : arderea de tot, jertfa de iertare, menită 
să răscumpere un păcat, și jertfa de împăcare. 

În afară de acestea existau sacrificiile umane ale noilor năs- 
cufi, dar si ale adulţilor despre care vom trata în alt capitol. 
Pe de altă parte felul victimei de jertfit, ca şi sexul şi integri- 


Figurină de pámint ars a zeului Bes 


tatea sa fizică erau stabilite dinainte cu precizie si cutărui zeu 
i se jertfea un taur, altuia o oaie, altuia un berbec, un fap sau 
o pasăre. Preoţii aveau drept la o parte din aceste jertfe si la o 
taxă. 

Preoţii fenicieni primeau probabil o parte însemnată din 
cistigurile negustorilor fenicieni si nu numai o parte din carnea 
şi prinoasele aduse ca jertfă zeilor. Adică este probabil că ne- 
gustorii fenicieni dădeau o parte din veniturile lor, poate chiar 
zeciuială, cum se dădea preoţilor iudei. 

Într-adevăr citim în Isaia, XXIII, 18 despre negustorii din 
Tyr şi veniturile lor : 

„Dar tot cistigul, tot folosul lui (— al Tyrului) va fi sfînt 
lui Dumnezeu şi nici nu va fi strîns nici nu va fi pus deoparte; 
ci ciîștigul va fi pentru cei ce locuiesc înaintea Domnului, ca 

să mánince pînă se vor sătura si să se îmbrace in odăjdii 
scumpe“. 

Este sigur că templele feniciene, ca şi cele egiptene, care 
aveau pe lingă ele o bibliotecă numită „casă a vieţii“, au fost 
centrul unei oarecare activități intelectuale. Se discuta în ele 
despre natura zeilor, si alături de textele rituale se compuneau 
poeme sacre, adevărate epopei care cuprindeau viaţa şi luptele 
zeilor între ei. Acestea tindeau să transpună pe planul mitic 
anumite simboluri ale ceremoniilor din temple. De fapt trebuie 
să admitem că toate textele găsite la Ras-Samra (Ugarit) nu sînt 
decît creaţii alcătuite în temple, opere mitologice desigur, dar 
legate de concepţii teologice si de simbolismul ritualurilor din 
templele feniciene. Panteonul canaaneean era foarte bogat, dar 
ordinea de însemnătate a zeilor era alta în fiecare stat-oras 
canaaneean. Dar chiar în același stat-orag canaaneean un zeu 
a devenit cu timpul mai însemnat. Cu toate că populația semită 
din Canaan avea un panteon comun, totuşi se pare că preoţii 
fenicieni fáureau o cosmologie proprie fiecărui oraş în care 
zeul unui oras juca rolul cel mai de seamă. De aici discuţii 
aprinse între șefii diferitelor școli teologice, care aveau fiecare 
o cosmologie proprie. Ni s-au păstrat numele a două căpetenii 
de şcoli teologice: Sanchuniaton si Thabion. E mai mult ca 
sigur că preoţii din Cartagina nu au lăsat să piară legendele și 
miturile lor şi povestea Didonei, așa cum ne-a fost transmisă 
de Virgiliu, dar si de alti istorici si poeti latini, își trage ori- 
ginea din povestirile preotilor cartaginezi. Este probabil cá ope- 
rele scrise de fenicieni, care se aflau in bibliotecile de la Carta- 
gina, si care au rămas după nimicirea orașului de către romani, 
au fost dáruite de Scipio Aemilianus regilor numizi, dar s-au 
pierdut mai apoi cind nimeni n-a mai putut citi feniciana. 

In secolul al V-lea î.e.n., după victoria grecilor la Himera 
asupra cartaginezilor si după victoria grecilor asupra perşilor, 
Cartagina s-a găsit ruptă de lumea Feniciei şi comunicațiile ei 
cu oraşele feniciene au fost întrerupte. Spre a nu fi covirsiti de 
elenism, preoţii fenicieni din Cartagina au trecut la o reformă 
religioasă care introduce preocupări morale si suprimá inco- 
erenfele si contradicţiile din vechile concepţii teologice feniciene. 
Această reformă care face să predomine printre zei cuplul Baal- 
Hammon si Tanit corespunde în timp dezvoltării gîndirii filozo- 
fice greceşti si unora dintre profeţii mici iudei. 

Dar această reformă religioasă era o reac- 
tie împotriva elenismului și o rezistenţă in fata 
puterii de difuziune a acestuia. Aceeași rezis- 
tenfá faţă de elenism se observă într-o epocă 
apropiată si la iudei, coincizind dealtfel cu 
extinderea limbii aramaice în Canaan, unde 
feniciana este vorbită din ce în ce mai puţin 
ca si ebraica după robia babiloniană. De aceea 
este de admis că şcolile de scribi fenicieni de 
pe lingă templele din Fenicia, care era stăpi- 
nită acum de perși, după ce fusese dominată 
de asirieni şi de babilonieni, s-au strămutat la 
Cartagina ce devenise oarecum, în secolul al 
V-lea î.e.n., centrul lumii feniciene. 


Reforma religioasă din sec. al V-lea î.e.n. a 
fost, fără îndoială, ajutată de aceşti scribi ve- 
niti din Fenicia, dar si de expansiunea doctri- 
nelor egiptene ale lui Isis si Osiris în întreaga 
lume mediteraneană, precum poate și de doctri- 
nele filozofilor greci pitagoricieni stabiliti la 
Cartagina. Într-adevăr filozoful grec neoplato- 
nician lamblicus (născut către 250 era noastră), 
care trăia la Alexandria, afirmă că la Cartagina 
a existat o școală pitagoriciană celebră, condusă 
în mod continuu de patru filozofi: Miltiade, 
Anthen, Hodios și Leocrit. Această școală filo- 
zofică pitagoriciană ajunsese să împace morala 
si raţiunea cu toate povestirile mitologice, pe 
care le interpreta în chip alegoric și nu literal. 
Apoi ea, acceptind politeismul, îl făcea să de- 
vină un henoteism, concepție în care un zeu 
suprem îi conduce pe ceilalţi zei. Ori în ace- 
eași epocă preoții fenicieni voiau să subordo- 
neze cuplului divin Baal-Hammon și Tanit, tot 
panteonul fenician. Pe de altă parte, școala 
pitagoriciană susţine că sufletele morţilor se 

ridicau în văzduh si că cele mai bune dintre ele se găseau în stele, 
si mai ales în lună, unde isi aflau odihna. Această concepţie pita- 
goriciană — de origine evident egipteană și legată de mitul lui 
Isis si Osiris — era admisă şi în cercurile preoţilor fenicieni. 

Mausoleul de la Duga, contemporan cu distrugerea Carta- 
ginei, arată această călătorie aeriană a sufletelor, ca şi stela lui 

Altiburos, astfel că a existat o colaborare între doctrinele unor 
filozofi pitagoricieni si cele ale preoţilor fenicieni, înrîuriți în 
același timp și de doctrinele escatologice egiptene. 


NOTE 


1 III Regi, XVIII, 28 
2 Levitic, X, 9 


Negustorii, comerțul și navigația 


Comerţul prin caravane de măgari — care a început pro- 
babil în mileniul al III-lea î.e.n. si a adus aurul din Africa si 
fildeșul din Asia, apoi metalele asiatice, in special argintul si 
plumbul, în Egipt —, este atestat de numeroase cercetări arheo- 
logice, dar si de relatările cărţilor sacre ale evreilor. Dar în 
vreme ce mărfurile ușoare — în special smirna și tămiia din 
care se consumau mari cantităţi în templele zeilor — puteau fi 
transportate prin caravane de măgari, pentru mărfurile mai grele, 
cum erau lemnele de construcție, transportul se făcea cu corăbii. 
Se pare că negustorii fenicieni reușeau să transporte lemnul de 
cedru din munții Libanului pînă pe țărmurile Eufratului, dar 
nu putem ști cum se făcea acest transport. În orice caz un relief 
asirian ne înfățișează fenicieni ducînd trunchiuri de copaci în 
mici corăbii. 

Pe de altă parte negustorii canaaneeni sînt menționați încă 
din vremea Imperiului Vechi, din mileniul al III-lea i.e.n., ai 
orașul Byblos este în relaţii strînse cu Egiptul. 

Negustorii fenicieni nu şi-au putut extinde activitatea în 
Mediterana orientală şi cu atit mai puţin în cea occidentală 
decît după prăbușirea statelor-orașe minoene nimicite de invazia 
aheenilor (micenienilor) la 1400 î.e.n. şi după ce talasocrafia 
micenienilor a fost distrusă de invazia Popoarelor Mării (1200 
î.e.n.). Este foarte probabil că micenienii, cu care fenicienii erau 
în bune relaţii (aşa cum se poate constata din influenţele mice- 
niene din Ugarit), i-au determinat să întreprindă călătorii lungi 
în Mediterana. Aceasta pentru cá micenienii cunoşteau relaţiile 
comerciale ale egeo-cretanilor cu Italia, Spania, Sicilia (unde au 

fost găsite obiecte egeo-cretane de import) şi nu erau buni navi- 
gatori ei înşişi. Dar micenienii au putut da informaţii negusto- 
rilor fenicieni cu care erau în relaţii strînse, despre bogăţiile 
metalice din Spania, Italia, Bretania și Insulele Britanice, chiar 
dacă micenienii înșiși n-au ajuns niciodată așa de departe. 

De fapt fenicienii au pornit spre apus în părţile occidentale 
ale Mării Mediterane nu în calitate de coloniști, ci de negustori. 
Ei voiau în primul rînd să cumpere şi să vindá si nu s-au gîndit 
să-şi întemeieze colonii decît în mileniul I î.e.n. Cotropirea Pa- 
lestinei şi a coastelor Mării Mediterane, apoi a Siriei, de către 
arameeni, filistini, hittiti, sau de înșiși iudeii veniţi după inva- 
zia Popoarelor Mării ca si filistinii, tot aga ca şi atacurile regi- 
lor asirieni şi babilonieni, au fost cauzele principale ce i-au îm- 
pins pe fenicieni să-și creeze colonii, după ce isi înfiinţaseră 
contoare comerciale sau escale risipite de-a lungul țărmului 
mediteranean. Căci primele așezări feniciene par a fi făcute 
pentru simple escale — etape în decursul lungilor călătorii pe 
mare. Si aceste „escale“ erau așezate destul de aproape una 
de alta, adică la 30 km, distanță pe care putea să o parcurgă 
o navă într-o zi de navigaţie, întrucît nu se naviga decît ziua. 

Cele mai vechi atestări ale unor călătorii extrem de înde- 
lungate ale fenicienilor, le aflăm în cărţile sacre ale iudeilor 
care, fiind de aceeași limbă cu fenicienii și locuind în imediata 
lor vecinătate, cunoșteau bine drumurile străbătute pe mare de 
fenicieni. 

Astfel citim în cartea lui Iona că acesta „s-a sculat să fugă 
la Tarsis, dinaintea Domnului. Si s-a pogorit la Iope (— Jaffa) 
unde a găsit o corabie care mergea la Tarșiș si plătind preţul 
călătoriei s-a pogorit in ea ca să meargă la Tarsig împreună cu 
toți cei de colo“ 1. Trebuie să înțelegem cá în acest text prin 
Tarsis se înţelege Tartesos din Spania (cu minele sale bogate 
de argint, plumb și cositor) si textul lui Iona este din jurul 
anilor 700 î.e.n. în vremea cînd se stabiliseră legături regulate 
între statele-orașe feniciene şi regatul Tartesos, Tarsis. 

O călătorie mult mai veche pare cea făcută de oamenii re- 
gelui fenician din Tyr, Hiram, împreună cu corăbierii lui Solo- 
mon în orașul Tarsis: „Căci regele (Solomon) avea pe mare 
corăbii care mergeau la Tarsig cu corăbiile lui Hiram și la trei 
ani o dată veneau corăbiile din Tarșiș și-i aduceau aur, argint, 
fildeș, maimuțe și păuni“. (III, Regi, X, 22). 

Aici Tarsig nu poate fi Tartesos din Spania mai întîi fiindcă 
păunii sint păsări care se găsesc în India si în mileniul I î.e.n., 

în jurul anilor 973—933 î.e.n., cînd trăia Solomon, păunii nu 
puteau fi importati din Spania. Cit despre maimuțe este ade- 
vărat că se aflau unele în sudul Spaniei în acea epocă, si erau 
de asemenea maimuțe la Gibraltar (— coloanele lui Atlas) dar 
nu puteau constitui obiectul unui export. Fildesul de asemenea 
nu se găsea în Spania, ci doar în Berberia, în Africa Centrală 
si în India. Apoi o călătorie — chiar dus si întors în Spania nu 
ar fi durat trei ani. În ceea ce priveşte aurul, el nu se afla la 
Tarsis iar din Spania nu se exporta acest metal prețios. 

Ce reprezintă atunci această informatie din Cartea a III-a a 
Regilor ? De la bun început trebuie să afirmăm că nici regele 
Hiram al Tyrului și nici regele Solomon, nici unul dintre regii 
fenicieni nu ar fi fost atit de naiv si de lipsit de prevedere 
încît să scrie si să arate exact locul de unde importau atitea 
mărfuri scumpe. Căci Strabo, de pildă, în Cartea XVII, 1, 19 
arată că fenicienii pázeau cu cea mai mare strășnicie secretul 
expedițiilor si destinaţia călătoriei unor corăbii ale lor. Mai 
mult, un vas fenician urmărit de o corabie grecească ce voia să 
afle locul unde face escală și cumpără sau vinde márfuri, a 
preferat să esueze pe nisip — deci să sufere un naufragiu — 
decît să dezvăluie grecilor destinaţia spre care se îndrepta. Ast- 
fel ar fi extraordinar ca regele Hiram să dezvăluie în scris 
orașul si fara de unde a putut să-și procure atîtea bogății. Căci 
exista si pentru fenicieni un secret comercial pe care nu ar fi 
fost atit de naivi încît să-l dezvăluie așa de ușor tuturor. Putem 
deci afirma cu certitudine că Tarșiş nu este aici Tartesos, iar 
menţiunea păunilor, a aurului Si a maimuţelor ne face să admi- 
tem că e vorba de India sau de o ţară ce avea relaţii comerciale 
strînse cu India. Este verosimil că aici termenul Tarsig nu este 
pus decît spre a se indica o țară foarte îndepărtată, care nece- 
sita corăbii de Tarsis spre a se ajunge la ea. Corabia de Tarșşiș 
fiind o corabie de cursá lungá, aga cum englezii numeau india- 
ner navele ce mergeau în India, dar si cele de cursă lungă de 
tipul lor. Cá este asa — ne putem convinge citind textul din 
Cartea a III-a a Regilor, XXII, 48, unde este scris: „„Regele 
Iosafat a făcut şi corăbii ca cele de Tarsis, ca să se ducă să 
aducă aur de la Ofir ; dar n-au putut să ajungă“. 

O altă călătorie îndepărtată a fenicienilor regelui Hiram, 
alături de corăbierii regelui Solomon, ne este relatată tot de 
Cartea a III-a a Regilor : „Regele Solomon a mai făcut şi corăbii 
la Etion Gheber, care este lîngă Elat pe malul Mării Roșii, în 
pămîntul lui Edon. Si a trimis Hiram dintre supușii săi corá- 

bieri cunoscători ai mării ca să umble cu corăbiile cu supușii 
lui Solomon. 

Si s-au dus la Ofir si au luat de acolo aur patru sute două- 
zeci de talanfi si l-au dus regelui Solomon“2. Un talant, în 
ebraică giqar, avea circa 36 kg deci 420 talanţi ar reprezenta 
cca 15 120 kg aur, adică peste cincisprezece tone de aur. 

În alt loc se afirmă cá „Hiram i-a trimis (lui Solomon) cu 
slugile sale corăbii si robi, cunoscători ai mărilor, care s-au dus 
cu slugile lui Solomon la Ofir şi au luat de acolo patru sute 
cincizeci de talanti de aur și i-au dus regelui Solomon“ 3. Dar 
patru sute cincizeci de talanţi de aur reprezintă circa 16 200 kg 
aur. Despre Ofir citim în același text: „În vremea aceea slugile 
lui Hiram si slugile lui Solomon care-i aduceau aur de la Ofir, 
îi aduseseră si lemn roșu si pietre scumpe“ 4. Se pare totuşi cá 
transporturile de aur din Ofir erau cu mult mai importante 
și durau din vremea regelui David căci acesta spune că a pre- 
gătit pentru construcţia Templului din Ierusalim „trei mii de 
talanți de aur, aur de Ofir“ 5 adică 108.000 kg de aur (o sută 
opt tone de aur). 


Un alt rege din Iuda a încercat să ajungă cu navele sale 
la Ofir spre a aduce aur de acolo: „Regele Iosafat a făcut şi 
corăbii ca cele de Tarsis, ca să se ducă să aducă aur de la Ofir; 

dar n-au putut să ajungă căci s-au sfárimat la Efion Gheber. 
Atunci a zis Ohazia, fiul lui Ahab, către Iosafat: „Să se ducă 
și slugile mele cu slugile tale cu corăbiile“. Însă Iosafat n-a 
vrut 6. Găsim amintit numele de Ofir pe de altă parte în lista 
patriarhilor pînă la Iacob 7, unde Ofir este numele unuia din fiii 
lui Ioctan, la rîndul său fiu al lui Eber, iar Ofir este frate cu 
Havila (poate numele unei ţări din Arabia de Sud) si cu Iobab. 
lar această indicație nu ne ajută cîtuşi de puţin să aflăm unde 
se află Tara Ofir. Cele 15 tone de aur, un vagon si jumătate 
de aur, aduse din Ofir au incitat pe mulţi să caute locul unde 
s-ar putea afla această ţară. S-a pus la îndoială totuși realitatea 
acestei imense bogății aduse din Ofir şi s-a afirmat că e vorba 
de exagerári laudative si hiperbolice care căutau să laude pe 
regele Solomon, dată fiind cunoscuta tendinţă a orientalilor ca 
să umfle lucrurile în povestirile lor. Să fie neadevărată rela- 
tarea Cărţii Regilor ? Să fie un basm această comoară adusă 
din Ofir ? 

Că se aducea cu adevărat aur din Ofir în Iudeea, o dove- 
deste faptul descoperirii unei bucăţi de oală (ostraca) la Tell 
Qasile lingă Jaffa pe care se afla scris „aur din Ofir la Beth- 
haron 30 şekeli“ 8 

Vom încerca să arătăm că expediţia regilor Hiram si Solo- 
mon a fost o realitate. 

De fapt elefanţi care să dea fildeș, lemn roșu, adică lemn 
de mahon, apoi páuni si maimuțe, dar mai ales aur mult nu 
puteau fi aduse în epoca la care ne referim (secolul al X-lea 
î.e.n.) decît din Africa de Sud. Minele de aur egiptene din 
Nubia, din Sudanul de azi, nu erau prea bogate și știm din 
relatarea unui istoric grec, Agatarchide, redată nouă de Diodor 
din Sicilia, in ce condiţii cumplite se extrăgea pufinul minereu 
de aur. 

Egiptenii au adus aur mult, mirodenii, maimuțe si fildeş 
dintr-o țară pe care ei o numeau Punt si care era situată pe 
malurile Oceanului Indian, putindu-se ajunge la ea prin Marea 
Rosie. O expediţie mare în Tara Punt a fost făcută pentru prima 
oară de regina egipteană Hatchepsut la începutul secolului al 
XV-lea î.e.n. și basoreliefurile unui mare templu, acela de la 
Deir-el-Bahri ni-i arată pe oamenii din Tara Punt. Ori feni- 
cienii aveau strînse legături cu Egiptul şi credem că auziseră 
de această expediţie sau de altele ulterioare, precum si de bogă- 
fille ce se puteau aduce de acolo. În secolul al X-lea Egiptul 

era mult prea slăbit, împărțit în regate mici care se dușmăneau 
şi nu ar fi putut trimite o astfel de expediţie în Ofir. 

Totuși ne putem întreba ce l-a determinat pe regele din Tyr, 
Hiram, care era stăpîn peste un număr considerabil de corăbii, 
să facă o alianță comercială cu regatul iudeu al lui Solomon 
care nu poseda nave si nu avea nici o experienţă în arta navi- 
gatiei? Ni se pare absurdă alianţa aceasta cu un stat agricol, 
cum era statul iudeilor, a Tyrului — oraş comercial si negus- 
toresc. 

Dar lucrurile stau cu totul altfel. În vremea aceea nu se 
săpase canalul de Suez si corăbiile regelui Hiram din Tyr nu 

puteau să intre în Marea Rosie. Ar fi fost nevoie să se trans- 
porte lemne într-unul din porturile egiptene ale Mării Roșii, să 
fie construite corăbii și să se pornească de acolo. Și bineînţeles 
ar fi trebuit să se împartă cîştigul expediției in Ofir cu toţi 
regii care domneau în Egipt şi prin ţările cărora aveau să 
treacă fenicienii cu bogăţiile lor. Ori regele Hiram a preferat 
să nu fie jefuit de egiptenii care l-ar fi vămuit strașnic în tre- 
cere prin fara lor, dar pe lîngă aceasta cheltuielile expediției 
ar fi fost imense și pentru că trebuiau transportate lemne pen- 
tru construirea vaselor peste 250 km pînă la Marea Rosie, iar 
apoi începută construcția navelor. Regele Hiram a decis că este 
mult mai rentabil să facă o alianţă comercială cu Solomon, care 
poseda un port la Marea Roșie, în Golful Akaba, port numit 
Elat si Etion Gheber. Plecind din acest port se putea ajunge 
in Africa de Sud pe drumul pe care navigaserá si egiptenii cind 
au fost in Tara Punt. Asa se explicá aceastá továrásie intre 
regele Hiram si Solomon, porniti sá ajungá in Afriea. 

Că este vorba de Afriea știm din aceea că au plecat de la 
Etion Gheber (Alat) pe Marea Roșie. Dar nu putea fi vorba de 
regatele Arabiei de Sud, regatul Saba, de pildá, cu care iudeii 
aveau legáturi comerciale prin caravane de mágari si de cámile, 
Si a cárui reginá venise prin pustiu la regele Solomon, aducin- 
du-i aur si mirodenii multe. Am spus cá lemnul rosu de care 
pomenește textul Cărţii Regilor este lemnul de mahon, care se 
află în America de Sud si în Africa, iar textul ebraic adaugă: 
„Astfel de lemn nu se mai văzuse niciodată înainte în ţara lui 
Iuda“. Pe de altă parte menţiunea păunilor ne indică o ţară 
cu dese contacte cu India, pentru că în epoca aceea — sec. X 
î.e.n. — păunii nu erau păsări cunoscute şi obişnuite în lumea 
Mediteranei. Ori o astfel de ţară, cu dese contacte cu India, este 
coasta de sud-est a Africii, regiunea Mozambicului de azi, unde 
suflă musonul, vînt care pornește alternativ timp de șase luni 
din India în Africa și din Africa în India. Astfel se puteau crea 
legături comerciale ușoare cu India — ţara de unde sint origi- 
nari páunii. 

Dacă Tara Ofir reprezintă o ţară foarte bogată in aur, în 
Africa o astfel de ţară nu este decît Africa de Sud care are 
şi acum foarte bogate mine de aur, astfel că aducerea unei mari 
cantități de aur din această regiune în Iudeea si Fenicia este 
foarte verosimilă. 

S-a afirmat, în unele studii cu privire la Tara Ofir, că aceste 
expediţii ale lui Solomon și ale regelui Hiram erau expediţii 
de pradă, de jaf în felul celor făcute de conchistadorii spanioli. 
Dar această ipoteză e puţin verosimilă căci e greu de admis că 
poti strînge 15 tone de aur prin jaf, venind dintr-o țară străină 
cu cîteva corăbii, fără arme de foc, adică fără acea superioritate 
enormă a armamentului pe care o aveau conchistadorii spanioli 
față de autohtonii Americii. Căci si fenicienii si iudeii, dar şi 
locuitorii Țării Ofir erau înarmaţi cu săbii, lănci si scuturi, iar 
cei din Ofir erau mult mai numerosi si ar fi învins ușor pe 
invadatori. 

Ni se pare mult mai verosimil că oamenii regelui Solomon 
şi ai lui Hiram aveau de oferit locuitorilor Ţării Ofir, ceva mult 
mai preţios decît aurul : cositorul si fierul. 

Popoarele Africii de Sud în secolul al X-lea î.e.n. nu cunos- 
teau nici bronzul, nici fierul. Graţie cositorului, ce se aducea 
de fenicieni din Spania si din insulele Marii Britanii de azi, 
arama capătă o mare duritate. devenind bronz — săbiile, lăncile 

şi platogele de bronz aveau o duritate mult mai mare decit cele 
de aramă care sint, precum se stie, moi si maleabile. 

În secolul al X-lea î.e.n. fierul începea să se răspîndească 
în toată Mediterana, deşi Egiptul vechi nu l-a folosit decît pe 
vremea romanilor, din pricina interzicerii sale magice f Iar 
fierul reprezenta metalul ce schimbase raportul de forţe între 
două armate, căci săbiile si platoşele de fier în secolul al X-lea 
î.e.n. constituiau marea noutate care conferea luptătorilor o 
superioritate incontestabilă. Putem crede cu ușurință cá locui- 
torii din anticul Ofir au plătit cu mult aur fierul si cositorul 
primit pe care nu le cunoşteau si nu le aveau. 

Putem oare în stadiul actual al cunoștințelor noastre preciza 
mai exact locul unde se afla tainicul Ofir ? 

La graniţa dintre Rodezia și Mozambicul de azi s-a găsit 
un vast cîmp de ruine ce se întinde pe zeci de kilometri pătraţi, 
despre care vom scrie mai jos. Dar s-au descoperit de aseme- 
nea în acea regiune forme de steatită pentru turnarea barelor 
de aur, de argint și de plumb, și aceste forme de steatită aveau 
forma unei cruci sau a literii H, adică aceleași forme pe care 
le intrebuintfau pentru lingourile lor de aur egeo-cretanii și 
fenicienii 11. 

Aceasta însemna cá poporul statornicit in această regiune 
avea legături comerciale cu fenicienii, deci cu oamenii regelui 
Hiram. 

De pe urmele poporului care a locuit în aceste locuri — la 
graniţa dintre Rodezia si Mozambic — s-au găsit, pe de altă 
parte, desene în peșteri. Pereţii de stîncă sint impodobiti cu 
lungi procesiuni de oameni, iar alături de ele se află crestate 
niște desene bizare care seamănă cu litera H, cu un V mare în- 
tors şi cu un trident. Dar astfel de semne grafice au fost folosite 
în scrierea lor de protosumerieni, adică înainte de întrebuin- 
farea scrierii cuneiforme. Este deci verosimil să admitem că 
acest popor care a locuit in Africa, a fost în legături comerciale 
cu protosumerienii care, precum se stie, navigau in Golful 
Persic si probabil si in Oceanul Indian. 

Cercetarea desenelor de pe pereţii de stîncă din aceste locuri 
a stabilit ca dată aproximativă a executării lor cca 4000 de ani 
înainte de era noastră. 

Tot în această regiune s-au găsit urmele unor importante 
mine de mangan, adică vechi exploatări la zi ale unor zăcăminte. 


Manganul a fost folosit de sumerieni si de egiptenii vechi, ca 
şi de indieni. Pentru toate aceste popoare oxidul de mangan 

avea proprietăţi magice, căci cu pulberea lui, cristalină, neagră 
şi insolubilă în apă, se putea obţine o variată gamă de culori 
în smaltul oalelor, în funcţie de cantitatea de mangan între- 
buinfatá. Deci în Africa de sud-est un foarte vechi popor cu- 
nostea secretul manganului. 

Acest popor harnic exploata nisipul si pămînturile aurifere, 
şi se cunosc astăzi peste 50 de mine și exploatări aurifere în 
regiunea dintre Rodezia și Mozambic, adică la confluenţa rîu- 
rilor Sabi si Lundi. Pe rîul Sabi sau Save, care se varsă in 
Oceanul Indian, pot naviga vase mici si se aflau mici debarca- 
dere avind inele fixate in stincá pentru prinderea de ele a 
luntrelor care soseau acolo. Este probabil ca aurul extras din 
aceste mine sá fi ajuns cu bárcile pinà la Oceanul Indian sau 
piná la portul Sofala. Trebuie observat cá numele de Sofala, 
port important in Mozambic, pare sá fie o flexiune foarte apro- 
piată de termenul Ofir, consoana l finală este echivalentă cu r 
final din termenul Ofir, iar siflanta s de la începutul cuvintu- 
lui Sofala poate fi adăugată la un radical neatestat Ofal — Ofir. 
Se stie că la semiti si în egipteană un s incipient este modali- 
tatea de a forma un cauzativ. Astfel Sofala > Ofir este foarte 
plauzibil. 

Pe de altă parte o serie de autori vor să lege Ofir din 
punct de vedere etimologic cu Suppara, localitate lingă Bombay, 
spunînd că S iniţial este suprimat adesea în dialectul gujarati 
din acest district. După acești autori Ofirul ar fi situat în 
India în jurul Bombayului, pe coasta sa de apus. 

În această regiune dintre Mozambic si Rodezia se găsesc 
în munţii Inyanga, pe zeci de kilometrii pătraţi, mine şi ex- 
ploatări aurifere şi se poate afirma că tot pămîntul din zonă 
a fost scormonit la o adîncime de o jumătate de metru. Pe de 
altă parte alături de aceste exploatări miniere se află ruine 
însemnate, de ziduri, de fortificaţii de terase care par să dateze 
dintr-o epocă mai tîrzie, din primele secole ale erei noastre 
sau cu mult mai tîrziu. 

Într-o carte apărută înainte de primul război mondial şi 
intitulată „În antica ţară a aurului“ un explorator german, Karl 
Peters, a descris aceste imense cimpuri de ruine din munţii 
Inyanga din Rodezia si arată că doar un popor foarte numeros 
şi puternic putea să construiască aceste fortificaţii şi să sape 
exploatări miniere. 


De fapt mine de aur sînt şi astăzi în această regiune și 
Rodezia (Zimbabwe) produce anual o cantitate de 15.600 kg aur 

(după datele statistice din 1973), tot aşa cum există mine de aur 
în vecinătate, în Republica Sud-Africană, care produce anual 
908.300 kg aur, fiind cea mai mare producătoare de aur din 
lume (date statistice din 1972). 

Dacă aurul regelui Solomon venea din Africa, el nu putea 
veni decit din Rodezia actuală căci exploatările aurifere din 
Africa de Sud nu au fost descoperite decît în secolul al XIX-lea. 

În Rodezia s-au găsit vestigiile a numeroase exploatări auri- 
fere întinse pe mulți kilometri pătraţi, astfel că trebuie să 
conchidem în mod obligatoriu că aurul regelui Solomon venea 
din Rodezia de azi şi ajungea în portul Sofala. 

Diere greceşti pictate pe o cupă, foarte asemănătoare cu navele feniciene 


Aşadar vechii fenicieni, ca si egiptenii antici, au reușit să 
ajungă cu vasele lor pînă în Africa de Sud-Est si au făcut co- 
mert cu locuitorii din aceste locuri, vinzindu-le fier şi cositor 
si cumpárind aur. 

In ceea ce priveste modul cum cumpárau aurul fenicienii si 
cum făceau schimburile comerciale cu autohtonii unei ţări, cre- 
dem că trebuie să reproducem următorul text al lui Herodot, 
despre comerțul cartaginezilor cu locuitorii din Africa : 

„Odată ajunși aici, îşi descarcă mărfurile si le expun în 
ordine pe țărm, apoi se întorc pe corăbiile lor si fac fum. 
Autohtonii văd fumul si apropiindu-se de țărm, pun lîngă măr- 
furile acestora, aurul pe care-l oferă în schimb și se retrag. 
Cartaginezii coboară şi examinează (ceea ce au lăsat). Dacă 
socotesc că aurul oferit corespunde valorii mărfurilor, îl iau 
si pornesc mai departe ; dacă nu, se întorc pe corăbii şi așteaptă. 
Ceilalţi la rîndul lor, revenind, adaugă o aită cantitate de aur, 
pînă ce cred că satisfac pretenţiile vinzátorilor. Nu-şi aduc nici 
un neajuns unii altora, primii neînsușindu-și aurul piná ce nu 
li se pare că ar corespunde cu valoarea mărfurilor lor, iar cei- 

lalţi, neatingindu-se de mărfuri pînă cînd cei care au adus măr- 
furile nu şi-au însuşit aurul“ 12. 

Fenicienii aveau în Munţii Libanului întinse păduri de ce- 
dru, din lemnul cărora au putut construi corăbii de comerţ si 
de război. 

Vasele comerciale ale fenicienilor sînt împinse mai mult de 
vîntul care umflă pinzele lor decît de forţa viîsiașilor, ca in 
galerele de luptă. S-a aflat la Sidon un sarcofag ce are pe o 
parte a sa reprezentarea unei corăbii cu pinze feniciene; pupa 
este foarte ridicată si rotundă, imitind giîtul unei lebede, prora 
se sfiîrșeşte cu un chioşc mic pentru căpitan. O pinzá mare, 
pătrată, purtată de un catarg central, face ca vasul să navigheze. 
La proră, un catarg mic cu o pinzá, gi ea pătrată, ajută cirma 
formată din visle lungi. 

Pe o monedă din Byblos, în timpul împăratului roman Helio- 
gabal (218—222 e.n.) este reprezentat un astfel de vas comercial. 
Cum romanii nu au avut deloc marină în vremea războaielor 
punice şi au copiat-o pe cea a adversarilor lor, este de admis 
că romanii au imitat si vasele cartaginezilor. Astfel o corabie 
romană de comerţ trebuie să fi fost foarte asemănătoare celor 
feniciene. 

Corăbiile de Tarşiş, adică cele de cursă lungă, aveau un rînd 
de vislasi și unul sau două catarge, cel de al doilea fiind mult 
mai mic decît primul. Navele de comerţ, numite în feniciană 
golah (în grecește gauloi la plural), aveau si pinze si vislași şi 
cu acestea se făceau, probabil, transporturile din Byblos în Egipt 
pe timpul Imperiului Vechi. 

O navă mai mică folosită de fenicieni — poate numai pentru 
pescuit sau pentru navigația fluvială — era aceea numită de 
greci hippos, menţionată şi de Strabo. 

Cea mai veche informaţie cu privire la comerţul fenician, 
este aceea din poemul numit al „Zeilor binevoitori“, găsit la 
Ugarit (Ras-Samra). 

Se pare totuşi — aşa cum a arătat R. Dussand — cà fe- 
nicienii în mileniul al III-lea î.e.n. au făcut comerț pe uscat prin 
caravane de măgari, de la Golful Akaba pînă la Asdod. Căci 
Asia anterioară era brăzdată de drumuri de caravane comer- 
ciale care duceau la podișurile din Asia Mică si în Mesopotamia. 
Calea cea mai scurtă din Liban pînă în Asiria străbătea deșertul 
sirian trecînd pe la Damasc, dar acest drum era mai greu fiind 
lipsit de apă. Un alt drum, mai lung, mergea la răsărit de Mun- 

tii Nosarieni. După prăbușirea civilizaţiei egeo-cretane si după 
nimicirea de către Popoarele Mării a celei miceniene, după anul 
1200 î.e.n. începe să se dezvolte marina feniciană scăpată de con- 
curenţii ei — micenienii şi egeo-cretanii. Într-adevăr citim în Odi- 
seea XV, vers. 549—640 (ediţia Murnu) despre corăbierii feni- 
cieni : «Veniră atunci corábieri meşteri/ Fenicieni, hoţi mehen- 
ghii, c-o navă/ De jucărele şi de fleacuri plină/ Era în casa tatii 
o femeie/ Feniciană mare si chipoasă/ Si harnică la lucru de 
minune/ Viclenii negustori o amăgiră/ Și unul dintre ei cînd ea 
se dusel Să spele, în corabie o cuprinse/ Si-o drăgosti cu dra- 
goste ce scoate/ Din minţi pe o femeie, suflet moale/ oricît ar 
fi de treabă si cuminte/ Si prinse-apoi s-o întrebe cine este/ Si 
dincotro-i venită. Ea îndată/ Conacul tatii i-arătă şi-i zise/ „Mă 
laud că sint din Sidon, orașul/ Avut în bronz. Sint fiica lui Ari- 
bas/ Cel prea bogat. Cînd eu de pe la fará/ Veneam cîndva, til- 
harii cei din Tafos/ Răpitu-m-au şi m-au adus încoace/ Și m-au 
vîndut acasă la bărbatul/ Ce şade aicea, şi-a plătit el bine“/ Iar 
cel ce-o îndrăgi pe-ascuns îi zise : / Întoarce-te cu noi la tine-a- 
casă/ Să-ţi vezi părinţii, curtea lor cea înaltă/ Că ei trăiesc si 
sînt avuti acuma“. Femeia zise atunci: „Aşa să Del De vreţi 
corăbieri să-mi dati cuvíntul/ Sá vá jurati cá-ntreagá si neatinsă/ 
Acasă mă veţi duce“ Asa le zise/. Si cum ceru cu toţii se ju- 
rară/ Iar după ce rostirá jurămîntul/ Kai sfătui aga: „Tăceţi 
acuma/ Să nu-mi vorbească dintre voi nici unul/ De m-aş găsi 
pe drum sau la fîntînă ca nu cumva să meargă oarecine/ Acasă 
să mă spuie la bátrinul/ Si bánuind el să má bage-n lanţuri/ Si 
vouă să vă caute pierzarea/ Gîndiţi la asta si zoriti cu strînsul/ 
Merindelor de drum/ Apoi cînd plină/ Corabia va fi cu de-ale 
gurii/ Voi repede să-mi daţi de ştire acasă/ V-aduc şi aurul ce-i 
la îndemînă/ Ba chiar v-aş da voios şi altă plată/ Căci eu la 
curte acolo cresc pe fiul/ Lui Ctesiu, prunc deştept ce tot cu 
mine/ Pe-afară umblă ; eu Las  duce-n navá/ Ce mult folos 
avea-veti de la dinsul/ Cînd o să-l vindeţi în străinătate“/ Asa 
vorbi femeia si purcese/ Spre curtea cea frumoasă. Negustorii/ 
Au stat la noi un an întreg şi marfă/ Au negufat şi-au încărcat 
cu dingii/ Corabia. S-apoi cînd au fost gata/ De-a se porni ei au 
trimis pe unul/ Să-nştiinţeze pe femeie. Vine dînsul/ Un hoto- 
man, la tatăl meu acasă/ C-o salbă tot din aur şi de boabe/ De 
chihlimbar. Si roabele si mama/ Umblau cu ea şi-o cercetau cu 
ochii/ Şi-i dau un pret Iar pe tácute dînsul/ li face semn fe- 
meii s-apoi pleacă/ Spre mare. Mă luă atunci de míná/ Femeia 
si pe loc mă duse afará/ Găsi în sală mese şi pahare/ Acolo stau 

mesenii împreună/ Cu tatăl, dar acum la adunarea/ Poporului 
plecaseră cu toţii. De-aici luînd în pripă ea trei cupe/ De aur 
si indoindu-le la sîn, cu ele/ Fugi, iar eu, copil fără de minte/ 
Mergeam în urma ei. În vremea asta/ Veni amurgul, soarele 
apuse/ şi drumurile toate s-adumbrirá/ Păşind mai iute la liman 
sosirăm/ Pe unde-a fost corabia/ Străinii/ Atunci ne înluntrară 
și băturăm/ Noi drum de ape. Cerul ne trimise/ Un vînt priel- 
nic. Şase zile intr-una/ Plutirăm zi şi noapte. Într-a saptea/ Di- 
ana-arcașa fulgeră cu arcul/ Pe acea muiere, de căzu în fundul/ 
Corăbiei cum cade o corlá-n mare/ Ei o zvirlirá ca să fie hraná/ 
La foce si la pesti. Si singur bietul/ Eu am rămas îndurerat în 
mine/ Purtat de ape si de vint, ajunse vasul/ Fenician pe insula 
Itaca/ Aici Laert má cumpără cu platá/ Si-aga m-am pomenit 
in tara asta“. 13 

Aflám din aceste versuri din Odiseea despre modul in care 
făceau comerţ fenicienii ; debarcau pe o plajă si arătau măr- 
furile lor, de obicei putin valoroase, pe care autohtonii le cum- 
párau. Dar státeau mult intr-un loc, poate si un an, iar din 
relatarea cálátoriei oamenilor regelui Hiram si Solomon citim 
cá au stat chiar trei ani. Nu plecau piná cind nu vindeau toate 
márfurile lor si piná cind nu-si stringeau merinde de drum. 

In eeea ce priveste pirateria de care sint invinuiti fenicienii 
in acest text, vedem cá si grecii din Tafos (termen grec ce 
înseamnă „mormiînt“) se îndeletniceau cu pirateria, căci rápi- 
seră pe feniciana din Sidon ce se afla la curtea lui Ctesiu, si 
care era fata unui om bogat din acest oraş fenician, numit Ari- 
bas. Pirateria era exercitată deci si de greci, aşa cum o practicau 
etruscii „piraţii tirenieni*. Ba, mai mult, in Odiseea XIV, 357— 
389 se relateazá limpede o expeditie de pradá si de piraterie a 
grecilor in Egipt, unde aceştia sint infrinti si prinși de căpetenia 
ostașilor egipteni care îi crufá viaţa lui Ulise. Chiar dacă Ulise 
n-a fost cu adevărat eroul acestei aventuri, el descrie actele de 
piraterie obișnuite ale aheenilor care au atacat de multe ori 
țărmurile mediteraneene ale Egiptului. Dealtfel Ulise spune în 
continuare despre Egipt : 

„Eu șapte ani atunci státui acolo/ Si printre egipteni avere 
mare/ Mi-agonisii, căci toti îmi dau de toate/ Dar cînd sosi si 
m-apucă și anul/ al optulea, atunci veni la mine/ un mincinos 
fenician, un soltic/ ce multe rele mai făcu la oameni/ Si el me- 
henghi amágitor má duse/ Cu dinsul fn Fenicia, pe unde/ Si-avea 
el casa si ale lui. Acolo/ Mai petrecui un an întreg la dinsul/ Cînd 
zilele si lunile trecurá/ Si vremile se perindará-n cursul/ Ace- 

lui an, el ticlui minciună/ Şi mă sui-n corabie pe mare/ Spre 
Libia, ca eu o-ncărcătură/ Sá duc cu el, ci doar ca să mă vindá/ 
Pe pret mai bun pe mine. De nevoie/ Mersei cu el pe vas cu 
tot prepusul/ Iar vasul pe vínt bun de miazánoapte/ Plutea fru- 
mos în larg deasupra Cretei/ Dar cel de Sus îi soroci pieirea.“ 14 

Intr-o furtuná care se stirni pe mare, vasul pieri, iar Ulise 
scăpă ţinîndu-se de catarg, ajungînd astfel în ţara tesprotilor. 
Deşi grecii comiteau aceleași acte de piraterie ca și fenicienii, 
totuși fenicienii sint defáimati mult de scriitorii greci si acuzaţi 
de piraterie deseori. Astfel Herodot relatează răpirea fecioarei 
Io, fiica regelui Inachus, de către  fenicieni care au dus-o în 
Egipt î5, apoi răpirea în Egipt a preoteselor din Teba care au 
fost aduse la Dodona si în Libia 16. 

Dar fenicienii aveau nevoie în interesul schimburilor lor co- 
merciale să fie cinstiți; de aceea poveștile despre pirateria lor 
trebuie puse pe socoteala ostilitátii grecilor împotriva concuren- 
tilor lor comerciali. Căci din textul menţionat mai sus al lui 
Herodot, despre comerţul cartaginezilor cu autohtonii puţin ci- 
vilizati din Africa, reiese cá fenicienii erau foarte scrupulosi si 
«cinstiţi în comerţul lor. 

O marfă pe care fenicienii o exportau în toată lumea Medi- 
teranei erau vasele, fiolele, cupele şi recipientele de sticlă. Chiar 
dacă egiptenii au inventat sticla, fenicienii au perfectionat-o 
creînd sticla colorată. Iar în vasele de sticlă fenicienii puneau 
parfumul, atît de căutat de popoarele antice. Pe deasupra, feni- 
cienii exportau cupe de bronz si orfevrerie. Iliada, care a fost 
scrisă atunci cînd navele feniciene dominau Mediterana, descrie 
limpede mărfurile strălucitoare vîndute de fenicieni, pe care îi 
numește aici sidonieni: Ahile așează înaintea locuitorilor din 
Argos premiile ce le va da cistigátorilor la cursa de întreceri 
la fugă si citim : 

„Ș-alte cistiguri Ahile mai puse la-ntrecerea-n fugá./ Scoase 
o cană de argint, de șase măsuri încăpere/ O impodobiserá mes- 
terii mari de podoabe din Sidon,/ Fenicienii apoi o purtară pe 
vînăta mare/“. 

În relatarea călătoriei făcută la Byblos, de către un preot 
egiptean din Teba, Uen Amon, aflăm ce mărfuri se exportau din 
Egipt în Fenicia şi de ce fel de produse aveau nevoie fenicienii 
în secolul al XI-lea ten din Egipt. Orașul Byblos trimitea în 
Egipt lemn de cedru pentru construcţiile bărcii sacre a zeului 
Amon si primea în schimb „patru urcioare si un vas kek - men 
de aur, cinci urcioare de argint, zece suluri de pînză de in 

regal, zece suluri de in din Egiptul de Sus, cinci sute de suluri 
de papirus din soiul cel mai bun, cinci sute de piei de bou, cinci 
sute de funii, douăzeci de saci cu linte, treizeci de coşuri cu 
peşte“ 17, 

Alte mărfuri feniciene sînt descrise în Iliada atestînd supe- 
rioritatea producţiei artizanale feniciene, dar si comerţul pe care-l 
făceau în întreaga Mediterană. Astfel citim despre operele de 
broderie ale lucrătoarelor din Sidon: „Asta viteazul grăi, iar 
mama-i se duse prin casă/ Dete poruncă la roabe s-adune pe 
doamne-n cetate/ Ea după asta-n cămară cu dulce miros se 
duse/ Pinze o grămadă pe-acolo erau înflorate în tot felul/ 
Lucru de mînă al femeilor sidoniene, pe care/ Paris la el acasă 
le-adusese de unde-i Sidonul/ Cum adusese-nainte pe mare la 
fel pe Elena/ Cea din părinte mărit. Hecuba, de dragul zeitei/, 
la din veşminte pe cel mai frumos înflorat si mai mare/ Strá- 
lucitor ca o stea, care-ntins se afla pe sub clitul/ De ţesături, şi 
ia drumul de multe femei însoțită“/ 18, 


Comerţul fenicienilor din statul-orag Tyr este descris dim- 
preună cu viaţa de fiecare zi a acestei cetăţi feniciene în pro- 
rocia lui Isaia, care cunoştea această cetate bine : 


„Jeliţi-vă, corăbii ale Tarsisului, căci limanul vostru a fost 
nimicit. Venitu-le-a această știre din ţara Kiteilor. Cei ce lo- 
cuiesc pe ţărmul mării sînt fără de glas, negutátorul fenician 
care trece marea, ai cărui soli sînt pe întinsele ape, care culege 
roade griul din Sichor si al cărui venit este cîștigul neamurilor. 
Rușşinează-te Fenicie, căci marea îți spune: — «Tu n-ai avut 
dureri de mamă, tu n-ai născut şi nici n-ai crescut feciori şi 
nici n-ai ridicat fete». Cînd Egiptul va prinde de veste va tre- 
mura la auzul nenorocirilor Tyrului. Treceti in Tarşiș, bociti-vá 
voi locuitori de pe fármuri! Aceasta este oare cetatea voastrá 
de petrecere, a cărei obirsie se urcă în vremurile străvechi; ea 
care îşi călăuzea paşii spre sălaşuri depărtate ? 

Cine a poruncit acest lucru împotriva Tyrului, această cetate- 
regină, ai cărei negufátori erau ca principii şi ai cărei vinzátori 
erau stápinitori ai pămîntului ? 

Domnul Savaot a poruncit să imputineze mindria a tot ce 
străluceşte, să smereascá pe toți marii stápinitori ai pămîntului. 

Treci şi du-te în pămîntul tău, tu fiică a Targigului, căci 
portul tău nu mai este ! 

El a întins mîna spre mare, a doborit impáratii. Domnul a 
rînduit pentru Canaan ca să i se dărîme porturile. 

El a zis: «Nu tresălta de bucurie, tu, fecioară necinstità a 
Feniciei ! Scoală-te şi du-te la Kitei. Chiar şi acolo nu vei avea 
nici odihnă !» 

Iată tara Caldeilor ! Acest popor nu sint Asirieni ; el a dat-o 
pradă fiarelor de cîmp. Ei și-au înălțat turnuri, au dárimat 
palate, făcut-au totul o ruină. 

Bociţi-vă voi, corăbii ale Targisului, căci portul vostru a fost 
dărîmat“ 19, 

Fără îndoială este vorba de cucerirea asiriană a Tyrului din 
timpul domniei regelui Sargon al II-lea (721 — 705 î.e.n.) sau 
de aceea mai probabilă a regelui Senacherib (705 — 681 Leni 
în vremea căruia regele Tyrului, Elulaeus (Luli în analele asi- 
riene) fuge în Cipru și cînd celelalte oraşe feniciene se aliază 
împotriva Tyrului care este asediat de regele asirian si de coră- 
biile feniciene, Tyrul ar fi rezistat cinci ani acestui asediu. 

Dar prosperitatea comerţului fenician din statul-oraș Tyr ne 
este descrisă foarte amănunţit de Iezechiel, la începutul secolului 
al VI-lea : 

„Hotarele tale sint în inima mării (Tyrul era clădit pe o insulă), 
cei ce te-au zidit te-au făcut minunat de frumos. Toate acoperi- 
șurile corăbiilor tale le-ai făcut din lemn de chiparos de Senir 
(Amoreeii numeau muntele Hermonului, Senir — în Deuteronom, 
IIl, 9 — Hermonul fiind situat în nordul Palestinei) si cedrul din 
Liban s-a adus ca să-ţi facă ție catarguri. Vislele tale s-au făcut 
din stejar din Vasan (regiune în Palestina) ; băncile ti le-au făcut 
de lemn de fag împodobite cu fildeş din ostroavele Chitim (aici 
insulele din marea Egee desigur, dar adesea acest nume semnifica 
insula Cipru). Din pînză de Egipt cu alesături (broderii) fi-au 
făcut vintrele (— pînzele corăbiilor) şi steag si acoperámintele tale 
au fost făcute din ţesături albastre și purpurii din ostrovul Elisa 
(numele semit al insulei Cipru). Locuitorii Sidonului și Arva- 
dului erau vislașii tái; şi cei mai iscusiţi ai tăi Tyre, erau 
cirmacii. 

Bátrinii din Gebel (numele egiptean si semit al oraşului 
Byblos) si meșterii lui erau la tine, ca să-ți dreagă spárturile. 
Toate corăbiile mării și corăbierii lor erau la tine, ca să facă 
negoţul tău. Persul, Lidianul (locuitor al Lydiei, in Asia Mică) 
și Libanul se aflau în oștirea ta si îți erau ostași; atirnau în 
tine scuturile si coifurile lor și-ţi făceau mărirea ta. 


Fii Arvadului împreună cu oștirea ta stăteau împrejur pe 
zidurile tale şi în turnurile tale se aflau Gamadieni (este un 
cuvînt hapax menţionat doar aici şi ar putea însemna ,,pigmei, 

oameni scunzi“, gomed „pitic“), aceștia îşi atirnau tolbele sus 
pe zidurile tale si sávirgeau frumuseţea ta. Cei din Tarşiș (stat- 
cetate feniciană din Spania care n-a fost localizat cu precizie) 
negufau cu tine tot felul de avutii si veneau la tirgul tău cu 
argint, cu fier şi cu cositor si cu plumb. Iovan (lonienii, grecii), 
Tubal (popor din Asia Mică, în genealogia popoarelor Tubal este 
fiul lui Iaphet) si Meseh (Meşeh este fiul lui Iaphet, in Ge- 
neza 10,2; aici reprezintă un popor din vecinătatea Armeniei) 
negufau cu tine tot felul de avuţii dînd schimb pe mărfurile 
toate suflete omenești si vase de aramă, în pieţele tale. Cei din 
Togarma (Togarma este fiul lui Gomer în genealogia popoarelor 
din Geneză, 10,3 ; aici înseamnă un popor care locuiește în veci- 
nătatea Armeniei) aduceau la tîrgul tău cai si căruţe. Fii lui Dedan 
(Dedan este fiul lui Raama în Geneză 10,7 ; aici popor care locu- 
ieste lingă Golful Persic ; sau popor care locuiește în Arabia cf. 
Geneză 25,3; Ieremia 25,23) neguţau cu tine, ostroave multe 
luau mărfurile tale şi-ţi plăteau cu fildeș si cu abanos. 


Pentru mulțimea mărfurilor tale neguţa cu tine Siria si 
venea la tirgul tău cu smaragde, cu purpură, cu ţesături albe, 
cu in subţire, cu mărgean și cu rubine. 

Iuda și ţinuturile lui Israel făceau negoț cu tine si pe măr- 
furile tale dădeau grîu de Minit (sau Mennith, oraș locuit de 
amoniţi si menţionat în Jud. 11,33) şi turte (e vorba de un ames- 
tec de aluat cu lapte și miere, un soi de prăjitură), miere, ulei 
și balsam. 

Damascul făcea negof cu tine si pentru mulţimea de lucruri 
și pentru toate bunătăţile ce aveai tu din belşug, îți aducea vin 
de Helbon (oras în Siria, poate Alep) si linà albă ; 


Nav romană prevăzută cu po- 
detul denumit „corb“ 


Dan (trib ebraic) si Iavan (lonienii, grecii) din Uzel (Uzel 
în genealogia popoarelor din Geneză 10,27 este fiul lui Joktan, 
aici o regiune din nordul Palestinei), Dedan neguţa cu tine 
pături minunate pentru pus pe cai. 

Arabia si toate căpeteniile din Chedar (Chedar este fiul lui 
Ismail în genealogia popoarelor, Geneză, 25, 13 şi este numele 
unui trib arab) făcea schimb cu tine: miei, berbeci si fapi iti 
dădeau în schimb pentru mărfurile tale. 

Neguţătorii din Seba (Seba sau Saba era regiunea din Arabia 
sudicá peste care domnea celebra reginá din Saba) si Raema 
(oras care pare a fi Regma pe ţărmul Golfului Persic) negufau 
cu tine și plăteau pe mărfurile tale tot felul de aromate alese, 
felurite pietre scumpe si aur. 

Haranul (oras în Mesopotamia, cf. Gen. 11,31), Hane si Ede- 
nul, negufátorii din Seba (sau Saba), Asur (este vorba de Asiria) 
şi din Hilmadol (care este o ţară sau un oraș neidentificat) fă- 
ceau cu tine negof. 

Aceştia tirguiau cu tine haine scumpe, pînzeturi si ţesături 
scumpe, pe care le aduceai bine impachetate in cutii scumpe de 
lemn de cedru. 

Corábiile Tarsisului (eras fenician în Spania, neidentificat 
cu precizie) erau caravanele tale pentru negoţul tău si prin 
aceasta ai ajuns tu bogat şi foarte slăvit pe mare. 

Vislagii tăi te-au făcut să călătoreşti pe apele cele mari, dar 
vîntul de la răsărit (aici, în sens alegoric, atacul inamic venind 
dinspre răsărit) te-a sfárimat în mijlocul mărilor. 

Bogăția ta şi mărfurile tale, toate cămările tale, corábierii 
tăi si cîrmacii tái; cei ce dregeau spărturile zidurilor tale, cei ce 
rinduiau negoţul tău si toţi oştenii tăi, pe care îi aveai, și toată 
mulțimea poporului celui din tine în ziua căderii tale se va 
prábusi în inima mării“ 2. 

Tyrul avea să fie nimicit de oştirile lui Alexandru cel Mare, 
dar tabloul scînteietor al vieţii comerciale ce se desfășura în 
acest oraș ne arată bogăţia şi puterea acestui stat-oraș fenician. 

Vedem totuşi că activităţile comerciale ale fenicienilor aveau 
drept obiectiv principal comerţul cu fructe uscate, vinuri, fesá- 
turi scumpe, broderii, lemn de cedru, bitum din Marea Moartă 
(folosit si pentru îmbălsămarea mumiilor egiptene), smirná ai 
támiie aduse din Arabia, parfumuri, purpură, pietre scumpe, 
sticlărie, adică mai ales obiecte de lux decît obiecte care să pre- 
zinte un folos real. 

Desigur aptitudinea spre comerţ a fenicienilor a fost pro- 
verbială în lumea veche, astfel că numele de „canaaneean“ a 
ajuns să însemne negustor. Ei mergeau de la un port la altul 
înlocuind o parte din încărcătura corăbiei lor cu produsele local- 
nicilor pe care le vindeau apoi mai departe în alt port de unde 
obțineau alte mărfuri pe care le vindeau mai departe. 

În celebra sa comedie Poenulus, scriitorul roman Plautus 
ne înfățișează un negustor fenician din Cartagina, Hannon, care 
devenise o figură familiară în porturile Greciei, în regatele mace- 
doniene și în orașele Italiei. Numit în mod ironic gugga, Hannon 
vine cu o rochie scurtă fără manta, cu cercei mari la urechi, 
însoţit de sclavi bătrîni incovoiati sub greutatea baloturilor sale 
pline cu mărfuri ieftine. Fiicele cartaginezului fuseseră răpite 
de pirați greci sau romani si Hannon le căuta, dar el este pre- 
zentat ca un negustor viclean care stie întotdeauna să dobin- 
deascá cîştiguri. 

In afara produselor brute, precum lemn de cedru din Liban, 
sau metale din apusul Mediteranei, ori culorile de purpurá pen- 
tru care erau atit de faimoşi, fenicienii făceau comerţ si cu 
produse finisate pe care le fabricau, ca de exemplu, vesminte 
frumoase, sau lucrári de artá in argint, bronz si aramá. Apoi 
cele gásite la Cartagina dovedesc cá fenicienii fáceau amulete 
egiptene si bijuterii sau podoabe, cel putin dupá secolul al 
V-lea î.e.n. 

Comerţul cu Grecia a diminuat mult după secolul al VIII-lea, 
adică după ce a fost scrisă Odiseea. Dar grecii au început să 
exporte produse finisate în mari cantităţi — în special grecii 
din Corint — în coloniile grecești din Italia, si aceste produse 
erau cumpărate si de etrusci. De aceea multe obieete de artă, 
etrusce, etichetate — precum bijuterii în tehnica répoussé, sau 
cupe gravate de metal, fildesuri — sînt în realitate greceşti, 
desi au fost găsite în morminte etrusce. Totuşi si fenicienii fă- 
ceau comerţ intens cu Italia şi s-au găsit multe opere de artă 
feniciene în mormintele hipogee etrusce. 

Însă fenicienii nu au ajuns numai la Ofir şi nu au stabilit 
legături comerciale doar cu acest stat din Africa, ci au avut 
intense relaţii de negof si cu alte regiuni africane date fiind 
rutele comerciale stabilite de exploratorii fenicieni — cei mai 
indrázneti din antichitate —, dat fiind că in Africa în afară de 
Cartagina se găseau numeroase alte colonii feniciene. Vom arăta 
că pustiul Saharei era mai puţin deșertic decît actualmente si 
prin el au ajuns fenicienii în Nigeria și poate mai departe spre 

sud. În Sahara locuiau populaţii libiene, de rasă albă, înrudite 
cu numizii, si nu africani negrii. Existau drumuri de caravane 
regulate între coasta de nord a Africii gi Nigeria, apoi între 
Egipt şi Mauritania. Nu poate fi nici o îndoială că nu grecii, nici 
egiptenii, au fost aceia care au adus produsele din sudul Saharei 
adică aur, fildeş, animale sălbatice si sclavi în lumea Medite- 
ranei. Dar pe țărmurile atlantice ale Africii, ceramica feniciană 
din secolele al VII-VI î.e.n. a fost găsită la Mogador (Essaouira) 
pe coasta marocană. 

Monedele au început să apară în Grecia în sec. al VII-lea î.e.n. 
şi au devenit foarte obișnuite în sec. al VI-lea. Dar fenicienii 
nu au preluat această inovaţie, poate fiindcă în comerţul lor 
aveau de a face cu populaţii primitive, cu care trocul era 
mai util. 

În Persia baterea de monedă a început în secolul al VI-lea 
î.e.n., dar fenicienii care făceau parte din acest imperiu nu au 
simţit nevoia de monede proprii, poate si pentru că orice comerţ 
cu statele-oraşe grecești încetase în epoca aceea si nu aveau 
nevoie de monede. Înșşiși perșii au bătut monedele lor daricoi 
şi sigloi pentru oraşele greceşti pe care le stăpîneau în Asia Mică. 

Primele monede feniciene au fost emise de Tyr în mijlocul 
secolului al V-lea î.e.n., iar Sidonul, Aradus și Byblos l-au urmat 
mult mai tîrziu. Celelalte oraşe n-au avut propria lor monedă 
pînă în epoca elenistică. La Aradus moneda emisă are o zeitate 
cu barbă (poate zeul Dagon) avînd o coadă de peşte cu care se 
termină corpul lui, sau pe alt tip un cap de bărbat cu barbă (poate 
zeul Melqart) pe avers, iar pe revers o galeră si un hipocamp 
(sau pe alt tip valurile mării). Moneda din Byblos are pe avers 
o galeră cu un hipocamp, iar pe revers un vultur sau un leu 
care atacă un taur. 

La Tyr moneda avea pe avers un delfin și o scoică murex 
(din care se extrăgea purpura), sau zeul Melqart pe un hipocamp 
(animal marin cu corpul curbat si cap similar oarecum calu- 
lui), iar pe revers o bufniţă. 


Monedele din Sidon sînt mai variate; unele arată pe avers 
o galeră de război, plutind înaintea unei fortărețe cu turnuri 
Si ziduri, fără îndoială că este însuşi Sidonul. Alte tipuri de 
monedă arată aceeași galeră plutind pe valuri. 

Cartagina a început să-și bată monedă proprie la sfîrşitul 
secolului al V-lea î.e.n. si a bătut-o în Sicilia atunci cînd a avut 
nevoie să-şi plătească mercenarii. Legenda monedelor e scrisă 
în caractere feniciene, pe avers este capul zeiței Tanit, iar pe 

revers un cal, un leu, un palmier; acestea toate cu excepţia 
leului au fost preluate de monedele bătute la Cartagina în secolul 
al III-lea î.e.n. 

Monedele cartagineze sînt de aur de electru şi de bronz şi nu 
s-au emis monede de argint pînă cînd Hamilcar nu a fost pe 
deplin stăpîn pe minele de argint din Spania. Celelalte state-orașe 
feniciene din apus — Gades, Ibiza, Carthago Nova — au emis 
monede avind pe avers un cal, un elefant, un palmier, iar pe 
revers diferite tipuri de bárbati in care s-a recunoscut recent 
capul unor generali cartaginezi (Hamilcar, Hasdrubal și Hannibal). 

Ostasi, flote si armate feniciene 


Marina de război reprezenta principala forță de luptă a unui 
stat-oraş fenician, dar fiecare din acestea trebuia să aibă si o 
armată de uscat. 

Navele de război feniciene au fost acelea pe care le-au uti- 
lizat pe rînd si regii Asiriei si regii Persiei împotriva flotelor 
greceşti, dar si ai celor din insulele si regiunile limitrofe Golfului 
Persic. Senacherib, rege al Asiriei în sec. al VIII-lea î.e.n., ii 
pune pe fenicieni să construiască o astfel de flotă de război si 
întreprinde o mare expediţie împotriva locuitorilor și a orașelor 
din jurul Golfului Persic. Navele feniciene nu se deosebeau prea 
mult de cele greceşti pe care le cunoaștem mult mai bine, și 
continuau fără îndoială pe cele ale egeo-cretanilor. Fenicienii 
aveau in mod esenţial două feluri de nave: nava pîntecoasă si 
rotundă, care înainta doar prin vele și transporta încărcături 
considerabile, navă numită de fenicieni gauloi după transcrierea 
greacă a acestui nume. A doua categorie cuprindea nave de 
război lungi, imitind forma unui peste, în care raportul dintre 
lungime si lăţime era de 1 la 8, si în care se aflau cincizeci și 
mai multi vislasi. Această navă înainta prin forța ramelor si 
doar cînd era un vint favorabil se înălța o velă dreptunghiulară 
întinsă pe o vergă perpendicular așezată pe catarg. 

În ceea ce priveşte cirma, aceasta nu era de tipul celor mo- 
derne care se mişcă în jurul unui etambot longitudinal ce per- 
mite mișcări laterale la dreapta si la stînga cîrmei, tip de 
cîrmă introdus în secolul al XIV-lea. Fenicienii aveau drept 
cîrmă o vislá mare pe care o fixau pe laturile navei prin două 
pîrghii de amaraj. O bară inserată în extremitatea de sus a 

vîslei-cirmă dădea posibilitatea cîrmaciului să acţioneze cîrma 
care era compusă astfel din trei elemente: visla mare slujind 
drept cîrmă, pala ei, adică partea inferioară lată a víslei și bara 
cu care se manevra visla. De cele mai multe ori fiecare navă 
avea două cîrme, una la babord (stînga), cealaltă la tribord 
(dreapta). Se pare că nu se folosea decit o singură cîrmă pe 
navele feniciene, cealaltă fiind ţinută drept rezervă în caz de 
avarie, dar în momentul unei lupte, navele feniciene utilizau 
cele două cîrme, cu doi cîrmaci, putînd astfel să execute mișcări 
cu multă rapiditate, în special întoarceri ale navei. Polibiu, istoric 
ce a scris în greceste și a însoţit ostirile romane la asediul si 
nimicirea Cartaginei, scrie cu privire la navele feniciene ale 
cartaginezilor : „Corăbiile lor erau construite în asa fel încît să 
se poată mișca în toate direcţiile cu ușurință, vislaşii lor erau 
foarte pricepuţi... Dacă vreuna din corăbiile lor era înghesuită 
de dușman, ele se retrăgeau fără să treacă prin nici o primejdie 
şi cu nave atit de ușoare le era lesne să ajungă în larg. Dacă, 
dimpotrivă, dușmanul înainta spre a le urmări se întorceau, evo- 
luau în jurul lui si îi cădeau în coastă lovindu-l fără încetare, 
în vreme ce vasul roman putea cu greu să se întoarcă din 
pricina greutăţii sale si a lipsei de pregătire a víislagilor ; aceasta 
a fost pricina a numeroase scufundări ale navelor romane, în 
vreme ce, dacă o corabie cartagineză se afla în primejdie, cele- 
lalte veneau cu ușurință în ajutorul ei, asezindu-se dinapoia 
pupei. Romanii nu aveau nimic din toate acestea. Atunci cînd 
erau atacați si strimtorati — întrucît se băteau cu navele aproape 
de țărm — nu aveau unde să se retragă. Un vas strimtorat la 
provă si împins se spárgea pe bancurile de nisip sau eșua la 
țărm. Greutatea enormă a corăbiilor si ignoranţa vislaşilor lor 
le suprimau avantajul ce se poate avea în luptele navale ; adică 
a te strecura printre navele inamice ai a ataca la pupa lor acele 
nave dușmane care se află deja în luptă cu altele“ 1. 

Împotriva acestei iscusinfe strălucitoare a piloților punici, 
consulul roman Duilius inventă un mijloc extrem de eficace: 
așa-numiții corbi, pasarele dotate cu ciocuri, cîrlige mari, care 
erau aruncate asupra vasului punic atunci cînd nava romană se 
apropia de el, iar pe acest podeţ treceau legionarii romani, pro- 
tejati de scuturi, care transformau astfel lupta navală în luptă 
de uscat, unde aveau superioritate asupra punilor. 


Navele de luptă feniciene aveau un pinten — pe care ro- 
manii îl numeau rostrum — așezat sub apă si destinat să stră- 
pungă nava duşmană. Acest pinten era de obicei aşezat la proră. 

Corabie de război feniciană 


Pe navele feniciene de război se instalează cu timpul al doilea 
si apoi al treilea rînd de vislagi, fiind comandaţi de un ofiţer 
numit pe navele greceşti, similare celor feniciene, keleustes. 
Navele cu trei rînduri de vislași erau numite de greci trireme, 
dar se pare că marina cartagineză a folosit nave de război cu 
cinci rînduri de vislasi, așa-zisele pentere. Mai verosimil este că 
fenicienii, ca si cartaginezii, au folosit așa-zisa pentacontera, 
adică o navă cu 50 de rame lungi — cîte 25 la fiecare bord. 


Toate imperiile cu care fenicienii erau în contact erau mai 
cu seamă puteri continentale, de aceea cînd acestea dintii aveau 
nevoie de vase de luptă făceau apel la fenicieni, ca să le pună 
la dispoziție corăbii şi marinari. Atunci cînd regele Sargon al 
II-lea al Asiriei (722 — 705 î.e.n.) a atacat insula Cipru, el a pus 
pe fenicieni să atace această insulă cu navele lor. Darius i-a 
folosit pe fenicieni ca aliaţi împotriva ionienilor răsculați si in 
flota lui Xerxes la Salamina (480 î.e.n.) se aflau trei sute de 
trireme feniciene. Ostaşii fenicieni de pe nave purtau o cască, 
veșminte de in si sulițe. Escadra feniciană, socotită cea mai bună, 
a luptat la aripa stingă a flotei împotriva celei ateniene, si s-a 
purtat vitejeste. Triremele folosite de fenicieni la Salamina nu 
erau un tip de vas de luptă nou, dar la bătălia de la Alalia 
(535 î.e.n.) împotriva foceenilor toate navele par a fi fost pen- 
tacontere, cu cincizeci de visle, adică de un tip mai vechi de 
vas cu un singur rînd de vislași. Tucydide afirmă că grecii din 
Corint au fost cei dintii ce s-au folosit de trireme către 700 î.e.n., 
dar se pare că tradiția păstrată de Clement din Alexandria, după 
care sidonienii au inventat trirema, este adevărată. Faraonul 
Necao a pus să se construiască trireme în Egipt către anul 600 
î.e.n., după Herodot 2. 

Toate vasele de război din acea epocă, mileniul I î.e.n., aveau 
drept caractere comune, o proră cu un cioc sau pinten pentru 
a sfărîma și străpunge nava dușmană, sau pentru a smulge vîs- 

lele sale prin navigarea alături si depășirea sa. Este foarte ve- 
rosimil că acest pinten este o invenţie a egeenilor, adoptată 
de la micenieni de către fenicieni. Căci s-a găsit pe lama unei 
săbii din epoca timpurie de bronz aflată la Dorak în Frigia, re- 
prezentarea unei nave cu un astfel de rostrum. 

Modul cum erau dispuşi vislaşii pe navele antice feniciene 
sau grecești, pe frumoasele trireme antice rămîne încă un mister 
al navigaţiei şi nu știm cum au putut fi sincronizate mişcările 
a trei sau chiar cinci rînduri de vislagi pe aceste galere antice, 
pentru ca mișcările de ramare să fie eficiente şi pentru ca vislele 
să nu se încurce una într-alta. Toate încercările de a da o expli- 
Gate valabilă acestei aşezări a vislagilor si a mișcărilor lor nu 
au putut fi considerate consistente. 

Cu toate că marina trebuia să fie prima linie de apărare a 
Cartaginei și cu toate că ea construia nave în mare număr, totuşi 
în vreme de război flota cartagineză n-a fost prea puternieă, 
fiindcă a fost înfrîntă deseori nu numai de greci, ci si de romanii 
care nu aveau prea mare experienţă în luptele navale. Se spune 
chiar că romanii în primul război punic au trebuit să prindă o 
navă cartagineză cu cinci rînduri de vislaşi, spre a o folosi 
ca model pentru a-și construi propria lor flotă de război. Dar 
invenţia atît de simplă a consulului roman Duilius, a acestor 
corbi, punte mobilă ce se arunca cu niște cioeuri peste vasul 
punic, a permis romanilor să cîştige și bătălia navală de la 
Mylae (260 î.e.n.) şi încă alte trei, dintre care ultima la insulele 
Aegate (241 î.e.n.). 


Cartaginezii foloseau in luptele navale vechea metodà de a 
ciocni si a strivii vasul dușman, sau de a visli puţin înainte si 
in contact cu el, apoi sfárimind ramele de o parte a bordului 
său. Se afirmă că galera cu cinci rînduri de vislași, așa numita 
penteră sau quinquerema, care a înlocuit trirema cu trei rînduri 
de vislaşi, a fost o invenţie a tiranului Siracuzei, Dionysos, 
după spusele lui Diodor din Sicilia, şi ea a fost repede copiată 
de cartaginezi. Flotele care se înfruntau în primul război punic 
aveau mai mult de două sute de nave fiecare, dar erau trireme 
alături de quinquereme. Mai ciudat este faptul că portul circular 
al Cartaginei, așa-zisul cothon cuprindea 220 locuri pentru nave, 
din care 160—170 pentru aceste nave cu cinci rînduri de vislași, 
dar poate unele nave erau trase pe uscat. Un alt port artificial 
fenician, cothon, este cel de la Motya care era de 51 pe 37 metri, 
cu un canal lat de 7 metri. Dar în acest port triremele de abia 
puteau încăpea, fiindcă o carcasă de triremă descoperită la Atena 

avea 6,75 m lăţime ce cu greu pătrundea în canalul de intrare în 
portul din Motya. 

Desigur situaţia lor geografică i-a făcut pe fenicieni, aşezaţi 
pe țărmurile Mării Mediterane, mai curînd corăbieri, oameni ai 
mării decît ostaşi de uscat. Totuşi fenicienii din Cartagina au 
fost soldaţi remarcabili şi campaniile lui Hannibal le-au dovedit 
vitejia. Armatele punice erau compuse si din iberici, celți si 
libieni. 

Astfel în Poemul regelui Keret, găsit la Ras-Samra (Ugarit), 
vedem că regele dispune de o armată considerabilă, al cărei 
număr este totuși greu de acceptat. Cităm : „lar mulţimea armatei 
să pornească/ Oştirea aprovizionată cu cele de hrană/ Şi mul- 
țimea să iasă împreună/ Oastea ta să fie forță puternicá/ De 
trei sute de ori zece mii/ Pioneri fără numár/ Si veterani fără 
limită/ Mergind în rînduri de o mie ca pinza de ploaie/ Si prin 
zeci de mii, ca picăturile ploii timpurii/ Mergind doi cîte doi în 
marşul lor/ Mergind cîte trei in pasul lor^/ 3. 

Acelaşi poem ne dă date despre asediul unei cetăţi de către 
armatele feniciene, dar cifrele par foarte exagerate, cetatea fiind 
atacată cu săgeți si pietre ^. 

Trebuie reamintit de asemenea faptul că armatele unor state- 
oraşe feniciene au luptat împotriva egiptenilor, făcînd parte din 
coaliția hittità. 

Fenicia se afla la răscrucea a trei mari imperii: cel asiro- 
babilonian, cel hittit si cel babilonian, si chiar după dispariția 
celui hittit, ce a urmat invaziei Popoarelor Mării, gi egiptenii Si 
asiro-babilonienii au continuat să facă expediţii militare împo- 
triva statelor-orașe feniciene. Astfel aceste state-orașe feniciene 
au avut de rezistat unor asedii îndelungate, şi de aceea ele erau 
fortificate după cum putem să vedem în unele reliefuri asiriene, 
ca şi în unele monede din Tyr. Asediul orașului Tyr este descris 
bine în prorocia lui Iezechiel despre impresurarea poruncită de 
regele Nabucodonosor : 


„lată eu voi aduce împotriva Tyrului de ia miazănoapte pe 
Nabucodonosor, regele Babylonului, regele regilor, cu cai, cu 
căruţe (= care de luptă) si cu călăreţi, cu oştire şi cu mulţime 
de popoare. Pe fiicele tale cele de pe pámint el le va ucide cu 
sabia şi va ridica împotriva ta turnuri de împresurare, şi va 
face val împrejurul tău, si va pune împotriva ta scuturile. Spre 
zidurile tale va împinge mașinile de spart ziduri şi turnurile tale 
le va dărîma cu topoarele sale. De mulțimea cailor lui vei fi 
acoperit de praf şi de zgomotul călăreţilor, al cárutelor (== ca- 

relor de luptă) şi al roatelor se vor cutremura zidurile tale, cînd 
va intra el pe porţile tale, cum se intră într-o cetate sfărîmată. 

Cu copitele cailor săi va călca el toate ulițele tale, pe poporul 
tău îl va ucide cu sabie, şi semnele de amintire ale vremii puter- 
niciei tale le va răsturna la pămînt. 

Vor jefui bogăţia ta și mărfurile tale le vor fura, vor dărîma 
zidurile tale şi frumoasele tale case le vor strica, şi pietrele tale 
şi arborii tăi și pămîntul tău îl vor arunca în apă. 

Voi curma zgomotul cîntecelor tale si sunet de chitară nu 
se va mai auzi la tine... 

De zgomotul căderii tale și de geamătul răniților tài, cînd se 
va face măcelul în tine, nu se vor cutremura oare ostroavele ? 

Se vor pogori toti prinții mării de pe tronurile lor, își vor 
scoate purpurile şi-şi vor dezbrăca hainele lor cele pestrife ; cu 
cutremur se vor îmbrăca, vor sedea la pămînt si pe fiecare clipă 
se vor zgudui şi minuna de tine“ 5, 

Din relatările autorilor clasici cunoaștem destul de bine luptele 
purtate de fenicienii occidentali, spre deosebire de cele ale sta- 
telor-orage din Fenicia. Cartagina avînd un teritoriu vast în 
spatele ei, a aflat repede că supușii ei continentali sînt excelenți 
ostași, mai cu seamă că aceiaşi libieni fuseseră înrolați în armata 
egipteană — de multe secole — unde au ajuns să cucerească 
chiar tronul faraonilor, dînd naștere la dinastia a XXII-a zisă 
libiană. Dar această înrolare de ostași mercenari a impus Car- 
taginei organizarea unei apărări împotriva răscoalelor acelorași 
mercenari. În vremea războaielor purtate în secolul VI î.e.n. de 
regele cartaginez Malchus si de urmaşii săi, marea cetate feni- 
ciană avea o armată formată din cetăţeni ai ei dar si din mer- 
cenari, la care se adăugau fenicienii care locuiau în statele-orașe 
aliate Cartaginei. În felul acesta armata cartagineză reprezenta 
o forță de temut, dar totuși nu a existat niciodată o armată per- 
manentă cartagineză, cum dealtfel nu au avut nici romanii îna- 
inte de secolul I î.e.n. 


Nu existau comandanţi de meserie ai trupelor, şi generalii 
erau numiţi în mod special pentru fiecare campanie militară. La 
romani, însă, comandanții armatelor erau de drept consulii. To- 
tuși membri! familiei Barca, înainte si în timpul celui de al 
doilea război punic, au rămas mult timp generali ai armatelor 
cartagineze, ceea ce le-a dat un mare avantaj asupra romanilor 
ai căror consuli se schimbau. 


Folosirea mercenarilor în armatele feniciene nu era o idee 
nouă si nu a fost aplicată doar de fenicienii din apus ci si de 

cei din răsărit. Astfel Iezechiel spune referindu-se la statul-oraș 
Tyr: „Persul, Lidianul și Libianul se aflau în oștirea ta si ei 
îţi erau ostaşi; atirnau în tine scuturile și coifurile lor şi-ţi 
făceau mărirea ta“ 6. Dar Tyrul avea pe lîngă mercenari si o 
oştire a sa, căci citim în același capitol: „Fii Arvadului impre- 
ună cu oștirea ta stăteau împrejur pe zidurile tale, si în turnurile 
tale se aflau gamadienii ; aceștia îşi atirnau tolbele sus pe zidu- 
rile tale...“ 7. 

În secolul al V-lea î.e.n. mercenarii au fost folosiţi în număr 
mare de către fenicienii occidentali si Diodor din Sicilia 8 afirmă 
că Hamilcar avea in armata sa mercenari din Italia, Galia şi 
Spania ; cînd a dat bătălia de la Himera (480 î.e.n.) chiar greci au 
luptat în armatele cartagineze, fiind condamnaţi imediat la 
moarte dacă erau capturați de un general grec. 

Forţa principală a armatelor Cartaginei era constituită din 
cetățeni ai ei şi din supuși libieni și spanioli. Mercenarii tre- 
buiau plătiți cu sume mari și de aceea nu erau folosiți decît în 
războaie importante, dar deseori se produceau răscoale ale lor. 
Luptătorii cartaginezi erau înarmaţi cu arme grele de apărare 
şi de atac în felul hoplifilor greci (din care existau desigur mulţi 
si în rîndurile mercenarilor şi în acelea ale adversarilor lor). Tru- 
pele feniciene erau înarmate cu o sabie obișnuită, cu o suliță 
și la început un scut rotund, apoi unul lung aşa cum au avut 
și romanii şi celții. În plus aveau o platoşă, plăci de bronz care 
acopereau pieptul şi spatele, așa cum au fost regăsite în Italia 
şi în Tunisia. 

Armatele din vremea aceea foloseau, ca şi cartaginezii, cava- 
lerie, aruncátori cu prastia, arcași si ostaşi înarmaţi ușor. Regii 
Macedoniei, Filip si Alexandru cel Mare au dobindit victoriile 
lor mai cu seamă graţie cavaleriei, cu care formau o trupă 
de soc. 

Cartagina avea foarte buni călăreţi printre numizi, spanioli 
şi celți. Astfel cavaleria lui Hannibal, cînd a pătruns ín Italia, 
era aproape un sfert din întreaga sa ostire. Se pare că pînă la ráz- 
boaiele punice armatele cartagineze au avut care de luptă, pe 
care le-au trimis să lupte chiar peste mare în Sicilia. Același 
Diodor din Sicilia pomenește chiar de folosirea a 2 000 de care 
de luptă într-o bătălie, care de luptă cu doi cai și cu trei luptă- 
tori, nu doi ca la egipteni. Din textul citat mai sus reiese cá 
lupta între carele de luptă impunea Tyrului să aibă și el aceleași 
care, ce erau dealtfel foarte mult utilizate în toată Siria şi 
Palestina ; de pildă, regele Solomon avea patru mii de care de 

luptă, dar asirienii si babilonienii foloseau care de luptă dotate 
cu niște coase în jurul roţilor, ce-i ucideau pe toti care ar fi 
intrat în raza lor de acţiune, fie călăreţi, fie pedeștri, constituind 
astfel o teribilă armă de război. Este posibil ca si cartaginezii 
să fi avut astfel de care de luptă cu coase, dar aveau si care 
blindate apărate de scuturi din toate părţile. Se ştie că pe vre- 
mea lui Homer carele de luptă serveau doar spre a transporta 
pe războinici. 

Dar carele de luptă au început să fie părăsite de fenicieni, 
ca şi de greci, după victoriile strălucite ale lui Alexandru cel 
Mare, care avea numai cavalerie drept forță de atac frontal. Pe 
de altă parte în India trupele macedonene ale marelui general 
intilniserá o armată care ataca cu elefanţi. Ori elefanții făcuseră 
o mare impresie asupra soldaţilor greci si stirniserá panică în 
rîndurile lor. Cartagina avea elefanţi ce trăiau în stare sălbatică 
în nordul Africii, în așa-zisa Berberie, Algeria si Marocul de azi. 


Resturi ale unei bogate faune tropicale, izolate prin uscarea 
Saharei şi rău hrănite de o vegetaţie insuficientă, aceste pachi- 
derme nu aveau nici înălţimea, nici puterea rudelor lor din Africa 
ecuatorială și Centrală, fiind mai slabi decît elefanții din India. 
Dar spre deosebire de elefanții din Africa Centrală, ei puteau 
fi dresați, deşi se afirmă de unii istorici greci că sub ultimii regi 
Ptolemei din Egipt s-a reușit să se dreseze și elefanții din Africa 
Centrală. Multe legende despre elefanții din Berberia lăudau în- 
telepciunea, simţul lor moral și religios. Se povesteşte de către 
greci că elefanții din Africa de Nord stingeau incendiile pădu- 
rilor cu crengi, și că se adunau în ziua de lună nouă spre a se 
purifica în chip solemn. De aceea elefanții aceștia erau consi- 
dere animale cereşti. Însă cartaginezii, puţin sensibili la astfel 
de basme, i-au folosit ca forte de soc, jucînd oarecum rolul 
tancurilor în bătăliile moderne. Hannibal a reușit să treacă peste 
Alpi patruzeci de elefanţi, dar toţi în afară de unul au murit 
în iarna friguroasă din Piemont unde ajunsese generalul carta- 
ginez după ce a trecut Alpii. Unul singur din ei a supravieţuit 
Si pe el mergea Hannibal. Tratatul de la Zama a interzis carta- 
ginezilor să mai aibă elefanţi, care au avut vreme de șaizeci de 
ani cît au fost folosiți, mai cu seamă un efect psihologic. Căci 
legionarii romani şi mercenarii răsculați împotriva cartaginezilor, 
se temeau mult de elefanţi. Masa lor enormă, colții lor ascuţiţi 
ca nişte săbii si iscusința trompei lor, „mînă în formă de şarpe“ 
cum se exprimau romanii, în fine mugetele lor băgau spaima 
în soldaţii romani. Spre a mări efectul psihologic ce-l produceau 

erau împodobiţi cu pene şi cu podoabe ca nişte actori. Erau în- 
vátati să zdrobească oameni, călcînd prizonierii de război ca si 
în India. Iar caii nu puteau să sufere mirosul lor si fugeau la 
fel ca si atunci cînd simțeau mirosul cămilelor. 

Cartaginezii foloseau elefanții spre a ataca infanteria, tran- 
Seele și apărările ușoare de cîmp. Se puneau armuri de bronz 
şi de fier peste ei, iar pe spate se plasa o turelă în care erau 
arcași Si aruncători cu prastia. În fata acestei forte de soc, re- 
mediul cel mai eficace era apărarea elastică, însă falanga greacă, 
mult prea compactă, nu o putea folosi. Chiar Regulus, consulul 
roman care a cotropit Africa de Nord, fiind în cele din urmă 
prins prizonier de cartaginezi, trimis la Roma să negocieze pacea 
Si ucis de ei după ce s-a întors, a comis greșeala de a așeza în 
fata elefanților adevărate metereze umane compuse din ostași 
romani care nu au putut tine piept elefanților. 

Scipio Africanul folosind, dimpotrivă, o tactică recomandată 
azi împotriva atacului carelor de luptă, a dat ordin să se formeze 
repede în interiorul frontului său, culoare, atunci cînd elefanții 
atacau. În aceste culoare de ostaşi romani elefanții se cufundau, 
erau înconjurați, izolaţi, încercuiți si uciși sau capturați. 

Dar deși elefanții erau inteligenţi, totuşi erau extrem de ner- 
voşi, iritabili si strigătele de pe cîmpul de luptă, trompetele cu 
sunetul lor ascuţit, durerea rănilor pe care le primeau, îi aduceau 
într-o stare de furie extremă, primejdioasă pentru cartaginezii 


Capitel de coloană de stil persan 

înșiși. Nu exista altă cale decit să fie ucişi, in acest caz, şi con- 
ducătorul lor le înfigea un piron în bulb cu un ciocan, după o 
metodă inventată de Hasdrubal, fratele lui Hannibal. 


Cartaginezii puneau în fruntea armatelor lor membri din aris- 
trocratie, pe cînd ofiţerii inferiori erau recrutaţi dintre merce- 
narii libieni sau greci. Acest sistem ar fi funcţionat perfect dacă 
natura bănuitoare a cartaginezilor nu i-ar fi pus piedici, înlă- 
turînd pe rînd pe toţi generalii săi. Chiar la începutul primului 
război punic generalul cartaginez Hannon, care comanda orașul 
Mesina, a fost condamnat la moarte pe cruce pentru că s-a lăsat 
surprins de romani, cărora le-a predat orașul. Consiliul celor o 
sută patru, care era puterea executivă la Cartagina, puse să fie 
crucificat un alt general, Hasdrubal, în 253 pentru că nu putuse 
cuceri Palermo, iar în 241 a fost crucificat amiralul Hannon, bi- 
ruit la insulele Aegate. 

Severitatea sălbatică a guvernanţilor Cartaginei devenise ce- 
lebrá si romanii socoteau că reprezintă una din cauzele principale 
ale infringerilor adversarilor lor. 

În lumea mediteraneană, arta asedierii oraşelor, aşa-zisa 
poliorketică a grecilor se dezvoltase considerabil mai ales în 
Sicilia. Dar multe din stratagemele ce puteau pare noi în bazinul 
mediteranean, erau folosite de mult de asirieni si de babilonieni 
în asediul oraşelor. Căci aceştia ştiau multe despre metodele de 
asediu cum ar fi berbecul. cunoscut de mult asirienilor, turnul 
mobil care atacă, apoi galeriile sápate sub ziduri. Totuşi o armă 
pare a fi fost inventată de Dionysos si aceasta era catapulta, 
care a fost folosită pentru prima oară in 398 î.e.n. la asediul 
orașului fenician Motya. Catapulta arunca bolovani şi ghiulele 
rotunde la cîteva sute de metri şi efectul ei a fost terifiant la 
început. Oraşele nu mai considerau că se află în siguranţă dacă 
aveau numai un singur rînd de ziduri, şi voiau să aibă încă unul 
sau două rînduri de ziduri, spre a îndepărta atacurile maşinilor 
de lansat bolovani si suliti uneori, mașini pe care romanii le 
numeau ballistae. Motya a fost uşor de cucerit de îndată ce 
Dionysos a reconstruit mola ce lega oraşul de uscat, ca să-și 
aducă catapultele pînă aproape de zidurile oraşului fenician. 
Fără îndoială şi alte oraşe feniciene au fost cucerite în același 
fel. Nu rămîne îndoială că și Cartagina a tras inváfáminte din 
folosirea acestor maşini de război şi a ridicat un zid — despre 
care am amintit în capitolul consacrat Cartaginei — zid ce apăra 
partea strîmtă a istmului pe care era construită 

Acest zid cuprindea un retrangament gros cu turnuri la in- 
tervale si cu cazemate pentru oameni, elefanţi si cai avînd două 
platforme, apoi un zid intermediar, poate construit din pămînt 
bătut, în fine un şanţ larg si adînc avînd o palisadă înaintea lui. 
Această linie de apărare a Cartaginei a fost regăsită în 1949 de 
generalul francez Duval prin fotografii aeriene, iar săpăturile 
sale ulterioare au pus în evidenţă un șanț exterior de 20 metri 
lăţime, un sant interior de 5,3 metri lățime, cu orificii pentru 
stilpii palisadei şi pentru gheretele sentinelelor. Existau apoi 
coridoare de comunicare între exteriorul si interiorul acestor 
apărări şi de asemenea unele bastioane. Această linie de apărare 
corespunde bine cu aceea descrisă de Polibiu, dar zidul de apă- 
rare principal, care ar fi fost înlăuntrul acestei linii, nu a fost 
descoperit. 


NOTE 


1 Polibiu, 1, 51 

2 Herodot, II, 159 

3 Legenda regelui Keret, II, 32—42 
4 Ibidem, III, 13—14 

5 Iezechiel, XXVI, 7—16 

6 Iezechiel, XXVII, 10 

7 Ibidem, 11 

8 Diodor din Sicilia, XI, 1 


Mestesugurile si artizanii 


Textele sacre ale iudeilor, dar si vestigiile arheologice au 
arătat cá toti locuitorii din Siria, Palestina si Libanul actual, 
sau canaaneenii au fost la inceput cultivatori ai pámintului si 
pástori. Textele gásite la Ugarit, care dau atita insemnátate ciclu- 
rilor anuale ale vegetatiei si ale creșterii plantelor, confirmă 
aceasta. Dar atunci cînd canaaneenii s-au așezat pe ţărmul mării, 
ei au început să pescuiască și vecinătatea pădurilor de cedru 
din Liban i-a incitat să trimită, pe corăbii construite de ei, lemn 
în Egipt, unde lemnul era foarte rar. 

Incontestabil, exiguitatea micii Dei de pămînt dintre mare 
și munte i-a împins pe canaaneenii din Fenicia să importe ce- 
reale si vite, pe care le puteau obţine din Egipt si poate si din 
Mesopotamia. Chiar în Palestina propriu-zisă, unde pămîntul 
arabil era mult mai întins, erau necesare astfel de importuri de 
grine, așa cum citim în povestea lui Iacob şi a copiilor săi care 
pleacă in Egipt spre a cumpăra cereale t. 

Canaaneenii stabiliți pe ţărmul Mediteranei — oameni vioi, 
plini de energie si doritori de cîștiguri — au învăţat repede un 
număr Ce mestesuguri, la început mestesuguri prin care se pre- 
lucrau produsele brute din fara lor, iar mai tirziu si materiale 
importate. În felul acesta ei au devenit tîmplari foarte buni, 
apoi au fost excelenți constructori în lemn și piatră si știm că 
regii iudei au folosit artizani fenicieni pentru înălțarea Templu- 
lui din Ierusalim și a palatelor lor. 

Fenicienii au făcut cele mai frumoase ţesături, folosind pro- 
dusele turmelor lor de oi si de capre, apoi utilizînd inul şi bum- 
bacul din Egipt, dar si lina din Mesopotamia. Pinzeturile si 

fesáturile le vopseau cu celebrele culori de purpură produsă de 
o scoică mică murex. O serie de materiale importate au slujit 
fenicienilor să făurească opere de artă si printre acestea vom 
enumera : fildesul, metalele prețioase şi pietrele scumpe. 


Toate aceste meşteşuguri fenicienii le-au adus cu ei în colo- 
niile întemeiate în apusul Mediteranei, unde s-a dezvoltat mult 
producţia artizanală pe care o cunoaștem relativ bine. În schimb 
nu știm decît foarte puţin despre mestesugurile si artizanii din 
Fenicia propriu-zisă. Totuşi cunoaștem numele unui artizan re- 
marcabil, a cărui amintire ne-a fost păstrată de Cartea a III-a a 
Regilor unde citim : 


„Și a trimis regele Solomon si a luat pe meșterul Hiram din 
Tyr, acesta era fiul unei văduve din semintia lui Neftali. Fată! 
lui, tirian, era arámar, era si Hiram plin de pricepere, de mes- 
tesug si de știință de a face orice lucru din aramă. Si a venit 
la regele Solomon, și a făcut tot felul de lucruri. A turnat pen- 
tru pridvor doi stilpi de aramă, fiecare stilp era cît putea să-l 
cuprindă o sfoară de doisprezece co Si erau făcuţi cu dungi 
adinci de patru degete“ 2. Textul continuă arátind mulţimea or- 
namentelor, statuilor de animale, jertfelnicelor si postamentelor 
lucrate de mesterul Hiram, singurul dintre artizanii fenicieni 
al cărui nume îl cunoaștem. Dar la construcţia Templului din 
Ierusalim si a palatului regelui Solomon au lucrat mulţi alți 
artizani fenicieni, în afară de lucrătorii fenicieni care au tăiat 
cedrii din Liban trimişi lui Solomon? şi i-au transportat 
pe mare. 

Datele ce le avem despre artizanii care lucrau în Cartagina 
nu provin din sursele literare și istorice care, precum se ştie, 
au interes doar pentru cei puternici, silnici si bogaţi, ci provin 
din vestigii arheologice. Căci legea numerelor face ca să fie des- 
coperite mai multe morminte de oameni săraci, exploataţi şi 
oprimati decît morminte de bărbaţi de seamă. 

În Cartagina din Spania, Carthago Nova, întemeiată de fa- 
milia Barcizilor, exista un arsenal unde lucrau două mii de 
persoane A Fără îndoială că acest arsenal era organizat după 
modelul celui din cetatea mamă, Cartagina, care era se pare 
destul de mare. Ne putem da seama de capacitatea de producție 
a atelierelor cartagineze după efortul mare pe care l-au făcut în 
anul 148 î.e.n. Romanii ceruseră în acest al treilea război punic, 
să li se dea tot armamentul conţinut în oraș, dar cunoscindu-se 
aceste condiţii, cartaginezii au decis să se împotrivească romanilor 

si să lupte. Într-o singură lună atelierele cartagineze au lucrat 
3 000 de scuturi, 9 000 de săbii, 15 000 lănci si 30 000 de sulițe 
de aruncat pentru catapulte. Fără îndoială artizanii care lucrau 
arme erau grupaţi în ateliere mari, comparabile cu acelea ce 
existau la Atena la sfîrşitul secolului al V-lea î.e.n. unde tatăl 
oratorului Lysias avea un atelier cu 120 lucrători. 

Dar în vreme de pace mulţi artizani care prelucrau metalele 
aveau propriul lor atelier, sau lucrau pentru un patron. S-au 
găsit stele dedicatorii ale unor topitori de fier şi lucrători de 
aramă. 

Mormintele artizanilor fenicieni, ca şi stelele lor funerare, 
ne-au adus unele din produsele activităţii lor : securi și ciocane, 
diferite arme, foarfeci, cuțite, cirlige de undiţă, linguri si obiecte 
de podoabă. În bronz se lucrau în Cartagina vase imitate după 
cele greceşti. 


Obiectele acestea lucrate de artizani erau confecţionate cu 
metale importate pe calea mării; cositorul din Spania, ca și 
arama, apoi cositor din insulele Casiteride (Britanice), fier din 
insula Elba. Cea mai mare parte a atelierelor par a fi fost inte- 
meiate în vremea marelui război din Sicilia (409 — 338 î.e.n.), 
cu ajutorul prizonierilor de război prinși în orașele greceşti dis- 
truse, în special Selimonte si Agrigente. Dar aceşti prinşi de 
război lucrau în calitate de sclavi, cu puţină tragere de inimă 
pentru noii lor stápini, si ei au copiat modelele cu care erau 
obișnuiți. Cu timpul au adoptat moravurile punice, au obţinut 
desigur mai multă libertate, dar au rămas totuși într-o condiţie 
inferioară de semisclavie. De aceea artizanii din Cartagina au 


Argilă arsă din templul lui Eşmun (se 
poate vedea uşor influența egipteană) 

fost lipsiți de orice spirit inovator și n-au creat nimic nou spre 
deosebire de agricultorii acestui stat. 

Se pare că tîmplarii din Cartagina lucrau cu mai mult zel. 
Dealtfel încă fenicienii din Tyr si din Sidon erau vestiti gratie 
iscusintei lor de buni lucrători ai lemnului. Căci regele Solomon 
a făcut apel la ei, cerîndu-i de la regele Hiram al Tyrului, pen- 
tru construcţia Templului lui Solomon. La Cartagina tîmplarii 
aveau de construit și de reparat corăbiile acestei cetăţi. Ei se 
foloseau de lemn de cedru ca și in Liban, iar cedrul creștea în 
Tunisia ; astăzi se mai găseşte încă în Maroc. Au fost descoperite 
sicrie, dar si lăzi puse în morminte si făcute din scînduri de lemn 
de cedru si de chiparos foarte groase, prinse prin ţăruși de lemn, 
sau prinse cu plumb turnat prin găuri făcute cu burghiul. Astfel 
cartaginezii rămăseseră credincioși unui mod arhaic de prins 
seindurile între ele, deși asamblarea scîndurilor prin cuie — in- 
ventate în cursul mileniului al III-lea încă — le-ar fi permis 
construcţii mult mai ușor de realizat. Dar la Cartagina nu se 
găsesc cuie înainte de secolul al III-lea. Şi aceste cuie găsite la 
Cartagina au capul aurit, servind mai curînd să fixeze un decor 
decit să asambleze scînduri separate. Fără îndoială fenicienii din 
Cartagina, ca si egiptenii antici, n-au folosit cuiele din cauza 
unei interdicții magice, care a stávilit şi folosirea unor metale 
cum este fierul, iar în alte civilizaţii — precum a incașilor din 
Peru — a oprit folosirea roții. 

Pinzeturile, stofele si ţesăturile erau unele din principalele 
produse ale Cartaginei, care erau de obicei confecționate de 
femei. Dar existau, ca şi în Egiptul antic, ţesători de meserie 
— pe care îi vedem menţionaţi în inscripţii —, apoi cunoaștem 
existenţa unor mari ateliere de ţesut la Cartagina, ateliere în 
care lucrau zeci de sclave sub conducerea stápinei lor. Se feseau, 
însă, stofe grele de lină şi covoare, dar si muselină fină de in, 
care era folosită mult la rochiile femeilor. 


Dacă tesátoria, broderia, confecţionarea de covoare nu depá- 
șeau decît în mod excepţional stadiul producţiei familiale, vop- 
sitoria era însă o adevărată ramură de producţie naţională care 
folosea o mulțime de braţe de lucru. Se afirmă în întreaga anti- 
chitate că locuitorii orașului Tyr ar fi fost aceia care au desco- 
perit culoarea de purpură. Dar purpura se fabrica în mai toate 
orașele feniciene în afară de Tyr şi de Sidon. 


Purpura era o culoare naturală care provenea dintr-o mică 
scoică, foarte răspîndită pe timpuri de-a lungul coastelor Siriei 
şi ale Libanului, dar pe care fenicienii au făcut-o să dispară 

Figurine de lut ars găsite în morminte feniciene 


aproape din pricina utilizării ei intensive. Această mică scoică 
cuprinde trei specii tinctoriale, din care două sînt cele mai des 
intilnite: murex trunculus si murex brandaris. Cînd animalul 
ce se află înlăuntrul scoicii este mort si după ce carnea sa pu- 
trezeşte, ea secretă un lichid galben; acest suc aplicat pe o 
pînză albă, cînd se usucă, se colorează în violet. Cu cît pînza 
este expusă mai mult timp la soare, cu atît nuanţa sa devine 
mai intensă, nu se şterge si nu se decolorează cu timpul. Prin 
amestecuri, prin întăriri si prin diluţii ale culorii dată de această 
mică scoică se obțin tonuri diferite : roz, lila, violet palid sau 
violet închis, dar niciodată acest roșu strălucitor la care se referă 
expresia pitorească, dar falsă, „roşu cardinal“, „purpură de car- 
dinal“. Mulţi autori din antichitate ne-au transmis mărturia ac- 

tivitátii vopsitorilor fenicieni şi a atelierelor de vopsitorie cu 
purpură. Dar mai ales la Tyr şi la Sidon se regăsesc încă urmele 
acestei boiangerii. La Sidon, în special în sudul oraşului, există 
o colină care coboară în mod abrupt pe plajă; vreme de secole 
au fost aruncate acolo scoicile de murex gratie cărora se obținea 
purpura; acum aceste scoici formează grămezi înalte de cifiva 
metri. Fiecare scoică a fost spartă pe o latură astfel ca să se poată 
extrage carnea sa. Această masă cărnoasă a scoicilor era depusă 
în recipiente sau în bazine, un fel de loc de putrezire, unde se 
descompunea și se lichefia. Au fost găsite la Tyr şi la Sidon, 
în locurile unde se află scoicile de murex, urme ale unor bazine 
de piatră care sint desigur aceste recipiente. Experiențele făcute 
de moderni au dovedit că, atunci cînd se descompun, pulpele 
de murex degajă un miros puternic de usturoi. Ne putem închipui 
dezagrementele ce le produceau aceste bazine de putrezire a 
cărnii de murex. De aceea boiangeriile acestea par să fi fost 
așezate în afara orașelor în bătaia vîntului. 

Astfel de scoici de murex au fost aflate in mare abundență 
și pe coastele Africii de Nord. Aşa la Djerba, în Maroc, se 
află grămezi de scoici sparte spre a se extrage pulpa din ele, 
ca Si la Dar Essafi lîngă Kerkuan, unde în jurul portului sáu 
mic se află bazine mari săpate in stincá unde se turnau pulpele 
conţinute în scoicile de murex ce se spărgeau. Apoi carnea aces- 
tor scoici era lăsată să putrezească în bazinele mai sus menţio- 
nate. Desigur producţia de purpură era unul din izvoarele bogă- 
Dei locuitorilor de aici, căci purpura se vindea foarte scump. 
Dar ea se trimitea la Cartagina unde aveau loc operaţiile de 
vopsitorie propriu-zise. 

Ceramica era, pe de altă parte, o activitate artizanală din 
cele mai vechi în orașele feniciene. În afară de vasele celor 


Cutie de obsidiană ornamentată cu 
aur și vas pentru unguente cu cartu- 
șele faraonilor Amenemhat al lil-leo 
şi al IV-lea 

bogaţi, care erau de metal, recipientele fenicienilor erau lucrate 
de olar, care le confectiona cu roata sa. La Cartagina au putut 
fi găsite ateliere de olărie aproape intacte lîngă port si la mar- 
ginea necropolei de la Dermech. Roata de lucru a olarilor era 
relativ simplă, dar cuptorul de ars oalele era mult mai perfec- 
tionat, aşa cum arată cercetările lui P. Gaucker. Tot olarii lucrau 
micile statuete de argilă, care se aşezau în morminte sau în 
micile capele domestice ori pe care le aduceau ca ex-voto în 
temple. Există astfel un mare număr de statui punice de lut 
ars, reprezentind pe zeița Tanit sau pe Baal-Hammon aşezat pe 
jiltul său. 

La Cartagina mormintele din secolele al VII-lea şi al VI-lea 
au în ele adesea măști de argilă, reprezentînd fie femei tinere, 
acoperite cu un văl ce le cade de o parte și de alta a capului, 
fie tineri care au graţia surizátoare a acelor celebri Kouroi 
din Grecia arhaică. Dar alături de măști frumoase se confec- 
tionau de artizanii puni măști oribile : fete cu oasele deformate, 
cu pielea acoperită de veruci sau de tatuaje, ori schitind un 
rictus cutremurător. Astfel de măști trebuiau să îndepărteze 
pe demoni, erau măşti apotropaice, sau în virtutea principiului 
similia similibus curantur (,cele asemănătoare sint tămăduite 
de cele asemănătoare“) indepártau pe demonii răi care i-ar fi 
ameninţat pe cei morti prin chipuri de demoni tot atit de răi 
si de diformi. Poate cá acesti demoni hidosi si teribili erau 
evocati mai intii in cursul unor dansuri magice de cátre niste 
figuranti mascaţi tocmai cu aceste măşti. Astfel de ritualuri 
— obișnuite la vrăjitorii africani — au fost ráspindite si la 
popoarele mediteraneene căci în latineste termenul larva indică 
atit fantoma cît și masca. S-au găsit la Sparta, în incinta sacră 
a zeiței Arthemis Osthia, măști tot atit de teribile şi hidoase 
ca cele aflate la fenicienii din Cartagina. După ce dansul magic 
cu mástile se sfirsea, dántuitorii atirnau mástile lor ca un 
ex-voto in temple, si acest rit a supravieţuit dispariţiei dansu- 
rilor magice din pricina protecţiei pe care — se credea — o 
confereau aceste măști, sperietoare de fantome. 

Fenicienii au trecut drept inventatorii sticlei, ceea ce nu 
pare exact pentru cá sticla era cunoscutá de mult in Egiptul 
antic. La Cartagina s-au găsit sticlutfe reprezentind amfore, fă- 
cute din sticlă opacă, albastru închis, împodobită cu benzi şi 
ornamente geometrice galbene strălucitoare. Pasta de sticlă, din 

Cercel de aur cu bustul zeiţei Isis din Sardinia 
(sec. VI. î.e.n.) 


care se făceau aceste mici amfore, servea de asemenea pentru 
fabricarea de mărgele colorate în diferite nuanţe şi cu desene 
felurite în ele. Din acestea se făceau coliere, sau cărăbuși ori 
amulete, dar si măşti de sticlă reprezentind oameni a căror 
piele galbenă este în contrast viu cu barba neagră și părul 
lucitor şi ondulat, sau femei si tineri cu ochii bulbucati, cu nasul 
enorm Si încovoiat. Aceste măşti trebuiau şi ele să-i sperie pe 
demoni. 

Sticlarii fenicieni au învățat să producă aceste obiecte pe 
sticlă destul de timpuriu din Egipt si astfel de măști de sticlă, 
dar şi amulete si cărăbuși, au fost apoi vindute în mai toate 
orașele feniciene, etrusce și grecești din apusul Mării Mediterane. 


Brice de ras cu desene in stil punic 
(sec. IL i.e.n.) 

Artizanii fenicienii lucrau cu multă iscusinţă fildesul si osul 
din care făceau piepteni şi multe obiecte mici ce se foloseau 
în mod curent. Arheologul francez P. Cintas a descoperit la 
Utica — colonie feniciană întemeiată lîngă Cartagina — mor- 
mintul unui artizan care lucra articole de fildeș si de os, datînd 
din secolul al IV-lea. Se aşezaseră lîngă trupul celui răposat 
toate cele care se aflau în atelierul său în ziua morţii sale, adică 
uneltele sale de mestesugar : un ciocan, un cuţit de fier, o secu- 
rică, un polizor de piatră tare, apoi materii prime cu care lucra 
obiectele ce le confectiona: astragal de oaie, scoici, pietricele, 
plăci de os, nacru. În fine s-au găsit obiecte terminate : o capsulă 
destinată a împodobi o cutie. Acest artizan nu era chiar sărac 
căci avea un colier cu cinci pandantive, apoi un cercel de aur 
pur lucrat în filigran de o extremă delicateţe. Lucru ciudat în 
acest mormint: în afară de uneltele de lucru si de bijuterii nu 
se afla nici un vas, nici o candelă, sau figurină de zeu care să 
însoțească pe mort. Această atașare de viaţa terestră şi disprețul 
pentru riturile religioase contravin în mod vizibil obiceiurilor 
feniciene şi indică un spirit protestatar care s-a lepădat de 
superstiţiile societăţii în care trăia. 

Cunoaştem numele unui artizan fenician care lucra pentru 
unul din regii numizi, căci mausoleul de la Duga din secolul 
al II-lea î.e.n., are o inscripţie care indică drept artizani ai săi 

Brice de ras cu desene în stil grec 
(sec. Ill. î.e.n.) 

pe un fenician din Cartagina, Abariș, fiul lui Abdastart, care 
era meșterul constructor si avea în echipa sa doi ajutori numizi, 
apoi trei zidari, doi dulgheri si doi fierari, acestia din urmá 
probabil fenicieni. 


NOTE 


1 Gen., XLII, 1 sq. 
2 III Regi, 13—14 după Sept. 
3 Ibidem, V, 9—10 
4 Polibiu, X, 17, 9 


Ţăranii şi economia agrară 


Desigur fenicienii au fost un popor de negustori, de artizani 
şi de navigatori mai cu seamă, dar ei nu au lăsat de pirlog, 
nelucrat si nesemănat nici o bucăţică de ogor din puţinul lor 
pămînt arabil ce se întindea de la mare pînă la coastele Munți- 
lor Liban. Ei au cultivat cu grijă tot pămîntul lor si au ridicat 
culturi în terase pe pantele Munţilor Liban, scoţind din agri- 
cultură resurse însemnate. 


Dar fenicienii au tăiat din munţii lor lemn de cedru şi chiar 
de la începuturile istoriei lor oraşele feniciene au trebuit să 
trimită în Egipt lemnele de care acesta era cu totul lipsit şi de 
care avea neapărată nevoie pentru construcţia corăbiilor sale 
pe Nil, a sarcofagelor şi a palatelor sale. 


Campaniile războinice făcute de egipteni în Nubia și în toată 
regiunea ce cuprindea Sudanul de azi nu ar fi fost cu putinţă 
fără lemnul din Munţii Libanului. Si încă din Imperiul Vechi 
scribii egipteni au lăudat lemnul fenician importat din Byblos. 
pe care îl numeau la început Nega. Relaţii comerciale nu fuse- 
seră legate temeinic decît în Byblos și textele egiptene laudă 
„lemnul de brad din Nega“. Mai apoi, în mileniul I î.e.n., regele 
Solomon îşi construiește Templul din Ierusalim tot cu lemn de 
cedru din munţii Libanului, iar într-o epocă mai tardivă, regele 
Sargon al II-lea al Asiriei își înălța palatul său în secolul al 
VIII-lea tot cu lemn de cedru din Liban. 

Munţii Feniciei în vremea de acum acoperiţi cu pietre şi 
stincosi erau altă dată acoperiţi de păduri ce coborau pînă in 
cîmpie, debitul riurilor ce coborau din munte era regularizat 
şi cimpia irigată continuu astfel că perioada de uscăciune era 

foarte scurtă. Existau două feluri de culturi: pe dealuri şi pe 
coastele munţilor se cultiva viță de vie, măslini, palmieri, iar 
in văi si in cimpii se cultivau cereale. 

La Ugarit economia agrară joacă un rol de frunte şi dacă 
din actele aflate acolo ştim că exista o intensă activitate comer- 
cială, iar din obiectele şi mormintele găsite în acest stat-oraş 
deducem că se legaseră puternice legături comerciale cu mice- 
nienii din insula Cipru și din insulele Mării Egee, poate și cu 
Creta, în poemele de la Ugarit (Ras-Șamra) nu se menţionează 
nicăieri negustori, nici comerț, nici vreo activitate maritimă. 
Nu sînt menţionaţi în aceste poeme nici corăbii, nici corăbieri 
și nici călătorii peste mări. Poate trebuie să atribuim aceste 
absente din textele poetice si magice aflate la Ugarit faptului 
că în prima jumătate a mileniului al II-lea, navigația in răsări- 
tul Mediteranei era dominată de egeo-cretani, iar spre mijlocul 
acestui mileniu de micenieni, care creaseră o talasocratie a lor. 
Sau poate poemele din Ugarit au fost scrise într-o epocă si mai 
veche, cînd viaţa în acest stat-orag era exclusiv. agricolă. 


Cert este că din toate aceste poeme emană expresia unui 
mod de existenţă legat de viaţa agricolă, de cultivarea ogoare- 
lor, a viței de vie, dar si de creşterea a numeroase cirezi de 
vite. Astfel în poemul Nașterea Aurorii și a Amurgului, 68—76, 
cimpurile sint semănate si păzite de paznici, care au vin pe 
care-l oferă celor veniţi în trecere. 

Dar se cultivă rodiile si comparaţiile ce se fac se referă la 
dulceata acestor fructe: „Iată buzele lor sint dulci/ Dulci ca 
rodiile 1, Cultivarea viței de vie are o mare însemnătate si 
oamenii specializaţi in această cultură sint menționați: ,,Táie- 
torii de vie să-l taie/ Legătorii de vie să-l lege, să-l doboare/ 
Cum sînt dobori(i butucii de vie“/2. 

Creșterea vitelor constituia la Ugarit una din resursele eco- 
nomice de seamă şi un poem aparte este consacrat lui Baal si 
unei juninci în care este vorba de turma de boi, de vaci multe 
și de juninci, dar si de boi sălbatici, adică crescuţi pe munți si 
pe dealuri, fără o îngrijire și o supraveghere omenească. Poemul 
Ball si juninca, I, 23, menţionează o turmă de zece mii de boi 
sălbatici, dar vacile şi junincile, ca şi boii, sînt în grija zeilor 
ca si oamenii, căci citim în acelaşi poem (36—38) : „Primește 
o Baal o bună și minunată veste/ Primeşte tu vlăstar din Da- 
gan/ S-a născut lui Baal un tăurel/ Un bou sălbatec celui ce 
cáláreste peste nori/ Viteazul Baal se bucură mult“. 

Pe de altă parte o serie de comparații sint provenite din 
viața cimpeneascá si pastorală pe care o duceau locuitorii din 
Ugarit în epoca la care au fost scrise poemele găsite aici. De 
exemplu în poemul Baal și Moartea (sau Moni zeiţa Anat il 
caută pe Baal care fusese ucis de Mot, iar textul poemului redă 
în următoarele cuvinte anxietatea de care este cuprinsă zeiţa : 
„O zi, două zile şi chiar luni trec/ Cum bate inima vacii pentru 
vitelul ei/ Cum bate inima oii pentru mieluţul eil Aşa este 
dorinţa inimii lui Anat pentru Baal“. 

În poemul Refaim, II, 12—14, este descris un ospăț la care 
sînt tăiate o mulțime de animale: „Ei au înjunghiat boi ca si 
oi, ei au pus jos tauri/ Si pe cei mai graşi berbeci, viței de un 
an/ Miei cu toptanul si iezi zburdalnici !*. 

Din acelaşi poem ^ aflăm că se cultivau măslini şi viță de 
vie: ,Máslinele sînt binevenite ca argintul pentru călători, ca 
aurul pentru drumeţi./ Mesele sint înmiresmate cu floarea de 
vitá/ Cu floarea de viță cea pentru regi. Iată timp de o zi s-a 
vărsat vin/ Must viu delicios/ Vin de Snrm, mîndria Libanului/ 
Vin de soi bun, roua cea aleasă/ Pe care a cultivat-o zeul El“. 

Pomii fructiferi cultivați pe dealuri şi la poalele Munţilor 
Libanului dădeau roade gustoase căci vedem menţionate în poe- 
mele din Ugarit, ca fructe alese, smochinele şi merele5. Dar 
griul era cultivat destul de intens la Ugarit, după cum ne putem 
da seama din Legenda lui Keret; se pare cá fenicienii din 
acelaşi oraş cultivau griul cu o fervoare cvasi-religioasă. Astfel 
în poemul Aqhat?, după ce este descrisă seceta care pustiise 
cimpiile mănoase, este înfățișat Danel Refaitul care „străbate 
țara pirjolitá, şi zărește/ Un spic de grîu în cîmpul pirjolit, el 
záreste un spic/ Pe glia cea uscată, el dezmiardá spicul/ grîului. 
Să crească spicul in glia cea pirjolită! Iarbá! Mina viteazului 
Aqhat să te culeagă/ Si să te stringă şi să te pună în al sáu 
hambar !*. 

Táranii care lucrau pămîntul sînt menţionaţi in Legenda lui 
Keret 8: „Şi-au ridicat capul lucrátorii/ Ei privesc in sus cei 
care cultivă pámintul/ Sfirgitu-s-a piinea din covatele lor/ Termi- 
natu-s-a vinul din burdufurile lor/ Sfîrşit este uleiul din ulcioa- 
rele lor". Poemul descrie seceta care cuprinsese pámintul lui 
Keret. 


Din acelaşi poem, Legenda lui Keret?, aflăm că regele Pabil 
al orașului Udm avea în cetatea sa fortificată un mare număr 
de boi de plug, de asini și de tauri, pe care îi ţinea acolo în 
vreme de război. 

Fenicienii aveau un plug destul de simplu, tras de bou, de 
măgar sau chiar de om. Acest plug cuprindea două piese esen- 
tiale, una corespunzind fierului nostru de plug, alta orizontală, 
care susținea brázdarul. Cele două piese erau legate prin fringhii 
una de alta. În reliefurile asiriene vedem un fel de plug cuprin- 
zind si o piesă verticală evazată sus; din texte s-a recunoscut 
că e vorba de un aparat de semănat asociat plugului; era un 
tub gol terminat printr-un vas în care se depuneau seminţele : 
aratul şi semănatul se efectuau concomitent. Pentru treierat, 
adică pentru separarea bobului de griu de spic, se trecea cu 
boii, cu caii sau cu catirii peste spice, sau se așezau spicele pe 
jos şi se trecea peste ele o scîndură lată pe care erau aşezate 
bucăţi ascuţite de silex (aparat numit de romani tribulum), în 
fine existau planse de lemn avind roti dințate de fier care se 
treceau peste spice pentru a le treiera, așa-zisul plostellum 
punicum. Grinele, odată recoltate, erau păstrate în hambare 
săpate sub pămînt, avînd pereţii bătătoriţi spre a se împiedica 
germinarea semințelor. Astfel de hambare şi de depozite de 
grine subpámintene există încă în unele ţări din bazinul Medi- 
teranei, si au fost si în Ţările Române unde se ascundeau astfel 
cerealele de lăcomia diferiților cotropitori. 

Cartagina poseda în regiunea Tunisiei de azi una din zonele 
agricole cele mai bogate din lumea Mediteranei, care a devenit 
unul din marile grinare ale Romei în vremea împăraților. 


De aceea nu este lucru de mirare că odată cu dezvoltarea 
suprafeţelor agricole stápinite de Cartagina au crescut si cu- 
nostinfele agricole ale punilor, astfel cá în acest stat-oraș feni- 
cian au vietuit si au scris unii dintre primii oameni care au 
studiat agricultura in mod ştiinţific. Unul din aceștia a fost 
Magon, un general în armata cartagineză de la care ne-au rămas 
peste cincizeci de extrase şi citate, menţionate în operele lui 
Varro şi ale lui Columella. Celălalt a fost Hamilcar, dar tratatul 
lui Magon a fost tradus în latină după distrugerea Cartaginei 
din ordinul Senatului roman şi se crede actualmente că fondul 
unui tratat de agricultură Geoponicele, compilaţie a unui autor 
roman din secolul al IV-lea al erei noastre, Cassianus Bassus, 
este constituit din opera lui Magon. Tratatul acesta de agricul- 
tură al lui Magon nu ar fi fost scris dacă la Cartagina nu s-ar 
fi sistematizat agricultura în chip raţional. Diodor din Sicilia, 
relatînd campania lui Agatocle în Africa, arată că întreg hinter- 
landul cartaginez era- plin de locuinţe frumoase si prospere in 
mijlocul unor livezi de măslini, de pomi fructiferi, de viţă de 

vie si de turme de vite de tot felul. Principala regiune agricolă 
a Cartaginei era centrul actual al Tunisiei care producea o mare 
cantitate de cereale. Însă alături de cereale se cultivau la Car- 
tagina, cum am arătat, viţa de vie, smochinul şi curmalul. De 
fapt curmalul avea același nume grecesc phoinix ca şi termenul 
care îi desemna pe fenicieni în limba greacă. Cartagina, ca şi 
alte colonii feniciene, a folosit curmalul ca o emblemă pe mone- 
dele sale, dar îl găsim si pe multe stele din acest stat-oras, iar 
una din aceste stele arată doi oameni urcați pe un trunchi de 
curmal, pe cind altă stelă arată o maimuţă urcată pe un trunchi 
de curmal (este posibil ca şi cartaginezii să fi recoltat curmalele 
cu ajutorul maimuţelor dresate, de cele mai multe ori babuini, 
așa cum se făcea si în Egiptul antic). Pe amiîndouă aceste stele 
palmierul are curmale, deci e vorba de recoltarea acestor fructe 
cu toate că Gsell — savantul francez care a scris atît de com- 
plet despre istoria Cartaginei — crede că e vorba de procesul 
de polenizare a florilor de curmali care nu pot da fructe dacă 
nu sint polenizate. La Douimes s-a găsit un scarabeu avînd pe 
„burta“ sa două maimuțe ce urcă într-un curmal, astfel că e 
mai plauzibil că la Cartagina se foloseau aceste animale pentru 
recoltarea curmalelor. 

Magon în tratatul său pierdut scrisese multe despre cultura 
viței de vie si a măslinilor si Columella citează o reţetă a sa 
pentru fácut vinul pe care romanii il numeau passum. Interesant 
este cá acest fel de vin este incá fácut azi dupá aceeasi formulà 
în Maroc. Vinul era fără îndoială unul din principalele produse 
ale economiei cartagineze. Iar fenicienii au introdus în Africa 
de Nord cultura rodiei, fruct care era foarte îndrăgit în tot 
hăsăritul si devenise un atribut al zeiţei Afrodita din Pafos. 
De fapt romanii numeau rodia mala punica, „mărul punic“ și ea 
se află ces pe stelele dedicatorii cartagineze. 


Dintre vite, atit în Fenicia cit si în Cartagina măgarul folo- 
sit ca vită de povară, dar și pentru a trage căruțe mici sau 
plugul, catirul, oile şi caprele erau crescute în număr mare. 
Cartaginezii foloseau si elefanţi pentru tracţiune, elefantul din 
Africa de Nord putînd fi ușor domesticit spre deosebire de ruda 
sa din Africa Centrală. Desi cámila a fost utilizată de arabi cel 
puţin cu două milenii înainte de era noastră, și apoi de semitii 
in Canaan, totuşi in Africa de Nord ea nu a fost întrebuințată. 
Aceasta poate datorită faptului că exista o interdicţie magică, 
un tabu al utilizării cămilei, similar celui din Egipt unde cămila 
n-a fost introdusă decît în epoca romană, întrucit cămila era 

un animal setian, aparţinind zeului rău al dezordinei (Set care 
îl ucisese pe Osiris). Se stie că si măgarul era animal setian 
în Egipt, dar totuși era folosit in unele nome. Cartaginezii do- 
mesticiseră struti si îi creşteau pe lingă gospodăriile celor bogați, 
dar foloseau ouăle lor pentru â face vase de băut pe care le 
pictau frumos şi pe care le așezau şi în morminte ca vase fune- 
rare. Creșterea albirelor era o activitate foarte necesară în anti- 
chitate pentru că mierea era singurul produs zaharat cunoscut, 
iar ceara era folosită la luminári, dar si în multe reţete medi- 
cale. Ceara cartagineză, cera punica, era vestită în tot Imperiul 
roman. 

Creșterea animalelor era foarte răspîndită si Polibiu scrie 
despre ea: „În această regiune (Libia) abundența de cai. boi, 
berbeci si capre este atit de mare, cum socot cá nu se mai 
intilneste in nici o altă regiune a pămîntului. Motivul este că 
multe semintii din Libia nu utilizează produsele agricole ce 
Cresc pe pámintul arat, ci tráiesc de pe urma turmelor lor de 
vite si alături de ele“ f?, Dar boii si vacile ce pásteau pe cimpiile 
Africii de Nord aparţineau mai ales populațiilor numide autoh- 
tone si ele pásteau pe pămînturile cartagineze, probabil după 
stringerea recoltelor. Magon ne-a lăsat o descriere celebră a 
tipului ideal de bovină care trebuie să fie după el ,(boi) tineri, 
mici si indesati, cu membrele mari, coarnele lungi, innegrite si 
robuste, fruntea lată si zbîrcită, urechile păroase, ochii şi buzele 
negre, nările deschise si îndoite, ceafa lungă si mușchiuloasă, 
pielea de pe grumaji să-i atîrne pînă aproape de genunchi, piep- 
tul bine dezvoltat, spatele mare, pintec foarte proeminent, ai- 
doma unui animal însărcinat, soldurile alungite, salele largi. 
spinarea dreaptă şi plată sau puțin afundată... părul de pe tot 
corpul drept și scurt de culoare roșiatică sau brună și foarte 
moale la pipăit“. 11 

Dar aceste calităţi se referă la boii de prăsilă, adică la cali- 
tăţile ce trebuia să le aibă un bou cumpărat în acest scop. 


Stim mult mai puţine lucruri despre ţăranii fenicieni dar 
pe unele stele funerare vedem sculptate vite, un plug, fructe şi 
putem conchide că aceste stele au aparţinut unor țărani sau 
poate si unor agricultori mai avufi, mici moșieri. De fapt agri- 
cultorul cartaginez seamănă mult cu omul numit agricola de 
către Caton, stápin al unei bucăţi nu prea mari de pămînt din 
care scoate, muncind alături de sclavii săi, cele mai multe roade 
cu putință. Alături de acești agricolae existau domenii agricole 
întinse cultivate cu ajutorul sclavilor. 

Dar cercetarea mormintelor în regiunea din jurul Cartagi- 
nei a arătat că o populație libiană trăia în jurul actualului Cap 
Bon, că folosea o ceramică grosolană modelată cu mîna, asa 
cum se mai întilnește încă la arabii beduini şi în afară de aceasta 
practica un ritual funerar cu totul deosebit de cel cartaginez. 
Pentru că morţii erau îngropaţi în poziţie aplecată, flectată, 
corpul fiind îndoit şi încolăcit asupra sa, iar pe de altă parte 
trupul celui răposat era vopsit cu o culoare roşie. Adică se 
reproc-1cea poziţia copilului in uter si se dădea celui mort cu- 
loarea roşie pe care o are de obicei copilul nou născut, moartea 
fiind probabil socotită o nouă naştere — nașterea in viața de 
apoi. Astiel de rituri au fost foarte comune în epocile preisto- 
rice. Este mai mult ca sigur că aceşti autohtoni libieni lucrau 
pămîntul lor alături de domeniile cartagineze mari cultivate cu 
ajutorul sclavilor după cum vom vedea, alături de micile sfori 
de moşie ale unor cartaginezi care posedau mici întinderi de 
pămînt. Dar ei trebuiau să dea o dijmă considerabilă sau impo- 
zite mari stápinilor cartaginezi. 

Aceşti nomazi libieni — însuşi cuvîntul nomad este de ace- 
easi origine ca si cel de numid, locuitor al Numidiei — își pás- 
teau vara oile cu coada latá si caprele lor in regiunile ce se 
invecinau cu pustiul. Iarna ei coborau in párfile unde crestea 
iarba alfa, existind astfel o adeváratá transhumantá a lor. Dar 
ei aveau si eai foarte vigurosi, pe care ii vedem reprodusi pe 
monedele cartagineze, fiind consacraţi fără îndoială zeului Ha- 
dad. Sigur este că atit păstorii libieni cit si cei ce cultivau 
pămîntul plătind dijme importante stăpînilor cartaginezi nu erau 
deloc mulțumiți de soarta si de exploatarea lor continuă în cadrul 
statului sclavagist cartaginez. 


De aceea acești agricultori libieni s-au răsculat de două ori 
(în anul 396 si în anul 379 i.e.n), si de fiecare dată răscoala lor 
a fost atît de puternică încît a pus în primejdie însăși existența 
Cartaginei. De fapt vestigiile arheologice şi mormintele ne arată 
nivelul lor scăzut de viaţă. Deși liberi erau obligaţi să dea o 
dijmă mare, iar în caz de război această dijmă ajungea la un 
sfert şi chiar o jumătate din recolta lor — ceea ce însemna 
foarte mult. Dar ei erau incitati la răscoală de rudele si vecinii 
lor, libienii, care rămăseseră liberi în Libia si în Marocul de 
azi. Apoi ei doreau să rămînă păstori nomazi si cultivarea ogoa- 
relor ce le era impusă de cartaginezi, care preluau o dijmă 
însemnată, nu le era deloc plăcută. 

Astfel libienii care lucrau pămînturile cartagineze s-au rás- 
culat ajutaţi şi de sclavi la chemarea unui cartaginez Hannon 
cel Mare care a încercat o răscoală menită să schimbe structura 
politică si socială a Cartaginei. La această răscoală s-au asociat 
si sclavii care lucrau domeniile cartagineze fiindcă nici ei nu 
erau deloc resemnati. În felul acesta Hannon cel Mare, care în- 
cercase o răscoală în Cartagina, unde eșuase, a adunat în jurul 
sáu peste 20 000 de răsculați agricultori, libieni si sclavi de pe 
marile domenii, și a început o luptă de hărțuire în părțile ce 
constituie astăzi Tunisia. Răscoala sa a fost înăbuşită însă, după 
ce ameninfase grozav aprovizionarea si însăşi existenţa Car- 
taginei. 


NOTE 

1 Nașterea Aurorii şi a Amurgului, 51—52 
2 Ibidem, 9—11 

3 Baal si Moartea, 24—30 

4 


Refaim, II, 14—21 

Refaim, II, 10—11 

Legenda lui Keret, III, 12—13 

Aghat, IV, 19—25 

Legenda lui Keret, III, 12—16 

Legenda lui Keret, V, 8—10 

1 Polibiu, XII, 2, 3—14 

1 Columella, VI, 1, 3, apud : S. Moscati, Op. cit., p. 268 

Sclavii 


În statele-orase feniciene domina modul de producţie tribu- 
tal, de aceea numărul sclavilor era redus şi exista mai cu seamă 
sclavia domestică. În special producţia artizanală nu era înte- 
meiată pe sclavie şi artizanii nu erau sclavi în Fenicia, după 
cum nu erau sclavi nici vislașii corăbiilor feniciene, nici dulghe- 
rii sau tăietorii de lemn din munţii Libanului. 

Totuși in statele-orașe din Fenicia si în Ugarit la jumătatea 
mileniului al II-lea î.e.n. existau două categorii de sclavi : sclavi 
pe viaţă şi sclavi pe un termen limitat. Dealtfel aceleași tipuri 
de sclavie ştim că existau şi la vecinii și rudele apropiate ale 
fenicienilor. 

În textele de la Ugarit întilnim în „Legenda regelui Keret“ 
de mai multe ori expresia — sclavi pe viatáí, dar si expresia 
sclav fără epitetul „pe viaţă“ 2 alături de „sclav pentru totdea- 
una“ 3. În societatea feniciană din Ugarit vietuiau, în afară de 
sclavi, „servitori“, care erau plătiți pe un interval de timp şi 
întîlnim astfel menţionaţi paznici: „paznic al semănăturilor“ í 
apoi „paznici“ 5. Este foarte probabil că aceşti paznici erau oa- 
meni liberi, altfel textul i-ar fi numit sclavi. Dar mai des găsim 
menționați în societatea feniciană din Ugarit „slujitorii“ 6. 

Sclavii la Ugarit erau puși uneori să facă munci destul de 
grele. Căci citim în poemul Palatul lui Baal?, cum zeul Lutpan 
spune : 


„Sînt eu oare un sclav, un rob al lui Athirat ? 
Au sînt eu un hamal ce cară pămînt ? 
Sau o roabă a lui Athirat ce face cărămidă ?% 

Cele două categorii de sclavi — „sclavi pe vecie“ si „sclavi 
temporari“ — par a fi existat şi la vechii evrei şi de aceea vom 
descrie în cele ce urmează condiţia sclavilor iudei care pare a 
fi fost aceea generală în întreg Canaanul, adică în Siria si Pa- 
lestina de azi. În vremea lui Avraam, la începutul mileniului al 
III-lea î.e.n. existau sclavi ('ebed) şi unul din acești sclavi, Elie- 
zer din Damasc, cîrmuia întreaga gospodărie a lui Avraam 8, 
dar sclavul îl moştenea pe stápinul său dacă acesta murea fără 
copii H Apoi unii iudei isi dădeau fiicele drept soţii sclavilor 
lor 1, iar unele femei isi lăsau drept moștenitoare sclave de-ale 
lor 1, Sclavele erau date în căsătorie fiilor stápinilor lor £. 


În Cartea Exodului, legile cu privire la sclavi sînt destul de 
blinde dacă le comparăm cu cele din Roma antică; de pildă: 
„Și de va pricinui căderea unui dinte al robului sáu sau al 
roabei sale să le dea drumul pentru acel dinte“ "2 Uciderea 
unui rob de către stápinul său se pedepsea cu moartea. Sclavii 
erau fie prinși ca prizonieri de război, fie născuţi în casa stăpi- 
nului lor, fie cumpăraţi. 

Dar sclavii puteau fi şi evrei care nu şi-au putut plăti dato- 
riile P Dar această blindete a legilor cu privire la sclavi nu 
era reală căci citim în Ieremia XXXIV, 3—11, cum nu au fost 
eliberaţi sclavii evrei de către nobilii evrei. Teoretic sclavii evrei 
trebuiau eliberaţi după șapte ani, afară doar dacă declarau că 
vor să mai stea în casa stápinului lor. Însă chiar în acest caz 
sclavul era eliberat în anul jubileu, adică în al cincizecilea an. 
Totuși după robia din Babylon nu au mai fost ani-jubileu, însă 
se pare că după această întoarcere din exil nu au mai fost robi 
iudei în perioada celui de al II-lea Templu, după cartea Arach, 
29, a. La întoarcerea din Babylon iudeii aveau cu ei un mare 
număr de sclavi — șapte mii trei sute treizeci si şapte 5, care 
au fost eliberaţi în mare parte. 

Dar exista obligaţia religioasă pentru iudei să depună toate 
eforturile spre a elibera din sclavie pe un evreu care se află 
rob la págini. Pe de altă parte esenienii Si terapeuții, care erau 
esenienii din Egipt, nu îngăduiau sclavia și nu aveau robi, așa 
că impuneau tuturor munca manuală. 

Este probabil că „sclavii pe vecie“ erau pentru iudei cei ce 
trebuiau eliberaţi la împlinirea anului jubileu, iar sclavii tem- 
porari cei ce erau eliberaţi după șapte ani. 

Cartagina, după cum am arătat, era un stat sclavagist, ase- 
menea celui romam sau statelor elenistice. 

Știm despre sclavii din orașul Cartagina că mulţi proveneau 
dintre prizonierii de război greci. În comedia sa Poenulus, Plau- 
tus ne înfățișează pe cartaginezul Hannon venind însoţit de sclavii 
săi bătrîni care purtau toate mărfurile sale de greutate consi- 
derabilă. 

Dar atelierele de fierărie din Cartagina în secolul al IV-lea, 
după marele război din Sicilia (409—338 "enk, aveau ca lucrá- 
tori sclavi greci, prizonieri de război capturați în oraşele greceşti 
Selimonte şi Agrigente. În arsenalele cartagineze se aflau așadar 
mulţi sclavi, și este foarte probabil ca pe corăbiile de război, 
pe vestitele trireme cartagineze, să fi vislit sclavi. 

Un număr considerabil de sclavi lucrau în domeniile agricole 
cartagineze. Magon, autorul acelui tratat de agricultură din care 
ne-au rămas extrase numeroase, are un pasaj ce ne-a fost păs- 
trat cu privire la șefii sclavilor de pe domeniile agricole, șefi 
care erau ei înșiși sclavi. Magon cere acestor sclavi să aibă 
autoritate si o competenţă tehnică. Dar — spune fostul general 
cartaginez — este esenţial ca acești şefi ai sclavilor să fie inte- 
resați, să fie recompensati pentru munca lor. Şi agronomul car- 
taginez recomandă să li se acorde unele avantaje, adică dreptul 
de a întemeia o familie, care nu era acordat celorlalţi sclavi. 
Apoi posibilitatea ca să-și formeze din economiile lor o oarecare 
avere báneascá cu care vor putea într-o zi să-și ráscumpere liber- 
tatea. Pe deasupra Magon cerea să fie îndepărtați acei șefi ai 
sclavilor care se purtau cu subordonații lor cu prea multă sălbă- 
ticie. Dar spunea aceasta nu din bunătate față de sclavi, ci pen- 
tru că aceștia bătuţi, maltratati, sfîrșeau prin a nu mai lucra 
deloc. 

Este sigur că recomandările lui Magon nu au fost ascultate 
de stăpînii cartaginezi ai sclavilor si aceștia s-au răsculat atunci 
cînd au fost chemaţi de către Hannon cel Mare care a încercat 
la începutul secolului al IV-lea să răstoarne regimul politic din 
Cartagina. Dar sclavii din orașul însuși nu s-au răsculat, desigur 
de teama stăpinilor lor. 

În al treilea război punic însă, cînd Cartagina îşi trăia ulti- 
mele sale zile, și cînd orașul asaltat de romani trebuia să lupte 
cu disperare, Senatul cartaginez a decretat eliberarea sclavilor. 
Aceștia nu au trecut, însă, de partea romanilor, ci au luptat 
pînă la capăt alături de cartaginezi, dînd dovadă de cel mai 
mare curâj. 


Negustorii din Cartagina, însă, făceau un comerţ activ cu 
sclavi, pe care şi-i procurau fie dintre libieni si numizi din Africa 

de Nord, fie dintre grecii sau semitii din răsăritul Mediteranei 
sau din Spania. 

Istoricii greci i-au învinuit deseori pe fenicieni că răpesc. fete 
tinere pe care le vind ca sclave, si Odiseia relatează astfel de 
fapte. Iar Herodot afirmă că la originea războaielor medice stau 
aceste răpiri de fete tinere, efectuate de piraţii fenicieni, care 
au răpit-o pe Io, fata regelui Inachus, împreună cu cîteva tova- 
răşe ale ei. | 

În jurul templelor din Cartagina se aflau de asemeiiea şi 
sclavi ai templelor care lucrau domeniile agricole, iar pe de altă 
parte este probabil că sacrificiile umane pe care le făceau carta- 
ginezii le efectuau oierind ca jertfe lui Baal-Hamon sclavi sau 
copii ai lor. 


- 


NOTE 


i Legenda lui Keret, II, 2 ; III, 35; V, 37; VI, 6, 20 

2 Palatul lui Baal, IV, 59 

3 Baal si Moartea, II, 12 si 19 
î Naşterea Aurorii și Amurgului, 68, 69 şi '70 

5 Ibidem, 8 

6 Palatul lui Baal, V, 42; Ibidem, III, 19; Baal si Anat, IV, 33, Baal 
şi Marea, I, 16 ; I, 31 ; Hadad, I, 15, 21 

? Palatul lui Baal, IV, 59—61 

8 Gen., XV, 2 

? Ibidem, 3 

10 I Cronici, II, 35 

1! Pilde, XXX, 23 

2 Exod, XXI, 9 

3 Exod, XXI, 27 

14 Ieremia, V, 15 

15 Ezdra, II, 65 


Limba feniciană 


În aşa-zisa listă a neamurloir din Geneză, X, popoarele şi 
seminfiile din Asia Anterioară sint grupate în trei mari diviziuni 
după cei trei fii ai lui Noe, adică Sem, Ham şi Iafet. Această 
modalitate de atasare la descendența unor strămoși era pe atunci 
singura cunoscută spre a exprima apartenenţa națională si etnică. 
Dar cel ce a alcătuit această listă a popoarelor era preocupat 
mai mult de relațiile politice si culturale între diferitele nea- 
muri şi mai puţin de raporturile etnice propriu-zise. Faptul acesta 
este vădit prin aceea cá, de pildă, elamitii si lidienii erau soco- 
DD ca fii ai lui Sem, în calitate de supuşi ai Imperiului asirian, 
cu toate că nu erau înrudiți deloc cu asirienii semifi si nici 
între ei. Dimpotrivă, autorul acestei celebre liste a popoarelor 
i-a numărat pe fenicieni, rudele cele mai apropiate ale sale în 
calitate de evreu, că descind din Ham, sint deci hamifi şi aceasta 
din cauza legăturilor politice şi culturale strînse ale fenicienilor 
cu Egiptul si civilizația lui. 

În secolul al XVIII-lea un învăţat german, Schlózer, căutînd 
un nume comun pentru aramei, evrei, abisinieni şi arabi a căror 
limbă este înrudită, l-a ales în mod natural pe acela de fii ai 
lui Sem, semiţi. 

De fapt înrudirea între diferitele limbi pe care le numim azi 
semite a fost cunoscută orientaliștilor încă din secolul al XVII- 
lea, cînd s-a constatat înrudirea între limba hieratică a abisinie- 
nilor, limba ghezi si araba. Astfel orientalistii au avut noţiunea 
unităţii limbilor semite înainte cu mult ca Bopp să conceapă 
unitatea limbilor indo-europene si a acestora cu sanscrita si 
iraniana veche. De fapt în secolul al XIX-lea prin descifrarea 

inscripțiilor cuneiforme si a scrierii sud-arabice (sabeene), ca si 
a citirii unui mai mare număr de inscripţii feniciene. cunoştin- 
tele noastre despre limbile semite s-au aprofundat mult. În seco- 
lul al XX-lea, însă, au fost descifrate inscripţiile cuneiforme 
scrise într-un alfabet consonantic, cel de la Ugarit şi în deceniul 
al șaptelea au fost găsite si descifrate inscripţiile cuneiforme, 
scrise într-o altă limbă semită, eblaita — limba vorbită în statul- 
oraş semit Ebla. 

Pe de altă parte s-a impus concepția că toate popoarele ce 
vorbesc o limbă semită, la fel ca și indo-europenii sau proto- 
altaicii (din altaică s-au despărţit limbile turcice. mongole si tun- 
guze), ori popoarele ce vorbesc limbile bantu din Africa de Sud 
și Centrală, au alcătuit pe vremuri un popor unic — proto- 
semitii. 

Unde au locuit protosemitii este greu de afirmat, in orice 
caz studiile de lingvistică n-ar putea găsi o deslegare sigură 
la această întrebare. Dar ştim că în epocile istorice regiunile 
populate și urbanizate ale Siriei şi ale Mesopotamiei au fost 
inundate de valuri de noi sosiți ai unor triburi nomade ce 
veneau din pustiul Arabiei. Apoi în mileniul întîi e.n. aceleași 
popoare semite venind din Arabia. au cucerit și ocupat regiuni 
întinse din Africa de Nord şi Orientul Mijlociu. Astfel este 
destul de probabil cá semitii ce s au răspindit in Asia Ante- 
rioară în epoca de bronz, apoi în cea ce fier îşi aveau locul de 
obirşie in Arabia, şi deşertul arabic este patria originară a tu- 
turor popoarelor semite. Însă de unde şi cum au venit semiţii 
în Peninsula Arabică este cu neputinţă de spus în stadiul actual 
al cunoştinţelor noastre. 

Un mare număr de cercetători au afirmat — în frunte cu 
egiptologul Adolf Erman — că limba egipteană este si ea o 
limbă semitică, în sensul că egipteana s-a diferențiat într-o 
epocă foarte îndepărtată de proto-semitică, şi așa: se pot explica 
unele asemănări lexicale şi gramaticale între egipteana veche 
şi limbile semite. Alti egiptologi mai moderni au contestat aceste 
concluzii si au afirmat că similitudinile între egipteană si limbile 
semite se datoresc unor împrumuturi lexicale și faptului că mulţi 
semiti au locuit în Egipt, iar Egiptul a fost stápinit de hiksogi, 
suverani semiţi. 

Aceleași relaţii ca între egipteană şi limbile semite se pat 
constata între acestea din urmă si așa-zisele limbi hamite. adică 

limba berberilor din Africa de Nord, a tuaregilor si limbile zise 
kuşite (de la Kus — „Sudan“ în egipteană), vorbite în sudul 
Egiptului si in Abisinia. Totuşi pare foarte probabil că limbile 
hamite s-au separat de cele semite cu mult înainte ca egipteana 
să se diferentieze de proto-semitică. 


I. Particularităţi 


Ceea ce deosebeste limbile semite de celelalte limbi este 
preponderența consoanelor asupra vocalelor. Pentru semiti no- 
țiunea fundamentală a unui termen e legată de consoane, iar 
vocalele sint într-un termen doar pentru a exprima modificările 
unui cuvint şi sensurile sale diferite. De aceea în pronunțare 
sint articulate și emise clar mai cu seamă consoanele, iar voca- 
lele se subordonează tonalitátii consoanelor. În sistemul consonan- 
tic domină laringalele, velarele, siflantele şi dentalele cu nuan- 
tele lor de pronunțare felurite. Noţiunea exprimată de un cu- 
vint se leagă puternic de consoane, așa cum am spus mai sus, 
și în cea mai mare parte a cuvintelor semite aceste consoane 
sint în număr de trei, ele reprezentînd sensul unui cuvînt. Une- 
ori se adaugă acestui radical de trei consoane, care formează 
osatura fundamentalá a termenilor semiti, prefixe si sufixe. Dar 
absolut caracteristic pentru limbile semite este că nu există 
cuvinte compuse. Apoi la verbul semit — inițial — nu se exprimă 
trecutul, prezentul si viitorul unei acţiuni, deci nu existau aceste 
timpuri atit de folosite în limbile noastre europene. Ci se ex- 
prima doar momentul obiectiv al perfectării (terminării) acţiunii 
sau al neperfectării (neimplinirii, neterminării) unei acțiuni. Mai 
tîrziu si in epoca mai recentă, limbile semite şi-au alcătuit un 
sistem de exprimare a timpurilor verbale. În schimb verbul semit 
avea multe moduri, mijloace de expresie ale felului de acţiune: 
activ, pasiv, intensiv, cauzativ, reflexiv, conativ etc. Construcţia 
frazei este inițial extrem de simplă : verb, subiect și complement 
direct sau indirect, dar mai tirziu fraza semită devine mai com- 
plexă, si rigiditatea regulelor initiale este suprimată. Totuşi fraza 
semită este extrem de laconică si inițial înlătură conjuncţiile, 
prepoziţiile, iar adjectivele sînt foarte puţin numeroase. 


149 


II. Clasificări 


Se pot împărți limbile semite în : | 

a) Limbile semite de est, în care se cuprind asiro babilo- 
niana cu dialectele ei; 

b) Limbile semite din vest, care, la rîndul lor, se divid în: 

— limbile semite din nord-vest in care se includ canaane- 
eana și aramaica Si 

— limbile semite din sud-vest in care se numără araba și 
abisiana cu toate dialectele lor. 

În Mesopotamia semiţii au întîlnit un popor mult mai vechi 
şi mai civilizat decît ei, pe sumerieni, de la care au împrumutat 
scrierea cuneiformă si limba sumeriană folosită ca limbă sacră 
piná în jurul anului 2 000 î.e.n. Dar chiar după ce au scris nu- 
mai în limba lor semită, în Mesopotamia semitii au împrumutat 
multi termeni de la sumerieni, iar pe de altă parte limba asiro- 
babiloniană a suferit. unele transformări fonetice atunci cînd a 
fost pronunțată de o populație nesemită cum „erau sumerienii 
nebăştinaşi, cuceriţi de asiro-babilonieni. Cu începere din secolul 
al VIII-lea î.e.n. în Mesopotamia au pătruns mase mari de no- 
mazi semiti vorbind aramaica si aceste populaţii aramaice s-au 
așezat în sate, apoi în orașele mesopotamiene, astfel că limba 
asiro-babiloniană cu timpul nu a mai fost vorbită în Mesopo- 
tamia, iar în vremea lui Alexandru ce Mare (sec. IV î.e.n.) ea 
era moartă cu totul, fiind înlocuită cu aramaica, deşi ca limbă 
literară sau ca limbă folosită de preoţi a mai dăinuit încă multe 
secole. 


Înainte cu mult de pătrunderea aramecană în Mesopotamia 
o altă populaţie semită a cuprins o mare parte din regiunile Asiei 
Anterioare. Aceştia îşi dădeau numele de canaaneeni, după ape- 
latia semifilor ce aveau să se aşeze pe coastele Mării Mediterane. 


Limba canaaneenilor, a locuitorilor din tara Canaan (lit. 
äräş — Kéna on ceea ce înseamnă „ţara purpurei“ de la akka- 
dianul Kina hhu „purpură“), ţară care la început desemna doar 
regiunea locuită de fenicieni, ce se láudau cu producerea fesá- 
turilor vopsite în purpuriu, a luat pe încetul o semnificație mai 
largă. Astfel in literatura sacră a vechilor evrei termenul ,.cana- 
aneeni“ are sensul de locuitori vechi ai Siriei si ai Palestinei 
în opoziţie cu noii veniţi în aceste regiuni, izraelitii. 

În orice caz în Biblie pentru denumirea fenicienilor pro- 
priu-zisi se foloseşte termenul sidoni „,sidonian“, termen care se 

referă desigur la epoca de dominație economică si politică a sta- 
tului-oras Sidon asupra tuturor cetăților feniciene. 


Aproape toate limbile (mai exact „dialectele“ cum le numește 
marele semitolog Carl Brockelmann) canaaneene sint moarte cu 
excepția ivritului, limbă creată însă în mod artificial şi care 
este limba vorbită în Izrael. De aceea cu privire la structura 
acestor limbi (sau dialecte) canaaneene se pot avea date exacte 
din studiul textelor canaaneene ce ne-au rămas. Totuşi monu- 
mente de limbă din toate graiurile vorbite în canaaneeană 


nu ne-au fost păstrate (de pildă nu posedăm texte ammonite sau 
edomite). 


Pînă acum sînt cunoscute următoarele limbi (mai exact „dia- 
lecte“, fiindcă diferenţele lingvistice între ele sint mici), vorbite 
în Caanan : 


1. Limba ugaritică, limbă a textelor literare si economice 
datind de la mijlocul mileniului al II-lea î.e.n., găsite pe teri- 
toriul statului-oras Ugarit (azi Ras-Şamra, situat în Siria de 
Nord). Limba vorbită la Ugarit este înrudită ca lexic, fonetică, 
sintaxă si morfologie cu ebraica şi feniciana. Se pare că dialectul 
în care sint scrise textele religioase si literare este întrucitva 
deosebit de cel al textelor economice (acte de vînzare, închi- 
riere etc.) si politice. 


2,. Limba inscriptiilor din Peninsula Sinai, inscripţii religioase 
datind din prima jumătate a mileniului al II-lea î.e.n. Aceste 
texte au fost scrise în limba locuitorilor semifi ai acestei 
peninsule. 


„3. Limba semită a scrisorilor de la Tell el-Amarna, datînd 
din mijlocul mileniului al II-lea î.e.n., cunoscută nouă din scri- 
sorile şi rapoartele adresate de regii din Palestina și Siria farao- 
nilor egipteni. Aceste scrisori au fost întocmite în limba akka- 
diană (asiro-babiloniană), limba diplomatică în acea vreme. To- 
tuși în unele cazuri scribii acestor texte odată cu termenul akka- 
dian au scris si traducerea în limba semită vorbită de ei. Dar 
nu ne-a parvenit un text întreg scris în această limbă. 

4. Dialectele canaaneene de răsărit sau amorite, care erau 
vorbite de amorei, populaţie semită ce locuia, la jumătatea mile- 
niului al II-lea î.e.n., deşertul Siriei. Aceste dialecte ne sint 
cunoscute din numele de origine amorită ale regilor din Mari, 
Babylon si ai altor centre din Mesopotamia. Aceste nume, ca şi 
numele proprii semite în general, se prezintă ca nume compuse 
din, mai mulţi termeni si pot constitui o propoziţie întreagă 

uneori. Ar fi posibil ca să fi existat trei dialecte amorite, deși 
nu se poate afirma sigur aceasta. 

5. Limba eblaită, vorbită în statul-oraş semit Ebla in mile- 
niile al III-lea si al II-lea î.e.n., reprezintă un stadiu mult mai 
vechi al dialectelor vorbite de amorei. Statul-oraș Ebla, aflat 
pe locul unei așezări din Nordul Siriei, Tell-Mardikh, a fost ex- 
plorat cu începere din 1964 de o expediţie italiană condusă de 
Paolo Matthiae, și s-au găsit în această regiune peste 16 000 de 
tăblițe scrise în scriere cuneiformá, deci un material extrem de 
bogat. Limba vorbită la Ebla este o limbă semită apropiată de 
dialectele amorite, iar scrierea din statul-oras Ebla, care in pe- 
rioada sa de înflorire avea peste 200.000 de locuitori — este 
incontestabil cea mai veche scriere semită. S-au găsit un mare 
număr de tăblițe cuprinzind un lexicon sumerian-eblait care 
ne ajută să cunoaștem destul de bine această limbă. 

6. Dialectul moabit, care era vorbit în regiunea de sud-est 
a Mării Moarte. Pînă acum este cunoscut doar din celebra in- 
scriptie a regelui din Moab, Mesa, din veacul al IX-lea î.e.n. 
Limba din Moab era foarte apropiată de ebraica veche, si în 
special de dialectul nordic al ei, din Samaria. Dar există totuși 
bănuiala că inscripţia regelui Mesa a fost întocmită nu în limba 
din Moab, ci în ebraica veche, în dialectul ei din Samaria. 

7. Limba ebraică este cea mai bine cunoscută dintre limbile 
canaaneene, căci a fost cunoscută pe teritoriul Palestinei piná 
în primul secol al erei noastre. În ebraica veche sînt scrise 
următoarele texte : 

a) Inscriptii pe cioburi de oale (ostraka), dintre care cel mai 
vechi este calendarul sătesc de la Gezer din sec. al X-lea ten 

b) Inscripţia de pe apeductul de aducere a apei de la Siloam. 
Acest apeduct a fost construit de regele Ezechia. 

„Tot acest Ezechia a astupat gura de sus a apelor Ghihonului 
și le-a făcut să curgă în jos prin partea de apus a cetăţii lui 
David“ î. El aducea apă la Ierusalim. Inscripţia este în scriere 
paleoebraicá (= feniciană) si datează din anul 709 î.e.n. apro- 
ximativ. 

c) Textele sacre ebraice sau Vechiul Testament. Cel mai vechi 
text biblic pare a fi cîntecul lui Debora şi datează din secolele 
XII — XI î.e.n., iar cel mai recent text biblic din secolele I — II 
î.e.n. Manuscrisele de la Marea Moartă ne-au adus texte ebraice 
datind din secolul al VIII-lea î.e.n. (în manuscrise palimpseste). 


8. Limba feniciană are drept iz- 
voare principale, permitind să fie 
studiată, inscripţiile din statele-orase 
feniciene risipite de-a lungul intre- 
gului bazin al Márii Mediterane. 


Cele mai vechi din aceste inscrip- 
tii datează din a doua jumătate a 
celui de al II-lea mileniu î.e.n. ; cele 
mai recente inscripții sint din seco- 
lul al IV-lea e.n. 

În limba feniciană s-au aflat in- 
scriptii ce pot fi împărţite în: 

a) inscripţii la clădirea unui tem- 
plu ; b) inscripţii funerare; c) in- 
scriptii votive ; d) inscripţii pe os- 
traka ; e) tarife pentru aducere de 
jertfe in temple ; f) decrete ; g) in- 
scriptii istorice. 

Toate aceste inscripţii au ajuns 
pînă la noi în scrierea feniciană fără 
vocale. Totuşi ne-au parvenit un nu- 
măr de texte feniciene vocalizate, 
scrise în alfabet grecesc sau latin, si 
aceste inscripţii sînt de mare însem- 
nătate pentru studiul limbii feni- 
ciene. Dintre ele cea mai cunoscută 
este inscripţia votivă de la El-Hofra, 
scrisă cu litere greceşti, si de ase- 
menea monologul și replicile unui 
cartaginez, din comedia lui Plaut 
Poenulus. Aceste texte reprezintă 
vorbirea realá a punilor, aga cum 
a fost receptionatá de străini, dar 
transcrierea limbii punice a fost 
adesea arbitrară. 

Alfabete feniciene 


Pe de altă parte limba feniciană era vorbită in Fenicia pină 
în secolul al II-lea e.n. De asemenea în unele părți ale Asiei 
Mici, la începutul mileniului I i.e.n., limba feniciană era a doua 
limbă scrisă si a doua limbă vorbită. În bazinul de apus al Mării 
Mediterane — după mărturia Fericitului Augustin — feniciana 
sau limba punică, aşa cum a fost numită de romani — era vor- 

bită mult mai mult, probabil pînă în secolul al VIII-lea al erei 
noastre, si a fost înlocuită doar de limba arabă după cucerirea 
arabă a Africii de Nord. ` 

Putem pe de altă parte descrie următoarele etape în dezvol- 
tarea limbii feniciene : a) perioada limbii vechi feniciene (pînă 
la sfîrşitul secolului al IX-lea î.e.n.); b) perioada limbii medii 
feniciene (secolele —VIII—VI Leni: c) perioada limbii neofeni- 
ciene (secolul al V-lea î.e.n. — secolul al II-lea al erei noastre). 
Se poate împărţi feniciana în următoarele dialecte vorbite pe 
teritorii deosebite : a) dialectul fenician de la Byblos (în care 
vorbeau si [enicienii de la Tyr si Sidon); b) dialectul fenician 
din Samal, care era influenţat într-o mare másurá de limba 
aramaică ; c) dialectul cipriot fenician ; d) dialectul punic, rás- 
pîndit în Africa de Nord, care era înrudit cu cel din Byblos. 

În dezvoltarea dialectului punic se pot distinge : 1) un dialect 
paleopunic (secolele IX — II Leni: 2) un dialect neopunic (se- 
colul II î.e.n. — secolul VIII al erei noastre). 

În Europa studiul limbii feniciene începe în secolul al 
XVII-lea prin publicarea inscripţiilor de.pe -monedele feniciene. 
În 1735 se publică de către. Guyau de Marnome, comandor al 
ordinului cavalerilor din Malta, prima inscripţie bilingvă greco- 
feniciană provenind de pe o ostraka din Malta. Mult mai tirziu, 
la 1758, abatele I. J. Barthélémy descifrează inscripţii feniciene 
pe monede și în 1837 marele semitolog W. Gesenius face să 
apară două volume asupra limbii și scrierii feniciene 2. 

Dar în secolele al XIX-lea şi al XX-lea s-a găsit un număr 
însemnat de inscripţii feniciene printre care trebuie să citám: 
tariful jertfelor aduse în templu la Marsilia (găsit în 1845); in- 
scripţia sarcofagului regelui din Sidon, Eşmunazar (găsită în 
1855) si inscripţia regelui din Sidon, Iehavmilk (găsită în 1869); 
inscripţia regelui asirian din Byblos (găsită în 1923), aceea a lui 
Azitavad (găsită în 1947), apoi inscripţiile greco-feniciene de la 
El-Hofra (publicate în 1955). 

Gramatici ale limbii feniciene au fost publicate de Z. S. Har- 
ris? si J. Friedrich ^. 

III. Fonetica feniciană 


Nu putem avea date precise asupra consoanelor feniciene 
decit -din alfabetul fenician si din redarea textelor feniciene cu 
ajutorul scrierii, latine sau. greceşti. 

Astfel grafema feniciană transliterată în scriere latină prin $, 
se reda în unele cuvinte prin T, în altele prin S. De aceea tre- 
buie dedus că iniţial grafema feniciană transliterată S repre- 
zenta două sunete deosebite interdentale (t) şi siflanta emfa- 
tică (s). Mai apoi, la jumătatea mileniului întîi, cele două con- 
soane au ajuns să se confunde. 

Tot aşa grafema feniciană transliteratá prin € (ain semit) 
pare a fi fost redată fie prin guturala ain, fie prin consoana g. 
Aşa,:de pildă, unul din cartierele Cartaginei m 'r h este redată 


în textele latine prin Magara, iar în textele greceşti. Meyape. 
Tot:.astfel traducerea grecească a V.T., Septanta redă DU«5a 
ebraicul 'azza si l'óboga, ebraicul ‘amora. 

Tot. astfel grafema feniciană transliterată prin $ se pronunța 
uneori š. Căci se găsesc două variante grafice ale cifrei „zece“ 
în feniciană '$ r şi 's r. De asemenea în feniciană se scrie: 


ptlmišşiptl mi s derivind amîndouă din grecescul 
IizoXeua Los. 


Consoana Z în ebraică şi în feniciană corespunde lui d uga- 
ritic' "(ebraică zakan „bătrin“, ugaritică d k n). 


În feniciană existau 27 de consoane. Ca şi în alte limbi se- 
mite 'se constată tendinţe de dispariţie a guturalelor, mai marcată 
în aramaică si în dialectele ei. Dar si in punică, la sfîrșitul 
mileniului I î.e.n., guturalele dispar aproape cu totul. 

Cu privire la vocalele feniciene, textele scrise în alfabet fe- 
nician aproape nu cuprind nici o vocală. Însă inscripţiile feni- 
ciene cu caractere greceşti sau latinești, ca şi aceea de la El-Hofra 
ne arată vocalele din feniciană; de asemenea în alfabetul din 
Ugarit. În alfabetul acesta există vocalele "o *i si 'u. Astfel este 
foarte probabil că iniţial în limbile canaaneene existau urmă- 
toarele vocale lungi, a, i şi u, apoi vocalele scurte a, i si u, adică 
vocalele care se găsesc si în araba clasică. Dar în evoluţia lim- 
bilor'canaaneene sistemul lor vocalic s-a complicat. Astfel voca- 
lizarea masoretică a Vechiului Testament dovedeşte că la începu- 
tul mileniului I al erei noastre, în ebraică erau următoarele 

vocale lungi : 4, €, 0, ū; scurte : i, e, o, u, a, si d, apoi vocalele 
rapid pronunţate (aşa-zisa seva: e, o, dá, si d. Nu se poate 
transpune acest sistem de vocale in limba fenicianà tale quale, 
dar textele de la El-Hofra si cele ce transcriu feniciana în alfabet 
grecesc sau latin aratá cá cel putin in dialectul punic in primele 
secole ale erei noastre existau următoarele vocale: lungi, 
i,€,0,U si a ; scurte ĉ, e, o, u, ü, a si pronunţate rapid (seva) 
a, e, u, O. 


IV. Morfologia 


Limba fenicianá, dupà cit se poate conchide din textele ce 
ne-au ajuns, crea termeni noi prin procedeul afixatiei, plecind 
de la radicaluri verbale, de cele mai multe ori triconsonantice. 
Se folosește de cele mai multe ori pentru a se studia formarea 
termenilor radicalurile verbale KTL „el a ucis“ si DBR „el 
a făcut“, iar în ultimii ani în semitologie se întrebuinţează nota- 
iia Ry, R», R4 spre a se indica consoanele radicalului verbal si 
ordinea lor, sau se scrie chiar cele trei cifre 1, 2, 3, reprezentind 
cele trei consoane radicale în ordinea în care se află într-un verb. 

Pentru crearea unui termen plecind de la un radical tricon- 
sonantic verbal se folosesc afixe, prefixe şi infixe. Deosebim în 
feniciană următoarele părți ale vorbirii : substantivul, pronumele, 
articolul, numeralul, verbul, adverbul, conjuncţia şi particulele. 

Ca și în celelalte limbi canaaneene, substantivul are două 
genuri : masculin si feminin ; trei numere (singular, plural si 
dual), două statusuri : absolut și asociat. 

În textele ce ne-au rămas nu mai posedăm sistemul de de- 
clinare al substantivelor feniciene, dar în textele de la Ugarit 
recunoaștem declinarea substantivelor. 


Singular Dual Plural 
Nom. — u (ks'u) (tron) — m — um 
Genit. — i (ks'i) („al tronului“) — m — im 
Acuzativ — a (ksa) (pe tron“) — m — im 

În dialectele canaaneene de răsărit declinarea este diferită. 


Singular Dual 
Nom. — um 
Genitiv — im — aiim 
Acuzativ — am 


În glosele canaaneene de la Tel el-Amarna se remarcă ur- 
mătoarea declinare : 


Singular Dual 
Nominativ — u . 
Genitiv — i — 818 


Astfel cá se poate deduce cá si in limba fenicianá exista ini- 
Dal un sistem de declinare de tipul celui de mai jos: 


Singular Ducl Plural 
Nominativ — u — aiim — um 
Genitiv — i — aiam — im 
Acuzativ — a — a iam — im 


Dar declinările substantivelor au dispărut într-o etapă poste- 
rioară a limbii; totuși substantivele feminine se termină în — 
t;ex. rbt „cea mare“, mmlkt „putere regală“, krt „oraș“, 


nht „pace“. Substantivele masculine nu au o terminaţie spe- 
cială ; ex.: milk „rege“, adun „domn, stăpin“, în inscripția 
de la El-Hofra: AAOYN. 

Pluralul substantivelor masculine se face prin adăugarea la 
forma de singular a substantivului a terminafiei — im; ex.: 
sdnm „sidonieni“, k hn îm „preoţi“, m lk m „regi“. 


Pluralul la substantivele feminine se face prin adăugarea 
terminatiei — ut; ex.: alonut (la Plut: alonuth) „zeițe“, 
snt „ani“. 

Pronumele fenician este ca și în celelalte limbi semite, fie 
pronume independent, fie enclitic sau așa-zisul pronume sufix. 
Pronumele personal independent este similar celui ebraic: cel 
enclitic se leagă de substantive, de prepozitii sau de verbe ca 
si in ebraicá. Pronumele demonstrativ la singular masculin 
este z, dar in unele dialecte are forma zn, z' sau 'z, iar în 

inscrpiţiile neopunice este de forma kz si 'hz. Pronumele! de- 
monstrativ feminin „aceasta“ are forma zt, cu termniatia carac- 
teristică feminină — t. La plural pronumele demonstrativ este 
'illu. În textele de la Byblos pronumele z este folosit şi ca.:pro- 
nume relativ „care, cine, ce“: krzbni „Zidul pe care. am 
clădit“. Dar pronumele relativ are si forma '$ si š. 

Articolul in fenicianá, ca si in celelalte limbi canaaneene, 
este h — oricare ar fi numărul sau genul substantivului pe care 
il determină. În limba punică după dispariţia sunetului h- (dis- 
pariția guturalelor fiind frecventă în limbile semite), articolul 
este reprezentat doar printr-un aleph ('). Dar articolul-apare 
destul de tardiv, căci nu se intilneste în textele feniciene de la 
inceputul mileniului I î.e.n. 

Asa cum a arătat regretatul J. Aisleitner?, pentru a deter- 
mina un Substantiv se folosea un articol post-pozitional (ca 
în română şi armeană), adică se adăuga particula — m, cu va- 
loare determinativă după un nume propriu; de ex.: TI „zeu“, 
Im „zeul“, mt „moarte“, mtm „moartea“. Se stie pe de 
altă parte că în aramaică exista așa-zisul „status emphaticus" 
care corespunde substantivului cu articol, iar statul emfatic re- 
prezintă o terminatie aparte a unui substantiv. Este posibil ca 
într-o epocă anterioară folosirii acestui articol post-poziţional 
în feniciana de la Ugarit să se fi utilizat mimica sau accentuarea 
in cursul elocufiei a substantivului ce trebuia accentuat, prin 
emfază. 

Verbul în toate limbile canaaneene nu poseda categoriile 
necesare exprimării timpurilor, pe care le găsim, de pildă, în 
limbile indo- -europene. Asa-zisul „timp“ din verbul semit nu 
exprimă decît săvîrşirea sau nesăvirşirea acţiunii exprimată de 
verb, perfectarea sau neperfectarea ei. 

Se presupune că in verbele semite exista doar aspectul im- 
perfectiv al verbului, care semnifica acţiunea verbală ce se rea- 
liza în trecut, prezent și viitor. Cit despre aspectul perfectiv al 
verbului, el reprezenta la început o formă nominală verbală din 
care prin unirea formei nominale verbale cu pronumele personal 
enclitic s-a produs forma verbală conjugată. La început aceasta 
s-a folosit pentru denumirea unei acţiuni prelungite, care s-a 
sfirşit în momentul pronunțării verbului, iar după aceea a în- 
ceput să semnifice o acţiune sau o situație sfirşită. 

Conjugarea verbului la aspectul sáu perfectiv se face prin 
sufixe, care erau desigur pronume enclitice in stadiile iniţiale 
ale dezvoltării limbii. Pe de altă parte aspectul imperfectiv al 

verbului (corespunzind așa-zisului imperfect-viitor din ebraică) 
se formează cu prefixe, iar sufixele sînt folosite doar. la plural 
şi la persoana a II-a singular. 

Infinitivul, aşa cum se petrece și în alte limbi semite, posedă 
în feniciană nu numai proprietăţile verbului ci si ale substan- 
tivului. 

Fiind verb, infinitivul poate poseda un complement direct; 
de e: ltr i't $ m bd l bn m g n, ‚spre a încununa pe Sema- 
baal, fiul lui Magon (infinitivul “tr precedat de prepozitia "3 

Foarte adesea se întîlnesc in inscripţiile feniciene forme op- 
tative ale verbelor, precum se află şi imperative. 


Participiul verbelor active este similar celui din ebraică; 
pluralul se formează prin adăugarea terminatiei — im. De ex.: 
dobrim. ,vorbinzii^ (— vorbitorii, de la verbul dbr „ela 
vorbit“). 


Verbul fenician, asemenea verbului semit în general, are în 
afară de forma pasivă si activă, multe moduri, adică pa “al, nip- 
hal, piel, pual, hiphil, hophal, hithpael, aceste moduri fiind ast- 
fel numite de la verbul pa*al „el a făcut“ care capătă o serie 
de prefixe în diferitele moduri mai sus arătate. Fiecare din 
aceste moduri dă un sens deosebit verbului, adică: intensiv, 
cauzativ, reflexiv etc. Nu s-au putut desigur afla paradigma 
pentru același verb la toate modurile arătate mai sus și la toate 
persoanele unui mod, dat fiind numărul mic de texte feniciene 
de care dispunem pînă în prezent. 

Dar se poate spune că verbul fenician se conjugă în chip 
asemănător celui ebraic, adică trebuie distins verbul regulat de 
tip KTL „ela ucis“, de verbele care au o guturală în prima, 
a doua sau a treia consoană (verba primae gutturalis, verba me- 
diae gutturalis, verba tertiae gutturalis), verbele care încep cu 
nun, cu iod, apoi verbele zis mediae geminatae, avind consoana 
medie a radicalului dedublată, în fine verbele care au în radical 
a treia consoană he. 


Adverbul este destul de bine reprezentat în feniciană. De ex.: 
p „chiar“. 'p'm'dmn idbrnk „chiar dacă oamenii vor vorbi 


ție“ id br nk viitorul-imperfect al verbului dbr (a vorbit), 
la care s-a adăugat pronumele sufix de persoana a Il-a singu- 
lar — nk. 


Prepozitiile din limba feniciană sînt puţin numeroase (feni- 
ciana fiind o limbă sintetică, nu analitică), la fel ca si conjunc- 
file care sint mai cu seamă proclitice (w „și“; k „așa cum“). 


H 

V. Sintaxa 


Propoziţiile în feniciană, din punct de vedere al funcţiilor 
lor pot fi narative; de ex.: 'nk, ztwd h brk b 'l'h bd 
b "1 'ș 'dr ,Eu, Azitabadd cel binecuvintat de Baal, robul lui 
Baal, om puternic“. Sau pot fi propoziţii interogative: mu 
pursa „în ce sens?“ Sau propoziţii exclamative: rbt h wt "lt 
mlkt ,marea Hawwat, zeița, regină!“ Dar in raport cu mij- 
locul de expresie al celor spuse, propoziţiile simple se pot îm- 
părți in : 

Propoziţii nominale, in care enunţul pronunţat este expri- 
mat printr-un substantiv; de ex.: "nk im... bm b š 
trt 'Sklni „Eu Sem... fiul lui Abdastarta din Ascalon“. 

Propozitii verbale in care enunţul este exprimat printr-un 
verb. De ex.: wkn bkl im ti $b' wmm m wšbt ai a 
fost in toată ziua mea abundentá si prosperitate si mulţumire 
(conjunctia w ,si^ precede verbul kan „a fost“, verb existent 
în aramaică si in arabă, dar inexistent in ebraică; verbul kan 
e folosit în feniciană pentru exprimarea mai mult ca perfec- 
tului, fiind aşezat înainte de verbul ce exprimă acțiunea). 

În propoziţiile nominale este caracteristică ordinea fermă şi 
de neschimbat a cuvintelor : grupa subiectului — grupa predi- 
catului. În aceste propoziţii nominale se utilizează, pentru a 
exprima predicatul copulă, pronumele posesiv al persoanei 
a III-a. 

Propoziția verbală de cele mai multe ori începe cu grupul 
predicatului, după care urmează grupul subiectului. De ex.: 
wkr "nkt rbti DIt gbl „am apelat eu la marea zeiță 
(a cetăţii) Byblos“. Totuși ordinea cuvintelor in propoziţiile ver- 
bale poate fi mai liberă. 

Propoziţiile simple dintr-o frază sint unite între ele prin 
conjuctia w „şi“, care nu poate fi numai în sens de coordonare, 
ci si adversativ, adică să aibă înţelesul de „însă, dar“. 

Propoziţiile subordonate relative se introduc începînd cu 
pronumele relativ š „care, cine, ce“ sau cu particula z. 

Propoziţiile completive subordonate se introduc prin con- 
juctia k „că“ ; această conjuctie se foloseşte si în cele cauzale. 


Propoziţiile condiționate se introduc prin conjuctia "m „dacă“ 
p 

VI. Lexicul limbii feniciene 


Desigur nu s-a păstrat decit un număr destul de redus de 
cuvinte din bogatul lexic fenician. Dar în general lexicul ebraic 
corespunde cu cel fenician si cuvintele ebraice se regăsesc mai 
toate în feniciană. Pe de altă parte textele de la Ugarit ne-au 
păstrat un material lexical destul de notabil, cum se poate 
constata din frumosul dicţionar al limbii din Ugarit, publicat 
înainte de moartea sa de Joseph Aisleitner 9. 

Pe de altă parte multi termeni folosiţi curent în feniciană 
apar în textele sacre ebraice ca poetice, folosite foarte rar, sau 
arhaice. Dacă limba folosită de vechii locuitori ai statului-oras 
Ugarit pare întrucitva diferită de cea a statelor-orage feniciene 
din mileniul I î.e.n., sau de limba ,,punicá* din Africa de Nord, 
trebuie să deducem că limba din Ugarit reprezintă un stadiu 
anterior cu un mileniu înainte de limba inscripţiilor din Fenicia 
sau a celor de la El-Hofra. 

Tot astfel limba eblaită a statului-oraș Ebla este cu mult 
deosebită de limbile canaaneene vorbite cu un mileniu mai tîr- 
ziu la Ugarit, sau cu două milenii mai tirziu in statele-orașe 
din Fenicia. 

Desigur feniciana a împrumutat mulţi termeni în epoca de 
fier din egipteană, akkadiană (asiro-babiloniană), aramaică şi 
greacă. Apoi există multe calcuri în feniciană din limba greacă 
veche. De exemplu formula cu care începeau multe din inscrip- 
Die cetăților grecești "Aen cn (Agathe tyhe) este cal- 
chiată în feniciană prin formula mšl n' m. 

Puternica influență economică exercitată de fenicieni prin 
intensul comerţ ce-l făceau în tot bazinul Mediteranei a dus de 
asemenea la împrumutul unui număr însemnat de cuvinte fe- 
niciene în greaca veche. De ex. : grecescul yeúcos „aur“ < fe- 
nicianul hrs „aur“ ; sau "té „manta, haină“ < fenicianul 
ketonat ; ori grecescul ôtvos „vin“ (unde digamma marcată 
prin semnul F a dispărut) provine din feniciana waiin>iaiin. 

Pe de altă parte un mare număr de antroponime şi de topo- 
nime grecești nu pot fi explicate decît prin etimologii feniciene. 

Scrierea 


Semiţii din Siria de Nord, din statul-oraș Ebla au scris la 
început în sumeriană, cu scriere cuneiformă, care se ştie că a 
fost mai apoi preluată de akkadieni de la sumerieni. Mai tirziu 
s-a scris în limba semită proprie a acestui oraş, limba eblaită, 
dar tot cu caractere cuneiforme. 


Acești semiti din Siria de Nord, ce trebuie consideraţi ca- 
naaneeni, ca Si fenicienii de care sint extrem de apropiaţi din 
punct de vedere lingvistic, au dezvoltat o strálucitoare civili- 
zaţie in statul-oraș Ebla (azi Tell-Mardikh, la 60 km de Alep, 
in Siria de Nord) cu începere de la 2400 î.e.n., sfîrşitul acestui 
stat a fost urmarea unei expediţii hittite în a doua jumătate a 
secolului al XVII î.e.n. În vechea Ebla au fost găsite multe mii 
de tăblițe de argilă cu o scriere cuneiformă în limba sumeriană, 
dar mai ales texte în limba cetăţii Ebla, limba eblaită. Textele 
în limba eblaită sint dintre cele mai vechi texte semite exis- 
tente. Scrierea eblaită foloseşte scrierea silabicá cuneiformă si 
s-au găsit multe zeci de tăblițe cuprinzînd adevărate vocabu- 
lare bilingve sumero-eblaite, în mileniul al III-lea î.e.n., limba 
statelor din Mesopotamia fiind limba sumeriană. 

Astfel fenicienii au întrebuințat scrieri foarte diferite în nu- 
meroase state-orase ale lor. Una din cele mai vechi, după scrie- 
rea eblaită cuneiformă, este scrierea pseudo-hieroglificá de la 
Byblos, pe care un arheolog francez, Maurice Dunand, a gásit-o 
in locul anticului stat-orag fenician (numit de semiti Gebel), 
scrisă pe cinci plăci de piatră şi şase table de bronz. S-a putut 
stabili că această scriere foarte apropiată de hieroglifele egiptene 
(ale scrierii hieroglifice propriu-zise folosită în inscripţii sacre 

deci), dar şi de scrierea hieratică timpurie, ar putea data din se- 
colul al XXI-lea i.e.n., adică din epoca Imperiului Vechi egiptean. 

Cel puţin 114 grafeme deosebite se pot distinge în această 
scriere pseudo-hieroglifică de la Byblos, de unde se deduce că 
e vorba de o scriere silabică si nu de una alfabetică. Dintre 

acestea cel puţin cincizeci de grafeme 
sint similare unor caractere din 
scrierea egipteană, altele se asea- 
mănă cu grafeme ale scrierii egeo- 
cretane ale alfabetului liniar A şi 
B. În fine alte grafeme sînt mult 
apropiate de cele ale alfabetului fe- 
nician de mai tîrziu. 

Cercetătorul francez E. Dhorme 
a putut demonstra că e vorba de o 
scriere semitá arhaică, ce notează 
feniciana din epoca de bronz, şi că 
ea posedă semne silabice şi alfabe- 
tice. Semnele silabice ar nota atit 
consoane urmate de o vocală cit si 
vocale urmate de o consoană. 

Descoperirea scrierii pseudo-hie- 
roglifice de la Byblos a adus veriga 
lipsă (missing link) în teroria deri- 
vării alfabetului fenician din gra- 
femele scrierii egiptene hieroglifice. 
Într-adevăr trebuie considerat şi ur- 
mătorul aspect al acestei chestiuni 
a originii scrierii alfabetice. Este si- 
gur — şi orice egiptolog va confir- 
ma aceasta — că vechii egipteni 
aveau semne alfabetice în scrierea 
lor. Adică egiptenii posedau ideo- 
grame care notau un obiect sau o 
fiinţă, fără nici o relaţie cu aspectul 
fonetic al cuvîntului şi pe de altă 
parte posedau fonograme care notau 
sunetul unei consoane sau al unui 
cuvint. Existau fonograme sau fo- 
neme mono-consonantice, bi-conso- 
nantice si tri-consonantice. Iar fo- 

nogramele mono-consonantice erau în realitate semne alfabetice. 
Este foarte adevărat că scribii egipteni nu au scris niciodată ex- 
clusiv cu fonograme mono-consonantice, dar multe cuvinte erau 
scrise de scribi, doar cu astfel de caractere ce notau doar o sin- 
gură consoană. Pe de altă parte, ca şi în scrierea feniciană, nu 
se notau vocalele, ci doar consoanele. Așadar principiul scrierii 
alfabetice consonantice era bine cunoscut scribilor egipteni si a 
putut fi preluat de scribii din Byblos care făceau un comerţ 
intens cu porturile egiptene, întrucît Mediterana orientală şi oc- 
cidentală era stăpinită, in acea epocă, de puterea maritimă a 
egeo-cretanilor — de talasocrafia minoică. 

Trebuie să observăm pe deasupra cá preluarea scrierii feni- 
ciene de la asiro-babilonieni la Byblos e greu de acceptat pentru 
că acest mare oraş avea relaţii comerciale în special cu Egiptul, 
apoi în scrierea cuneiformă silabică sînt notate vocalele — ceea 
ce nu se pune în evidenţă în scrierea pseudo-hieroglificá de la 
Byblos. 

În ceea ce priveşte originea scrierii feniciene, o altă problemă 
decît aceea a principiului care stă la baza scrierii feniciene este 
acea a formei literelor, e aşa-zisul ductus. Ori forma literelor 
feniciene, ductus-ul lor este extrem de apropiat de acela al scrie- 
rii egiptene hieroglifică si hieratică, deşi nu toate grafemele 
scrierii feniciene se regăsesc aidoma în ideogramele mono-con- 
sonantice din Egipt. Pare sigur că cel dintii care a susţinut des- 
cendenţa din scrierea egipteană a alfabetului fenician a fost 
francezul Francois Lenormant, in 1838, iar apoi in 1866 si 1872 
a publicat douá lucrári insemnate asupra originii egiptene a 
alfabetului fenician. Teza lui a fost reluatà de egiptologii E. de 
Rougé si Isaac Taylor, si este sustinutá actualmente de egipto- 
logii P. Montet si A Mallon. Pare intr-adevár foarte verosimil 
ca vecinii din nord-est ai Egiptului, care aveau cele mai intense 
relații comerciale cu statul faraonilor încă din vremea Imperiu- 
lui Vechi, să fi preluat scrierea de la scribii egipteni, date fiind 
legăturile de afaceri și contabile pe care le aveau cu Egiptul. 
Pe deasupra, influența Egiptului antic a fost covirgitoare asu- 
pra artei feniciene, a mitologiei lor şi chiar a religiei feniciene 
(unde o serie de divinități ale panteonului egiptean au intrat în 
cel fenician), astfel încît împrumutul făcut de fenicieni, care au 
luat scrierea de la egipteni, pare extrem de logic şi consecvent. 


O altă scriere semită datînd din mileniul al II-lea î.e.n. este 
aşa-zisa scriere paleo-sinaitică, descoperită de arheologul englez 
Flanders Petrie pe o serie de statui ale zeiţei Hathor şi la intra- 

rea în galeriile minelor de peruzea din Peninsula Sinai pe pla- 
toul Sarabit al-Hadim. Si scrierea paleo-sinaitică este foarte 
similară în ceea ce privește ductus-ul grafemelor cu cel al scrie- 
rii egiptene hieratice si hieroglifice. Această scriere -onstituie 
de asemenea o verigă între scrierea egipteană și cea feniciană și 
dovedește derivarea celei din urmă din prima, deşi grafemele 
paleo-sinaitice sînt intrucitva diferite de cele feniciene de mai 
tîrziu. În scrierea paleo-sinaitică există 35 de semne, iar numărul 
mic al acestora denotă că nu pot fi decît grafeme alfabetice, 
asociate poate cu unele silabice. 

Egiptologul A. H. Gardiner a reușit să interpreteze o parte 
din aceste scrieri folosind principiul acrofonic (sunetul reprezen- 
tat de un semn, echivalentul fonetic al unui grafem, corespunde 
primei litere a cuvîntului indicat de ideogramă; de exemplu 
ideograma ce se desenează si reprezintă o casă s-ar citi b fiindcă 
primul sunet al termenului semit pentru casă beit este b). 

În mileniul al II-lea înaintea erei noastre, în prima jumătate, in 
statul-oraş fenician Ugarit (Ras-Samra astăzi) apare tot o scriere 
cuneiformă, dar notînd doar consoanele și trei semi-vocale, adică 

preluind din scrierea egipteană principiul notării doar a sunetelor 
consonantice. 

Textele ugaritice au fost descifrate de către orientalistul ger- 
man H. Bauer şi de francezul E. Dhorme în ceea ce privește 
tabletele scrise în limba ugaritică, în akkadiană (sau asiro-babi- 
loniană) si in limba asianică a hurriţilor ce locuiau în mileniul 
al II-lea în nordul Siriei şi al Mesopotamiei (care era o limbă 
aglutinantă, cu multe influenţe indo-europene, numită de cei ce 
o vorbeau, limba hurlili). S-au găsit la Ugarit multe tablete 
scrise într-o limbă necunoscută încă. 

Direcţia scrierii ugaritice era de la stinga la dreapta, ca în 
scrierea latină si greacă, şi nu de la dreapta la stinga, ca în 
scrierea arabă sau ebraică. Cel puţin şase semne din alfabetul 
ugaritic se aseamănă cu cele din alfabetul fenician clasic. Dar 
pe deasupra secvenţa, ordinea grafemelor consonantice din scrie- 


rea ugaritică — cel puţin a cîtorva dintre ele — este aceeași cu 
cea din scrierea feniciană și ebraică, deci şi cu aceea din scrierea 
greacă. 


Nu poate fi îndoială că scrierea ugaritică consonantică a fost 
cunoscută si de ceilalţi fenicieni şi poate si de vechii evrei, iar 
cronologic scrierea din Ugarit se situează după scrierea pseudo- 
hieroglifică din Byblos si după cea paleo-sinaitică, deci printre 
primele scrieri feniciene din care derivă alfabetul grec si în 
cele din urmă alfabetul latin. 

Nu există nici un dubiu că cei ce i-au învăţat pe greci o 
scriere rapidă, simplă si adaptată limbii lor au fost fenicienii si 
că grecii preluind alfabetul de la fenicieni l-au răspîndit in tot 
occidentul roman și etrusc. 

Se ştie că însuşi termenul alfabet este un cuvînt de origine 
feniciană, derivind de la aleph, prima literă a alfabetului feni- 
cian avînd sensul de „bou“ şi de la beit, a doua literă a alfabe- 
tului fenician avînd sensul de „casă“. Celelalte Diere ale alfa- 
betului grec sint si ele de origine feniciană, gamma de la gimel 
„cocoașşe“ (de cămilă), delta de la daleth „uşă, poartă“ etc. 


Desigur grecii vechi au scris înainte de a prelua alfabetul 
fenician, în scrierea miceniană (zisă a alfabetului liniar B) care 
a fost descifrată de către englezii Michael Ventris şi John 
Chadwick. Aceasta era o scriere silabicá si nu alfabetică, iar 
grafemele acestei scrieri proveneau de la acelea ale alfabetului 
liniar A, care fusese creat pentru notarea limbii minoene sau 
egeo-cretane, limbă cu totul diferită de greacă si necunoscută 
încă pînă astăzi. 

Mulţi autori antici — dată fiind ostilitatea puternică a gre- 
cilor față de fenicieni și a romanilor faţă de fraţii lor cartagi- 
nezi — nu scriu că fenicienii au creat alfabetul şi l-au dat gre- 
cilor, ci spun că fenicienii au difuzat, au răspîndit numai alfabetul. 

Asa de pildă Herodot scrie : „Ionienii erau aceia dintre greci 
care pe vremea aceea locuiau în cele mai multe ţinuturi din jur; 
după ce au învăţat de la fenicieni literele, ei le-au folosit schim- 
bîndu-le puţin forma. Ei spun cînd folosesc aceste litere cà ele 
se numesc litere feniciene și aceasta e pe bună dreptate pentru 
că ei le datorează fenicienilor“ f, 

În alt loc Herodot scrie: „Am văzut eu însumi la Teba în 
Beoţia, aceste litere cadmeene în templul lui Apolo-Ismenianul, 
gravate pe trei trepiede (litere) asemănătoare întru-totul acelora 
ale ionienilor“ 2. 

Diodor din Sicilia scrie însă : „Împotriva celora care afirmă 
că sirienii sînt inventatorii literelor alfabetului pe care fenicienii, 
luîndu-le de la ei, le-au transmis grecilor (- --- - ), cretanii spun 
în schimb că fenicienii nu le-au inventat de la început, ci nu- 
mai le-au schimbat forma semnelor“ 3. 

Pliniu cel Bátrin afirmă pe de o parte că invenţia literelor 
este o glorie feniciană 4, dar ura ancestrală împotriva cartagi- 
nezilor, îl face să scrie în altă parte că scrierea este de origine 
mesopotamiană 5. 

Tacit, marele istoric roman, afirmă că scrierea este de ori- 
gine egipteană, dar că fenicienii au preluat-o de la ei şi au 
dat-o la rîndul lor altora 9. 

Totuşi, așa cum observă foarte just cunoscutul semitolog 
italian Sabatino Moscati „cercetarea originii alfabetului nu poate 
fi identificată numai cu aceea a tipului de scriere din care se 
inspiră alfabetul; cel din Ugarit arată neîndoielnic inspiraţia 
cuneiformă a scrierii, dar aceasta nu implică în nici un fel fap- 
tul că ideea alfabetului ar veni din Mesopotamia, unde nu a fost 
în realitate niciodată prezentă nici măcar în formă inițială sau 
parţială. 

Făcînd această observaţie se poate stabili că prezenţa în limba 
egipteană, a principiului acrofonic şi anume a posibilităţii de 
utilizare a unui semn pentru valoarea lui consonantică iniţială, 
face extrem de plauzibilă teoria că aici trebuie căutată inspiraţia 
ideii de alfabet, inspiraţie care oricum scade prea puţin valoarea 
cu adevărat revoluţionară a invenţiei“ 7. 


În afară de scrierea pseudo-hieroglifică descoperită pentru 
prima oară la Byblos, s-au mai găsit inscripţii din mileniul al 

II-lea î.e.n. la Bet-Semes (în trad. „casa soarelui“) in Izrael şi 
inscripții pe un cuţin de bronz, pe o cană, pe un arzător de 
parfum (găsite toate in Izrael). 

Dar descifrarea acestei scrieri nu este unanim acceptatá de 
toţi semitologii, cu toate asemănările dintre această scriere si 
cea paleo-sinaitică. 

Din secolul al XIV-lea ien apare scrierea feniciană pro- 
priu-zisá, cu caracterele ce se vor afla în tot mileniul I î.e.n., dar 
într-o formă si un ductus mai arhaice. Scrierea feniciană din 
jumătatea a II-a a mileniului I î.e.n., după anul 500 î.e.n., este 
o scriere mai regulată — așa-zisa scriere feniciană ulterioară. 
Din aceeaşi epocă datează și scrierea feniciană cursivă, găsită în 
Cipru, unde fenicienii posedau numeroase colonii înfloritoare. 
Această scriere cursivă o găsim pe tăblițe de calcar, sau pe cio- 
buri de oale (ostraka) dar și pe suluri de papirus cum sînt cele 
aflate la Elefantina în Egiptul de Sus. 

Scrierea fenicienilor din Cartagina, colonie feniciană a Tyru- 
lui, întemeiată in sec. al IX-lea î.e.n., se deosebeşte aparent 
de scrierea feniciană din celelalte state, prin apariţia în scriere 
a unor prelungiri verticale în jos a grafemelor consonantice, 
prelungiri numite haste (de la termenul francez haste, vechi 
nume al „lanciei“). Scrierea cartagineză a fost folosită pentru 
inscripţii pe monumente, pe stele votive, pe obiecte de cult etc. 
Se pare că a existat și o scriere cursivă punică pe papirus, scriere 
care a dispărut cu totul. 


După nimicirea Cartaginei, scrierea punică este mai rar folo- 
sită și în locul ei se utilizează aşa-zisa scriere neopunică, care 
era întrebuințată de fapt sporadic şi înainte de distrugerea Car- 
taginei. Scrierea neopunică apare pe monumentele din Libia pe 
vremea cezarilor romani Augustus si Tiberiu, dar si in inscrip- 
fille aflate in Algeria si Tunisia de azi pe monede berbere. Se 
poate afirma despre scrierea neopunicá cá stilizeazá la extrem 
literele feniciene, apoi stabilește ligaturi numeroase între con- 
soane, iar pe de altă parte foloseşte vocale sub forma unor semne 
care se puteau citi ca vocale (așa-zisele matres lectionis din 
scrierea ebraică). La începutul secolului I al erei noastre împă- 
ratul Tiberiu decretează interzicerea folosirii limbii punice în 
documentele oficiale din Africa de Nord (unde se afla o nume- 
roasă populație punică, feniciană) si din secolul I al erei noastre 
nu se mai găsesc inscripţii punice în Maghreb, dar aflăm totuşi 
una în Sardinia, pe un mormint găsit la Bitia in sec. al II-lea 
al erei noastre. 

In Cipru fenicienii au creat, începînd din mileniul I î.e.n., 
mumeroase colonii dintre care cea mai însemnată era la Kition 
(oraş de unde se trăgea Zenon, fondatorul școlii filozofice stoice), 
dar colonii însemnate erau şi la Golgoi, Idolion, Tamassos, Ma- 
rion si Lapethos despre care dealtfel nu avem date exacte. Ori 
în aceste colonii feniciene din Cipru s-au găsit o serie de inscrip- 
ţii în limba feniciană, cea mai veche datînd din secolul al IX-lea 
î.e.n. O altă inscripţie, pe o cupă de bronz, este a unui guverna- 
tor al unui oraş nou (Kart-Hadaşt, „cetatea nouă“) supusă lui 
Hiram, regele din Sidon. Scrierea din Cipru este de tipul scrierii 
feniciene cursive. 

Nu numai scrierii grecești i-a dat naştere alfabetul fenician 
ci, pe de o parte, scrierii aramaice, iar pe de alta, celei proto- 
ebraice şi ebraice. 

Scrierea aramaică s-a răspîndit în tot centrul Asiei şi în 
India pînă la hotarele Chinei si se stie cá este folosită şi în 
zilele noastre notarea limbii siriace (aramaice), limbă liturgică 
în Biserica siriacă nestoriană şi monofizită. 

Datorăm unui francez — abatele J. J. Barthélémy — desci- 
frarea scrierii feniciene în anul 1766. Acesta era atașat Cabine- 
tului Medaliilor de la Paris şi era pregătit pentru această des- 
cifrare prin cunoaşterea limbii ebraice biblice si prin cercetarea 
frecventă a monedelor orientale. Printre acestea se aflau gi 
monede feniciene a căror legendă constă de cele mai multe ori 
prin arătarea numelui oraşului care le-a bătut, scris cu caractere 
feniciene. El a putut prin conjuncturi să fixeze valoarea unora 
din literele alfabetului. Pe de altă parte, se găsiseră la Malta 
două piedestale datînd din secolul al II-lea î.e.n., la baza cărora 
se afla o scripfie în feniciană si în greacă. Unul din aceste pie- 
destale a rămas la Malta, altul a fost trimis la Paris. Graţie 
ajutorului pe care i l-a dat inscripţia greacă şi în comparaţie cu 
vocabularul ebraic, abatele J. J. Barthélémy a putut să deter- 
mine valoarea semnelor feniciene ale acestei inscripţii. 


Descifrarea scrierii de la Ugarit a fost făcută mult mai tir- 
ziu. Chiar din prima campanie de excavații la Ugarit s-au des- 
coperit tablete cuneiforme într-o clădire pe care arheologii au 
numit-o „biblioteca“ și care, după textele ce s-au găsit acolo, 
pare a fi o școală de scribi. S-au găsit tablete scrise în akka- 
diană (asiro-babiloniană), apoi într-un dialect hurrit şi în fine 
multe tablete cu o scriere cuneiformă ce a părut de la început 
alfabetică din pricina micului număr de semne. Aceste tablete 
au fost editate de Ch. Virolleaud în revista Syria în 1930. Arheo- 

logul francez sugera la început că ar putea fi vorba de un dialect 
din Cipru sau din Marea Egee. Primind acest număr al revistei 
Syria unde erau reprezentate tabletele de la Ras-Samra, doi 
savanţi, in mod independent unul de altul, au început descifra- 
rea lor. Acestia erau Hans Bauer de la Universitatea din Halle 
si E. Dhorme, care în acea vreme locuia la Ierusalim. Amîndoi 
au pornit de la ipoteza cá aceastá scriere trebuie sá fie semiticá, 
deci foarte apropiată de ebraică şi de feniciană. Profesorul Hans 
Bauer a determinat prin încercări exact valoarea a 14 litere, pe 
cind Ch. Virolleaud a stabilit valoarea mai multor litere. Com- 
parind între ei rezultatele, cei doi savanţi au stabilit astfel va- 
loarea tuturor semnelor consonantice ale scrierii de la Ras- 
Samra. După aceasta, Ch. Virolleaud a început să citească şi să 
traducă textele ugaritice. 

Alfabetul din Ugarit se compune din douăzeci si opt de 
semne, din care douăzeci şi şase sint consoane, două fiind semi- 
vocale. Astfel acest alfabet cuprinde toate semnele pentru a 
nota diferitele aspirate ale limbii semitice. 

Din pricina simplicitátii semnelor, tabletele se pot citi foarte 
clar spre deosebire de textele asiro-babiloniene. Pe deasupra, 
scrierea foloseşte mici linii verticale pentru a separa cuvintele. 

Totuși alfabetul fenician clasic este mult mai uşor de desci- 
frat decît alfabetul din Ugarit, derivat din scrierea cuneiformă. 

În ceea ce priveşte structura scrierii feniciene, în inscripția 
de pe sarcogaful regelui Ahiram, ce datează din sec. al X-lea 
î.e.n., sînt notate 22 consoane care, așa cum spune G. Contenau. 
redau în chip uimitor de bine sunetele limbajului fenician. 
Grafeme care să noteze vocalele nu au fost utilizate de fenicieni 
niciodată, cu toate că în ebraică s-a folosit un sistem de notare 
a vocalelor mult mai tîrziu, în parte dindu-se o dublă folosință 
la trei dintre consoanele sale (waw, aleph și iod) şi în parte prin 
adăugarea de puncte ce marchează vocalele. Formele literelor 
feniciene au fost standardizate cel mai tîrziu în secolul al X-lea 
î.e.n. şi trecute si în colonii, astfel că nu există (spre deosebire 
de scrierea greacă) diferenţe în scrierea feniciană clasică ori de 
unde ar proveni. Această scriere feniciană standard a fost pre- 
luată de greci si îmbunătăţită in mod considerabil prin „inven- 
tarea* vocalelor, fără îndoială o creaţie a grecilor care au dat 
unor litere feniciene sunete vocalice. 


Cel mai vechi text scris într-o scriere greacă asemănătoare 
celei clasice (deci excluzind scrierea greacă în alfabetul liniar B) 
datează din secolul al VIII-lea î.e.n. si pare indestul de sigur că 

împrumutul alfabetului fenician de către greci s-a făcut după 
800 î.e.n., în vremea cînd grecii extindeau relaţiile lor comer- 
ciale cu Orientul, și aveau legături cu cetăţile din această parte 
a Mediteranei. 

Nu mult după aceea, scrierea greacă a fost utilizată de către 
etrusci si de alte popoare italice. În general s-a afirmat că et- 
ruscii au preluat scrierea de la grecii din statul-oraș grecesc 
Cumae — prima colonie greacă în Italia — şi nu direct de la 
fenicieni, cu toate că obiecte purtind inscripţii feniciene, cum 
e, de pildă, vasul de argint de la Preneste, avînd scris pe el 
,Esmunazar ben Asto“, a ajuns în Italia desigur nu mult după 
începutul secolului al VIII-lea î.e.n. 

Cel mai vechi text scris din Cartagina este un pandantiv 
de aur ce se află acum la muzeul Lavigerie si a fost găsit într-un 
mormint, care datează din anul 600 î.e.n. aproximativ, purtind 
inscripţia „Lui Astarte, lui Pygmalion, Yadamilk, fiul lui Padai. 
Pe cine îl mintuieste Pygmalion este mîntuit“. Puţine inscripţii 
cartagineze sint anterioare secolului al V-lea î.e.n. si cele mai 
multe aparţin ultimelor două secole î.e.n. 

În Sardinia, unde cartaginezii si fenicienii aveau colonii în- 
semnate, ni s-a păstrat o inscripţie pe o piatră la Nora și două 
fragmente găsite la Bosa, care au fost atribuite secolelor al 
IX-lea sau al VIII-lea î.e.n., adică din epoca expansiunii occi- 
dentale a fenicienilor. 

Săpăturile aflate în curs de desfăşurare în multe centre feni- 
ciene din Mediterana vor dezvălui, fără îndoială, si alte inscripti 
în scriere feniciană. 


NOTE 


1 Herodot, V, 58 

2 Herodot, V, 59 

3 Diodor din Sicilia, V, 74 

4 Pliniu, Naturalis Historia, V, 67 

5 Ibidem, V, 67 

6 Tacit, Annales, XI, 14 

? Sabatino Moscati, Lumea fenicienilor, trad. rom., Buc., 1970, p. 140 


Literatura 


Vorbind despre fenicieni un scriitor roman originar din Spa- 
nia, unde fenicienii intemeiaserá în trecut numeroase colonii, 
cunoscindu-i bine spunea că aceştia erau „foarte iscusiti în scri- 
eri şi în literatură“ î. Dar literatura feniciană a pierit în cea 
mai mare parte, mai ales datorită faptului că fenicienii scriau 
pe foi de papirus pe care îl importau din Egipt, cu care aveau 
strînse raporturi comerciale. Căci citim în descrierea călătoriei 
lui Uen Amun la Byblos, ce datează din secolul al XI-lea î.e.n, 
cum acesta duce în marele oras fenician „cinci sute de suluri 
de papirus din soiul cel mai bun“ 2, material de scris căutat de 
fenicieni care îşi scriau poate şi socotelile sau registrele comer- 
ciale tot pe papirus. (Se pomeneşte chiar de „catastiful socote- 
lilor zilnice ale părinţilor“ regelui din Byblos). Era cu neputinţă 
ca fenicienii să nu înțeleagă avantajele scrierii pe papirus fiind 
în relații asa de frecvente cu porturile si locuitorii Egiptului. 
Dealtfel ni s-au păstrat la Tell el-Amarna o serie de scrisori 
adresate faraonului Ikhunaton (Amenofis al IV-lea) de către regi 
și principi din Palestina şi Siria care scriau încă în secolul XIV 
î.e.n. pe papirus. Apoi fenicienii care au preluat scrierea lor de 
la egipteni, trebuiau in mod necesar să-i imite preluind de la ei 
si materialul pe care scriau. Dar în vreme ce uscáciunea pámin- 
tului egiptean asigură conservarea în bune condiţii a tot ce se 
îngroapă în el, umiditatea climatului fenician din porturile medi- 
teraneene a nimicit repede orice fel de material perisabil, cum 
ar fi papirusul. În felul acesta multe din textele literare feni- 
ciene s-au distrus si nu ne-au rămas decît cele scrise pe táblitele 

de lut la Ugarit, textele unor inscripţii dăltuite pe pietre şi tex- 
tele transmise de autori greci și romani. 

Cele dintii texte literare canaaneene trebuie socotite cele 
din statul-oraş Ebla care au fost regăsite recent de o misiune 
arheologică italiană, dar nu au fost încă publicate. Acestea, 
datînd din mileniul al III-lea î.e.n., trebuie considerate drept 
cele mai vechi texte literare semite, întrucît în mileniul al III-lea 
semitii din Valea Tigrului si a Eufratului, care întemeiaseră mici 
state-oraşe, scriau numai în sumeriană. La Ebla (actualmente 
Tell Mardikh), stat-oraş semit aşezat în nordul Siriei, s-au găsit 
aşadar un număr de texte mitologice, imnuri închinate zeilor, 
incantaţii si culegeri de proverbe care sint cu citeva secole ante- 
rioare textelor de la Ugarit. Dar pînă acum nu a fost publicat 
nici unul din textele literare de la Ebla. Textele de la Ugarit 
cuprind, însă, în mare parte miturile principale ale canaaneeni- 
lor reflectate în lungi poeme epico-mitologice. Scrise cu carac- 
terele cuneiforme ale scrierii alfabetice de la Ugarit pe tăblițe 
de argilă, aceste poeme sint înainte de toate creații menite să 
fie recitate la ceremoniile religioase din Ugarit. 


Dar textele cuneiforme cu scriere consonantică ugaritică sînt 
juridice, diplomatice, liturgice și texte pe care azi le numim, 
conform criteriilor noastre actuale, literare. Însă ele nu erau 
citusi de puţin „literatură“ pentru ugariti, ci texte magice, care 
aveau puterea să reînvie prin evocare (tot un procedeu de magie 
imitativă deci) şi repetiţie, evenimente trecute, să le reînvie ca 
să spunem asa prin înfățișarea si povestirea lor din nou. 

Vom expune pe rînd cuprinsul principalelor poeme ugaritice. 
începînd cu acela al regelui Keret. Acesta domnea peste un ţinut 
canaaneean în Siria sau în Palestina si rămăsese singur după 
ce moartea îi secerase nevasta iubită si toți copiii. Regele Keret 
plingea amarnic soarta sa și într-o noapte i se arată într-o vede- 
nie zeul El care îl întrebă din ce pricină jeleste atîta. Regele 
Keret ii răspunde că nu dorește nimic altceva, nici bogăţie, nici 
páminturi, nici robi, ci doar copii ca să-i aibă urmași drepţi ai 
săi. Atunci zeul El îi dă poruncă să aducă o jertfă curată și 
după aceea să-și adune ostire şi merinde pentru un război de 
şase luni. După un drum lung de șapte zile, oștirea sa va ajunge 
in ținutul Udum. Acolo îi va izgoni de pe cîmpuri pe toţi supuşii 
regelui si va face un popas de şase zile. După trecerea acestui 
răstimp, regele orașului Udum, numit Pabil, va trimite soli la 
regele Keret, cerindu-i pace. Dar regele Keret să nu se învoiască, 

ci să ceară drept plată pentru pace pe fiica regelui Pabil, pe 
frumoasa fecioară Hurrya, cu care să se căsătorească și să aibă 
copii. 

Făcînd întocmai cum i se dăduse poruncă, regele Keret își 
adună o oaste — după ce împlineşte o jertfă de mulțumire zeului 
El — şi ajunge în fața cetății Udum. Acolo el respinge darurile 
trimise de regele Pabil şi îi cere de soție pe fiica sa Hurrya. 

Iată în ce fel respinge Keret oferta regelui Pabil cînd solib 
vin să-i aducă daruri : 

M 
» 

„Dal el trimite înapoi pe soli. 

Ce îmi folosește mie argintul sau aurul, 

Ce nevoie am eu de robi pe vecie? 

Dă-mi ce-i lipsește neamului meu, 

Dă-mi-o pe frumoasa Hurrya 

Cea mai frumoasă din neamul tău, întâia ta născută 

A cărei gingășie, este la fel ca a lui Anat 

A cărei frumusețe este aidoma ca a lui Astarte 

Ai cărei ochi sînt pietre scumpe de lapis-lazuli 

Ale cărei pleoape sînt ca niște potire de alabastru, 

Eu îmi voi afla pacea cufundindu-mă în vederea ochilor ei 

Pentru că El, tatăl oamenilor, mi-a făgăduit 

Arătîndu-mi-se în vis 

Nașterea unui copil al meu, al lui Keret 

Al unei mládife mie, sluga lui El.“ 


În cele din urmă, plinsá si bocită de toţi cetățenii din Udum 
care o iubeau pentru sufletul ei bun, Hurrya pleacă la regele 
Keret cu care se căsătoreşte. Regele Keret capătă din această 
căsătorie șapte copii, dar după un timp el cade greu bolnav, 
fără nădejde de tămăduire si cere zeilor însănătoşirea sa. Zeul 
El, după ce ii întrebase pe ceilalți zei cine este în stare să-l 
vindece pe regele Keret, se duce el însuși, rostește un descîntec 
şi o trimite pe zeița Satagat, a tămăduirii, să se ducă la Keret 
să-l vindece. După ce mănîncă, regele Keret este vindecat si 
refăcut, dar unul dintre fii săi îi propune să lase domnia și să-l 
facă rege în locul lui pe el. Bátrinul rege refuză, arátind că zeii 
îl vor osindi pentru trufia ca si pentru lipsa de cinste ce i-o 
arată tatălui său. 


Legenda lui Aqhat începe cu înfățișarea unui rege din Ca- 
naan, Danel care aduce jertfá zeilor cerindu-le neapărat un fiu. 
Zeul El se înduioşează si îi fágáduieste că va avea un fiu. Soţia 

regelui Danel purcede grea şi naşte un fiu care va merge pe 
calea tatălui său, adică va fi milostiv, va ajuta pe văduve şi pe 
orfani. Fiul regelui Danel se numește Aghat si el este persona- 
jul central al poemului mitologic. În una din zile, zeul meste- 
sugar Kothar-Hasis vine la regele Danel si acesta il ospătează 
pe el si pe însoțitorii săi. Dar regele cere zeului făurar să-i dea 
în dar fiului său arcul său minunat, și zeul pune pe genunchii 
lui Aqhat acest arc fermecat. 


Aqhat cu ajutorul acestui arc doboară un mare număr de 
jivine sălbatice si zeița fecioară Anat, sora lui Baal, priveşte cu 
multă pizmă la acest arc pe care ar dori să-l aibă ea. Ea îi 
făgăduiește lui Aqhat aur şi argint mult drept plată pentru acest 
arc, dar Aghat nu se lasă înduplecat si nu vrea să-i dea arcul 
său, spunîndu-i să dobindeascá alt arc făcut pentru ea. În cele 
din urmă zeița Anat îi propune lui Aghat să-i dăruiască nemu- 
rirea în schimbul arcului său. Redăm introducerea acestui pasaj 
din poemul ugaritic : 


«Cere viață, o viteazule Aqhat ! ! 

Cere viaţă si eu ţi-o voi dărui! 
Nemurirea ţi-o voi hărăzi. 

Te voi face să numeri anii cu Baal 

Cu fiul lui El vei socoti lunile. 

Însă Aqhat îi răspunse : 

„Să nu rostești minciună, Zeitá 

Un om viteaz disprețuiește neadevărul tău ! 
Ce altă viață poate să mai aibă omul 
Care este oare soarta lui ? 

Cüruntia îmi va cuprinde capul 

Și părul alb se va întinde pe capul meu, 
Voi muri așa cum moare orice om. 

Voi muri fără nici o îndoială.“» 


Dar Aghat nu vrea să primească spunind că rostul omului 
este să moară, iar arcul nu este o armă ce poate fi minuità de 
femei, ci doar de un bărbat. Jignită în mindria ei de zeiță răz- 
boinică, Anat se duce la tatăl ei, zeul El, si îi cere ingàduinta 
să facă orice lui Aqhat spre a-i smulge arcul lui mult dorit. 
Zeul El îi permite în cele din urmă să dobindeascá arcul de la 
Aqhat. Atunci zeiţa Anat se duce la un alt zeu, Yatpan, cerin- 
du-i să se prefacă în vultur să atace pe Aghat si să-i ia arcul 
său. Yatpan, devenit vultur, se repede asupra lui Aqhat, în timp 

ce acesta era așezat la masă, și îl ucide pe tinărul fiu al regelui 
Danel : 


„În vreme ce Aghat își ia prânzul, 
În timp ce fiul lui Danel stă în faţa mesei 
Vulturi zboară peste capul lui 
Stolul de șoimi îl privește 

Printre vulturi zboară și zeița Anat 
Atunci se aruncă Yatpan pe el 

Și îl loveşte de două ori în cap 

De trei ori după ureche 

Îi varsă sîngele ca apa 

Ca un izvor (curge) pe genunchii lui 
Sufletul său pleacă din el ca vintul 
Duhul lui se duce ca răsuflarea 

Ca aburul din nări.“ 


Dar arcul, deşi este în posesiunea lui Yatpan, este rupt, sau 
poate căzut în apă şi astfel zeiţa Anat nu poate pune mina pe 
el. Dar moartea tinărului Aghat a pricinuit uscăciune, secetă si 
nimicirea cimpiilor semănate. De aceea zeița Anat plinge pe 
Aqhat și promite că-l va readuce la viaţă spre a obţine arcul 
minunat cu săgețile sale astfel ca rodnicia ogoarelor să renască. 

Dar sora lui Aqhat, Pughat, văzind seceta care a uscat toată 
verdeata cimpului cere regelui Danel să se îngrijească să izgo- 
nească seceta. Iar bátrinul rege nu poate face nimic și șapte ani 
a fost secetă întinsă și o foamete cumplită în ţara regelui Danel. 
Tocmai atunci sosesc solii căre aduc vestea că Aghat a fost ucis 
de zeița Anat. Regele Danel (numele său înseamnă „zeul El 
este judecător“) face jurămînt că-l va răzbuna pe fiul său ucis 
și-l imploră pe zeul Baal să-i arate care vultur a înghiţit trupul 
lui Aqhat ca să-l reia si să-i facă o îngropăciune vrednicà de 
cinste. El blestemă trei oraşe vecine cu locul unde a fost ucis 
Aqhat după care se întoarce în palatele sale si plinge pe Aghat 
vreme de șapte ani. Dar fiica sa, Pughat, vrea şi ea să-l răzbune 
pe fratele său mort și își pune în gînd să se folosească de Yat- 
pan în acest scop, neștiind cà el este ucigașul fratelui său. Sfir- 
situl poemului nu ni s-a păstrat dar este foarte probabil cà 
vorbește despre stringerea rămășițelor lui Aqhat şi învierea lui. 


Miturile lui Baal sînt o serie de poeme grupate în jurul per- 
soanei zeului Baal, dar tăbliţele cuprinzind aceste poeme sint 
destul de rău păstrate și au ajuns la noi în fragmente de text. 

In mitul lui Baal în luptă cu Yam (marea), acest zeu primeşte 
vestea că zeul Kothar-Hasis, zeul mestesugar corespunzător lui 
Vulcan la romani sau Hefaistos la greci, s-a apucat să înalțe 
un palat zeului Yam, care va primi de la zeul suprem al pant- 
heonului ugaritic El, regalitatea si va fi astfel stăpîn peste toti 
zeii domnind peste ei. Zeul Baal este nemulțumit de această 
alegere, se revoltă împotriva lui Yam si îi vestește că va fi 
biruit repede. 

Dar zeul Yam îndreaptă o solie — asemenea unui rege, la 
curtea lui El — cerindu-i să-l dea pe mina lui pe zeul răsculat 
Baal. Toti zeii răspund că îl vor preda pe zeul Baal lui Yam. 
Furios, Baal se gîndeşte să primească în chip aspru solia zeului 
Yam, dar zeițele Anat si Astarte îl împing să cinsteascá pe soli. 
În cele din urmă se pare cá Baal a fost predat vrăjmașului sáu 
Yam, si se află prins în palatul acestuia. Însă Baal nu-și pierde 
nădejdea si se gîndeşte cum să se răzbune. În acest scop are 
nevoie de unelte de luptă tari spre a răpune pe gigantul hăuri- 
lor mării, pe Yam. Zeul mestesugar Kothar-Hasis (nume de zeu 
dublu, ca în tot Orientul, cf. Amon-Ra) vrea să-i vină în ajutor 
şi în acest scop făureşte două buzdugane fermecate cu nume 
simbolice, primul buzdugan numindu-se Yaguș „,urmăritorul“, 
iar cel de-al doilea Aymur „conducătorul“. Baal năvălește peste 
Yam cu buzduganul sáu Yagus şi-l nimereşte în piept, dar Yam 
nu este doborit. Atunci Baal apucă buzduganul sáu Aymur şi-l 
izbeste în frunte pe Yam, dar este potolit de zeița Astoret 
(= Astarte) care-i spune cà Yam e acum prins de război al 
lor si trebuie să se poarte cu el în chip cuvenit. 


In poemul ce a fost numit al Palatului lui Baal, dupá biruinta 
acestui zeu asupra lui Yam, el se plinge că nu are o locuință 
la fel ca ceilalti zei. Baal si sora sa Anat se roagá atunci de 
zeița Astarte să mijloceascá pe lingă zeul El ca să-l facă să-l lase 
pe Baal să-și înalțe o locuinţă vrednicá de un zeu. Zeița pune 
saua pe asinul ei si se îndreaptă către muntele Safon (cores- 
punzător muntelui Olimp la greci), unde sáláglueste zeul El. Şi 
zeiţa Astarte îl roagă pe soţul ei, El, să dea voie fiului lor, Baal, 
să clădească un palat al său. Zeul El acceptă şi sora lui Baal, 
zeiţa Anat, îi aduce această veste la cunoștință, dar spune că 
palatul fratelui său trebuie să fie împodobit cu aur, cu argint 
şi cu lapis-lazuli. Este chemat zeul mestesugar Kothar-Hasis 
care plănuieşte un palat măreț cu ferestre prin care zeul Baal 
va putea da drumul la fulger, tunet si ploaie. Sfirgitul construc- 
tiei este serbat printr-un îmbelșugat ospăț, la care Baal cheamă 


178 


pe toti frații, surorile si nepoţii săi. La acest ospăț Baal se de- 
clară de sine stătător si vestește cà nu va mai plăti tribut lui 
Mot, zeul Morţii, noul îndrăgit al lui El. Desigur aceste mituri 
au un sens cosmic evident, căci după ce a biruit puterea nimi- 
citoare a apelor stápinite de zeul mării Yam, Baal, care închi- 
puie viaţa rodnică şi fertilă, trebuie să-l zdrobească pe zeul Mot. 

În Mitul lui Baal şi Mot (moartea) citim cum zeul Baal se 
îndreaptă spre Mot, solii săi vestindu-l că nu mai vrea să-i 
plătească nici o dajdie de acum înainte. Dar solii se întorc de la 


Teler fenician argintat mai ales în stil asiatic, găsit în mormintul Bernar- 
dini, Praeneste (ltalia), sec. VII. î.e.n. 

Mot cu un răspuns plin de ameninţări care-l umple de spaimă 
pe neinfricatul zeu, Baal. De aceea el trimite o nouă solie la Mot, 
mult mai smerită de data aceasta, spunindu-i: „Fii milostiv, 
cerescule Mot, eu sînt robul tău, sclavul tău pe veci“. Zeul Mot 
se veseleste de această revenire a lui Baal si spune falnic cá 
Baal a fost umilit pe veci. Se pare că Mot îl ucide pe zeul Baal, 
care este dus în lumea de jos, în infern, unde sălășluiesc morţii. 
La auzul morţii lui Baal, tatăl sáu, El, coboară de pe jiltul tro- 
nului său, se culcă pe pămînt, își presară ţărină pe cap, se aco- 
peră cu o pinzà de sac si îşi crestează obrazul cu o bucată de 
cremene tăioasă (semn de doliu la canaaneeni)?, apoi îl jeleste 
pe fiul său plingînd amarnic. 

Sora lui Baal, zeița Anat rătăcește peste tot în căutarea fra- 
telui ei si prin ajutorul zeiţei soarelui, Sepes (corespunzind lui 
Samas la asiro-babilonieni), află unde este trupul lui, îl duce 
pe muntele Safon — reședința zeilor — si ii face o ingropáciune 
vrednică de cinste si un mare ospăț funerar. Dar lipsa lui Baal 
de pe pămînt pricinuieste o secetă cumplită, toată verdeaţa se 
usucă si o foamete năpraznică îi cuprinde pe toti oamenii. Lipsa 
lui Baal de pe pămînt dura de şapte ani, cînd zeiţa Anat nemai- 
fiind în stare să rabde suferința ce o găsea la tot pasul, cobori 
în infern la Mot, îl spintecă cu sabia ei, îl aruncă în foc, îl arse, 
îi fărîmiță rămășițele și spulberă cenuşa ce a rămas din el pe 
fața pămîntului. 

În vremea aceasta zeul El visează că Baal este încă viu. Se 
află că zeul Baal trăieşte, dar nimeni nu ştie unde se află el cu 
adevărat. Atunci zeița soarelui, Sepes, plecă în căutarea lui Baal. 
Ultimul episod al acestui mit ni-i înfățișează pe Baal și pe Mot 
înviat, luptîndu-se în chip înspăimîntător pe muntele Safon ; se 
arată zeița Sepes care îi desparte pe cei doi zei vrájmasi si îi 
împacă. Zeul Baal îşi reia tronul sus pe muntele Safon şi dă 
ráspláti tuturor acelor ce l-au ajutat în bătălia sa cu zeul morții. 

O serie de tăblițe găsite la Ugarit cuprind fragmente incom- 
plete din alte mituri cum ar fi: Nașterea Aurorii și a Amurgu- 
lui, Poemul Refaimilor, Poemul Hadad, Poemul lui Baal si Ju- 
ninca, Nunţile Lunii (Nikkal si Kotharot) etc. 


Trebuie sá arátám in prealabil, pentru infelegerea acestor 
poeme, cá magia imitativă a avut un rol nemásurat de mare în 
trecut ; nu este vorba citusi de puţin de simbolism si de simbo- 
luri in evocarea si recitarea din nou a unui eveniment trecut ci 
de o practică ce în esenţă are ca fundament nu simbolismul, ci 
analogia, paralelismul, asemănarea, comparaţia, corespondenţa, 

adică figuri existente în pilde, parabole, chipuri ce sint cu totul 
diferite de metaforă, simbol sau mit. Desigur prin mit trebuie 
să înţelegem o narațiune menită să explice un fenomen natural 
(ploaie, secetă), sau o situaţie generală cu impact existenţial 
asupra condiţiei umane (război, sănătate, pace). Dar un poem 
mitic poate fi folosit în mod subsidiar și independent cu totul 
de capacitatea sa de a explica anumite fenomene, pentru a crea 
o stare benefică. La sărbătoarea Anului Nou se recita la Babylon, 
poemul akkadian Enuma Elis. Prin rostirea lui se actualizau 
procesul creației lumii si al binefacerilor dăruite de zei. Poemul 
era mimat, însoțit de o gestică imitind actele ce determinau 
creaţia lumii. În Egiptul antic de asemenea se jucau în repre- 
zentări teatrale miturile luptei lui Horus cu Set, sau ale morții 
si învierii lui Osiris, pentru ca prin acelaşi proces de magie să 
se actualizeze binefacerile zeilor, repetindu-se faptele si actiu- 
nile lor. 


Pe de altă parte multe din poemele babiloniene, dar si cele 
din Ugarit, trebuie considerate ca fiind „jertfă de laudă“, după 
expresia Bibliei. Adică prin enumerarea acțiunilor mari făptuite 
de zei, prin înfățișarea luptelor și faptelor lor márefe, zeii erau 
sláviti si láudati, elogiati si adulati, cistigindu-se bunăvoința lor. 

In felul acesta trebuie înţelese „poemele“ găsite la Ugarit 
și toate textele „literare“ aflate în acest oraș, în realitate desti- 
nate să fie părți constituente ale unui ritual magic complicat, 
îndreptat spre repetarea sau reactualizarea unor fapte márete 
făcute de zei în mod direct, apoi pentru lauda și slava zeilor 
care în felul acesta vor asculta de cei ce se roagă. 

Ciclul de poeme despre zeul Baal, găsite la Ugarit, are drept 
personaj central acest zeu, binecunoscut dealtfel ca zeu al popu- 
lațiilor canaaneene din Palestina * (unde Baal este numit Baal- 
Zebub), al cărui nume înseamnă „stăpîn“, dar avînd si un nume 
tainic ce nu se ştia decît de initiati. 

Fără îndoială acest mit este agrar, iar ritualul magic — din 
care poemul de mai sus constituie partea centrală, poate fi în- 
feles ca inducind prin magie ciclul de prefaceri anuale în care 
Baal (fertilitatea) e izgonit de Maat (care nu este simbol 
ci este asemănare, chip, icoană a uscăciunii, a secetei, a morții 
oricărei vegetatii) La rîndul său Maat este alungat de Adad, 
(furtuna, ploaia). Astfel acest mit exprimă prin „asemănare“ 
tema vesnicei reîntoarceri (l'éternel retour), atît de des pomenită 
in mitologia akkadiană si sumeriană. 

Tot un mit agrar este si poemul Aurora și apusul care nl 
s-a conservat în fragmente doar. În prima parte poemul pre- 
zintă actele rituale si înfățișează cîntecele care însoțesc cere- 
moniile religioase la culesul viilor; a doua parte a poemului 
descrie nașterea a două zeițe din zeul El: Aurora şi Apusul. 

Orientalistul Th. Gaster din Londra a dovedit că acest poem 
are caracterul de „libret“ pentru o pantomimá cu caracter sezo- 
nier. Tot profesorul Th. Gaster arată că acest caracter de „libret“ 
pentru o reprezentaţie teatrală îl au cea mai mare parte din 
poemele ugaritice, ca si altele din Orientul de Mijloc, chiar 
dacă ele au evoluat din punct de vedere literar faţă de structura 
lor dramatică primitivă. Mărturisim că teza prof. Th. Gaster 
este extrem de atrăgătoare și explică multe din amănuntele 
„poemelor ugaritice“, ca si a celor asiro-babiloniene sau su- 
meriene. 

Stările sufletești nu sînt descrise direct în aceste poeme şi 
nu există o analiză psihologică în epoca scrierii lor cum nu 
poate fi o introspectie, dar se descriu efectele somatice si ve- 
getatice pe care diferitele afecte le exercită asupra cuiva, teama 
de pildă prin tremuratul picioarelor, tristeţea prin flectarea în 
jos a capului, procedeu ce se întilneşte dealtfel foarte frecvent 
atit în Iliada cit si în Odiseea. 

Numeroase comparații dau multă vivacitate plastică descrie- 
rilor poetice: asa, de pildă, dorul lui Anat pentru Baal este 
comparat cu dorul unei vaci pentru vitelul ei. 

Un mesager al zeilor aleargă grăbit ca un măgar sălbatic, 
privirile minioase se aseamănă cu strălucirea unei săbii. Pentru 
a accentua si a da emfază stilului, se folosește deseori repetiţia, 
se vorbeşte de repetarea de şapte ori a unei acţiuni (un foc ce 
arde 7 zile, un doliu ce durează 7 zile, o cerere se face de 7 
ori etc.). 

Asupra valorii estetice a poemelor din Ugarit este dificil a 
emite un verdict definitiv întrucît nu posedăm decît fragmente 
din unele poeme, dar nu se poate contesta părților ce le avem o 
certă valoare literară, comparabilă cu aceea a Iliadei si a Odi- 
seei. 

Desigur literatura feniciană din mileniul I î.e.n. pare pier- 
dută. Scriitorii greci ne-au transmis numele unor istorici feni- 
cieni, şi acești istorici își încep operele printr-o cosmogonie 
cum este aceea a lui Sanchuniaton, tradusă de Filon din By- 
blos. Virgiliu în Eneida afirmă că istoria feniciană era redactată 
într-o formă poetică 5. 

Știm de la prorocul Isaia și de la scriitorul grec din Ale- 
xandria, Atheneu 7, că fenicienii au avut poeţi celebri care își 
recitau versurile acompaniati de sunetele citerei. Dar ştim de 
asemenea că o serie de filozofi greci au fost fenicieni, cum este 
celebrul Tales din Milet de la care încep toate şcolile filozofice 
după spusele lui Diogene Laerţiu (I, 225), sau Zenon din Ki- 
tion, care întemeiază şcoala filozofilor stoici?. Chiar Virgiliu 
afirmă cá fenicienii aveau poeme mitologice recitate de rap- 


Figurine de pămint ars care se așezau 
în morminte 


sozi 10. Din aceste poeme ni s-au păstrat scurte fragmente şi 
părţi dintr-o cosmogonie scrisă de poetul Sanchuniaton. 

Este foarte probabil cà fenicienii aveau scrieri sapientiale 
căci prorocul Iezechiel vorbeşte de „înţelepciunea“  fenicieni- 
lor (cum dealtfel aveau si alți semiti din Palestina în afară de 
vechii evrei, moabitii) Același proroc menţionează „cîntecele“ ft 
fenicienilor, deci poezii cintate si acompaniate de cithară. De 
asemenea Isaia pomeneşte o poetesă din marele stat-cetate feni- 
cian Tyr care scrie probabil poezie erotică, în felul poeziei de 
dragoste egiptene sau a poetesei grecești Sapho. Isaia scrie: 

,Ia-ti cithara, dă ocol cetăţii (Tyrului) tu desfrînato! Cintà 
mai bine, repetă cîntecele tale ca lumea să-şi aducă aminte de 
tine ! £? 

Cît priveşte literatura cartagineză, desi nu ni s-au păstrat 
texte, avem unele date despre ea. Astfel în celebra comedie 
„Poenulus“ a scriitorului latin Plautus, autorul pune în gura 
personajului principal un număr de versuri în limba feniciană 

(punică). Dar aceste pasaje, care au fost transcrise de nenumă- 
rate ori de către copisti, sint actualmente foarte deformate si 
ininteligibile. Doar începutul acestor versuri, în care „micul 
cartaginez“ jură pe zeii şi zeițele sale, se poate înţelege foarte 
clar. 

Titus Liviu ne citează marea inscripţie bilingvă feniciană 
și greacă pe care Hannibal o depusese în templul zeiței Junona 
de la lCrotona, si care era o descriere a bătăliilor sale în al 
doilea rázboi punic. Tot asemenea Aristotel, Salustiu si Servius 
menționează scrieri istorice cartagineze. 

Generalii cartaginezi Magon si Hamilcar au compus tratate 
de agricultură care au fost traduse în latineste din ordinul Sena- 
tului roman și este sigur că Virgiliu, Caton şi Columella s-au 
inspirat din ele tratind despre cultivarea ogoarelor si agricul- 
tură în general. 

Desigur inscripţiile feniciene care ne-au rămas ne pot arăta 
stilul operelor cu caracter magic sau teologic ce au fost scrise 
în statele-cetáti din Fenicia. 

Redăm mai jos o serie de astfel de inscripţii : 

„Itobaal, fiul lui Ahiram, regele din Gebel (== Byblos) a 
făurit acest sarcofag pentru Ahiram tatăl său, drept casă a 
veșniciei. Şi dacă un rege dintre regi, sau un guvernator dintre 
guvernatori îşi va înălța tabăra sa împotriva orașului Gebel 
și va descoperi acest sarcofag, sceptrul puterii sale se va fringe, 
tronul domniei sale se va răsturna, iar pacea va sălășlui la 
Gebel. Cit despre cel ce va şterge această pisanie el va fi 
aruncat în gurile Hadesului.“ 

În această inscripţie se citeşte formula egipteană „casă a 
veşniciei“, dar se vádeste si influenţa babiloniană căci bleste- 
mul de aici e acela folosit la Babylon in vremea dinastiei Ka- 
site. Inscripția datează din secolul al XII-lea î.e.n. 

Inscripția zeului Hadad este dăltuită pe statuia acestui zeu: 


„Eu Panammu, fiul lui Qaral, regele din Iadi, am înălțat 
această statuie lui Hadad pentru că zeii Hadad și El, Rekubel 
şi Samas au stat alături de mine, pentru că tot ce am întreprins 
a reușit, pentru că tot ce am cerut de la zei ei mi-au dat... 
M-am așezat pe tronul tatălui meu si Hadad mi-a pus în miini 
sceptrul binecuvîntării ` am făcut să piară sabia şi uneltirile 
din casa tatălui meu. În vremea mea ţara Iadi a mîncat si a 
băut ; în vremea mea a fost rivná în ţară pentru statornicirea 
de cetăţi si pentru a se ridica sate (------ ) Hadad, EL Rekubel şi 
Samaș si Arqresef au dat abundență ; zeul mi-a dat mărire si a 

făcut o alianţă sigură cu mine. În timpul domniei mele am dat 
zeilor grăsimea jertfelor, ei au primit-o, si cele pe care le-am 
cerut de la zei, ei mi le-au dat din plin si mi-au fost favora- 
bili (----- ) Tatăl meu s-a rugat cerind de la zei ; Hadad nu i-a dat 
voie să clădească. Hadad mi-a dat mie voie să clădesc şi am 
clădit ; am înălţat statuia sa, locul cel sacru al lui Panammu, 
fiul lui Qaral, regele din Iadi, dimpreună cu această stelă. 

Oricare dintre fii mei va lua sceptrul si care se va așeza 
pe tronul meu, care va mărturisi puterea sa și va aduce jertfe 
lui Hadad, care va invoca numele său și va zice, care va invoca 
numele său si va spune: «Fie ca sufletul lui Panammu să 
mánince cu tine, fie ca sufletul lui Panammu să bea cu tine», 
care va pomeni sufletul lui Panammu înaintea lui Hadad, fie 
ca Hadad să-l binecuvinteze. Acela dintre fiii mei care se va 
aseza pe tronul regal din Iadi, care va márturisi puterea sa si 
va aduce jertfe zeului Hadad, dar nu va pomeni numele lui 
Panammu, zicînd : «Fie ca sufletul lui Panammu să mănînce 
cu Hadad, fie ca sufletul lui Panammu să bea cu Hadad», fie 
ca atunci Hadad să nu primească jertfele sale, să nu-i facă 
pe plac şi să nu-i dea cele ce cere el, să-l privească cu minie, 
să-l lipsească de hrană și să îndepărteze de la el somnul în 
vreme de noapte“ (Inscripţia a fost datată din secolul al VIII-lea 
î.e.n. si este din Zendjirli în Asia Mică). 

Din perioada dominaţiei persane (sec. al V-lea î.e.n.) datează 
inscripția regelui Yehaumilik : 

„Eu sint Yehaumilik, rege din Byblos, fiul lui Yeharbaal, 
nepot al lui Urimilk, rege din Byblos, pe care stápina Baalat 
din Bybles l-a fácut rege in Byblos. Eu am invocat-o pe stápina 
mea, Baalat din Byblos si ea mi-a ascultat glasul. Eu am fácut 
pentru stápina mea, Baalat din Byblos, acest altar din bronz, 
care se află in fata porții mele, si discul înaripat (?) de aur care 
este in mijlocul pietrei pe această poartă de aur, si acest portic 
cu pilaștrii lui si capitelurile din virful lor cît si acoperişul lui; 
(acest lucru) l-am făcut eu, Yehaumilik, rege din Byblos, pentru 
stăpîna mea Baalat din Byblos și ea a ascultat glasul meu și 
mi-a făcut mult bine. Binecuvinteze Baalat din Byblos pe Ye- 
haumilik, regele din Byblos, si să-l facă să trăiască şi să-i pre- 
lungească zilele si anii în cetatea Byblos, pentru că el este un 
rege drept. Şi fie ca stăpina Baalat din Byblos să-l laude în 
fata celorlalți zei si în fata poporului de pe pămînt, si cinsteas- 
că-l tot poporul de pe acest pămînt. Oricine ai fi, rege om sau 
oarecare, ce vei sávirsi alte opere pe acest altar, sau pe această 

poartă de aur, sau pe acest portic, numele meu ,,Eu sint Yehau- 
milik rege din Byblos“ va trebui să-l pui aici alături de al tău; 
Si dacă nu vei pune numele meu alături de al tău, ori dacă vei 
lua astă operă (----- ) şi o vei duce în altă parte (----- ) fie ca 
stápina Baalat din Byblos să distrugă pe acest om si toată se- 
minţia lui in fata tuturor zeilor din Byblos“ 13. 

Inscripţia de pe sarcofagul lui Tabnit, rege al sidonienilor, 
din secolul al V-lea î.e.n. sună în felul următor : 

„Oricine ai fi tu, orice om care ai găsi acest sarcofag, nu 
deschide capacul meu si nu mă tulbura, pentru cá nu am cu 


Capul de teracotă al zeiței Demeter. Ochii sint 
pictați cu negru (sec. IJL î.e.n.) 


mine nici argint, nici aur, nici vreun alt lucru de prădat, ci 
doar eu zac în acest sarcofag. Nu deschide acest capac si nu-mi 
tulbura odihna pentru că acest lucru este o proianare pentru 
zeiţa Astarte. Și dacă vei da deoparte capacul și mă vei tulbura, 
nu vei avea urmași sub soare si nici nu te vei bucura de liniște 
pentru cei stinsi din viaţă“ f^, 

Tot astfel fiul regelui Tabnit din Sidon, Esgmunazar II pro- 
clamă în pisania sarcofagului său : 

„În luna Bul, în al 14-lea an de domnie a regelui Esmunazar 
al sidonienilor, fiul regelui Tabnit al Sidonului, regele Esmu- 
nazar, regele Sidonienilor a grăit astfel: Am fost luat înaintea 
sosirii ceasului meu, în vîrstă de puţini ani, eu orfan, fecior al 
unei văduve si zac în sicriul acesta si în acest mormint, în casa 
pe care am clădit-o eu. Implor pe orice principe sau pe orice 
om să nu deschidă acest lăcaș de odihnă, nici să nu caute la 
mine giuvaere, căci nu se află, nici să nu mute acest sarcofag 

din locul unde se odihnește, nici să nu mă ia ca să mă îngroape 
in altă parte. Dacă niște oameni îți spun aşa tu să nu dai ascul- 
tare acestui sfat, căci orice principe sau orice om care va des- 
chide acest lăcaş de odihnă, sau care va ridica capacul acestui 
lăcaş de odihnă, sau care mă va lua de aici, să nu aibă el tihnă 
printre umbre, să nu aibă el mormint, să nu aibă fiu, să nu 
aibă moștenitori. Fie ca zeii cei puternici să-l dea în mina unui 
principe puternic care să-l înrobească, să-l nimicească pe acest 
prinţ sau pe acest om care va deschide coşciugul meu, fie ca 
(zeii) să nimicească odraslele acestui principe sau ale acestui om. 

Să nu aibă el rădăcini în jos, nici roadă în sus, și nici o 
strălucire printre oamenii ce viețuiesc sub soare! Căci trebuie 
să aibă milă de mine, fiindcă am fost răpit de moarte înainte 
de vremea mea, în vîrsta de puţini ani, sînt orfan, fiul unei 
văduve. Eu sînt Eşmunazar, rege al sidonienilor, fiul lui Tab- 
nit, rege al sidonienilor, nepot al regelui Esmunazar, regele 
sidonienilor, si maica mea Amaştart, preotesă a lui Aștart, 
doamna noastră, regina, fiica regelui Eșmunazar, rege al sidonie- 
nilor, cei care am clădit lăcaşul zeilor, templul lui Astart la Si- 
don, tara mării, si care am făcut să locuiască Astart în acest 
templu, arătîndu-l slăvit. Noi am clădit un templu lui Egmun, 
principe sfint, la puturile Idlal, în munte si am făcut să fie locuit 
acest templu, arătindu-l slăvit. Și noi am clădit temple pentru 
zeii sidonienilor la Sidon, țara mării, un templu pentru Stápinul 
Sidonului, un templu pentru Astart, nume al Stápinului (?). De 
aceea Domnul Regilor ne-a dat Dor si Jafa, slăvite ţări ale 
grinelor, care se află in cîmpia Saron, din pricina lucrurilor 
mari pe care le-am sávirsit. Si noi le-am adăugat la hotarele 
ţării ca să fie ale sidonienilor pe vecie. Implor pe orice principe 
şi pe orice om să nu deschidă mormîntul meu, să nu mă desco- 
pere, să nu mă ridice din acest loc de odihnă, să nu mă scoată 
din sarcofagul ce se află în acest loc de odihnă, altfel zeii cei 
sfinți să nimicească pe acest principe si pe oamenii din neamul 
sáu pe veci“ î5. 

Mitologia feniciană este, pe de altă parte, redată după un 
preot fenician Sanchuniaton care ar fi trăit în mileniul al II-lea 
î.e.n., de un scriitor grec Filon din Byblos, ce a scris în vremea 
împăratului Hadrian (117—138 e.n.). De la Filon din Byblos a 
luat relatările sale despre mitologia feniciană Porfiriu, celebrul 
filozof neoplatonician care a fost elevul lui Plotin şi a scris o 
viață a lui, pe lingă o serie de cărți împotriva creştinismului. 
În fine de la Porfiriu, Eusebiu din Cezareea, scriitor creștin ce 

a trăit în secolul al IV-lea e.n. si a scris Praeparatio Evangelica, 
a preluat datele principale ale mitologiei feniciene ce ne-au 
parvenit în limba greacă. Sanchuniaton (al cărui nume este 
egiptean și înseamnă „Aton mi-a dat viaţă“, verbul anch prece- 
dat de consoana s avind sens cauzativ) a dedicat opera sa unui 
rege din Byblos, Abibaal, ce ar fi trăit pe la 940 î.e.n., deci 
mult mai tirziu decît Sanchuniaton, si de aceea, ca si din alte 
motive, s-a pus la îndoială existenţa lui Sanchuniaton, desi mari 
semitologi cum sînt R. de Vaux şi G. Contenau au admis exis- 
tenta lui. 

Redăm în cele ce urmează un fragment din scrierea lui San- 
chuniaton, așa cum este reprodusă de Eusebiu de Cezareea 
(capit. X): 

„(Sanchuniaton) isi închipuie că la începutul tuturor lucru- 
rilor a fost o piclă groasă si un vint neguros, un hău întunecat. 
Toate aceste viltori nu aveau margine si multă vreme au stat 
fără hotar. Dar — spune el — suflarea s-a umplut de dragoste 
înflăcărată pentru propria sa creaţie și cînd acestea două s-au 
împreunat din această unire a lor s-a zămislit dorinţa. În dorinţă 
se află începutul făuririi fiecărui lucru. Dar suflarea vinturoasă 
nu-şi cunoștea creația sa si din împreunarea suflării cu sine 
însăşi s-a născut Mot. După unii Mot ar fi lutul, după alţii pu- 
treziciunea. Și din acestea s-a format la început creația si s-au 
născut toate lucrurile. 


Și existau unele animale lipsite de inteligenţă din care s-au 
născut vietuitoarele ce erau inteligente, ce au purtat numele 
de zofesamini (,contemplatori ai cerului“ în feniciană) si aceste 
vieţuitoare au luat forme asemenea unui ou. 

Și din Mot a strălucit soarele, luna si stelele mici și mari“. 

Aceasta era facerea lumii după ei (fenicienii) si se vádeste 
necredinfa lor în Dumnezeu destul de limpede. Și citim apoi cum 

s-a produs naşterea vieţuitoarelor, căci Sanchuniaton gîndeşte 
filozofic în felul următor : „Cînd aerul a început să-și trimită 
strălucirea, atunci prin puterea căldurii sale asupra pămîntului 
Si mării s-au ivit vinturile, norii, revărsările mari de ploi din 
cer. Din cauza arsitei soarelui toate aceste elemente s-au despărțit 
unele de altele şi s-au îndepărtat de locul lor natural, dar s-au 
întilnit din nou în văzduh si din ciocnirea lor s-au pricinuit 
tunetele si fulgerele. Atunci cînd s-a născut tunetul, vietuitoarele 
înzestrate cu inteligenţă de care am pomenit mai înainte, s-au 
trezit. Ele au fost zăpăcite de zgomotul tunetului și fie fiinţe 
de parte bărbătească, fie fiinţe de parte femeiască, au început 
să se mişte şi să umble pe pămînt si pe mare“. 

Cam în felul acesta este văzută de către fenicieni creația 
vieţuitoarelor. Dar să-l lăsăm să vorbească iarăși pe Sanchunia- 
ton: „Aceste însemnări se află în cosmogonia lui Taautos (pro- 
babil zeul Toth egiptean, care apare dealtfel ca înţelept și în 
Cartea lui Iov, XXXVIII, 36, text ebraic masoretic) pe care 
acesta le-a aflat prin observaţii şi cugetări, datorită ascutimii 
minții lui si pe care el ni le-a transmis și nouă ca pe o lumină 
a spiritului său“. 

Mai departe, după ce a lămurit numele vintului de miazăzi 
Si al celui de miazănoapte, Sanchuniaton adaugă: „Cele dintii 
aceste făpturi au socotit drept sfinte roadele pămîntului si le-au 
numit zei, si ei s-au închinat acestor creaturi pe seama cărora 
ei puneau viaţa. Și ei precum și urmașii lor cu toţii au adus 
daruri și prinoase acestor roade ale pămîntului socotite zei“. 
Apoi Sanchuniaton continuă: „,...Aceste consideraţii cu privire 
la evlavie sint asemenea cu lipsa lor de înţelegere“. Apoi ne 
spune că din vintul Colpias si dintr-o femeie Bau (care ar fi 
insemnind „noapte“) s-au născut Een (fiindul) si Protogonos 
(primul născut), zei oameni, muritori. Eon a fost acela care a 
descoperit că se pot hrăni cu poamele din pomi... Mai departe 
arată cá din neamul lui Eon (fiindul) si a lui Protogonos (intiiul 
náscut) s-au náscut copii de asemenea muritori, al cáror nume 
era Fos (lumina), Pir (focul) si Flox (flacára) Ei au descoperit 
focul — aratá el — prin frecarea a douà bucáti de lemn si asa 
i-au învăţat pe oameni să facă la fel. Aceștia au născut si ei fii 
care prin înălțimea si mărimea trupurilor lor ii depășeau cu mult 
pe ceilalți oameni. S-au dat numele lor munţilor si de aceea 
Cassius, Liban, Antiliban si Brati şi-au luat numele de la ei. 
Din aceștia s-au născut Samimrumos care este acelaşi cu Ipsu- 
ranios (cel prea înalt). Dar oamenii aceștia își aveau numele 

după mamă căci în acel timp o femeie se unea cu primul întîlnit 
fără nici o opunere. 

Ipsuranios (— cel prea înalt), ne spune Sanchuniation, și-a 
statornicit locuința în Tyr si el a inventat mestesugul facerii de 
colibe din împletituri de trestie, papură și papirus. Dar el a prins 
dușmănie pe fratele sáu Ussos (poate Esau din Geneza) 16 care 
cel dintii a început să-și acopere trupul cu pieile dobitoacelor 
ucise la vinátoare. Cînd ploua sau bătea vintul tare, pomii din 
Tyr, frecîndu-se între ei, luau foc și ardea toată pădurea de 
jur-împrejur. Ussos, însă, luînd un copac si rupind crăcile de 
pe el, a fost cel dintii om care a îndrăznit să se avinte pe întinsul 
apelor. El a afierosit doi stilpi, unul focului, altul vintului, li 
s-a închinat lor și a vărsat turnări din sîngele vieţuitoarelor 
pe care le prindea la vînătoare. 

După moartea lor, oamenii ce au rămas le-au afierosit niște 
stilpi si lor si li s-au închinat acestora, cinstindu-le zilele de 
praznic din timpul anului. 

Iar în timpul lung ce s-a scurs mai apoi din sămînţa lui 
Ipsuranios s-a născut Agreus (vinătorul) și Halieus (pescarul), 
cei care au creat vínatul si pescuitul, de la care au fost numiţi 
aşa vinátorii si pescarii. Din ei s-au născut doi frati care au 
găsit fierul si au inventat mestesugul de a-l lucra. Unul din ei 
Chusar (Khotar ín mitologia de la Ugarit, de fapt e un nume 
dublu de zeu Khotar-Hasis si nu sint doi frati: cum crede 
Sanchuniaton redat nouă prin Filon din Byblos) s-a îndeletnicit 
cu ghicitul, cu vrăjitul si cu descintecele. Se zice că e vorba de 
Hefaistos (zeu numit Vulcan la romani) şi că el a descoperit 
undița, capcana de prins peste si barca, el cel dintii dintre 
oameni ar fi navigat pe apă. După moartea lui a fost cinstit ca 
un zeu. 


Din această pricină a fost numit şi Meilichios zeul. Alţii afirmă 
că fraţii lui au născocit de asemenea și zidurile din cărămidă. 
După aceea din stirpea lor s-au născut, doi tineri numiţi unul 
Tehnites (meseriasul) celălalt Geinos (Terestrul), de la ge (în 
greacă ,pámint^) Autohtonul. Ei sint aceia care au inventat 
amestecul de lut cu paie uscate pentru facerea de cárámizi pe 
care le uscau la soare, folosindu-le pentru a face acoperișuri 
(într-adevăr cărămizile sumeriene si asiro-babiloniene nu erau 
arse cu foc, ci arse în soare). Din ei s-au născut, de asemenea, 
alti doi din care unul a primit numele de Agros (ogor), iar celă- 
lalt numele Agruheros sau Agrotes (Agroter era la greci un 
zeu al cimpului, al păstorilor si al turmelor, iar agrotes are 

înțelesul de ,,táran"). Acesta din urmă a avut în Fenicia o capiste 
foarte cinstită de toţi şi un baldachin tras de boi. Iar locuitorii 
din Byblos îl numeau cel mai mare dintre zei. Aceşti zei au 
fost aceia ce au născocit ca alături de case să se adauge curți, 
acareturi si pivnițe. De la ei au luat acest obicei. vinátorii Si 
vinátorii cu ciini. Ei au fost numiti Aletes si Titani. 

Din ei s-au náscut Aminos si Magos care au ajuns sá posede 
sate si turme. Din ei s-au născut Misor si Sidec, nume ce au 
înțelesul de „abil“ si „drept“. Ei au început să folosească cei 
dintii sarea. 

Din Misor s-a născut Taautos (este, desigur, zeul egiptean 
Thot, vide supra) care a născocit primele semne ale scrierii. 
Pe acesta egiptenii si alexandrinii l-au numit Thot (in egip- 
teană Dijehuti), iar grecii Hermes. Din Sidec îşi dau obirsia 
Dioscurii, Cabirii sau Coribantii sau Samotracii (este o evidentă 
confuzie căci coribantii erau preoţi ai zeiței Cibela din Siria, 
iar Dioscurii sînt Castor şi Polux, copii ai lui Zeus adoraţi la 
Samothrace). Primii au născocit corabia (zice Sanchuniaton). Din 
ei s-au născut alții care au găsit din buruieni obișnuite leacul 
împotriva muscáturilor de animale, precum si descintecele. 


In vremea lor s-a ivit Eliun (desigur Alyon din mitologia 
ugaritică) chemat si Hipsistos (cel prea înalt, este traducerea 
greacă a termenului semit eliun) şi o femeie care locuia alături 
de orașul Byblos. Din ei se naşte Epigeios (pămînteanul) sau 
Autohton care se va numi mai tirziu Uranos (cerul), al cărui 
nume a fost împrumutat spre a se arăta stihia care este deasupra 
noastră, din cauza marii sale frumuseți. Lui i s-a născut o soră 
din aceiaşi zămislitori pe care i-am arătat, numită Ge; din pricină 
că era frumoasă i s-a dat același nume ca si pămîntului. Tatăl lor, 
Hipsistos, după ce a pierit într-o luptă cu fiarele sălbatice, a 
fost făcut zeu, iar copiii săi îi aduceau jertfe si prinoase (aici se 
notează evhemerismul lui Filon din Byblos, care nu poate fi 
al lui Sanchuniaton ce era preot, căci se arată că zeii nu sînt 
decît oameni ce au fost divinizati după moarte). 

Uranos (cerul), după ce l-a înlocuit pe tatăl său, s-a căsătorit 
cu sora sa Ge şi a avut patru copii cu ea: pe Elos (desigur zeul 
El din panteonul ugaritic), care a fost numit si Cronos, pe Beti- 
los (beit „casă“, El „zeu“, casă a zeului betyl) pe Dagon (griu 
în akkadiană) care nu este altul decît Siton (sitos în limba greacă 
înseamnă „griu“) si în cele din urmă pe Atlas. Cu alte neveste 
Uranos a zămislit o mare mulţime de copii, dar acest fapt a 

nemulțumit mult pe Ge, care în gelozia ei i-a pricinuit multă 
amărăciune lui Uranos şi în cele din urmă s-au despărţit“. 

Textul lui Eusebiu de Cezareea 7 continuă reproducind pe 
Filon din Byblos care la rîndul lui redă scrierile lui Sanchunia- 
ton şi mitologia feniciană în general reia în liniile ei mari mitu- 
rile ugaritice expuse mai sus. 


NOTE 


1 Pomponius Mela, I, 1 

2 Constantin Daniel si Ion Acsan, Faraonul Khufu şi vrăjitorii, Buc., 
1977, p. 209 

III Regi, XVIII, 25 ; IV Regi, I, 3 

16 Gen. XXV, 26 

Nicăieri fenicienii nu pot oferi o imagine greşită despre civi- 
lizația lor ca în creaţiile artistice. Este incontestabil că artiştii 
fenicieni născuţi din acest popor si impregnaţi de cultură feni- 
ciană au existat, dar atunci cînd vrem să distingem operele lor 
artistice de ale altora de alt neam, sau cînd încercăm să definim 
caracteristicile artei feniciene, avem de întimpinat mari difi- 
cultăți. 

Arta feniciană nu este unitară, și de fapt fenicienii au împru- 
mutat de la toate civilizațiile vecine care i-au putut influenţa, 
dar ceea ce trebuie recunoscut îndeobște este că influența Egip- 
tului antic a fost dominantă în statele-orase feniciene pînă in 
epoca greacă, adică în a Il-a jumătate a mileniului I î.e.n. 

Desigur judecata lui E. de Vogue este mult prea severă cînd 
scrie rituos : „Fenicienii n-au nici o originalitate... Fenicienii nu 
au fost decît niște intermediari, fie directi, fie indirecfi.. mese- 
riași destoinici mai degrabă decît meşteri creatori, fenicienii 
n-au fost decît niște vulgarizatori“ 1. 


E. de Vogus, a cărui părere a fost repetată în toate manua- 
lele de istorie a artei de atunci, nu are totuși dreptate, pentru 
că multiplele influenţe (egiptene, egeo-cretane, hittite, asiro- 
babiloniene) au fost în stare să creeze o artă sincretistă care 
poate fi lipsită de originalitate în amănuntele ei, dar este totuşi 
originală luată în ansamblul ei şi care mai ales a dus la creaţii 
remarcabile, de o frumuseţe incontestabilă. 


Dar mai ales nu trebuie uitat niciodată că fenicienii erau 
negustori, că operele de artă create de artizanii lor erau destinate 
să fie vindute în toate colțurile Mediteranei, deci să fie adaptate 

gustului artistic al clienţilor lor, de aceea erau preferate opere 
de artă care cuprindeau în ele stiluri foarte variate ce ar fi 
putut fi pe placul multor feluri de eventuali cumpărători. Astfel 
arta feniciană se constituie în funcţie de cererile de obiecte de 
artă ale celor ce le primeau. 

Apoi, spre sfîrşitul epocii de bronz, în a doua jumătate a 
mileniului al II-lea î.e.n. exista in tot Orientul de Mijloc un 
mare amestec de stiluri si de direcţii artistice. Din vremea dinas- 
tiei a XII-a, și deci din Imperiul de Mijloc încă, operele de artă 
egiptene erau bine cunoscute tuturor canaaneenilor iar creaţiile 
egiptene erau imitate si făcute în Siria, Palestina si Fenicia de 
către artizani locali. Aceste influenţe egiptene s-au continuat 
puternic în arta canaaneeană în dinastia a XVIII-a egipteană, şi 
nu ne putem mira că această inriurire a persistat mult timp după 
declinul stăpînirii egiptene sub Ramesizi. Influențele venind din 
celălalt mare imperiu vecin cu Fenicia, adică din Mesopotamia, 
nu erau asa de intense, cel puţin în mileniul al II-lea i.e.n. 
Aceste influențe mesopotamiene pot fi recunoscute în gliptica 
sigiliilor, cilindrice sau plate, ale căror motive sînt atît de adesea 
cele ale Asiriei și Babylonului, deşi apar diferenţe ușor decelabile 
ca si unele amestecuri egiptene. Însă în epoca stápinirii asiriene, 
în prima jumătate a mileniului I înaintea erei noastre, se con- 
stată o influență mesopotamiană puternică în artele majore pe 
toată coasta Mării Mediterane. 

Înainte de această înrîurire mesopotamiană arta statuară ca- 
naaneeană era mai degrabă înrudită cu cea din Asia Mică si a 
hittitor. Astfel, stela zeului furtunii Hadad, găsită la Ugarit, 
arată multiple influenţe hittite atit în atributele cît si în costu- 
mul său, însă postura și atitudinea seamănă mai degrabă cu a 
zeilor egipteni. 

În a doua jumătate a mileniului al II-lea î.e.n. hurrifii, care 
întemeiaseră statul Mittanni, au influenţat într-o oarecare mă- 
sură sigiliile cilindrice canaaneene si ceramica, dar au existat 
influenţe certe exercitate de egeo-cretani. Am arătat că în Creta 
foarte probabil locuiau semiti — înrudiţi si de aceeași limbă cu 
fenicienii din Cipru si cu cei din Ugarit. Așa trebuie explicate 
unele asemănări între temele sigiliilor din Creta, Cipru si Ugarit. 
Ceramica policromă din minoianul de mijloc, deci din începutul 
mileniului al doilea î.e.n. a fost găsită la Ugarit, şi un vas de 
argint de stil cretan la Byblos. Odată cu invazia si cucerirea 
miceniană în Creta, s-a produs o difuziune masivă a artei mice- 
niene înspre răsăritul Mării Mediterane, deci înspre Cipru, Uga- 

rit şi Byblos. Pe de altă parte, creaţiile artistice din Siria de 
nord și de răsărit sînt oarecum deosebite de operele de artă pro- 
priu-zise feniciene. Într-adevăr acestea vădesc o influenţă egip- 
teană mult mai netă, în timp ce în Siria de nord şi de est se 
poate decela o influenţă hittită incontestabilă. Dar înriurirea 
mesopotamiană se remarcă și asupra creaţiilor artistice ale state- 
lor-orase feniciene si asupra acelora ale statelor-orase din Siria 
si Palestina. 

În arhitectură o operă a arhitecţilor si mestesugarilor feni- 
cieni (a căror descriere ni s-a păstrat destul de amănunţit) este 
Templul din Ierusalim şi palatul regelui Solomon. Templul a 
fost înălțat cu ajutorul regelui Hiram din Tyr2, se pare cu un 
număr foarte mare de muncitori (după textele Cărţii a IV-a a 
Regilor) optzeci de mii de oameni ar fi lucrat şi dăltuit pietrele 
acestui edificiu pe care „le-au lucrat lucrătorii lui Solomon si 
lucrătorii lui Hiram şi lucrătorii din Byblos. Si așa s-a pregătit 
lemnul si piatra pentru zidirea Templului timp de trei ani“ 3. 

Poarta Templului era străjuită de două coloane groase de 
bronz și toată clădirea era împărţită în trei părți care se succe- 
dau: un hol pătrat, un spaţiu central gol, dreptunghiular, cu 
altarul de aur pentru arderea smirnei si a tămiii, apoi mese de 
lemn de cedru pentru piinile ce se aduceau ca prinos si urmau 
să fie sfințite ; în sfîrşit urma „Sfînta Sfintelor“, un spaţiu pătrat 
întunecos la care se ajungea printr-o ușă acoperită de o draperie. 
Acolo se păstra chivotul sfint. De jur-împrejurul Templului erau 
încăperi. Cartea a III-a a Regilor descrie astfel Templul : „Bise- 
rica pe care a zidit-o regele Solomon Domnului era lungă de 
sasezeci de coti (31,380 m, dacă se socotește cotul egiptean 523 
de milimetri), lată de douăzeci (circa 10 m) si înaltă de treizeci 
(circa 15 m). Și pridvorul de dinaintea bisericii era lung de 
douăzeci de cofi (10 m), ráspunzind cu lățimea bisericii si lat 
de zece cofi (5 m) înaintea bisericii. Şi a făcut el la acele odăi, 

ferestre cu zăbrele, largi înăuntru si strimte în afară. Si a mai 
făcut o clădire împrejurul bisericii și altarului, cu trei rînduri, 
lipită de zidurile lor, si aga a făcut odăile de pe lături. Rindul 
de jos al clădirii era lat de cinci coti (2,50 m) ; cel din mijloc lat 
de șase coti (3 m); iar cel de al treilea, lat de şapte coti; căci 
împrejurul bisericii erau făcute prichiciuri de zil (— margini 
de jos ale ferestrelor ieșite în afară ca o streașină) pentru ca 
zidirea să nu fie lipită de pereţii bisericii. Cînd s-a zidit bise- 
rica, la zidirea ei s-au întrebuințat pietre cioplite, lucrate mai 
înainte. Așa că nici ciocan, nici topor, nici orice altă unealtă de 
fier nu s-a auzit la zidirea ei. Intrarea în rîndul din mijloc al 
clădirii era pe partea dreaptă a bisericii. Pe scări în spirală se 
suia la rindul din mijloc, si din rîndul din mijloc la rîndul al 
treilea“ ^. Așadar existau trei galerii la care se ajungea prin scări, 
dar interdicția din cele zece porunci de a nu se face chipuri de 
fiinţe sau de îngeri nu a fost păzită căci s-au dăltuit în Sfinta 
Sfintelor doi heruvimi de lemn de măslin, înalţi de zece coti 
(5 m), şi de asemenea pe uşi au fost sculptate chipuri de heru- 
vimi 5. Palatul regelui Solomon era construit din lemn de cedru, 
lung de circa cincizeci si doi de metri, larg de douăzeci şi şase 
de metri și înalt de cincisprezece metri, și era așezat pe patru 
şiruri de stilpi de cedru, iar stîlpii erau puși pe grinzi de lemn 6, 
dar casa de locuit a regelui Solomon, ca şi casa uneia din soțiile 
sale, fiica unui faraon egiptean erau construite din „pietre alese 
și frumos lucrate, cioplite după măsură, retezate cu ferăstrăul, 
înăuntru si în afară“. 

Dar palatul si casele au fost împodobite cu stilpi de aramă 
și lucrări de orfevrerie de către un fenician din Tyr, meşterul 
Hiram, a cărui mamă era evreică. lar pentru Templul lui Solo- 
mon meșterul fenician Hiram din Tyr a turnat cele două coloane 
de bronz de la intrare, numită cea din dreapta Iachin, cea din 
stinga Booz, apoi o serie de bazine din aramă sau bronz masiv 
pe postamentele cărora erau sápati „lei, boi şi heruvimi“ tot fără 
păzirea poruncilor din Decalog, despre facerea chipurilor sau ase- 
mănărilor unor făpturi vii. 

Un templu fenician mult mai vechi, ale cărui ruine au fost 
explorate, este cel din Byblos, celebru încă din antichitate si 
menționat în textele egiptene din Imperiul de Mijloc. Construit 
în mileniul al III-lea ten, a fost incendiat la sfîrșitul Imperiu- 
lui Vechi, către anul 2 000 î.e.n. şi a fost reconstruit după cum 
reiese din săpăturile făcute de P. Montet la început si de M. Du- 
rand mai apoi. La templul din Byblos, consacrat zeitei Baalat- 

Gebel lui El si lui Adonis, se intra prin două rampe, una la est, 
alta la vest ; încăperea sa cuprindea trei mari camere cu o poartă 
la mijloc, putindu-se trece din una în alta prin această intrare. 
În faţă era o mare curte pavată cu dale de piatră, iar lipite de 
zid, pe o parte si alta a porţii centrale, erau patru statui colo- 
sale, trei de o parte și una de alta. Aceste statui erau placate 
înainte cu un metal si acoperite astfel cu totul, apoi desigur 
colorate așa cum erau în antichitate cele mai multe din statui. 

Una din statui, ca şi a cincea, regăsită răsturnată în cursul 
săpăturilor, reprezintă faraoni egipteni, celelalte trei triada feni- 
ciană E], Baalat si Eşmun-Adonis. 

Un alt templu mai mic, înconjurat de mici obeliscuri, a fost 
regăsit la Byblos. Acest templu din Byblos, construit pe locul 
unuia mult mai vechi datînd din jurul anilor 3000 î.e.n., se 
compune dintr-o curte şi dintr-o încăpere mai mare unde se 
afla, puţin mai înălțat, sanctuarul zeului. Obeliscurile, în număr 
de douăzeci, aveau o înălțime de 0,80 m—3,50 m. În curtea 
templului acestuia se găseau rezervoare de apă pentru spălătu- 
rile rituale. Acest templu pare a fi construit în Imperiul de Mij- 
lor egiptean, în dinastia a XIII-a. Un număr de monede romane 
din epoca imperiului ne-au păstrat chipul unor temple din Feni- 
cia. Una din aceste monede emisă la Byblos în vremea împăra- 
tului Macrin (217 e.n.) înfăţişează un zid în mijlocul căruia se 
înalță o piatră sacră pe un piedestal. Intrarea e formată dintr-un 
portic cu coloane si se pătrunde în templu printr-o scară cu 
trepte. E greu de afirmat că e vorba de unul din aceste două 
temple din Byblos descrise mai sus, dar templul cu obeliscuri e 
mai apropiat de înfățișarea clădirii de pe moneda romană. 

Din mileniul I î.e.n. datează templul de la Amrit, fostul 
Marathos, pe coasta Mării Mediterane, la sud de Ugarit, compus 
în primul rînd dintr-o îngrădire sacră situată pe valea unui deal. 
O curte largă este săpată în stincă, are 25 m lungime si 48 m 
lărgime, solul a fost nivelat, deci zidurile curții sînt alcătuite 
din piatră care în unele locuri se înalță pinà la 5 m. Partea din- 
spre nord e îndreptată către valea riugorului Nahr Amrit. În 
jurul curţii se săpaseră cavităţi în stîncă, fără îndoială nișe des- 
tinate unor stele sau chipurilor și statuilor zeilor. Mai sus, în 
peretele de stîncă, s-au găsit cavităţi mult mai mici si pătrate 
— găurile in care se îmbinau stilpi de lemn pe care se rezema 
un acoperis, tot de lemn, rezemat si el pe alti stilpi verticali 

infipti in sol. În centrul curţii se afla un bloc de stîncă înalt de 
3 m pe care se construise o mică încăpere sacră, o capelă. 


Cînd s-a degajat această capelă sau naos s-a găsit că baza 
sa purta eroziuni analoage pietrelor ce au stat mult timp în 
apă. S-a conchis că întreaga curte era înconjurată de apă, fiind 
astfel inaccesibilă. Dealtfel mai departe, la Ain-el-Hayjat, s-au 
găsit în bazinul cu apă, format de un izvor, două mici capele. 
E greu de stabilit exact din ce epocă datează templul de la 
Amrit, unde influenţa egipteană e vizibilă la capelă. 

La Sidon (actualmente Saida) s-au săpat ruinele marelui tem- 
plu al lui Esmun, ridicat la poalele unui deal ce domina valea 
riului Nahr-Awali, altă dată riul Asclepios. S-a degajat baza unei 
îngrădiri largă de 59 m și lungă de 45 m, şi un zid foarte gros 
destinat să împiedice surparea terenului. Este posibil ca pe acest 
deal să fi fost trepte mari, iar templul propriu-zis să fi fost con- 
struit la capătul lor de sus, pe o esplanadă. S-a regăsit de către 
G. Contenau o inscripţie arátind de cine a fost construit 
templul : 

„Regele Bodastart împreună cu principele moştenitor Yaton- 
milik, rege al sidonienilor, nepot al regelui Eșmunazar, rege al 
sidonienilor a construit acest templu hărăzit zeului Eşmun Sar 
Kadeş“ 7. „Sar“ este în asiro-babiloniană „prinţ, rege“, şi acest 
titlu se regăsește cu înţelesul de „nobil“ si în egipteană, Kadeş 
avînd în limbile semite sensul de „sfint“, deci „prinţ sfint“. O 
particularitate a acestei inscripţii este că nu era aparentă, nu se 
vedea de către credincioşii ce intrau în templu, ci e gravată pe 
faţa internă a blocurilor de piatră, zeul singur putea să o citească. 
Poate era vorba de smerenie, regele care a înălțat templul vrînd 
să rămînă cît mai umil spre a împiedica acel hybris „orgoliu“, 
păcatul esenţial al omului şi pentru grecii antici. În orice caz 
acest obicei, al anonimatului celui ce a construit un edificiu 
religios, se regăsește şi în Asiria, unde basoreliefurile au adesea 
o inscripţie în partea care era lipită de peretele de zid al unui 
templu si nu putea fi citită decît de zeu. 

Un alt templu fenician, ale cărui ruine au fost săpate este 
cel de la Afka, construit pe o esplanadă, în parte artificială, do- 
minind valea rîului Nahr-Ibrahim. Se pot distinge bine urmele 
unei piscine sacre. 

Templul din Damasc, consacrat la început zeului Hadad, se 
compunea în epoca siro-romană dintr-un templu mic, urmat de 
un altar așezat într-o curte mare înconjurată de colonade inte- 

rioare. Această curte cu colonade era ea însăși situată în mijlocul 
unei a doua îngrădiri cu o colonadă interioară. 


În aceste temple feniciene, spre deosebire de templele egip- 
tene şi cele grecești, coloana era puţin folosită. Dar se găsesc 
ca elemente decorative în templele feniciene grifonii si sfincşii. 
Aceştia din urmă au aripi, iar grifonii au capete de păsări cu 
cioc. Un mic naos, al cărui fronton purta o friză de șerpi (uraeus 


Placă de fildeș dintr-un mormint fe- 
nician (sec. VI. Leni 


la egipteni), sau un disc înaripat s-a regăsit în mai multe locuri în 
Siria si Liban. Înlăuntru se afla chipul unui zeu fenician si un 
astfel de naos era obiectul unui cult familiar domestic. Alături 
de naos se află adesea un mic altar pentru jertfe, bloc de piatră 
pătrată, cu o rigolă si o excavaţie în centru pentru a cuprinde 
libaţiunile rituale si jertfele cu ardere de tot a cărnii aduse ca 
prinos. Tot în Fenicia s-au găsit jilturi de piatră avînd pe laturi 
lei, sfincsi sau grifoni inaripati. Uneori fotoliul de piatră rămi- 
nea gol — pe el avînd să stea, spre a se odihni, zeul căruia jiltul 
îi era consacrat. Alteori pe jilț se orînduiește o stelă mică avînd 
chipul credinciosului căruia îi aparţine jiltul, inchinindu-se şi 
rugînd divinitatea. 

O statuetă de alabastru reprezentind-o pe zeița Astarte ase- 
zată pe un jilț flancată de sfincși, găsită la Tutugi (Galera), 
lîngă Cadix în Spania, pare să fie o statuie făcătoare de minuni. 

Datînd din secolul VII—VI î.e.n., zeiţa ţine în fata sînilor 
săi un vas mare; partea de sus a corpului ei era găurită si se 
introducea probabil lapte, care curgea prin micile orificii ale 
sînilor în vasul mare din faţă. Astupate cu ceară, aceste orificii 
se deschideau cînd ceara se încălzea de flăcările unei jertfe și 
laptele așezat în statuia goală înlăuntru curgea în vasul pe 
care zeița îl avea în faţă. În felul acesta zeiţa răspundea cá 
jertfa si ruga erau primite. 

Nu ne-au rămas monumente de arhitectură civilă din statele- 
orașe feniciene, dar zidurile unor orașe și digurile construite 

arată predilecţia fenicienilor pentru construcţiile ciclopice alcá- 
tuite din blocuri de piatră enorme. 

În ce priveşte arhitectura funerară trebuie să arătăm mai 
întîi că ritul obişnuit de inhumare fenician era îngroparea, totuși 
crematiunea prin foc se întilneşte adesea pentru înmormiîntări 
obișnuite, ca si în sacrificii umane, după cum am arătat. Se 
pare că ritul crematiunii la moarte a început în regiunile de 
răsărit ale Mediteranei după invazia Popoarelor Mării în secolul 
al XII-lea ten, căci la Karkemis, la Hamat si în alte localităţi 
din Siria întîlnim astfel de înmormîntări. La Cartagina înhu- 
marea se regăseşte alături de cremafiune din secolul al VII-lea 
î.e.n. și desi în secolul al VI-lea crematiunea pare a fi părăsită 
este reluată iarăși, sub influenţa grecilor fără îndoială. Totuși la 
Cartagina, pînă la nimicirea ei, înhumarea a rămas predomi- 
nantă şi s-a afirmat că e o dovadă că vechea cetate punică avea 
o populaţie mixtă, aceste ritualuri de inhumare coexistind în 
aceeași epocă. 

Dar orice mod de inmormintare ar fi folosit, fenicienii doreau 
un mormint frumos, mare si durabil mai cu seamă, şi cel puţin 
un cosciug, o urnă, sau un cavou Si nu se multumeau cu o 
simplă groapă in pámint. 

Mormintul fenician era influenţat într-o mare măsură de 
cel egiptean. Mormintele de la Byblos, contemporane Dinastiei 
a XII-a egiptene din Imperiul de Mijloc, către 1800 î.e.n., erau 
încăperi spafioase, săpate in stincă la 6 m sau mai mult adin- 
cime, la care ducea un dromos „culoar de acces“ în pantă, ce 
pleca de la un tunel vertical. Camerele funerare cuprindeau 
cosciuge si ofrande funerare. Asa se prezenta prototipul unui 
mormint fenician clasic si mormintul lui Ahiram (secolul X i.e.n.) 
era similar acestuia, iar la Sidon in epoca persaná tipul este 
reluat întocmai, doar cà nu există un dromos intermediar, ci 
camera funerară se deschide direct în tunelul vertical de acces, 
sau sarcofagul este așezat în fundul culoarului vertical de acces. 
Acest culoar de acces avea între 20—30 m lungime, desigur spre 
a împiedica pe jefuitorii de morminte să pătrundă la sarcofag. 

Dar alte morminte erau zidite sau semizidite si, de pildă, 
mormîntul lui Eşmunazar la Sidon era o cameră zidită în piatră, 
dedesubtul intrării sale subpámintene. Desi fenicienii au preferat 
să aibă morminte săpate în stîncă, ei au avut şi simple gropi în 
pămînt în care se introducea un sarcofag. Este foarte probabil 
că în primele secole ale întemeierii Cartaginei, aceste morminte 
nu erau marcate de monumente funerare care să indice locul 


200 


mormintului şi aceasta de teama jefuitorilor de morminte. În Fe- 
nicia se pare că mormintele erau însemnate de o mică piramidă, 
după modelul egiptean, dar aceasta doar în ultimele secole i.e n. 

Fenicienii, desigur numai oamenii bogați, au folosit sarcofage 
atit în Fenicia cit si în coloniile lor. Unele din aceste sarcofage 
erau monolite dreptunghiulare de piatră, altele erau sculptate 
sau pictate (şi acestea sint mai interesante). Cel mai vechi sar- 
cofag de acest tip este al lui Ahiram, datînd din secolul al 
XIII-lea î.e.n., dar refolosit de el în secolul al X-lea î.e.n. De 
asemenea sarcofage de lut ars de tip antropoid erau folosite 
adesea in tot Canaanul si ele par a fi de origine filistiná. Doi 
regi din Sidon, Tabnit si Eşmunazar au avut sarcofage de bazalt 
negru, de stil pur egiptean, remarcabil impodobite. Sarcofagul 
regelui Tabnit (secolul VI sau V î.e.n.) a fost reîntrebuinţat și 
poartă încă pe el inscripţiile hieroglife ale primului său ocupant 
egiptean, alături de inscripţia în feniciană a lui Tabnit. Sarco- 
fagul regelui Egmunazar este nou şi poate a fost cumpărat din 
Egipt. Dar amindouá par a fi fost imitate in statele-orase din 
Fenicia si in unele colonii apusene, unde s-au lucrat sarcofage 
de piatră sau de marmură de tip antropoid după modelul aces- 
tora două. Au fost găsite sarcofage de piatră sau de marmură 
în număr mare la Sidon, în Cipru şi la Gades, în Sicilia. 

Ajunşi la acest punct al expunerii noastre asupra artei feni- 
cienilor trebuie să accentuăm că arta feniciană a fost dominată 


Sigilii feniciene în formă de cilinddru 

de cea egipteană într-un chip foarte marcat. Însă această influ- 
enfá nu poate fi pusă numai pe seama faptului că Egiptul farao- 
nic a dominat vreme de secole statele-orașe feniciene, cel puţin 
din timpul Imperiului Nou, ci alte raţiuni ni se par majore în 
explicarea acestei influenţe atit de vizibile, și pe acestea ne vom 
strădui să le clarificăm. 

Popoarele semite din Siria si Palestina, ca si fenicienii, im- 
pártágeau aceleaşi credinţe cu privire la soarta omului după 
moarte. Cei ráposati nu duceau cu ei nici aur, nici argint pe 
lumea cealaltă. La fel ca si evreii vechi, care credeau într-o lume 
de apoi pe care o numeau șeol, se credea că morţii rámin acolo cu 
toţii si duc o existenţă larvară similară celor din Infernul descris 
de Odiseea, adică o existenţă subpáminteaná plină de chinuri ai 
de suferinţe. 


Căci Ulise exclamă în Odiseea ? : 
„De moarte să nu-mi dai mingtiere tu slávite 
Mai bine aș vrea să fiu argat la ţară 
La un sărac cu prea puţină stare 
Decât aici în iad să fiu mai mare“ 
(traducere de George Murnu) 


La începutul mileniului I î.e.n. fenicienii aveau aceleaşi cre- 
dinte ca si vechii evrei cu privire la soarta omului după moarte, 
aduceau ofrande funerare si își îngropau morţii în pămînt, dar 
şi în scorburi săpate în stincá. În săpăturile arheologice din 
Siria şi Liban, craniile vechilor canaaneeni au fost aflate aco- 
perite cu var si cu gips, așa cum au fost găsite cranii si la 
Terihon în Palestina, ceea ce înseamnă că după citiva ani ose- 
mintele erau dezgropate si craniile acoperite cu var si ipsos. 

Desigur numeroasele vase funerare, cit și această tencuire a 
craniilor, sînt o dovadă incontestabilă a credinţei canaaneenilor 
în viața după moarte, dar această viaţă era sumbră, întunecoasă, 
chinuită, lipsită de orice plăcere sau bucurie ca în Hadesul 
vechilor greci, sau în lumea de jos a sumero-akkadienilor. 

Ori credinţele religioase ale egiptenilor descriau o cu totul 
altfel de viață după moarte, care ar fi însemnat o fericire veșnică 
şi O ascensiune către stele a celui răposat, asimilat personal 
zeului Osiris, în aşa fel încît cel răposat să ia chiar numele lui 
Osiris și să fie numit Osiris cutare. 

Dar pentru a fi nemuritor si identificat cu zeul Osiris erau 
necesare efectuarea unor ritualuri magice extrem de complicate, 
precum si de o viaţă virtuoasă în acord cu Maat „adevărul si 
dreptatea“. Apoi trebuia ca în timpul vieţii răposatul să fi fost 
iniţiat, ori să fi luat parte la „misterele“ lui Osiris. 

Arta egipteană s-a răspîndit la fenicieni, ca şi în alte civili- 
zatii mediteraneene, pentru cá era o artă hieratică ce repre- 
zenta suportul ritualurilor religioase, magice și mitologice care-l 
făceau pe om nemuritor. 


Pentru ca să fie nemuritor, fenicianul trebuia să adopte o 
serie de rituri egiptene care se însoțeau si de obiecte magice 
numeroase. Asa se explică puternica difuziune a artei egiptene 
la fenicieni, fie prin difuzia de opere de artă egiptene lucrate 
in Egipt, fie prin creații artistice egiptizante sau egiptene lu- 
crate în oraşele feniciene. Arta egipteană aducea cu sine desti- 
nul osirian al iniţiatului si viaţa lui veșnică după moarte. 

De aceea pe sigiliile feniciene găsim adesea chipuri si simbo- 
luri din mitologia egipteană : sfinxul, crucea ansată (hieroglifa 
cuvîntului „viaţă“) un faraon binecuvîntînd, inorogul, numerosi 
scarabei, zeul Horus reprezentat ca un șoim cu aripile întinse, 
zeul Bes văzut din faţă, zeița Isis aláptind pe Horus etc. 

Se ştie pe de altă parte că bijuteriile în antichitate reprezen- 
tau deseori amulete, talismane, menite să înlăture duhurile rele 
şi ceasul rău în general. Așa se face că bijuteriile găsite în mor- 
mintele feniciene arată o puternică influenţă egipteană : colierele 
compuse din scarabei sau amuletele, brăţările, cerceii, agrafele 
de tot felul sau broşele. 


În sculptura feniciană se poate decela limpede această influ- 
ență egipteană, care este amestecată în Siria de nord cu cea 
hittită. Așa, de pildă, stela găsită la Amrit reprezintă un zeu, 
probabil Hadad sau Resef, zeul de la Amrit; costumul său e 
acela al locuitorilor din Siria de nord (tunică lipită de corp și 
Sort, coif ascuţit), arma sa este așa-zisa „harpe“ (pumnal re- 
curbat). Stela aceasta este reprezentativă pentru arta feniciană 
înainte de influenţa greacă, adică un amestec de formule egip- 
tene, hittite şi asiro-babiloniene. La Byblos s-a găsit o stelă care 
îl înfăţişează pe regele Yehawmilk jertfind înaintea stăpînei de 
la Byblos, Baalat-Gebel, care este zeița Astarte. Zeița e așezată 
pe un fotoliu cu un spătar înalt și e reprezentată ca o zeiță 
egipteană, avind perucă și un disc între două coarne mari pe 
cap, e invesmintatá după moda egipteană, cu o rochie uşoară si 

strimtă semánind aidoma cu zeița Hathor. Dealtfel la Byblos 
s-a găsit un basorelief unde se vede bustul zeiţei Hathor si în 
fata ei un faraon cu o coroană joasă (a Egiptului de Jos), purtind 
în frunte şarpele uraeus. În partea superioară a basoreliefulut 
se citește bine legenda în hieroglife. Așadar Egiptul a exercitat 
o înrîurire considerabilă asupra sculpturii feniciene și pe deasu- 
pra, in Siria însăşi s-au executat sculpturi pur egiptene. Căci 
se găsesc numeroase sculpturi feniciene unde influenţa egipteană 
este netă. 

La Cartagina s-au găsit numeroase stele dintre care unele nu 
sint funerare, ci stele comemorind un sacrificiu, o jertfă făcută 
de un credincios lui Baal-Hamon sau lui Tanit, numită Tanit- 
pene-Baal „Tanit, faţă a lui Baal“ si unde se citeşte o formulă 
de aducere a unei jertfe. Aceste stele comemorative ale unei 
jertfe poartă adesea așa-zisul semn al lui Tanit: un disc deasu- 
pra unui trunchi de con, acesta din urmă fiind despărţit de disc 
printr-o linie orizontală ale cărei extremităţi se ridică în unghi 
drept. Întregul reprezintă o siluetă umană sau poate un altar, 
iar discul este poate luna. Semnul lui Tanit a fost găsit nu 
numai la Cartagina dar și la Tyr. Adesea artistul a desenat o 
palmă desfăcută ; e vorba poate de o reprezentare a unui gest 
de rugă ce se făcea cu palmele întinse, era deci un semn propi- 
tiatoriu, care este încă folosit si azi avînd același sens în lumea 
musulmană. Zeul egiptean, Bes, pitic acondroplazic, care le ajuta 
pe femei să nască, dar îndepărta si demonii răi, orna adesea 
prova corăbiilor cartagineze. 

O zeiță, flancată probabil de lei, găsită la Ugarit, este foarte 
apropiată ca factură de operele egeo-cretane, mai ales în ceea 
ce priveşte sinii goi ai zeiţei si fusta cu volane. Această statuie 
arată puternica influenţă egeo-cretană în nordul Feniciei. Dar 
există o lungă întrerupere între creaţiile artistice din epoca de 
bronz tardivă din Fenicia si cele din secolul al IX-lea î.e.n., 
adică după invazia Popoarelor Mării, coaliție formată din aheeni, 
libieni, sardini, etrusci, lidieni. 

Din secolul al IX-lea î.e.n. provin o serie de creaţii în fildeş 
găsite la Samaria, la Arslan-Tash sau din centrele asiriene de 
la Nimrud si Korsabad, şi s-a discutat mult dacă toate pot fi 
numite feniciene sau unele din ele atribuite unor artisti sirieni 
(adică aramei ori canaaneeni sau necanaaneeni), sau unei școli 
asiriene. ^ 


Toate aceste fildesuri găsite in centrele de mai sus arată 
o puternică influenţă egipteană. Căci, de pildă, o sculptură in 

fildeş de la Arslan Tas reprezentind o femeie la fereastră are 
un subiect pur canaaneean, dar femeia poartă o perucă egipteană, 
iar fereastra are sub ea mici coloane cu capiteluri reprezentînd 
frunze de palmier. 

Un alt fildeş de la Arslan Tas e si mai egiptean ca stil, căci 
înfăţişează o femeie cu un costum şi atribute ce aparţin zeiţei 
egiptene Isis, inaripatá si avind în mînă flori de lotus, dar ea 
priveşte un pom al vieţii de tip mesopotamian. Tot asa un sfinx 
inaripat de la Arslan Tas de tip sigur asiatic, dar avind multe 
caractere egiptene, ca de exemplu coroana dublá a faraonilor 
şi coafura sa, ilustrează perfect această adaptare a temelor egip- 
tene de către fenicieni. 


O altă serie de sculpturi în fildeș au fost puse — destul de 
artificial — pe seama unor artiști sirieni, și acestea sînt mai cu 
seamă sculpturi provenite din palatul de la Nimrud. Un capac 
al unei cutii mici înfățișează doi sfincsi femeli cu părul lung, de 
o parte şi alta a unui pom sacru. Dar un fragment dintr-o cupă 
de argint găsit la Amathus, în Cipru, arată un amestec mare de 
stiluri si de formule artistice, ceea ce e specific artei feniciene 
dealtfel. Căci pe această cupă de argint, arcași asirieni si ostași 
greci atacă o cetate, în vreme ce alţi soldaţi egipteni urcă pe 
ziduri cu scări, iar alți egipteni taie pomii cu topoare duble de 
tip egeo-cretan. Pe aceeași cupă, în al doilea cerc, zeități egiptene 
şi un scarabeu înaripat sînt așezate pe altare egiptene, si ală- 
turi doi fenicieni poartă hieroglifa crucii ansate — semnul vieţii 
în Egiptul antic — în chip de amuletă. 

La Praeneste, in Italia, un mormint etrusc, din secolul al 
VII-lea î.e.n., mormintul zis Bernardini, a conţinut două din 
aceste cupe cu totul diferite. Una din ele — aproape întru totul 
egipteană ca stil — înfățișează un tablou central cu un faraon 
măcelărind pe vrájmagii săi, iar în jurul său patru bărci de 
papirus care poartă zeități sau scarabei inaripati. Dar sub faraon 
se află un leu de tip mesopotamian, si un asiatic cu barbă. O 
inscripție lungă, într-o scriere pseudo-hieroglifică egipteană, nu 
are nici un înțeles, dar există si o inscripţie în feniciană: „,Eş- 
munazar ben Asto“. Această cupă nu este de origine egipteană 
cu toate că seamănă mult cu cele egiptene. Cealaltă cupă, găsită 
în mormîntul Bernardini, care este suflată cu argint, este mult 
mai mesopotamiană şi asiatică căci friza exterioară cuprinde care 
de luptă și arcași și o clădire foarte asemănătoare celor asiriene 
cu turnuri, dar şi aici găsim un scarabeu înaripat. Friza lăuntrică 
a cupei arată opt cai ce aleargă şi cîteva păsări, iar figura cen- 

trală înfăţişează figuri mixte de egipteni şi asiatici. O altă cupă 
de argint, aflată la Idalion, în Cipru, arată pe frizele sale scene 
de luptă — oameni luptindu-se cu lei, cu grifoni şi cu sfincsi, iar 
în centru un faraon măcelărind pe vrájmasii săi. 

În Cipru arta feniciană în primul mileniu î.e.n. arată evi- 
dente influenţe miceniene, dar si egiptene. În secolul al VIII-lea 
din Ionia si Grecia continentală au fost preluate o serie de 
motive si teme care au întărit mai mult vechile inriuriri mice- 
niene. Astfel multe creatii artistice din Cipru au un caracter care 
le este propriu, si influenţele din statele-oraşe feniciene par 
foarte reduse, astfel că opere de artă din Cipru nu pot fi recu- 
noscute clar ca feniciene. 


Coloniile feniciene din apusul Mării Mediterane, şi în primul 
rînd Cartagina, arată influenţa artistică venită de la vecinii aces- 
tor colonii, greci din Sicilia, etrusci si iberici, dar începînd din 
secolul V î.e.n. influența greacă devine precumpănitoare, con- 
tinuîndu-se mai apoi cu cea elenistică. Desigur marele stat- 
oraș al Cartaginei a difuzat arta si modelele sale artistice în 
toate coloniile întemeiate de el, chiar în obiecte lucrate în afară 
de Cartagina. Mici statuete de teracotă sînt de cele mai multe ori 
fabricate în afară de marea colonie feniciană. La Cartagina, în 
incinta lui Tanit, s-au aflat vase de argilă de forma unor ani- 
male, dar şi figurine de oameni, ca și unele reprezentind zeități 
sezind pe jilturi sau în picioare. Alături de figurine s-au găsit 
în mai toate coloniile feniciene — în afară de cele din Sicilia si 
Spania — măști de argilă, printre care se pot deosebi cele care 
au o figură normală si cele care se strimbá, realizează o grimasă. 
Primul grup de măști de argilă imită prototipuri egiptene sau 
greceşti si înfățișează femei care surid, uneori împodobite cu 
giuvaeruri, cercei si chiar un inel in nas. Celelalte măşti 
care au cavităţi mari pentru ochi şi gură, seamănă mai 
degrabă cu mástile tribale din Africa, mai cu seamă că adesea 
sînt tatuate. În lumea mediteraneană aceste măști par a 
fi unice, deşi măști oarecum similare au fost regăsite la 
Sparta, în Grecia, în templul lui Artemis-Orthia, totuşi fără 
strimbături atit de marcate. Dar la Hazor, in Palestina, s-au 
putut afla măști exact de același tip, dovedind că si fenicienii 
din Palestina au creat astfel de măşti. Măştile grimasante feni- 
ciene datează din secolele VII—VI î.e.n. Este posibil ca ele să 
fi jucat un rol apotropaic, de izgonire prin strîmbăturile lor a 
demonilor de la rămășițele celui ráposat. Statuete de zei si zeițe 
de teracotă au fost lucrate de artişti fenicieni, dar multe par 

importate din state-oraşe greceşti. Bricele de ras din Cartagina 
sînt din bronz sau de cupru şi adesea decorate cu chipuri de zei 
sau cu simboluri sacre, egiptene sau feniciene. Aceste brice 
— cu desene si gravuri religioase — serveau probabil în scopuri 
rituale, întrucît ştim că preoţii fenicieni, ca si cei egipteni, se 
rădeau des pe corp şi pe cap. 

În fildeş s-au lucrat si la Cartagina piepteni si capace de 
cutie ori cutii, toate de o factură artistică inferioară aceleia 
din Fenicia, Siria şi Palestina, multe cu subiecte egiptene dar 
unele din ele purtind modele greceşti. Pentru Cartagina par a fi 
specifice ouăle de struf pictate, din care se fac cupe sau discuri 
cu picturi apotropaice. 

Bijuteriile feniciene reprezentau desigur unul din articolele 
însemnate pe care le vindeau negufátorii din Fenicia prin coră- 
biile lor în tot bazinul Mării Mediterane. Fără îndoială este greu 
să afirmăm despre o bijuterie feniciană că a fost lucrată în 
Fenicia, în Cipru sau în Egipt, dată fiind marea similitudine a 
lor începînd din secolul al V î.e.n. Ni s-au păstrat multe bijuterii 
de aur, cele de argint n-au rezistat prea bine în pămînt, dată 
fiind salinitatea apelor de coastă şi umiditatea din ţările medi- 
teraneene. Fenicienii au învăţat tehnicile de lucrare a bijute- 
riilor de aur și de argint de la egipteni și în parte de la mice- 
nieni. Artizanii fenicieni erau pricepuţi în lucrări de „repousse“ 
Si cu granulafii, tehnici care au fost preluate apoi de etrusci. 
Ceea ce deosebeşte însă o creaţie feniciană și pune pecetea 
stilului fenician este această mixtură de stiluri egiptene, mice- 
niene și asiriene sau siriene. Apoi există o oarecare predilecție 
în bijuteriile feniciene pentru motivele reprezentînd animale, 
plante sau figuri geometrice, mai degrabă decît pentru figuri 
umane si cînd apar personaje, acestea sînt părțile cele mai puţin 
reușite ale compoziţiei. Este posibil ca această evitare a repre- 
zentărilor umane să fie o consecinţă a faptului că artizanii evrei 
au lucrat alături de cei fenicieni la astfel de creaţii. Unele din 
aceste bijuterii feniciene sînt complicate și voluminoase, cum 
sint niște cercei găsiţi la Tharros, cu un șoim si o cutiuță mică 
atirnind de ei. Astfel de mici casete-bijuterii conţineau probabil 
un text magic, ca si numeroase pandantive avînd un spațiu gol 
în mijlocul lor. Textul magic era, desigur, un descîntec de înlă- 
turare a bolilor sau a răului. Unele pandantive magice găsite în 
Sardinia sau la Cartagina au plăci metalice gravate cu frize 
lungi reprezentind zei egipteni sau simboluri egiptene similare 
frizelor de pe pereţii templelor de la Denderah și Edfu. Dar 

acestea poartă inscripţii feniciene si de aceea trebuie să credem 
că au fost lucrate de fenicieni în coloniile lor apusene, si nu de 
egipteni, deși aceste frize imită cu mare exactitate motive origi- 
nale egiptene. Nu rămîne îndoială cá posesoarele sau posesorii 
unor astfel de pandantive le socoteau amulete, avînd un sens 
precis magic şi religios, menit să-i ferească de necazuri şi să le 
aducă fericire. 

În Spania un important stoc de bijuterii a fost găsit la Ali- 
sada (lingă Caqceres), dar şi la aceste bijuterii se poate decela o 
marcantă influenţă etruscă, egipteană şi greacă pe lingă motivele 
feniciene care domină. Pe de altă parte bijuteriile feniciene 
datind din primele secole înainte de era noastră dovedesc o 
influenţă greacă sau elenistică atit de pronunţată încît nu pot 
fi discutate într-un capitol consacrat artei feniciene. Totuşi mo- 
tivele greceşti sînt însoţite deseori de semnul lui Tanit despre 
care am pomenit mai sus, sau de discul lunar ori de semilună. 

În mormintele feniciene s-au putut descoperi însă — alături 
de bijuterii şi de vase funerare sau de figurine — numeroase 
sigilii şi scarabei. În ce priveşte sigiliile, ele sint ca si în Asiria 
şi Babylon de două tipuri: cilindrice si plate, care pecetluiesc. 
Chiar în Mesopotamia în mileniul I î.e.n. sigiliul cilindric, care 
se rula, devenise mult mai rar întrebuințat, dar în statele-orase 
feniciene sigiliul cilindric nu se mai folosea în epoca de fier. 
Dimpotrivă sigiliul-pecete era mult mai uşor de folosit pentru 
imprimarea pe foi de papirus (pe care scriau fenicienii) sau pe 
pergament, căci scrierea pe tăblițe de argilă fusese părăsită în 
mileniul I î.e.n., astfel că sigiliul cilindric ce se rula pe táblita de 
argilă moale nu mai putea fi întrebuințat. 

Odată cu părăsirea sigiliilor-cilindrice au început să intre 
în uz sigilii în formă de scarabei, sau asemănători scarabeilor, 
ori sigilii în formă de con. Totuşi în coloniile feniciene din apus 
nu s-au răspîndit decit sigilii de scarabei — care deşi egiptene 
ca stil — nu erau neapărat lucrate în Egipt, cel puţin pînă în 
secolul al V-lea î.e.n. După această dată imaginea de pe scara- 
beu arată o influenţă greacă. 


Arheologul francez Pierre Cintas a arătat” cá se pot data 
morminte feniciene, ca si depozite, gratie scarabeilor găsiţi asa 
de frecvent si care sint de faianţă, de frită, de sticlă sau de 
piatră, după secolul în care au fost lucraţi. Scarabeii erau mon- 
tati în inele sau atirnati în coliere sau brățări. Nu toţi scarabeii 
erau folosiţi ca sigilii, ci în scop ornamental si mai ales profi- 
lactic. Dar chiar dacă scarabeii erau folosiţi ca sigilii, posesorii 

lor nu-și înscriau numele pe ele şi se mulțumeau cu figurile 
de pe scarabei. Există însă gi scarabei purtind numele posesoru- 
lui lor, scris în litere feniciene, ceea ce arată că în acest caz 
scarabeul era în mod sigur un sigiliu şi nu o amuletă magică. 

Astfel arta feniciană, amestec de stiluri, forme, modele si 
tradiţii artistice, era făurită pe măsura gustului cumpărătorilor 
săi atit de diferiţi între ei, dar și conformă cu sursele de inspira- 
tie artistică foarte variate ale artizanilor fenicieni, aşezaţi la 
răscrucea a trei continente si primind inriuriri felurite din ţări 
atit de deosebite între ele. 


NOTE 


1 E. de Vogue, în: C.R. de l'Académie des Inscriptions et des Belles 
Lettres, Paris, 1895, p. 249—250 

? III, Regi, V, 1 — 18, dupá Sept. 

? Ibidem, V, 17—18 

4 Ibidem, 2—8 

? Ibidem, VI, 23 si 35 

6 Ibidem, VII, 2 

7 G. Contenau, La civilisation phénicienne, Paris, 1949, p. 143 

5 Odiseea, XI, 652—656 

3 P. Cintas, Manuel d'Archéologie punique, Paris, 1970, passim. 


Religia 


În civilizațiile Orientului antic (Egiptul, Mesopotamia, Feni- 
cia) oamenii consacrau cultului zeilor o mare parte din 
timpul lor. 

În alte civilizaţii mai recente, cum sînt cele ale aztecilor și 
ale mayaşilor, se pare cá se cheltuia un timp și mai îndelungat 
zilnic domolirii zeilor cruzi şi singerosi, care cereau jertfe in 
fiecare zi de la oricine (în Mexic sau în Peninsula Yucatan). 

Așa se face că în aceste civilizaţii antice religia este într-o 
mare măsură temelia tuturor realitátilor si este preocuparea cea 
mai constantă a fiecărui om, fiind inspiratoarea artei şi a insti- 
tutiilor í. 

Nu este mai puţin adevărat că religia este folosită — și în 
orînduirea tributală din Egipt, Mesopotamia si Fenicia — pen- 
tru ţinerea în stare de supunere și exploatare a păturilor sociale 
oprimate de modul de producţie tributal, în speţă de diferitii 
regișori și regi ai statelor-cetáti feniciene si de nobilii în subor- 
dinea lor. 

Asupra credințelor religioase ale fenicienilor sîntem informaţi 
din scrierile sacre ale vechilor evrei, din scrierile autorilor greci 
și latini şi din puţinele inscripţii feniciene, în fine din scrierile 
găsite la Ugarit. 

Dar inscripţiile din oraşele feniciene cu caracter religios sînt 
foarte puţine si ne dau relaţii cel mult despre numele divinități- 
lor feniciene, iar date cu privire la mitologia feniciană lipsesc 
cu desávirgire. 

Este sigur însă cá „ceea ce Vechiul Testament ne transmite 
ca patrimoniu canaaneean poate fi aplicat într-o mare măsură 

si oraşelor feniciene“ 2. De fapt se poate afirma că exista o uni- 
tate religioasă a populațiilor semite din Siria, Palestina si Liban, 
dacă admitem că numele zeilor canaaneeni pot fi diferite de la 
un stat-cetate la altul, dar cultul acestor zei, adorarea lor si 
ritualurile lor religioase sînt aceleași în toată această arie. Vom 
vedea că numele zeilor canaaneeni nu este esenţial, adesea fiin- 
du-ne necunoscut. 


Religia semitilor din statul-cetate Ebla, ale cărui vestigii au 
fost dezgropate la Tell Mardikh de o expediţie italiană recentă, 
ne este cunoscută în linii mari. Numărul zeilor la Ebla era 
foarte mare, peste 500, ceea ce denotă influenţa asiro-babilo- 
niană. O castă de preoţi si de preotese slujeau acestor zei care 
aveau de asemenea si proroci. Zeul suprem în panteonul de la 
Ebla era DAGAN, al cărui nume se regăseşte în Biblie ca fiind 
zeul suprem al filistinilor, popor provenit din Creta si strămutat 
în Palestina de egipteni în urma invaziei Popoarelor Mării. Ime- 
diat după zeul DAGAN, venea zeița feminină ISTAR, probabil 
identică cu zeiţa iubirii ASTARTE la mai toti semiţii. Urmau 
apoi zeul RESEP (cunoscut si din mitologia egipteană), zeul 
SIPIS al soarelui, zeul KAMOS — pe care îl găsim ca zeitate 
subremă a moabiţilor in Palestina. 


Credinfele religioase din statul-cetate Ugarit par în aparenţă 
puțin diferite de acelea ale tuturor locuitorilor din Siria si 
Palestina, cu excepția bineînțeles a evreilor vechi. Dar trebuie 
de la început să facem o rezervă fundamentală : multe nume de 
zei sint doar porecle, apelații condescendente, denumiri respec- 
tuoase, menite să ascundă adevăratul nume al zeului sau zeiţei 
care nu era divulgat orisicui si in general nu era cunoscut decit 
de un mic număr de iniţiaţi. 

Căci cunoașterea numelui zeului dădea putinţa celui ce îl 
știa să îl cheme, să îl invoce, să pronunţe exorcisme și blesteme 
cu ajutorul numelui zeului. De aceea, de pildă, numele adevărat 
al zeului vechilor evrei nu este cunoscut realmente nici astăzi, 
el nu este nici IAHVEH nici ELOHIM, nici ADONAI, ci acest 
nume era cunoscut doar de marele preot care o singură dată 
pe an, în ziua de Yom Kipur (ziua iertării) îl pronunţă în șoaptă 
în Sfînta Sfintelor, încăperea cea mai tainică si cea mai sfintá 
a Templului lui Solomon. 

Astfel alături de numele lor oficial, aparent, zeii au un nume 
adevărat, real, propriul lor nume sub care pot fi rugați, invo- 
cati sau imploraţi. Tocmai această lipsă a numelui lor real face 

ca între zeii panteonului siro-palestinian să existe frecvente 
schimburi de atribuţii, de funcție, de rudenie si chiar de sex. 
Într-adevăr există zei cu două nume, dar si cu dublă personali- 
tate ce întrunesc caracterele altor zei. Pe deasupra zeii par a fi 
mai blinzi, mai umani, mai lipsiţi de acea rigiditate caracteris- 
tică zeilor din Babylon ; în acţiunile lor intervine adesea ridicolul 
și vulgarul. 

Panteonul din Ugarit, ca şi cel siro-palestinian, are ca figuri 
esenţiale doi zei, zeul EL şi zeul BAAL, amindouá denumiri 
comune — prima însemnind „zeul“, cealaltă „stăpîn“. Sub aceste 
denumiri comune se ascunde numele criptic real al zeului. EL 
este un zeu suprem dar foarte puţin activ, dată fiindu-i virsta 
înaintată. Textele găsite la Ugarit par a indica o perioadă de 
sfîrşit a zeului EL, cînd zeul BAAL este aproape de a dobindi 
puterea supremă. Zeul EL locuieşte departe „la izvorul celor 
două fluvii“, este o divinitate bătrină plină de înţelepciune. 

BAAL este menţionat adesea în textele din Ugarit singur 
sau sub diferite denumiri compuse : BAAL-SEMED, BAAL-HAM- 
MAN. BAAL-SAMIN. Zeul BAAL este fiul lui DAGON, stră- 
vechiul zeu al griului si al fertilităţii, sub forma ploii liniștite 
sau furtunoase. 


DAGON este zeul adorat si de filistini în orașele lor Gat, 
Asdod şi Ekron? si numele lui însemna „cereale“. Zeul 
BAAL era adesea identificat cu ADAD, zeu al babilonienilor, 
mai apoi al arameilor sub forma Hadad. Rolul lui BAAL în tex- 
tele de la Ugarit pare a fi acela de a regla anotimpurile, apoi 
de a aduce ploaia, de a tuna si fulgera. Soţia lui BAAL este 
ASTARTE, o variantă a numelui zeiței babiloniene ISTAR. Însă 
ASTARTE împrumută unele caractere de la ASERAH, soția lui 
EL, si mai ales de la zeiţa ANAT ce apare cînd ca soţie, cînd ca 
soră a lui BAAL şi este foarte des pomenită în poemele aflate 
la Ugarit. ANAT, ca si ASTARTE, cuprinde atributele virgini- 
tății, acela de mamă, de zeiță a dragostei, apoi pe acela de zeiță 
a pasiunii, a războiului si a măcelului. 

În poemele găsite la Ugarit apar apoi zeul morţii, MOT, care 
se luptă cu zeița fecioară ANAT, apoi zeul mării, YAM, care 
trebuie să joace un mare rol în viaţa unui popor de corăbieri 
(ca cetăţenii oraşului Ugarit), în fine există semizei precum este 
KOTHAR-HASIS, ca si ființe fabuloase ca LOTAN „șarpele cel 
rău“ (care este evident „Leviathan“ din Vechiul Testament, adică 
balena după descrierea din acel loc a Cărţii lui Iov). 

Casta preoţilor din Ugarit era suficient de dezvoltată si regele 
era cel ce o conducea şi numea pe preoţi în diferite funcţii sa- 
cerdotale. 

Alături de rege exista si un mare preot care îi conducea pe 
cei ce slujeau în temple. Pe lingă preoţi existau bocitoare, dar 
și prostituate sacre (despre care Vechiul Testament vorbeşte cu 
indignare 4) si în alte cetăţi canaaneene bărbați prostituati sacri ?. 
Textele din Ugarit menţionează prezența a numerosi vrăjitori 
dar şi proroci care fac prorociri despre cele ce se vor întimpla 
în viitor. Se aduceau sacrificii bogate zeilor în temple si poemul 
regelui Keret descrie astfel un sacrificiu: ,(Regele Keret) se 
sculă și se îmbrăcă cu podoabe/ își spălă miinile pînă la cot/ 
De la degete pînă la umăr/ Intră în umbra cortului/ Luă într-o 
mînă un miel de jertfă/ Apoi un ied cu amîndouă/ Și întreaga 
pîine rămasă/ Luă măruntaiele unei păsări de jertfă/ Într-un 
pocal de argint vărsă vin/ Într-un potir de aur, miere / Se duse 
în vîrful turnului/ Se urcă pe coama zidului/ Si aduse jertfă 
taurului El, tatăl sáu 9. La Ugarit nu se făceau sacrificii umane, 
asa cum s-au efectuat în unele regate canaaneene. 

În poemele din Ugarit apar numele zeilor canaaneeni citati 
atit de frecvent în Biblie, dar regăsim şi multe nume nemen- 
Donate în Vechiul Testament. Pe de altă parte, o serie de epitete 
din poemele ugaritice se regăsesc în V.T. Astfel epitetul de 
„călăreț al norilor“ se află în Psalmul 68, 5 (după textul maso- 
retic), un număr de ritualuri si ceremonii cunoscute se află 
prefigurate în poemele din Ugarit. Dar o serie de termeni nu 
au putut fi intelesi decit gratie textelor din Ugarit. De pildă în 
Psalmul 68,7 (text masoretic) se află termenul ebraic QW S RW T, 
care nu era tradus exact si care are sensul de ,,cintárete, muze“. 

În epoca de fier, adică după invazia Popoarelor Mării în sta- 
tele-cetátii feniciene, panteonul fenician nu pare prea diferit de 
cel din epoca de bronz, deși credinţele religioase au suferit unele 
mutații. Izvoarele noastre cu privire la religia feniciană din 
mileniul I î.e.n. sînt în primul rînd Filon din Byblos, scriitor 
grec născut în Fenicia către anul 42 al e.n., după lexicul lui 
Suda — care trăia încă pe vremea împăratului Hadrian — (117 
e.n. cînd își schimbase numele în Herennius). Un scriitor bise- 
ricesc binecunoscut, Eusebiu din Cezareea reproduce în opera sa 
Praeparatio evangelica scrierile lui Filon din Byblos, pentru a le 
combate, şi astfel cunoaștem cosmologia feniciană pe care Filon 
afirmă că a tradus-o din feniciană, ea fiind scrisă de un preot 

Sanchuniaton, născut la Beryt (azi Beirut) în secolul al XI-lea 
î.e.n. 

Un filozof neoplatonician, Damascius, născut la Damasc către 
anul 480 al erei noastre, discută principiile mai multor cosmo- 
logii feniciene. După el, înainte de toate a existat Timpul (Chro- 
nos), Dorinţa (Potos) si Maica tuturor lucrurilor (Omicle poate : 
Ama „mamă“, „tot“ la plural aramaic cule „toate lucrurile“). Din 
unirea acestora două din urmă s-au născut Aerul şi Aura (prima 
formă vitală a inteligibilului, a cărei mișcare este dată de aer. 
Aura este evident semiticul ruah „duh, spirit“). 

Damascius relatează si o altă cosmologie feniciană a lui Mbo- 
chus, după care Eterul şi Aerul au dat naștere lui Ulomos, zeu 
ce poate fi cuprins de raţiunea omului (poate semiticul ,,olam 
— lume“) care prin el însuși a dat naștere lui Husoros, apoi 
oului. Din oul spart în două a luat naştere Uranos (cerul în limba 
greacă) si Ge (pămîntul în limba greacă). 

În ceea ce privește numele zeilor fenicieni din mileniul I 
î.e.n. reproducem afirmațiile lui G. Contenau în această problemă: 

„Vom observa că cea mai mare parte a numelor divine sînt 
o parafrază : Melkart înseamnă „regele orașului“ ; alte denumiri 
numite domnul meu (adoni), baal al cutárui loc, zeu (el), nu 
descoperă prin numele lor identitatea lor reală. Acest fapt tine 
de un punct fundamental al filozofiei popoarelor din Asia apu- 
seană antică ; un lucru nu există decît dacă are un nume. Ape- 
latia implică existenţa obiectivului si se identifică cu el; a 
numi un lucru înseamnă a-l crea, a enunfa un act înseamnă deja 
a-l îndeplini. Dacă cunoaștem numele unui zeu, a-l pronunţa 
înseamnă să evocám acest zeu. Și întrucit a veni la apelul nume- 
lui său înseamnă pentru un zeu a da ascultare unei porunci, 
urmează ca omul să fie stăpin pe zeu într-o anumită măsură. 
Modul de a împiedica un astfel de inconvenient este să ascunzi 
numele unui zeu sub o perifrază. Lucrul acesta îl fac asiro- 
babilonienii care numesc pe marii lor zei BEL (Domn) sau BELIT 
(Doamnă). E ceea ce au făcut vechii evrei pentru care numele lui 
Dumnezeu nu trebuia pronunțat. 

Întrucît cea mai mare parte a orașelor feniciene s-au inchi- 
nat unui BAAL, acesta va fi calificat de cele mai multe ori după 
numele locului unde era adorat: „Baal-reș (Domnul promonto- 
riului), Baal-safon (Domnul miazánopfii) Baal-șamin (Domn al 
cerurilor), Baal-Lebanon (Domn al Libanului)...“ 7. 

Desigur fiecare stat-cetate fenician și fiecare colonie își avea 
zeii şi zeițele sale la care se închinau locuitorii, dar numele 
acestora — cel puţin acela cunoscut nouă nu diferea notabil de 
la un oraș la altul, cel mult se adăuga numelui zeului acela al 
orașului în care era adorat. Astfel la Byblos întîlnim ca nume 
de zei pe EL, pe BAALAT (Doamnă, femininul lui Baal) si pe 
ADONIS (Adon „domn“), apoi pe Baal (numit Baal-Șamim ,,Stá- 
pin al cerurilor“) care nu pare diferit de BAAL ADDIR (,,Stápi- 
nul puternic“). În Sidon găsim ca zei pe BAAL, care poate 
corespunde lui EL, apoi ASTARTE care desigur corespunde lui 
BAALAT din Byblos, zeiță a dragostei de care Biblia pomeneşte 
des numind-o „zeiţă a sidonienilor“, în fine un al treilea zeu 
adorat la Sidon a fost ESMUN. Etimologia acestui nume Eșmun 
este incertă, ea párind să derive din semiticul sem — „nume“ 
și arătînd tocmai prin această apelatie, care înseamnă deci 
„nume“, că adevărata denumire a zeului era ascunsă şi păstrată 
doar de preoţii cultului sáu. 

În Tyr zeul principal era MELKART iarăşi un nume de zeu 
care este doar o poreclă ce are sensul de „rege al orașului“ 
— dovadă că adevăratul nume era ţinut ascuns. Pare sigur că 
zeul MELKART este unul si același cu EL si cu BAAL din Tyr. 
Tot la Tyr este adorată ASTARTE, si in panteonul acestui stat- 
cetate fenician existá o serie de divinitáti despre care avem 
puţine cunoștințe, apoi Baal-Samim (desigur „Stăpîn al ceruri- 
lor“, în semitică „samaim“) și Baal-sapuni (Baal al muntelui din 
nord safon, care apare des în textele din Ugarit). 

Este sigur că in statele-cetáti feniciene — poate sub influ- 
enta egipteană a culturii lui ISIS, OSIRIS si HORUS, — există 
o triadă formată dintr-un zeu (BAAL, EL), o zeiță (ASTARTE, 
ANAT) şi un fiu al lor, ADONIS, al cărui mit similar celui 
asirian al lui TAMUZ, închipuia moartea şi renașterea vegetației 
și a plantelor în fiecare an. În cadrul acestei triade, similară 
celei egiptene, dar si celor asiro-babiloniene, numele acestor zei 
pot fi diferite, mai cu seamă fiindcă numele „real“ al zeilor era 
ținut secret, constituind una din tainele bine păzite ale preoților. 

Dealtfel același mister impus în jurul numelui îngerilor îl gă- 
sim la celebra sectă iudaică a esenienilor, cîteva secole mai 
tîrziu. Într-adevăr acela ce devenea esenian si era admis în 
această misterioasă sectă care a scris Manuscrisele de la Marea 
Moartă, jura să nu facă cunoscut nimănui numele îngerilor 8. 
Lucrul nu trebuie să mire fiindcă papirusurile magice din Egipt 
acordă o mare însemnătate cunoașterii numelor reale ale divinită- 

tilor egiptene, nume pe care aceste papirusuri le descriu cu 
minufie, întrucît numai prin cunoaşterea lor zeii puteau fi invo- 
cali într-un mod eficient’. Se ştie dealtfel că nici numele unor 
divinităţi romane nu este cunoscut și nu ştim nici astăzi care 
era numele zeului protector al orașului Roma, nici măcar numele 
latin al acestui oraş. Cunoaşterea numelui secret al zeilor 
dădea putere asupra acestor zei care puteau fi „chemaţi“ şi 
cărora li se putea porunci să îndeplinească anumite acţiuni. 

Miturile legate de aceşti zei fenicieni au fost, unele din ele, 
preluate de greci, iar pe de altă parte zeii fenicieni sint iden- 
tificati cu cei greci. Astfel BAAL este Chronos sau ZEUS al gre- 
cilor, zeiţa ISTAR, ASTARTE sau ANAT devine AFRODITA 
grecilor, iar fiul acestora ADONIS "ei păstrează numele dînd 
naștere la toate miturile legate de acest zeu, sau este asimilat 
cu ASCLEPIOS (zeul vindecător) ori cu DIONYSOS (zeu al viței 
de vie si al bucuriei) sau cu HERCULE (Herakles). 

În inscripţiile feniciene din epoca de fier apar multe alte 
zeități, unele din ele menţionate si în textele din Ugarit: Mot 
(moartea), Yam (marea), Dagan (griul) Dar credem că ne putem 
asocia celor arătate de Sabatino Moscati despre panteonul si 
mitologia feniciană : „Extrema complexitate și amestecul tuturor 
acestor date ne fac să tragem concluzia că de la ele se va putea 
foarte greu reconstitui o cosmologie feniciană coerentă. Dealtfel 
legăturile ambientale și contactele cu unele date din inscripțiile 
lor indică faptul că, fără îndoială, în unele orașe feniciene au 
existat tradiţii mitologice asupra originii Universului. 

La aceste tradiţii se adaugă altele asupra originii artelor şi 
meseriilor ; si in fine, genealogii complexe ale zeilor au fost 
elaborate de preoți cu scopul de a organiza panteonul lor pe 
bază de rudenie. Fireşte că lor nu le era străin şi scopul de a 
acorda unor divinităţi, priorităţi speciale, fie chiar si în raport 
cu contingenfele politice, ca in alte timpuri si în alte arii ale 
vechiului Orient îi. 

Cultul acestor zei în epoca de fier are caractere cu totul 
particulare care diferenţiază net religia fenicienilor de cele ale 
popoarelor din jurul lor. 

În afară de zei, care erau adorati în temple, fenicienii se 
închinau la obiecte care nu erau ele înseși divine dar participau 
la „sacru“ (în sensul dat termenului de celebrul teoretician al 
religiilor, R. Otto), fiind în legătură cu zeii. Asa erau munți sacri, 
dar şi rîuri sacre (cum e acela numit Adonis, ale cărui ape 
deveneau roșii în unele epoci ale anului prin faptul cá se ames- 


216 


tecau cu minereuri de fier — hematită — smulse din malurile sale). 
Fenicienii spuneau că apele roșii ale rîului Adonis aduc sîngele 
acestui zeu care moare si învie în fiecare an simbolizind reîn- 
vierea vegetației ^. Dar şi egiptenii credeau într-o divinitate a 
fluviului, zeul HAPI pentru Nil, si grecii şi romanii admiteau 
o zeitate a fiecărui fluviu sau riuleţ chiar. Cit despre copaci, 
fenicienii, ca si grecii vechi, aveau dumbrăvi sacre, iar Vechiul 
Testament pomeneşte de aceste boschete consacrate lui ASTARTE 
de obicei. Dar erau adorate si pietrele uneori, admitindu-se cá 
o astfel de piatră mare, uneori meteorică, este „casă a zeului“ 
betil (de la bait „casă“, El „zeu“). Asemănătoare acestor betil-uri 
erau așa-zisele așere, stilpi infipti lingă altarul de jertfe, poate o 
rămășiță a unui cult falic. Asemenea așere existau cu toate pro- 
testele prorocilor si în templele din Samaria !? şi în Ierusalim 1^. 
Pare totuşi că așera era un simbol al pomului sfint în care zei- 
tatea își avea sălaşul, deseori prin acest termen așera Vechiul 
Testament înţelege si zeitatea simbolizată prin acest stilp, zei- 
tate feminină socotită drept soție a lui Baal !5. 

Templele feniciene erau de cele mai multe ori construite pe 
înălțimea dealurilor sau a munţilor, în aer liber, într-o incintă 
delimitată printr-o îngrădire sacră. În centrul acestui spaţiu 
sacral se afla o mică clădire ce adăpostea un betil, o piatră sfintá, 
și în faţa acesteia un altar pentru sacrificii. O fintiná, un riulet. 
sau un bazin sacru, apoi un boschet se mai aflau alături. Existau 
totuşi și edificii mai mari, acoperite. Templele aveau ca slujitori 
preoţi, cu capul ras ca în Egipt şi care se îmbrăcau doar cu in, 
tot ca în Egipt, sau preotese lt. Apoi din Vechiul Testament aflăm 
despre existenţa profeților lui BAAL, care erau în număr foarte 
mare şi pe care Sfîntul Ilie îi ucide după ce nu reușiseră să 
aprindă jertfelnicul 17. 

În Vechiul Testament se descriu adesea aceste lăcașuri de 
inchinare ale fenicienilor, pe care unii din regii iudei le-au 
adoptat ; astfel crîngurile sacre, sau dumbrăvile feniciene ale 
zeilor 15 si „înălțimile“ dealurilor si munţilor unde se oficiau 19. 
De asemenea Vechiul Testament relatează că preoţii fenicieni 
aveau printre ei proroci care „ghiceau viitorul“ 9, apoi vrăji- 
tori care practicau magia?! si în fine exista si vechea practică 
religioasă canaaneeaná a necromanţiei, adică chemarea morţilor 
ca să grăiască cu ei 22 spre a le prezice viitorul, aga cum făcuse 
și regele Saul mergind la vrăjitoarea din Endor si chemind sufle- 
tul preotului Samuil care îi spune cá va fi biruit de filistini 8. 

Astfel de practici necromantice le face si Ulise în Odiseia cînd 
cheamă sufletul mamei sale si ale tovarășilor săi din Infern ^. 

Putem prezenta un tablou destul de complet al panteonului 
canaaneean în cele ce urmează : 

ADONIS, numele său înseamnă „domn“. 

Izvoarele grecești ne prezintă mitul său astfel: Adonis este 
un tînăr vinátor pe care zeiţa Afrodita îl iubește, si caută să-l 
facă să renunţe la „sportul“ său periculos. Dar nu reușește și 
Adonis este omorît de un porc mistreţ si dus în Infern. De acolo 
este readus la viață de Afrodita care se ceartă cu Persefona; 

ALIYAN BAAL, zeu principal la Ugarit, numit „călăreț pe 
nori“ este fiu al zeului EL, stăpînește izvoarele si riurile. Are 
drept soră pe Anath, zeiţa fecioară ; 

ANATH, zeiță fecioară, fiică a lui El, războinică, si preluată 
în panteonul egiptean ; 

ANAT-BAIT-ILI, nume de divinitate compus cu „Anat“, cu- 
noscuta zeitate din Ugarit. Bait-ili este un calificativ al zeiţei 
Anat ; 

ARSAY, nimfă, fiică a lui Baal, numele său înseamnă ,,pá- 
mint" ; 

ASERAT, zeiță a mării, numită si Elat, e soţia zeului El. 

De deosebit de Așerat soţie a lui Baal, numită si Baalat; 

ATHIRAT, zeiţă identificată cu zeiţa Asera. În textele de la 
Ugarit este soţia zeului El ; 

ASTARTE, zeiță supremă la sidonieni, are regi si regine prin- 
tre preoții ei. Ea este zeița pămîntului — mamă, identică cu 
zeița Baalaat. Forma numelui Astaret este o deformare cacofonicá 
cu boșet „rușine, nelegiuire“ la evreii vechi. Este identică cu 
zeița Athart ; 

ATHTAR, zeu in panteonul din Ugarit; i se dá porecla de 
„Leul“ ; 

BAAL, fiu al lui EL, pare identic cu zeul Hadad sirian (Adad 
al mesopotamienilor), este zeu al virfurilor de munte, al furtunii, 
al fulgerului şi al ploii binefácátoare. 

E reprezentat ca un războinic cu o cască în cap şi fulgerul 
în mînă. Are drept soție pe Așerat, care trebuie deosebită de 
Aserat a mării, soţia lui El. 

Aserat, sofia lui Baal, este adorată si în Egipt. 

BAAL ADDIR, ,stápin puternic“ apare în inscripţiile punice 
din Africa. 

BAAL-BERIT ,stápin al alianței“ poate identic cu BAAL- 
BERYT ,stápin al oraşului Beryt“ ; 

BAIT-ILI, divinizare a stelelor funerare sau a sanctuarelor 
divine ce contau ca lăcaş al zeilor. Numele înseamnă „casă a 
zeului“ cfr. betyl; 

BAAL-BERIT, zeu canaaneean, avînd un templu la Sichem 
(jud. IX, 4 cfr. jud. VIII, 33); 

BAAL-HAMMON — divinitate feniciană care înseamnă după 
numele său „stăpînul altarului pentru mirodenii“. Identificat de 
textele greco-romane cu Chronos (Saturn al romanilor) ; 

BAAL-GAD „stăpin al norocului“, zeu adorat în oraşul Gad; 

BAAL-MALAGE, corespunzind grecescului „Zeus Meilikios“, 
menţionat de Filon din Byblos, avînd sensul de „stăpin al mari- 
narilor“, deci divinitate ce proteja pe corăbieri ; 

BAAL-MEON, divinitate adorată în oraşul cu același nume; 

BAAL-PEOR, zeu al moabiţilor, căruia i s-a închinat si Israil 
ia incitaţia soțiilor lui față de moabiti (Numere XXV, 3); 

Identic cu BAAL-PHEGOR si BELPHEGOR ; 

BAAL-PHARAS ,stápin al răului“ ; 

BAAL-ROS, „stăpîn al promontoriului“, zeu care este stápin 
pe un promontoriu ; 

BAAL-LEBANON, zeu al cărui nume înseamnă „stăpîn al 
Libanului“ ; 

BAAL-SAMIM, ,stápinul cerurilor“ (samaim); 

BALAAT, soţie si paredrá al lui Baal, numele său înseamnă 
„doamnă, stápiná*. Adorată în diferite state-cetáti feniciene. Co- 
respunde lui Innin a sumerienilor, Iştar a babilonienilor. Zeiță a 
pămiîntului-mamă ; 

BAALAT-GEBAL (,,Baalat din Byblos“) este zeiţa adorată în 
acest oraş, căreia îi dedică o inscripţie regele Yehaumilk din 
Byblos ; 

BERUT, alt nume dat zeiţei Baalat din Berytos; 

BERYTOS, nimfă pe care Adonis a vrut în zadar să o cuce- 
rească, după cite ne relatează un poet, Nannus, din sec. Ven: 

BAAL-SAFON, zeu stápin al muntelui Safon ce corespunde 
Olympului pentru canaaneeni ; 


BAAL-ZEBUB, ,zeu al mustelor^, zeu ce avea un oracol 
insemnat ; 

CHUSOR, divinitate care ar fi inventat fierul si prelucrarea 
sa, Si ar fi creat farmece si maxime pline de înţelepciune. Asi- 
milat lui Hefaistos. Identic cu Kothar si Hasis; 

DAGON, antic zeu canaaneean al cărui nume înseamnă „griu, 
cereale“, adorat pretutindeni in Canaan. Mentionat de Filon 
din Byblos ca inventator al cerealelor și al plugului; 

DAMAGY, divinitate ce slujea lui Așerah la Ugarit; 

EL, numele său înseamnă „zeu“ şi e folosit ca substantiv 
comun Si ca nume propriu. Divinitate principală în orașul By- 
blos, nu are însă un rol activ. Este identificat cu Chronos (în 
grecește : timpul si denumirea grecească a zeului Saturn al roma- 
nilor) de Filon din Byblos ; 

EL-DAGON este în fruntea panteonului din Ugarit. Are 
drept soţie pe Așerah numită si Elat ; 

ELIUN, zeu care stă în fruntea ierarhiei divine, numit „cel 
mai de sus zeu“) în grecește: Hypsistos. Este distinct de El, 
în inscripţiile aramaice din Sphire, în vreme ce în Noul Testa- 
ment apar unificaţi (Geneză XIV, 19) ; 

ESMUN corespunde prin natura si funcţiile sale lui Adonis. 

Etimologic pare să derive de la sem „nume“. În izvoarele 
greceşti el este identificat cu Asclepios, zeul vindecátor prin 
excelenţă ; 

GUPAN, fiul lui Galmat, este zeu în slujba lui Baal; 

GAPAN şi UGAR, nume de zeu dublu, mesager al lui Baal. 
poate identic cu precedentul (Baal si Anat III, 51); 

HADAD, zeu al furtunii la Ugarit, identic desigur cu Adad 
din Babylonia ; 

HORON, zeu al Infernului în Ugarit (cfr. Keret, VI, 25—58) ; 


KASIOS, zeu canaaneean menționat de Filon din Byblos, pro- 
babil identic cu Baal-Safon ; 

KEMOȘ, zeu al moabitilor, identificat cu luceafărul, căruia 
i se aduceau jertfe umane ; l 

KODEȘ, „zeiţă semită a vieții sexuale“, introdusă şi în 
Egipt, unde este reprezentată goală ; 

KOŞAROT, muze în panteonul din Ugarit, ale căror nume 
înseamnă „cîntăreţe“. Erau șapte zeițe-muze Koşarot la Ugarit; 

KOTHAR şi HASIS, zeu cu nume dublu, aşa cum sînt mulți 
în Orient (cfr. Amon-Ra), zeu făuritor de unelte fermecate (în 
Ugarit) ; 

LATAPAN, zeu din Ugarit, tată al lui Anath. Zeu al iertării; 

LOTAN, balaurul rău din Ugarit, numit în Biblie „Leviathan“; 

MELQART, numele său înseamnă '„regele orașului“, cores- 
punde lui EL din Byblos si lui Baal din Sidon, este probabil 
identic cu Baal de care vorbeşte Vechiul Testament în legătură 
cu nelegiuirile regelui Achab (III Regi, XVI, 32) care îi înalță 
un templu in Samaria. 

Grecii l-au identificat pe Melqart cu Hercule. 

MILKOM, zeu al amonitilor in Canaan, — i se aduceau sa- 
crificii umane ; 

MISKAR, divinitate feniciană la Cartagina ; 

MISOR, divinitate care personifică „probitatea, cinstea“ ; 

MOT, ou cosmic din a cărui găoace ar fi ieșit astrii și des- 
páürtirea apelor din cer (Filon din Byblos); 

MOT, zeitate identificată cu „moartea“ la Ugarit, inamic al 
fratelui său Alijan. Mot trebuie identificat într-o mitologie agrară 
cu perioada ce urmează recoltei. Cînd Alijan, fratele său, este 
pe pămînt, Mot e în Infern, cei doi nu pot coexista; 

NIKKAL si IB, divinitate dublă, feminină, a lunii in Meso- 
potamia, dar se regăseşte si în Ugarit in textul 77 unde se cásá- 
toreste cu zeul lunii din Ugarit, Yarih ; 

NORON, zeu in Ugarit, vindecátor, dar si apárátor al celui 
obidit ; 

PIDRAY, nimfă a luminii, fiică a lui Baal in panteonul din 
Ugarit ; 

PUMAY sau PUMAYON, numit de greci Pygmalion este o 
divinitate fenicianá in Cipru si la Cartagina ; 

QADIS-AMRAR, mesageri ai zeiței Aserah, identificati in- 
tr-un singur zeu cu nume dublu (zeii cu nume dublu sínt frec- 
venti in Orient; cfr. Amon-Ra si Iahweh-Elohim) ; 


RAHIMAYA, zeiță concubină a lui El (cfr. Naşterea Aurorii, 
I, 13) ; 

REFAIM, divinitáti corespunzind spiritelor mortilor in Infern 
(seol) (cfr. Isaia XIV, 9). Acelasi nume se dà si unui popor care 
locuia in Palestina inainte de canaaneeni (Deuteronomul, III, 11); 


RESEF, zeu al fulgerului si al focului, pe care grecii l-au 
asimilat lui Apolo. Cunoscut si adorat si in Egiptul faraonic, 
din vremea Imperiului Nou, unde avea ca atribut securea de 
luptă, lancea si scutul ; 

RER UBEL, zeu fenician menţionat în inscripţia zeului Hadad. 
Numele său înseamnă „zeul El este călăreț“ ; 

SADRAPA, numele sáu pare să însemne „geniu vindecător“. 
Adorat în Palmyra (Tadmor), dar si de puni. Numit de greci 
Sathrapes, de romani Liber Pater ; 

SAHAR, fiu al lui El si al lui Athirat, frate geamán cu Salim; 

SAKON, divinitate fenicianá la Cartagina ; 

SALIM, fiu al lui El, frate geamăn cu Sahar ; 

SARUMMA, zeiță din Ugarit care născuse mulţi copii; 

SAPYSELATON, numele unei localităţi lingă Epidaurus de 
la Spă „soare“ si elat „zeiţă“ in ugariticá, deci zeiță a soarelui; 

SeTQT, zeu din Ugarit al cărui nume are sensul de „cel 
ce face ca boala să treacă“, identic cu Saatagat (crf. Keret, V, 
42, 46); 

'SED divinitate feniciană la Cartagina ; 

SNM, divinitate născută din zeul El, adesea numită Tkmn 
si Snm (nume dublu) la Ugarit; 

SYDYK, divinitate care personifică dreptatea (zadik). Este 
o abstractizare a dreptăţii ; 

TALLAY, nimfă a ploii, fiică a lui Baal, în panteonul din 
Ugarit ; 

TANIT, zeiţă feniciană adorată mai ales la Cartagina, cores- 
punzătoare lui Astarte. Este identificată de textele greceşti şi 
romane cu zeița Hera (Junona — romană) ; 

TANIT-PENE-BAAL, Tanit — „faţă, chip al lui Baal“, ape- 
latie a zeiţei Tanit ; 

TANNIN, dragonul Leviathan, monstru marin ; 

THOR, „taurul“, este un zeu identificat la Ugarit cu zeul 
El, căpetenia panteonului ; 

TLS, divinitate ce slujea Lunii la Ugarit; 

UGAR, fiu al lui GALMAT, este zeu tînăr în slujba lui Baal; 

ULOMOS, născut din Eter si Aer (probabil semiticul Olame 
„lume“), în cosmogonia lui Damascius ; 

UROOS, creatorul veșmintelor din piele de animale, zeu bine- 
făcător al oamenilor (după Filon din Byblos) ; 

YARIH, zeul lunii în Ugarit ; 

YAMM, zeul mării la Ugarit ; 

YATPAN, zeul războinic în slujba zeiței Anath. 

Oamenii din epoca neolitică au practicat magia, adică presu- 
pusa capacitate de a produce prin diferite acte, semne şi formule 
forţe supranaturale care ar putea interveni în favoarea omului, 
spre a-i satisface dorințele sau spre a-i influenţa relaţiile cu 
semenii. După scopul pe care şi-l atribuie, magia este împărţită 
în chip tradiţional în așa-numita , magie neagră“, ce produce 
efecte rele si aşa-zisa „magie albă“, care ar avea ca scop să 
influenţeze în bine viața umană. Dar magia nu a exercitat numai 
o imensă influenţă asupra oamenilor primitivi, si asupra ace- 
lora din societăţile lumii antice, dar și asupra oamenilor din evul 
mediu și chiar din epoca noastră. 


Claude Levi-Strauss se întreabă dacă magia „nu se deosebeşte 
de ştiinţă mai puţin prin ignoranţa sau disprețul determinismu- 
lui, decît printr-o exigenţă de determinism mai imperioasă si mai 
intransigentă si pe care ştiinţa poate s-o judece cel mult ca 
mesăbuită si pripită ?“ 1, 

Într-adevăr, afirma Claude Levi-Strauss, „între magie şi sti- 
intá deosebirea esenţială ar fi deci, din acest punct de vedere, că 
una postuleazá un determinism global si integral, pe cind cealaltà 
operează prin diferenţierea nivelurilor, dintre care numai unele 
admit forme de determinism considerate ca inaplicabile la cele- 
lalte niveluri“ 2. 


Și acelaşi autor citează un cercetător al magiei în Africa: 


„Considerată ca sistem de filozofie naturală (magia) implică 
o teorie a cauzelor : nenorocul rezultă din vrajă, care lucrează în 
înțelegere cu forțele naturale. Dacă un om este impuns de un 
bivol, dacă un hambar ale cărui suporturi au fost mincate de 

termite, îi cade în cap, sau dacă se îmbolnăvește de meningită 
cerebro-spinală, indigenii Azande, susțin cá bivolul, hambarul 
sau boala sint cauze care se înţeleg cu o vrajă pentru a ucide 
omul. Vraja nu este răspunzătoare pentru bivol, pentru hambar 
sau pentru boală, căci acestea există prin ele însele ; dar ea este 
răspunzătoare de împrejurarea particulară care le pune într-un 
raport de distrugere cu un anumit individ. 

Hambarul s-ar fi prăbușit în orice caz, dar datorită vrăjii a 
căzut într-un moment anume, cînd un anumit individ se odihnea 
dedesubt“ 2. 

Pentru gindirea magică, așadar, nimic nu este hazard, nimic 
nu este întîmplător, totul se supune unui determinism strict, 
iind o „gigantică variaţie pe tema principiului cauzalitátii". Dar 
această cauzalitate se referă la forte ostile omului de cele mai 
multe ori, si aceste forţe se pot intui oarecum din efectele lor, 
sau vrájitorul stabileste un adevárat , diagnostic magic", indicind 
cine e vrăjinașul sau duhul rău care a pricinuit cutare sau cutare 
rău, după care el hotărăște, ca să zicem asa, o terapeutică, o 
medicatie magicá — másurile de luat impotriva agentului cauza- 
tor de rele. 

Trebuie să citám iarăși pe Claude Levi-Strauss ín privinţa 
raporturilor dintre magie si stiintá. Intr-adevár, cunoscutul et- 
nolog francez scrie : 


„Nu revenim, pentru aceste motive, la teza vulgară (dealt- 
fel admisibilă, în perspectiva injustă în care se plasează) după 
care magia ar fi o formă timidă si bijbiitoare a ştiinţei, căci ar 
însemna să ne lipsim de orice mijloc pentru înțelegerea gîndirii 
magice, dacă am încerca să o reducem la un moment sau la o etapă 
a c'oluţiei tehnice și științifice. Mai curînd o umbră care își 
anticipează corpul, ea este, într-un anumit sens, completă ca şi 
el, tot atit de desăvirşită si coerentă in imaterialitatea ei ca si 
ființa materială pe care o precede doar cu puţin. Gindirea magică 
nu este un debut, un început, o schiță, parte a unui tot nerealizat 
încă ; ea alcătuiește un sistem bine articulat, independent sub 
acest raport de celălalt sistem pe care îl va constitui știința, în 
afară de analogia formală, care ie apropie si care face din primul 
un fel de expresie metaforică a celui de al doilea. În loc, deci, 
de a opune magia şi știința, este preferabil a le considera para- 
lel, ca două moduri de cunoaștere, inegale, în ceea ce privește 
rezultatele teoretice şi practice (căci din acest punct de vedere, 
e adevărat că știința reușește mai bine decît magia, cu toate că 
magia preformează știința, în sensul că si ea reușește uneori), 

dar nu prin genul de operaţii mentale pe care amindouá le presu- 
pun şi care se deosebesc mai puţin prin natura lor, cît prin 
funcţia tipurilor de fenomene cărora li se aplică“ 4. 

Totuși știința respinge pan-determinismul magic, care caută 
şi găsește intenţii inamice pretutindeni, apoi admite hazardul, 
dar mai ales nu acceptă frecvenţa unor tipuri de relaţii cauzale 
prevalente de tip ostil subiectului, nici personificarea unor forțe 
sau fenomene naturale care ar agresa în chip intenţionat si voit 
pe un anumit individ. 

Pe bună dreptate s-a scos în relief înrudirea gîndirii magice 
cu cea paranoică sau paranoidă a bolnavilor de schizofrenie care 
de asemenea caută cauze ostile lor în cele mai anodine întîm- 
plări (alunecare sau împiedicare, lipsa unui nasture etc.) şi inter- 
pretează în cadrul sistemului lor delirant, inserînd în delirul lor 
(de persecuții, de pildă) fapte pur întîmplătoare. Astfel înrudirea 
între gîndirea ştiinţifică si cea magică este cu totul iluzorie si 
lipsită de orice fundament obiectiv. 

Pe de altă parte, trebuie distinsă neapărat magia de religie 
si ele nu se pot confunda citusi de puţin așa cum ele apar in 
unele tratate de istorie a religiilor, chiar din cele mai noi. 

Credem nimerit să reproducem cuvintele lui Traian Her- 
seni, care într-o lucrare recentă a sintetizat diferenţele funda- 
mentale între magie si religie : „Odată statuată si admisă, exis- 
tenta unei lumi supranaturale în paralel cu cea naturală, dar cu 
o putere nelimitată asupra acestora, atit în sens pozitiv cit şi 
negativ (de la creaţie pînă la distrugere), omul n-a avut altceva 
de făcut decît să caute o cale de existenţă şi cooperare cu ea. El 
nu mai putea ignora supranaturalul, dar putea ajunge la o relație 
convenabilă cu el. 


Lucrul acesta a fost încercat — după modelul relaţiilor umane 
reale — pe două căi, probabil simultane, dintre care una a con- 
stat din stabilirea unor mijloace de captare si manipulare a lui, 
ceea ce a dus la magie; iar cealaltă din aflarea unor mijloace 
pentru a-i cîştiga bunăvoința si a-l face astfel inofensiv (neu- 
tru) sau eventual aliat (colaborator), ceea ce a dus la religie. 
În formele cele mai pure (de genul tipurilor ideale Weberiene) 
magia constrînge prin procedee considerate ca adecvate, forţele 
supranaturale să facă ceea ce doresc oamenii; pe cînd religia 
face apel la bunăvoința lor, se roagă de ele, le oferă „ofrande“, 
le „adoră“, le „elogiază“, le „ascultă“, deci contractează cu ele 
diferite schimburi reciproce, avantajoase (do ut des). De aceea 
magia este un act îndrăzneţ, demn de lumea primelor triburi de 

vînătoare, care căutau toate mijloacele posibile capabile să sub- 
juge, să aducă la ascultare forțele supranaturale, de unde opinia 
unor cercetători că ea a prefigurat și a anticipat tehnica modernă 
și însăşi ştiinţa. Religia este, dimpotrivă, chiar de la originile ei, 
un act de renunțare, de abdicare, resemnare și supunere. Ea s-a 
născut din sentimentul tragic, perfect explicabil pentru primele 
timpuri, al neputinței omenești în fața unor forțe copleșitoare, 
supranaturale, din sentimentul unei inferoritáti iremediabile, deci 
în ultimă analiză, dintr-o imensă si clocotitoare disperare exis- 
tenfialá, ceea ce merită, oricum, nu numai înțelegerea, dar si 
simpatia sau compasiunea noastră. 

Totuşi există o magie desprinsă de religie, uneori ca o ade- 
vărată contra-religie. Magia neagră, de exemplu, nu se limitează 
neapărat la acţiuni potrivnice oamenilor, ci ajunge nu o dată să 
se alieze cu „forțele răului“, adică cele „diabolice* împotriva 
„forţelor binelui“ adică ale celor „divine“ sau „dumnezeieşti“. În 
ultimă analiză faimosul pact al lui Faust cu Mefisto nu este 
decît un fenomen de magie neagră... 


Esenţial este, însă, faptul că există totuși unele forme de 


magie independente sau chiar potrivnice religiei“ 5. 


Dar statutul social al magicianului, al vrăjitorului, al descîn- 
tătorului este cu totul diferit de cel al preotului în societăţile 
antice şi dacă ne referim la lumea canaaneeană, vrăjitorul este 
qoșaj $, si qaşaf înseamnă „a vrăjit“ 7, iar „vrăjitorie, magie, 
fermecătorie“ geșej 8 sau descîntătorul este numit hober habed 9, 
în vreme ce preotul în feniciană, ugaritică, ebraică este qohenm, 
aramaică kahen în timp ce prezicătorul homo divinans opus lui 


homo religiosus si lui homo magicus este: OV, șoel (de la soot 
„el a întrebat“) si sînt numiţi şi în alte diferite moduri în raport 


cu tehnicile mantice pe care le folosesc. 

Mai important pentru distincţia ce trebuie stabilită între re- 
ligie şi magie este că unele religii condamnă magia și luptă 
împotriva ei. De pildă în Palestina vecinii fenicienilor, evreii 
vechi interzic în mod hotărît magia „să nu se găsească la tine... 
vrăjitor sau fermecător“ 10, „Să nu vrăjiți“ ft, „Bărbatul sau fe- 
meia de vor chema morţii sau vor vrăji să moară neapărat; cu 
pietre să fie ucişi“ 2 Nu numai apelatia este alta, a preoților si 
a vrăjitorilor, în societăţile lumii vechi, dar preoţii aveau un rol 
si o însemnătate socială nespus mai mare decît aceea a vrájito- 
rilor, beneficiari de venituri fixe, de întinderi de teren agricol 
oe le erau dăruite sau pe care le administrau în numele zeilor. 

În fine, preoţii constituiau confrerii închise în care admiterea se 
făcea pe bază ereditară de obicei, preoţii fiind în aceste funcţii 
din tată în fiu. Nu acesta era statutul social al vrăjitorilor din 
toate societăţile vechi. 

Cît privește actul magic, este însemnat să facem o distincție 
limpede între : a) substratul pe care se exercită acţiunea magică 
și b) tehnica sau ritualul magic propriu-zis. 

Substratul care poate fi influențat magic poate îi: 

1. ființa sau obiectul de fermecat. de vrájit, sau o parte a 
sa : corpul unui copil, unui animal, unui om, o oală, o casă, o 
porțiune din părul omului etc. ; 

2. un substitut similar, analog sau asemănător fiinţei vii, 
omului (de pildă), lungimea umbrei sale sau o păpuşă de ceară; 

3. un substitut simbolic care nu este asemănător deloc, și 
care reprezintă un simbol al ființei de vrăjit (cămaşa unui om, 
o fustă a unei femei, o bucată de lemn, o oală de pămint). 

Ritualul sau tehnica acţiunii magice propriu-zise poate fi : 

]. identică acţiunii reale nemagice (se implintà un cuţit real); 

2. similară, analoagă acţiunii reale (se implintà un cui, o 
așchie, un ac în păpuşa de ceară) ; 

3. simbolică (se sparge un vas reprezentind capul omului ce 
trebuie vrájit, se sparge păpuşa etc) 

În limbajul curent se confundă adesea substratul, asupra că- 
ruia se exercită acţiunea magică cu tehnica prin care se exercitá 
actul magic. Se vorbește de pildă de magie simpatică fără să se 
facă distincția între substrat şi actul magic propriu-zis. 

În raport cu substratul pe care se exercită si cu actul magic 
se poate vorbi de magie simpatică (sau imitativă), de magie con- 
tagioasă (sau prin contiguitate) şi de magie simbolică (în care 
fie acțiunea magică, fie substratul asupra căruia se exercită cea 
dintii, este un simbol al unui simbolizat). 


Știm că fenicienii aveau vrăjitori, căci Izabela, care era feni- 
ciană, fiica regelui Sidonului, Etbaal, făcea vrăjitorie cum îi 
spune Iehu regelui lui Israel, Icram 13 

Vrájile canaaneene se făceau cu ajutorul unor instrumente căci 
Miheia spune : „Din mina ta voi nimici uneltele de vrăjitorie“ 1^, 

Tot unul din prorocii evrei face aluzie la zeiţa feniciană 
Astarte, zeiță a dragostei, dar si a vrăjilor nocturne, cînd spune: 
„Numai din pricina desfriului fără seamăn al celei destrînate, 
frumoasă la chip si stăpînă pe vrăji, care vinde noroadele cu 
desfrînările ei şi neamurile cu fermecătoriile ei“ 15, 

Fără îndoială magia feniciană nu putea să nu primească in- 
fluente de la cea egipteană, date fiind relaţiile strinse si rapor- 
turile constante între Egipt și Fenicia. Iar egiptenii aveau nume- 
rosi vrăjitori care puteau să prefacă apa Nilului in singe 16, să 
schimbe un toiag în şarpe ", să scoată broaştele care invadaserá 
Valea Nilului !5, 

Dar magia apare foarte des în multe din reprezentările aflate 
în mormintele egiptene din primele dinastii. Desigur este greu 
să diferențiem deseori cele ce Dn de magie, si cele ce tin de 
religie propriu-zis. 

De exemplu, în mormintele predinastice egiptene găsin figu- 
rine modelate în argilă, reprezentind oameni sau femei — menite 
să fie insufletite printr-un ritual magic și să devină slujitori de 
ambele sexe ai stápinilor lor înhumați în piramide. Este foarte 
plauzibil că aceste figurine numite ușebti, sau intr-o citire mai 
recentă șaubti, erau plasate în mormintele ráposatilor la inmor- 
muintarea lor, în iocul slujitorilor care pe vremuri erau uciși dim- 
preuná cu cel defunct, spre a-i sluji și a-i fi de folos în lumea de 
dincolo. În formula a Vl-a din Cartea Morților, scrisă pe un 
şaubti, se poate citi: „O saubtiule! Dacă răposatul cutare tre- 
buie să îndeplinească una din muncile ce se fac acolo, tu să 
răspunzi : Sint aici !“. În Imperiul Nou un răposat poate avea 
piná la șapte sute de astfel de figurine, șaubti, substitute magice 
ale servitorilor. Dar mica statuetă putea fi vrăjită de un duşman 
și putea să primească porunci de la vreun vrájmas al celui 
răposat. De aceea pe unele usebti scrie: „Dă ascultare celui ce 
te-a făcut si nu da ascultare vrăjmaşilor“ 19. 

În morminte, egiptenii avuti puneau să se picteze scene figu- 
rîndu-i pe ei sau pe familiile lor cu slujitorii si animalele lor 
la ospete, la vinátoare sau petrecind. Astfel de scene trebuiau să 
prindă viaţă si să devină reale în lumea de dincolo graţie unui 
ritual magic. 

Acelaşi raport de „simpatie“, de „analogie“, ca între servi- 
torul real și statueta saubti, există de asemenea între jertfele 
reale adevărate, oferite zeilor, si jertfele pictate reprezentate pe 
o masă de ofrandă, care trebuiau să devină reale şi să fie oferite 
de zei defuncţilor. În povestirile vechilor egipteni regăsim nenu- 
mărate exemple cînd un vrăjitor alcătuieşte din ceară o statuie, 
pe care o farmecá, si aceasta devine reală 2%. 

De fapt în Egiptul faraonic statuile — prin vrăji si far- 
mece — căpătau viaţă într-o lume magică, si asa erau statuile 
defuncfilor ce se așezau în morminte destinate a primi sufletul 

KA al celui răposat. De aici și celebra interdicție a Decalogului, 
care opreşte lucrarea de statui ce s-ar putea ínsufleti magic: 
„Să nu-ţi faci chip cioplit si nici un fel de asemănare din cite 
sint in cer sus si cite sint pe pămînt jos si din cîte sînt în apele 
de sub pămînt“ ?1, 

Dar mai mult decît statuile, erau ráspindite in Egiptul farao- 
nic obiecte de artă cu un rol magic esenţial, e vorba de amulete. 
pe care dicționarul Larousse le defineşte : „obiecte ce se poartă 
la sine din superstiție spre a se păzi de primejdii si de boli“. 

Amuletele trebuie distinse de talismane, care si ele au un 
rol magic de mare însemnătate căci, după același dicționar, sint 
„obiecte însemnate cu semne cabalistice cărora li se atribuie 
puterea de a aduce fericire sau o putere supranaturală“. Atit 
amuletele cît și talismanele sînt generatoare de o putere magică, 
printr-o magie simbolică (şi nu simpatică sau imitativă), ele 
conțin o parte din puterea magică a zeului sau zeiței pe care il 
simbolizează. 

Ori astfel de amulete egiptene (preferăm această apelatie 
celei de talisman, cuvînt de origine arabă care are contingență 
cu altă viață religioasă), lucrate din aur, din bronz, din sticlă, 
din faianţă turnată reprezentau semne hieroglifice, animale sacre 
ale unor zei, coroane ale faraonilor, apoi crucea ansată — hiero- 
glifa cuvîntului „viaţă“ — inima, nodul lui Isis, ochiul lui Horus 
udjat, stilpul djed al lui Osiris, sau planta de papirus, semn al 
vigorii. Cea mai folosită amuletá era însă scarabeul, cárábusul 
care figura pe zeul H pr dar şi verbul „a deveni, a fi, a exista“. 

În mormintele feniciene din Cartagina, dar şi în cele din 
Liban sau Siria s-a găsit un număr mare de astfel de amulete 
magice, care aveau rol „apotropaic“, de a-i îndepărta pe duşmani 
şi pe demoni, dar si acela de a insufla forța pe cale magică. 
Frecvent s-au găsit în mormintele feniciene ochiul lui Horus 
udjat, șarpele cobra, uraeus, care răspîndea suflul învăpăiat din 
creștetul faraonilor, şoimul reprezentind pe zeul Horus, floarea 
de lotus, cununa Egiptului de Sus, în fine o serie de zeități 22. 


O categorie aparte de amulete merită să fie menţionată: 
e vorba de mici tuburi de metal cilindrice sau octogonale conți- 
nînd înlăuntrul lor mici suluri de metal foarte subțiri, pe care 
se află gravate figuri şi simboluri magice, dar alteori inscripţii 
hieroglifice. Cele mai vechi tuburi sînt de aur și de argint, mai 
tirziu s-au fabricat tuburi de plumb. La capătul acestor tuburi 
mici se află gravat capul unui animal sacru din panteonul egip- 
tean ` șoimul lui Horus, berbecul lui Amon-Ra, alteori leoaica 

zeiței Sekhmet. Desigur unele din aceste tuburi conţineau suluri 
de papirus sau de pînză de in care s-au nimicit cu vremea şi fără 
îndoială sînt similare asa-ziselor tefillin (de la tefilla „rugăciune“) 
pe care le purtau vechii evrei. În unele tuburi s-au găsit mici 
suluri de metal ce conțineau texte magice egiptene, amintindu-le 
pe cele împotriva muscáturilor de şarpe. Alteori, mai ales în 
Africa de Nord, micile tuburi de metal conţin inscripţii punice 
implorind protectii. 

Cu privire la aceste amulete, Sabatino Moscati scrie: Nu 
există nici o îndoială in privința tuburilor cá ele au o intenţie 
magicá, inspirindu-se direct din magia egipteaná. Tot astfel se 
poate spune si despre celelalte amulete, după cum ne arată unele 
indicii semnificative, să privim cu atenţie frecvența ochiului 
udat, ale cărui funcţii magice specifice sînt binecunoscute; 
același lucru se poate spune şi despre uraeus. Cu alte cuvinte, 
cele două tipuri de amulete nu au fost importate cu abundență 
din întîmplare, ci pentru rațiunea specifică a calităților lor ma- 
gice cunoscute. Pornind de la aceste observaţii putem extinde 
părerea de mai sus şi asupra altor tipuri de amulete aflate la 
Cartagina : Ptah este un zeu cu o eficiență remarcabilă în magie... 
toţi ceilalți zei si animale reproduse pe amulete au la rîndul lor 
virtuți magice... În concluzie amuletele arată marea dezvoltare 
a superstiţiei si a magiei la Cartagina, ca şi dependența credin- 
telor cartagineze de cele egiptene, izvor direct al provenienfei 
unui mare număr de amulete“ 33, 


Textele găsite la Ugarit (Has-Samra) ne aduc unele date 
asupra unor ritualuri magice efectuate de fenicienii din acea 
epocă, noi distingind ritualurile religioase de cele magice prin 
aceea că în acestea din urmă persoana umană obliga și impunea 
cererea si dorința sa, pe cînd într-un act religios ea roagă, 
imploră. 

Desigur aceste texte din mileniul al doilea î.e.n. de la Ugarit 
cuprind puţine ritualuri magice, mai ales fiindcă sînt texte co- 
piate în temple de către preoţi și proclamă atotputernicia zeilor, 
neadmitind cá un muritor ar putea sili vreun zeu printr-un act 
magic să împlinească o acţiune oarecare. 

Totuși citim în textul 68 Ugarit %, cum zeul Kothar si Hasis 
meneste buzduganele pe care le-a lucrat si le face să fie buz- 
dugane fermecate, năzdrăvane, dîndu-le fiecăruia un nume, adică 
aşa cum se face într-un descîntec magic. 

Tocmai împotriva acestor practici magice ale fenicienilor si 
ale tuturor vechilor locuitori ai Libanului, Siriei și Palestinei 
(Canaanului) se ridică porunca din Exod : 

„Pe vrăjitori să nu-i lăsaţi să trăiască“ 25 ceea ce e o dovadă 
că se practica vrăjitoria de multe feluri, de la necromancie 
(vrajă cu morții) pînă la folosirea amuletelor magice. 

Este neindoios că magia fenicienilor a avut o oarecare rás- 
pindire si la vechii evrei așa cum dovedesc textele ce invinová- 
fesc pe atitia regi ai evreilor vechi de a fi practicat magia. 

Mantica 


Aflarea celor ce se vor întîmpla în viitor și căutarea infrigu- 
rată a fapteior ce vor avea să se petreacă a fost una din preocu- 
păriie cele mai vechi din toate societățile umane. S-a afirmat 
că omul, spre deosebire de animal, caută si trăiește în viitor, 
pe cind acesta din urmă nu trăiește decît în prezent. Cert este 
că trebuie să facem o separație netă si să distingem categoric 
mantica de religie si de magie. întrucît mantica sau divinaţia 
poate fi cu totul independentă de adeziunea la o anumită religie, 
de credinţa într-un zeu oarecare și de orice practici religioase. 
De fapt mantica a fost o artă si nu un cult religios si metodele 
de a face conjuncturi asupra viitorului cum erau ornitomancia 
(aflarea viitorului după zborul păsărilor sau după cum mănîncă 
boabe) sau interpretarea faptelor prodigioase (nașterea unui mon- 
stru, de exemplu) erau cu totul independente de sacrificii, care 
erau efectuate de un preot anume. 

Nu încape îndoială că în societăţile primitive este greu de 
deosebit mantica de magie, pentru că așa-zisul „medicine-man 
este în același timp : exorcist. vraci, interpret al viselor, vrăji- 
tor, văzător în extaz si prezicător mai cu seamă. Marele orator 
roman Cicero a scris un tratat de mantică intitulat De divina- 
tione în care distinge : 1) o divinatie artificială, în care se includ 
pronosticurile deduse din studierea intestinelor de animale, in- 
terpretarea faptelor prodigioase, predicțiile augurilor (fenomene 
meteorologice, zborul păsărilor, modul cum mănîncă ele grăun- 
tele, mișcările animalelor etc.), în fine astrologia ; 2) o divinafie 
naturală care cuprinde tilcuirea viselor si vaticinafia, adică profe- 
tizarea în stare de extaz. 

pe fapt această diviziune a manticii la Cicero pare inspirată 
din Platon. Într-adevăr, iată ce spune Socrate în celebrul dialog 
platonician „Fedru“ : ,Prorocitele de la Delfi si preotesele de 
la Dodona au adus într-adevăr si numai atunci cînd erau pradă 
delirului lor, numeroase și frumoase servicii Greciei, servicii 
de ordin public și privat, în vreme ce — atunci cînd sînt lucide — 
n-au adus decît servicii minore sau deloc“ f. 

În continuare Socrate arată că în vechime delirul extatic 
nu era un lucru rău, căci dacă ar fi fost așa nu s-ar fi introdus 
numele delirului in apelatia celei mai frumoase dintre arte, 
graţie căreia se poate discerne viitorul, căci au numit această 
artă manike „delirul“. Oamenii moderni au adăugat un f si au 
numit această artă mantike „mantica“. Dar există si o artă divi- 
natorie a celor ce nu și-au pierdut minţile si care cercetează 
viitorul cu ajutorul păsărilor și al altor semne. Cei vechi au 
numit această artă oio-no-istike de la oiesis ,,sagacitate si in- 
formatie". Dar, continuá Socrate, prezicerea prin delir extatic 
ce vine de la zei este mai bună decît aceea care se trage de la 
bunul simţ si de la mintea întreagă omenească 2. 

De fapt istoria religiilor si etnologia deosebește clar: 1) divi- 
nația intuitivă sau inspirată de 2) divinafia inductivă și ratio- 
nală. Prima cuprinde ` oracolele, profeția, oniromancia ; a doua 
include în ea: sorții, divinatia prin ființe vii (animale, plante, 
oameni, arbori) sau prin obiecte inanimate (pămînt, apă, foc, 
aer, obiecte diferite, numere, litere), apoi prin astre, meteorolo- 
gie și zile faste sau nefaste. 


O altă clasificare a manticii este cea dată de Enciclopedia 
Britannica : 

1) Metode mantice interne, condiţionate de schimbări în stă- 
rile de conștiință ale prezicátorului ; 

Metodele interne mantice cuprind : stările de transă, de ex- 
taz, divinatie prin bula de cristal, automatismul motor, scrisul 
automat, bagheta divinatorie (radiestezia), divinaţia prin sită 
(cosquinomancie), printr-un inel sau o cheie suspendată, oracolul 
în stare de transă, apoi visele și orinomancia. 

2) Metode mantice externe, în care se procedează prin de- 
ductie după fapte externe prezicátorului. 

Ele corespund consultaţiilor prin sorti, zaruri, arşice, nuci de 
cocos, divinafiei prin examenul viscerelor de animale (haruspi- 
cina) presagiilor, astrologiei. 

Dar cea mai completă si mai exactă clasificare a tehnicilor 
mantice ni se pare aceea realizată de G. Le Souezec?. Acesta 
distinge cinci grupuri de metode mantice : 

1) Profetismul, care este o divinaţie prin intuiție pură, în 
stare de veghe, numită de acest autor chresmologie de veghe. 

2) Urmează apoi toate procedeele de divinatie întemeiate pe 
o stare hipnică sau halucinatorie obținută în diferite feluri, fie 
prin somn natural ori artificial, fie prin transe provocate gratie 
unor mijloace fizice si senzoriale ca fixarea unui obiect strálu- 
citor (cristalomancia), sau hidromancia (fixarea suprafeţei apei), 
catoptromancia (ghicitul prin oglindă), sau prin ingestia de sub- 
stanfe halucinogene (farmacomancie). Aceste metode sint denu- 
mite de autor chresmologie halucinatorie care trebuie distinsá 
net de profetism. 

3) După aceea se descrie ceea ce autorul numește divinafiile 
matematice sau procedee savante de a prezice viitorul, cum ar 
fi geomancia, achilleomancia chineză (divinafie prin tulpini de 
achillea millefolium), astrologie, aritmomancie (mantică prin 
numere). 

4) Mantica de observație include observarea comportamen- 
tului si actelor instinctive ale oamenilor si ale animalelor (ha- 
ruspicii, extispicina etc.). 

5) Ultima categorie este a manticii prin sistemele abacoman- 
tice (de la grecescul abaz „tablă de calcul“) care cuprinde sorții 
ori pasajele care prin tradiție ori prin tablele de referință au 
o interpretare divinatorie. 

Pe de altă parte în societățile evoluate statutul prezicătoru- 
lui, apelatia si poziția sa în societate sînt cu totul altele decît 
ale vrăjitorului magician sau ale preotului ataşat pe lîngă per- 
soana unui zeu. 

Un prezicător sau un ghicitor putea fi considerat în trecut 
ca un personaj dotat cu un „dar“ deosebit, acela al cunoaşterii 
viitorului, sau ca un învăţat călăuzit de o tradiţie, dar nu ca un 
preot legat de împlinirea unor datorii precise şi consacrat cul- 
tului unor zei anume. Homer distinge foarte limpede prezică- 
torii (manteis) şi preoţii (hiereis), deşi consideră că amîndouă 
aceste clase de personaje pot fi interpreti ai voinţei divine ^4. 
Pe de altá parte Homer íi numeste pe prezicátori, demiurgi, la 
fel ca pe medici, timplari, cîntăreţi sau crainici şi îi tratează în 
versurile sale ca simpli meseriasi. 

Chiar in Egiptul faraonic, unde templele si preoţii aveau 
o putere politică și spirituală atit de mare si unde locuiau ,,cei 

mai religioși dintre toţi oamenii“, după expresia lui Herodot 5, 
mantica era practicată de oameni cu totul străini de sacerdoti 
si de temple, ba chiar de oameni de alt neam si altă credinţă 
decit egiptenii. Căci Iosif era evreu si el singurul tilcuiește 
corect visele faraonului (deci practică onirocriția, divinatia prin 
interpretare a viselor, apoi Iosif cercetează viitorul prezicînd 
într-o cupă de argint ?). 

Tot astfel, in Babylon, Daniil, care era si el evreu si nu 
credea în zeii din Babylon, reușește să interpreteze corect un 
vis al lui Nabucodonosor 8, iar mai apoi tilcuieste exact alt vis 
al aceluiaşi rege din Babylon, iar in cele din urmă prezice 
regelui Babylonului sfîrşitul domniei sale si cucerirea regatului 
prin interpretarea unui prodigiu D. 

Fără îndoială în epoca de bronz, ca şi în cea de fier, omul 
a căutat să afle viitorul mult mai des decit în zilele nosstre, 
mai ales fiindcă se simţea înconjurat de puteri ostile, de zeități 
și de demoni vrájmasi, dar si fiindcă se afla într-o societate 
opresivă, unde regele statului-cetate, de exemplu, exercita o 
tiranie puternică asupra sa. Aceeași opresiune era exercitată de 
soți asupra nevestelor lor, de părinţi asupra copiilor și în cadrul 
orînduirii tributale și a modului de producție tributal de fiecare 
din păturile de sus asupra celor supuse lor şi exploatate. De 
aici — din incertitudinea existenţei cotidiene, dar si din lipsa 
unor cunoștințe ştiinţifice — apelul mult mai des decît în zilele 
noastre pe care îl făceau oamenii din trecut la mantică în diver- 
sele ei forme: oracole, prorociri, ghiciri, divinafie etc. si la 
numeroasele personaje, care, făgăduind că relevă viitorul, tră- 
iau pe seama credulitátii si naivitátii mulțimilor. 

Mantica semifilor este prin excelenţă profeția, relatarea viito- 
rului de către un profet care se află uneori într-o stare specială, 
ce o putem denumi extaz profetic, sau care primeşte mesaje 
divine. Acest tip de mantică a fost cunoscut si de greci, mai întii 
în timpurile vechi, poate sub influenţa tracilor care celebrau în- 
tr-o stare de exaltare mistică cultul lui Dionysos, unde închină- 
torii acestui zeu al viței de vie alergau peste dealuri si munţi. 
goi, urlînd si lovind pe cine întilneau. Ba este posibil ca acest 
cult trac al lui Dionysos să fi fost însoţit de sacrificii umane, așa 
cum ne relatează unele izvoare grecești îi. În orice caz cultul 
lui Dionysos însemna o stare de furie ce cuprindea pe închinători, 
apoi dansuri îndelungi, si alergári peste vài si munţi în extaz, 
stare ce cuprindea mai ales femeile şi era întrucîtva contagioasă, 
aşa cum era în evul mediu celebra danse de Saint Guy. 

În stare extatieă şi în stările de excitație orgiastică conside- 
rate ca hieromanie, „nebunie sacră“, adoratorii traci ai lui Dio- 
nysos exercitau o manticá prin inspiraţie divină, afirmind cá în 
astfel de stări sufletul s-ar fi unit cu divinitatea după ce a ieşit 
din trup íi? În această formă de mantică, prezicătorul nu este 
obligat (aşa cum sînt întotdeauna obligați prezicătorii din operele 
lui Homer) să aştepte semnele întimplătoare ale voinței divine, 
care vin din afară și se pot interpreta în felurite chipuri, ci 
„entuziasmul“ (termen grec care indică tocmai această posesiune 
divină) îi pune în directă legătură cu lumea zeilor şi a duhurilor 
şi astfel pot să perceapă şi să vestească viitorul 3 

Faimoasele menade, femei care intrau în extaz divin, aler- 
gind peste dealuri în stare de ebrietate probabil, erau la traci 
acelea care practicau mai cu seamă această mantică prin inspi- 
ratie. Dar erau ai oracole ale lui Dionysos la traci, cum era acela 
al Satirilor, care aveau o preoteasă ce prezicea viitorul în acelaşi 
fel ca si Pythia de la Delfi, adică într-o stare de nebunie divină 14. 

Grecii din poemele lui Homer par a nu fi cunoscut și iubit 
această mantică realizată însă la foarte multe popoare primitive, 
prin dansuri furioase si prelungi, muzică zgomotoasă, adunări 
nocturne, orgii sexuale ori prin ingerarea unor substanţe haluci- 
nogene ; în cazul tracilor se pare cá era cannabis indica ,,cinepa* 
din care se producea hasisul, dar putind fi si o ciupercá amanita 
muscarinia (la unele triburi de samoiezi din Siberia) si frunze 
de laur (datura stramonium, ce contine substanţe halucinogene) 
pe care le mesteca Pythia de la Delfi stind pe trepiedul ei înainte 
de a profera cuvinte fárá sens, pe care doar colegiul de preoti 
atașați templului le interpreta si le prezenta în formă de oracol. 

În poemele homerice este vorba de mantică si de preziceri 
făcute după toate regulile unei tradiții îndelungate, unde prezi- 
cători instruiți in mantică caută si găsesc voinţa zeilor si viito- 
rul, dar fac aceasta interpretind semne naturale sau artificiale 
provocate de voința oamenilor. Dar prorocirea în stare de extaz, 
ori după o viziune în vis sau în stare vigilă e necunoscută greci- 
lor din epoca lui Homer. 


Alături de prezicători care formau se pare o adevărată breaslă 
— în Homer există oracole cum e acela al lui Zeus la Dodona 
sau al lui Apolo la Pytho. Totuși în cursul vremurilor oracolul 
lui Apolo de la Pytho (unde dintr-o crăpătură a unei stinci ieşeau 
vapori, probabil bioxid de carbon, veche rămăşiţă a unui cult 
htonic al zeiţei Gaia, care apărea în vis celor ce-i solicitau ora- 
colul si le arăta viitorul) a suferit o mutație majoră, atunci cînd 

o preoteasă a fost împinsă să mestece frunze de laur (datura 
stramonium) si a început să prorocească în stare de extaz si de 
nebunie divină, stînd pe un trepied în locul unde erau exalați 
vapori de CO», adică să facă preziceri utilizînd o substanţă halu- 
cinogenă, similară aceleia folosite de traci sau de samanii din 
Siberia si Asia Centrală. Zeul Dionysos n-a avut în Grecia antică 
decît un singur oracol, acela din Amficlea în Focida, unde un 
preot „posedat“ de către zeu prorocea fiind în stare de entuziasm 
profetic. Dar într-un mare număr de orașe grecești se creează 
oracole ale lui Apolo, în care preoţi și preotese prorocesc în 
stare de extaz și ,,posedati de zeu“. 


Această mantică prin inspiraţie care a început la Delfi, diferă 
de vechea artă mantică apoliniană a interpretării semnelor, și 
se face în stare de extaz provocat de intoxicație cu datura stra- 
monium. Asa se face că zeul Apolo e numit de poeţii greci „zeu 
pradă excitației bahice“ sau „prezicătorul“ si Pythia, preoteasa 
fecioară, excitată de substanţe halucinogene și de degajarea de 
bioxid de carbon printr-o crăpătură a pămîntului, proroceste 
ceea ce o îndeamnă să spună zeul Apolo însuși; cînd ea spune 
„eu“, zeul Apolo vorbește prin ea. În ea trăieşte, vorbeşte si 
cugetă însuși zeul. 

Dar si în Grecia antică visele reprezintă lumea în care divi- 
nitátile fac cunoscute muritorilor cele ce se vor întîmpla în vi- 
itor, de unde marea dezvoltare a onirocriţiei, „arta tilcuirii 
viselor“. 

De asemenea în poemele aflate la Ugarit (Ras-Șamra) regăsim 
aceleaşi apariţii în vis ale zeilor care prezic viitorul î5, dar nu 
posedăm date mai ample despre mantica fenicienilor în epoca 
de bronz. 

Sîntem cu mult mai bine informati de izvoarele greco-latine 
asupra manticii feniciene tardive, asupra cáreia am vrea sá insis- 
tám înainte de a expune datele ce le detinem din scrierile vechi- 
lor evrei asupra acestui subiect. 

De fapt prezicátorii fenicieni erau vestiti in lumea greco- 
romană si marele general roman Marius ţinea în apropierea sa 
totdeauna o astfel de prorocitá feniciană cu numele de Marta, 
numele ei însemnînd în aramaică „stăpînă“ 16, Dar prezicerile 
feniciene se efectuau de obicei în anumite locuri sacre, dealuri, 
înălțimi, munţi. Așa bunăoară Vespasian înainte să ajungă împă- 
rat se urcă în vîrful muntelui Carmel unde era un oracol și 
jertfind mai multe păsări i se dădu răspunsul — după cercetarea 

măruntaielor păsărilor — că va izbindi în tot ceea ce începe si 
va ajunge să stápineascá foarte mulți oameni 17. 

Müntele Kasios, care este în apropierea muntelui Carmel, se 
află la revărsarea rîului Orontes în mare, în Fenicia deci, si pe 
acel munte Seleucos Nicator, întemeietorul dinastiei Seleucizilor 
jertfeste lui Baal Kasios spre a-l întreba unde trebuie să clá- 
dească un nou oraș $$. 

Templul de la Baalbek, așezat în valea ce desparte munții 
Libanului de Antiliban, la jumătatea drumului între Byblos si 
Damasc, era — se spunea — locul unde sălășluia însuşi zeul Baal. 

O veche tradiţie afirmă că zeul venise din Egipt de la Helio- 
polis la Baalbek 19, căci cei vechi situau în Egipt originea civi- 
lizatiilor si a religiilor. Macrobiu descrie riturile mantice folosite 
la Baalbek pentru aflarea viitorului. „Statuia de aur a zeului, 
scrie Macrobiu, este purtată pe o targă asa cum sint duse sta- 
tuile zeilor în ceremoniile ce însoțesc jocurile din circuri, si de 
obicei cei ce poartă targa sînt oameni de vază din această țară, 
cu capul ras Si purificati printr-o asceză prelungită. Ei sint im- 
pinsi de un duh divin si merg nu încotro vor ei, ci acolo unde 
ii impinge zeul, la fel cum vedem la Antium chipurile zeifelor 
Fortuna cá se mișcă spre a da răspunsuri“ 2. Desigur că acest 
fel de manticá, care este similará aceleia folositá la Teba in Egipt 
pentru zeul Amon, se deducea dupá mersul cortegiului, din atitu- 
dinea si balansarea statuii zeului, indicaţii asupra viitorului care 
erau transpuse apoi în versuri sau în proză. 

Tot aşa la Teba capitala Egiptului, statuia zeului Amon aco- 
perită de pietre scumpe, era purtată într-o corabie, barcă sfintà 
dusă pe umerii a 80 de preoți egipteni. Semnele cu capul făcute 
de statuia în această procesiune, sclipirile pietrelor preţioase și 
semiprețioase, o voce sau un freamăt care pornea din vecină- 
tatea zeului si provocată de unul din preoţi care era ventriloc 
desigur 21, opririle şi plecárile procesiunii, toate acestea erau in- 
dicii pe care profeţii zeului Amon le interpretau si le formulau. 

Alteori zeul era întrebat asupra unui subiect si el răspundea 
prin mișcări ale capului sau ale corpului (orînduite de preoţi), 
sau chiar prin viu grai, graţie unui preot ventriloc. 

Grecii vechi atribuiau chiar zeului Amon invenția acestei 
mantici „prin simboluri“, adică prin anumite atitudini sau semne 
afirmative sau negative. 


Oracolul de la Baalbek primea chiar consultaţii prin cores- 
pondenţă, și a avut în anul 114 cinstea de a fi consultat de 
împăratul Traian care trebuia să înceapă războiul său împotriva 

parfilor. Macrobiu scrie în această direcţie: „Întrucît prietenii 
care încercaseră în chip foarte temeinic puterea zeului (din 
Baalbek) și aveau o credință puternică în el, îl împingeau (pe 
impăratul Traian) să consulte oracolul cu privire la succesul 
expediției sale; împăratul a procedat într-un mod obișnuit ro- 
manilor, punind la încercare mai întîi valoarea credinţei în el 
şi apárindu-se împotriva înșelăciunii omenești. El trimise mai 
intii un plic pecetluit cerînd răspuns. Zeul puse să i se aducă 
papirus, îl pecetlui în alb şi puse să fie trimis, spre marea mirare 
a preoților care nu știau nimic despre originala scrisoare impe- 
rială. Traian, primind acest răspuns a fost peste măsură de mirat, 
căci și el trimisese zeului o scrisoare albă. Apoi printr-o altă 
scrisoare — scrisă de data aceasta și pecetluită — el întrebă pe 
zeu dacă se va întoarce la Roma după război. Zeul puse să se ia 
dintre obiectele aduse ca ex voto la templul său, o coardă de 
viță folosită de centurioni, ceru să fie tăiată în bucățele, care 
fură așezate într-un giulgiu si duse împăratului. S-a înţeles că 
prorocirea aceasta s-a împlinit cînd a murit Traian, și osemin- 
tele au fost aduse la Roma ; căci bucățile de coardă de viță figu- 
rează resturile muritoare, iar vita de vie indică un eveniment ce 
va avea loc în viitor“ 22. 

Între orașul Byblos si Baalbek se afla în epoca romană un 
oracol al zeiței Astarte (Afrodita greacă) — ce folosea spre a 
prezice viitorul — așa-zisa hidromantică : „Alături de templu 
este un iaz asemănător unei cisterne făcută de mînă omenească... 
Cei ce veneau să se închine zeiţei aduceau daruri de aur şi de 
argint, pînze de in, piei de vizon (byssus) şi din alte materii pre- 
țţioase. Dacă aceste daruri erau primite, pinzele ca si lucrurile 
grele se scufundau. Dacă, dimpotrivă, ele erau respinse şi arun- 
cate, se vedeau plutind pinzele si tot ce era făcut din aur, argint 
sau alte materii destul de grele pentru a nu putea pluti în chip 
natural“ 2, 

În felul acesta locuitorii din statul-cetate Palmyra (Tadmor) 
au fost instiinfati — e drept că destul de tirziu — de ruina apro- 
piată a puterii lor. 

La Cartagina fusese un mare templu al zeiţei Tanit, identifi- 
cată cu Astarte şi cu Luna, dar și cu Junona mai tirziu. Chiar 
după cucerirea romană se pare că acest templu a continuat să 
existe si a durat pînă în secolul al III-lea al erei noastre, fiind 
vestit mai cu seamă prin oracolul ce îl avea. Acesta se exprima 
prin glasul preoteselor zeiţei Astarte care, cuprinse de posesiune 

divină (enthuziasm), începeau să prorocească spunînd ca şi 
Pythia de la Delfi, viitorul în fraze obscure. 

Oracolul zeiţei era vestit în întreaga lume romană si procon- 
sulul numit în Africa de Nord venea întotdeauna să facă o vizită 
oficială atunci cînd prelua conducerea provinciei. Dar oracolul 
de la Cartagina, prin glasul preoteselor sale, posedate de puterea 
zeiței Astarte, a provocat adesea răscoale in Africa de Nord și 
Capitolinus ne relatează că Pertinax, numit proconsul în Africa, 
a trebuit să facă faţă la multe răscoale provocate de prorocirile 
acestor femei ce veneau din templul zeiței din Cartagina. Bine- 
înțeles răscoalele erau provocate de stăpînirea tiranică şi opre- 
sivă a romanilor, iar prorocitele din templul de la Cartagina 
nu făceau decit să exprime protestul violent al locuitorilor îm- 
potriva tiraniei romane. 

În cele din urmă împăratul roman Heliogobal, născut la 
Emes in Siria (218—222 e.n.), care se trăgea dintr-o familie de 
preoți a vrut să dea drept soţie a zeului său, soarele, pe zeița 
din Cartagina care se identifica cu Luna. De aceea cezarul ro- 
man aduse la Roma statuia zeiței Astarte, fecioara cerească din 
Cartagina. Dar inspiraţia profetică a dispărut la Roma, cum era 
și de așteptat în lipsa prorocitelor zeiţei 2. 

Asupra manticii canaaneene în general sîntem informaţi de 
scrierile sacre ale vechilor evrei care ne dau date destul de pre- 
cise despre procedeele folosite. Aceste scrieri fac o distincţie 
netă între vrăjitori (magicieni) și prezicători, personaje care se 
indeletnicesc cu ghicirea viitorului. De exemplu citim în I, Regi, 
VI, 2: „Atunci au adunat filistenii pe preoți (Septuaginta, tous 
hiereis, Vulgata sacerdotes, text masoretic, kohenim), pe ghicitori 
(Septuaginta, tous manteis, Vulgata, vates, text masoretic, kose- 
mini) si pe descîntători (Septuaginta. epaoidous, Vulgata. incan- 
tatores)". 

Termenul ebraic kosemim derivă de la un verb kasam „a 
prezice viitorul, a ghici, a face divinatie* si se vede cá este net 
deosebit de acela de preot al unei divinități. Aceeași distincţie 
între prezicători si vrăjitori o întîlnim în Deuteronom, XVII, 
10-1: „Să nu se găsească la tine de aceia care trec pe fiul sau 
pe fiica lor prin foc, nici prezicător sau ghicitor sau vrăjitor, 
sau fermecător ; nici descîntător, nici chemător de duhuri, nici 
mag, nici de cei ce grăiesc cu morții“. Se pare că locuitorii semiţi 

ai Canaanului erau foarte înclinați să urmeze pe prezicători 
fiindcă citim în același text : „Căci popoarele acestea pe care le 
izgonesti tu, ascultă de ghicitori si de prevestitori“ %. 

Tot aşa in I Regi XXVII, 3 aflăm că regele Saul izgonise din 
Palestina pe vrăjitori (magicieni) si pe ghicitori, dar vrind să afle 
care va fi sfîrşitul bătăliei sale cu filistinii nu găsește un răs- 
puns de la divinitate nici prin mantica practicată prin vise (oni- 
rocriţie), nici prin vechiul procedeu ebraic de divinafie prin urim 
si tumim (probabil zaruri sau sorţi care se aruncau Si ráspun- 
deau prin „da“ sau „nu“ la întrebarea pusă) nici prin proroci. 
Atunci el se duce la o femeie care chema morţii, o necromantă, 
vrăjitoarea din Endor. Aceasta îl întrebă pe rege : „Pe cine să-ţi 
scot ? Răspuns-a el: „Pe Samuil să mi-l scoţi!“. Si vrăjitoarea 
canaaneeană descrie pe Samuil care e chemat de ea: ,lese din 
pămînt un bărbat foarte bătrîn îmbrăcat cu o haină lungă“. 
Atunci a cunoscut Saul cá acela-i Samuil si a căzut cu faţa la 
pămînt si s-a închinat“ 2%. Desigur acest tip de mantică prin 
chemarea morţilor sau a duhurilor este același folosit de Ulise 
în Odiseea, cînd cheamă spiritul celor morţi spre a-i face cunos- 
cut viitorul 27, dar la canaaneeni viitorul era aflat de multe ori 
prin consultarea profeților. 


Desigur profetul nu prezice numai viitorul, ci exprimă po- 
runcile ce primeşte în stare extatică, porunci care se referă la 
morală, rituri, viaţă socială etc. Prorocii canaaneeni preziceau 
viitorul în stare extatică, la fel ca cei traci de care am amintit 
mai sus%, si străbăteau ţinutul în cete care stápinite de „duhul 
prorocirii“ emiteau fraze si frînturi de cuvinte puţin inteligi- 
bile: „și cînd vei intra acolo în cetate vei intilni o ceată de 
proroci pogorindu-se de pe înălțime, iar înaintea lor cîntă din 
psaltire si din timpan, si din fluier si din harpă, iar ei proro- 
cesc“ 29, 

Starea extatică este, așadar, incitată de alergare peste dealuri, 
de cîntece şi de zgomot mult, similară deci extazului menadelor 
adoratoare ale lui Dionysos și extazului trac. 

Dar în afară de aceste mijloace exterioare menite să provoace 
extazul profetic, canaaneenii aveau si proroci care aveau viziuni 
în somn si preziceau viitorul după vedeniile din vis ale lor. 
Un astfel de prezicător canaaneean este Balaam %, profet care 
face o prezicere pe un deal înalt, unde aduce mai întîi jertfă 
viței si unde i se arată în somn viitorul strălucitor al evreilor, 
spre deznădejdea regelui Moabului, Balac, fiul lui Sefor, care îl 

chemase si îi ceruse să exercite o acţiune magică, să blesteme 
poporul evreu. 

Balaam primeşte mesaje orale din partea divinităţilor căci el 
„asculta cuvîntu. lui Dumnezeu“, dar mai cu seamă are viziuni, 
este deci un vizionar : „Aşa glásuiegte cel ce ascultă cuvîntul lui 
Dumnezeu, cel ce vede vedeniile celui atotputernic, cel ce vede 
vedenia lui Dumnezeu, ca în vis, dar ochii și-i are deschişi“ 31. 
Astfel Balaam este un vizionar care are viziuni diurne („dar 
ochii îi sînt deschişi“) așa cum vor avea viziuni si esenienii de 
la Qumran. 

Dar prorocii fenicieni trăiau in confrerii de proroci, altfel 
nu se explică numărul mare de proroci fenicieni aduşi de Iza- 
bela, fiica lui Etbaal regele Sidonului, sofia regelui Ahab, fiul 
lui Omri, rege al Samariei (Israil). 

Într-adevăr citim despre acești proroci : „Trimite dar acuma 
și adună la mine în muntele Carmel tot Israilul, dimpreună cu 
cei patru sute cincizeci de proroci ai lui Baal şi cu cei patru 
sute de proroci ai dumbrăvilor Astartei, care se hrănesc din 
masa Izabelei“ 32. 

Prorocii fenicieni aduși de Izabela profetizau în stare de 
extaz căci aflăm din același text „că săreau, strigau tare si se 
infepau după obiceiul lor cu cuțite şi stricnele, asa cá şi sîngele 
curgea de pe ei“ 3%. Același extaz indus prin sunete muzicale 
apare rareori şi la unii proroci iudei, vecini ai fenicienilor, pen- 
tru că un astfel de profet prezice viitorul spunînd : „Acum însă 
chemafi-mi un cintáret! Si dacă a început cîntărețul a cinta, 
s-a atins mina Domnului de Elisei, si acesta a zis: „Așa gráieste 
Domnul, faceţi în valea aceasta şanţuri“ 3. 

Desigur, fenicienii au avut şi oracole pe lîngă templele zei- 
lor, în care se prezicea viitorul grație unor „semne“ cu sens 
ezoteric. Astfel Ohozia, regele Samariei, fiind bolnav trimite soli 
spunîndu-le : „Duceţi-vă si întrebaţi pe Baal Zebub, Dumnezeul 
Ascaronului : Ínsánátosi-má-voi eu oare din boala aceasta ?“ 35, 
Baal-Zebub este „Domnul muștelor“, avea aşadar un oracol la 
Ascaron, (sau Ekron, azi Akir) vechi oras filistin, pe care îl 
consulta regele Ohozia. 

Dar profeţii lui Baal fenician sînt menţionaţi și printre vechii 
evrei într-o epocă si mai tardivă căci sînt menționați si în 
Ieremia II, 8, desi a existat o puternică ostilitate împotriva aces- 
tor proroci fenicieni la vechii evrei. Căci prorocul Ilie pune 
să-i ucidă pe toţi prorocii lui Baal în număr de patru sute 
cincizeci %. Este probabil că aceste confrerii de proroci cana- 

aneeni aveau şi ucenici care se initiau in mantică fiindcă citim 
despre „fiii prorocilor“ care locuiau la Ierihon pe malul Ior- 
danului cá au controverse cu prorocul Elisei 37. Aceşti „fii de 
proroci“ erau căsătoriţi 3, dar se pare că locuiau, cel puțin unii 
din ei, într-o clădire comună — cum aveau să locuiască esenienii 
mult mai tîrziu, care îşi ziceau si ei proroci“ 39. 

Pentru că vedem cum prorocul Elisei le dă să mănince la 
toti dintr-o cáldare. 

Ín textele cártilor sacre ale vechilor evrei se intilnesc sase 
feluri de prezicátori: 1. ov „necromant“ ; 2. chartumim „cei ce 
vorbesc pe nas“ ; 3. yiddeoni „cei ce ştiu“ ; 4. menaches Terme: 
cátor de şerpi; 5. meonen „cititor în nori" ; 6. Kosemim „ghici- 
tori, prezicátori*. 

Profetii nu sint inclusi in categoria prezicátorilor propriu- 
Zisi, desi si ei prezic viitorul. 

Profetii canaaneeni si „fiii prorocilor“ se pare cá practicau 
nu numai manticá prin extaz, prin entuziasm descrisá mai sus 
ci si un alt tip de manticá. Într-adevăr acești profeti canaaneeni 
își dădeau numele de văzători, vizionari, si de fapt si la evreii 
vechi profeţii se numeau înainte „văzători“ 4. Dar acest nume 
de văzători și-l dădeau fiindcă aveau viziuni, și de fapt ei aflau 
cele viitoare prin vedere, prin viziuni. Care erau metodele man- 
tice ale acestor vizionari, cum puteau ei să-și producă viziuni ? 


Putem să deducem care era natura acestor tehnici mantice 
canaaneene din acelea ale altor „văzători“ sau „vizionari“ pales- 
tinieni care isi dădeau chiar acest nume, dar care au trăit cîteva 
secole mai tirziu. Aceștia erau esenienii, celebrii autori ai Ma- 
nuscriselor de la Marea Moartă, care atît în aceste Manuscrise îf, 
cit si în Apocrife care, precum se stie, au fost scrise de ese- 
nieni, își dădeau acest nume de ,,vázátori* şi descriau numeroase 
viziuni ale lor 42. Desigur, o parte din aceste „vedenii“ se petre- 
ceau în stare de vis la esenieni 9. Pe de altă parte acești , vázá- 
tori“, ca şi profeţii vechilor evrei, locuiau adesea în pustiu unde 
puteau avea miraje, fenomene de fata morgana pe care le per- 
cepeau ca arătări ce le indicau viitorul si cele ce se vor întîmpla 
mai apoi. Se pare că mirajele din pustiu au jucat un foarte 
mare rol în istoria religiilor si în special in Orient “4. Dar este 
probabil că viziunile acestor „văzători* se produceau printr-un 
alt procedeu, același folosit si de alti „„văzători“ palestinieni, 
esenienii de la Qumran. 

Se stie cà :nanuscrisele de la Marea Moartă au fost aflate 
într-un număr de peşteri în care s-au găsit numeroase indicii 
dovedind că acestea au fost locuite, desigur de către esenienii 
de la Qumran. Esenienii au fost numiţi si „oameni ai peșterilor“ 
şi secta lor a fost denumită a „asceţilor din peșteri“. Pe de altă 
parte, în foarte multe religii din antichitate exista ritul acesta al 
retragerii în peşteri 4. Asa de pildă Zalmoxis a locuit într-o 
peșteră 46, ca si Pitagora care a vietuit 27 zile într-o grotă din 
muntele Ida în Creta 47, apoi marele vizionar şi făcător de minuni 
Apolonius din Tyana “8, Mani, fondatorul maniheismului ca și 
Mitra, (Meher) în tradiţia veche armeană. Iar în celebrele mistere 
de la Eleusis si Samotrace, initiatul cobora si el in peșteri şi 
culoare subterane în completă obscuritate unde îi vedea pe zei. 

Ori în ultimii ani s-a putut pune în evidenţă că în stare de 
izolare senzorială completă (așa-zisa sensory deprivation a psiho- 
logilor anglo-saxoni, în care subiectul nu vede și nu aude nimic 
cîteva zile) apar halucinaţii vizuale si auditive foarte nete, chiar 
după trei zile 4%. S-au făcut foarte numeroase experienţe și lu- 
crări asupra acestui subiect și s-au ţinut numeroase simpozioane 
asupra halucinafiilor si tulburărilor de percepţie si de conștiință, 
ce apar în starea de izolare senzorială completă, studiul acesteia 
reprezentînd una din achiziţiile cele mai însemnate ale psihopa- 
tologiei din ultimii ani. 

Dar mulţi dintre profeţii canaaneeni, ca şi ai vechilor evrei, 
locuiau în peşteri în pustiu și este foarte paluzibil ca după zile 
întregi de izolare senzorială — cu lipsă de percepții vizuale si 
auditive — să li se arate halucinaţii vizuale şi să audă voci şi 
sunete pe care, evident, le raportau la intervenții divine. 

Pe de altă parte s-a pus în evidenţă că privarea îndelungată 
de somn (peste trei zile) este în stare să provoace si ea astfel de 
halucinaţii vizuale la subiecţii care au fost supuşi la asemenea 
experimente de suprimare voluntară — și nu numai medicamen- 
toasă — a somnului %. 

Catartica 


Viaţa spirituală a popoarelor primitive, ca si a celor din 
antichitate, era într-o măsură dominată de distincţia fundamen- 
tală între „sacru“ si „profan“, asa cum a demonstrat R. Otto 
acum mai bine de 50 de ani. Sacrul este o dimensiune extrin- 
secá ce corespunde „divinului“, „numenalului“ si se poate insera, 
creînd o calitate nouă în orice fiinţă, loc sau obiect care devine 
interzis, „tabu“, datorită sacralitátii sale. 


Dar pentru aceste societăţi primitive sau antice nu numai 
„sacrul“ trebuie separat de „profan“ ci într-o măsură egală, tre- 
buia deosebit net între „pur“ și „impur“, concepte care nu se 
suprapuneau cítusi de puţin sacrului și profanului. Pentru că 
pur sau impur erau atribute ale unor persoane, animale sau 
obiecte profane. Dar încă din Egiptul faraonic, preoții la trei 
zile isi rad tot corpul spre a fi puri, ei trebuie să se spele cu 
apă de două ori pe zi şi de două ori pe noapte spre a fi în 
permanentă stare de puritate, nu au voie să aibă decît veșminte 
de in şi încălțăminte de papirus, oricare alte ţesături sau sandale 
îi spurcă. 

Puritatea este calitatea esenţială a preotului egiptean care 
se numeşte web „pur“ si aceasta încă din Imperiul Vechi. În 
civilizaţia asiro-babilonianá din Mesopotamia purificările, curáfi- 
rile jucau un rol nemăsurat de mare în vindecarea celor mai 
multe dintre boli. Căci asiro-babilonienii credeau că orice boală, 
orice rău venit peste om se datorește „spurcării“, atingerii de 
către un duh rău, demon. De aici rolul important pe care-l avea 
„purificatorul“ — personaj numit mașmașu de mesopotamieni, 
care era pe jumătate vrăjitor, jumătate medic. Purificările se 

făceau cu ajutorul apei, al focului și al untdelemnului, iar zeul 
Ea, al apei, supraveghea purificările prin apă ale omului spurcat 
de către duhurile rele, pe cînd zeul Gibil trebuia să vegheze 
asupra curáfirii prin foc. Tot zeul Ea se îngrijea de purificările 
prin ulei, dar alături de stropii cu apă și cu ulei se rosteau de 
către purificatori lungi descintece, însoţite de un ritual compli- 
cat î. De fapt asiro-babilonienii afirmă că „există un război ne- 
curmat între lumea nevăzută a demonilor şi oameni și mesopo- 
tamienii credeau că posedă metode și mijloace de luptă eficientă 
împotriva demonilor“. Purificările constituiau mijloacele cele mai 
eficiente de luptă împotriva demonilor 2. Este foarte probabil că 
ansamblul acesta de rituri de purificare, ce constituie catartica, 
a fost împrumutat de la asiro-babilonieni de semifii vecini din 
Siria și Palestina, adică de canaaneeni care dealtfel au preluat 
de la asiro-babilonieni numeroși zei, rituri sacre (precum prosti- 
tuția sacră) şi scrierea cuneiformà sau limba oficială, cum se 
poate constata în táblitele de la Tell el-Amarna. 

Primele texte care ne dau indicaţii despre catartica feniciană 
sînt cele de la Ugarit. Citim astfel că zeița fecioară Anat, sora 
lui Baal, zeiță războinică si crudă, se purifică spálindu-se cu 
rouă, dar si cu apă, în felul cum se purificau si asiro-babilonienii: 

„Anat scoate apă si se spală (cu ea), (si) cu roua cerului (si) 
cu grăsimea pămîntului (si) 

Cu ploaia cáláretului norilor 

Ea varsă roua cerului 

Cu ploaia pe care o vărsau stelele“. 3 

În alt loc din acelaşi mit citim că fecioara, zeița Anat, se 
purifică spálindu-se „cu roua cerului și cu grăsimea pămîntului“. 

Este greu de determinat ce sens are acest termen „grăsimea 
pămîntului“, opus şi diferit de rouă, care este a cerului, după 
cum se exprimă textul, dar credem cá ar putea D vorba de 
petrol care este gras, iese din pămînt si se găseşte din abundență 
în regiunea văii superioare a Tigrului (în jurul orașului Mosul 
de azi), dar si în regiunea văii inferioare a fluviului Tigru — 
deci în locuri destul de apropiate de Siria, unde își au obirgia 
miturile canaaneene. 

Această apelaţie „grăsimea pămîntului“, spusă într-o regiune 
unde se găsește petrol care, precum se ştie, uneori iese singur 
la suprafaţă, ni se pare lipsită de echivoc şi indică petrolul. 
Așadar se făceau purificări si cu petrol în Canaan. Credem dealt- 

fel că este prima mențiune din lume a petrolului într-un text 
Scris. 


Cît despre expresia „călăreţul norilor“ ea este un apelativ 
obişnuit al lui Baal, fratele zeiţei Anat, care, fiind călare pe nori, 
poate slobozi ploaie cînd vrea el. 


În alt poem din Ugarit citim despre alt rit de purificare. 
Zeul El îi dă poruncă regelui Keret să se purifice şi îi spune: 
„Du-te si te spală si te primeneste. Spală-ţi mîinile pînă la cot, 
degetele tale pînă la umăr“. 

Purificarea aceasta trebuia să o îndeplinească regele Keret 
înainte de a aduce o jertfă lui Elf. Este tipul de purificare cu 
apă, frecvent în Babilonia, apa fiind elementul zeului Ea care 
poartă grijă de purificări. 

Tot aşa Pughat înainte de a merge la cel ce a ucis pe fratele 
ei „se spală cu apa ce coboară în mare“ 5. 

Dar în alt poem ugaritic citim despre un alt rit de purificare, 
pe care trebuie să-l împlinească o femeie înainte de a naște. 
Căci în poemul Hadad vedem că i se dă poruncă unei slujnice 
care era însărcinată: „Slujnică, presară-ţi corpul, mîinile şi 
picioarele cu fáriná, incoláceste-te si naște“ 8. 

Desigur ritul catartic al purificárii prin presárarea de pámint 
pe trupul unei femei care va naşte este o analogie (un rit ana- 
logic deci) cu puterea de a da viață unor plante, de a germina, 
pe care o posedă pămîntul si pe care trebuie să o confere şi 
femeii care va naşte. În ceea ce priveşte încolăcirea, poziție ce 
i se impune slujnicei ce va naște, amintim că egiptenele din 
imperiul faraonilor năşteau în genunchi sau în poziția verticală, 
așezate cu genunchii flectati între două cărămizi. Se pare cá 
nașterea era mai ușoară fiindcă la contracfiile uterine se adăuga 
si greutatea fătului care îl făcea să treacă mai ușor prin strim- 
torile bazinului. Poate despre o astfel de postură vorbeşte textul 
ugaritic. 

În fine, este probabil vorba de un rit catartic propriu zeilor, 
acela de a se purifica spálindu-se in sînge. Fiindcă citim într-un 
poem ugaritic : „Fecioara Anat își spălă mîinile și degetele, îşi 
spălă mîinile în sîngele vitejilor, degetele ei în sîngele luptăto- 
rilor“ 7. Pe un muritor sîngele uman l-ar spurca, la fel ca atin- 
gerea de un mort şi ar fi nevoie de practici catartice spre a se 
purifica. Dar preotul la iudei purifică pe ceilalți cu sîngele unui 
animal de jertfă. 

Există interdicţia din cărţile sacre ale iudeilor de a mînca 
o carne ce ar conţine singe: „Există lege veșnică și pentru toţi 
urmașii vostri din toate așezările voastre, ca toată grăsimea și 
tot sîngele să nu-l mîncaţi“ 8. „Numai carne cu sîngele ei, în 
care e viața ei să nu miíncafi^? si „Să nu mincati sîngele nici 
unui trup, pentru că viața oricărui trup este sîngele lui; tot cel 
ce-l va mînca se va stîrpi“ 10. 

Dar cunoaștem din morminte unele practici de purificare ale 
preoţilor din Fenicia. Se pare astfel că isi rádeau tot trupul si 
se depilau de orice păr pe corp căci existau bărbieri sacri ce îi 
rădeau pe preoți (s-a găsit un foarte mare număr de brice de ras 
sacre în mormintele punice) îl. Preoţii fenicieni purtau tunici de 
in. Toate aceste rituri sînt comune iudeilor £ si egiptenilor, dar 
se pare că unii preoţi fenicieni îşi rádeau capul (ca si cei egip- 
teni, spre a fi cit mai puri), iar alţii purtau barbă, desi un autor 
latin, Silius Italicus, menţionează acest rit al raderii capului 
pentru toţi preoții fenicieni. Este foarte probabil că aceeaşi ca- 
tartică era practicată de toti locuitorii Siriei si Palestinei, inclu- 
siv iudeii, fiindcă purificarea se făcea cu apă si la iudei si la 
ceilalți canaaneeni 18 Ca si la canaaneenii din Ugarit o serie de 
purificări se realizau prin ardere în foc, aşa cum se făceau şi la 
mesopotamieni (vide supra), cel puţin purificarea față de boala 
„leprei“ apărută pe obiecte de liná tesute sau pe piele de ani- 
male 15. Mai însemnat este faptul cá se prescrie izolarea si izgo- 
nirea din societatea iudaică primitivă a bolnavului de lepră f, 
care este necurat atît timp cît are această afecţiune. Din acest 
punct de vedere catartica apare ca o precursoare caricaturală a 
medicinei preventive si a asepsiei prin înlăturarea animalelor si 
obiectelor „necurate“ cum ar fi, de exemplu, interzicerea de a se 
atinge de morti si de trupuri de animale moarte si prin practi- 
cile de purificare ce le prescrie, desi diviziunea în animale cu- 
rate si necurate, pe care o aveau şi vechii egipteni si iudei, este 
cu totul nefondată științific, iar purificarea, prin apă doar, este 
bineînţeles în multe cazuri iluzorie. 


La grecii vechi catartica apare mult mai tîrziu decît la semiţi 
si la egipteni ; astfel poemele homerice, Iliada si Odiseia nu po- 
menesc nicăieri de purificarea celor ce au ucis chiar dacă uci- 
derea era permisă de legi. Ucigaşul continuă să vietuiascá printre 
soţii săi, fără să se teamă de așa-zisa miasmă ce s-ar degaja 
din el 17. De asemenea ideea impurităţii religioase, de orice fel 
ar fi, nu se regăsește în poemele homerice 18, ca şi ideea expia- 
fiei pe care ar trebui să o realizeze cel ce este impur (prin uci- 

derea unui om în lupte, de pildă). Ceremoniile expiatorii, ca și 
cele de purificare, apar in a doua jumătate a mileniului I i.e.n. 
la greci, si divinitátile ce erau invocate în riturile expiatorii erau 
divinităţi chtonice, subterane ` Zeus-Meilichios şi Zeus Apotro- 
paios sau Eriniile. Se jertfeau, în locul uciderii însăși, victime, 
spre a potoli mînia acestor zeități păzitoare ale sufletelor celor 
răposaţi. Oracolul din Delfi, în caz de omucid, veghea la sávirsi- 
rea riturilor catartice de purificare și de expiere. Căci la Delfi 
Apolo îl purificase pe Oreste de moartea mamei sale Clitem- 
nestra, si tot la Delfi se purificase Apolo însuşi după ce ucisese 
duhul pămîntului ce se afla la Pytho. 

Un proces de omucidere intentat la Atena avea ca scop ex- 
pierea crimei, dar miasma „spurcarea“ dată de crimă întina tot 
orașul, iar prin simpla sa prezență criminalul îi contamina pe 
toti cei aşezaţi la aceeaşi masă cu el şi sub acelaşi acoperiş. Era 
nevoie în afară de expiere (care se împlinea prin osînda uciga- 
șului, deci răzbunarea sîngelui vărsat) și de ceremonii de puri- 
ficare. 

Dar în afară de această purificare pentru o crimă, în Grecia 
antică catartica — arta de a purifica prin înlăturarea primejdi- 
ilor izvorite din lumea duhurilor rele — s-a dezvoltat si ea destul 
de tardiv. E. Rhode scrie: „În realitate practicile catartice nu 
s-au răspîndit şi nu au fost folosite decît destul de tîrziu în 
Grecia — cu toate că în esenţa lor ele au fost poate o moştenire 
străveche. Lucrul acesta e demonstrat de absența aproape com- 
pletă a unor aluzii la aceste practici (catartice) si a superstitiilor 
pe care se întemeiază în Lucrările și zilele lui Hesiod, unde su- 
perstiţiile ţăranilor joacă totuși un rol important“ 19. Ori Hesiod 
trăia în secolul al VIII-lea î.e.n. în Beoţia, şi astfel trebuie să 
conchidem că practicile lustrale ale catarticii apar la greci mai 
tirziu de secolul al VIII-lea. 

În a doua jumătate a mileniului I î.e.n. catartica greacă se 
ráspindeste în toate statele-orașe grecești din Mediterana; se 
făceau purificări prin apă curgătoare, în special apă de izor, 
de mare sau din fluvii. Cînd întinarea era gravă, purificarea 
se făcea cu apa din șapte izvoare, sau patrusprezece izvoare 
(2xX7—14) puteau singure să purifice un ucigaș. Smochinele 
aveau de asemenea proprietatea de a purifica (practica pur se- 
mită de a vindeca o rană, o bubă, prin aplicarea de smochine 
pe ea 2, în special smochine negre). Sau purificarea se făcea 
prin aplicarea de cadavre de căţei, ori prin afumarea cu pu- 
cioasă, ori prin ramuri de laur etc. 

Trebuie să ne întrebăm sub ce iínriuriri a apărut in cetă- 
lile-orase grecești catartica, dat fiind că ea era practicată în 
mod curent în Egiptul antic în Imperiul Nou şi la fenicieni din 
prima jumătate a mileniului al II-lea î.e.n., de cînd datează 
textele de la Ugarit. 

Desigur Egiptul antic a influențat în mod considerabil con- 
cepțiile religioase ale grecilor vechi si Herodot afirmă chiar 
că aproape „toate numele de zei ne vin din Egipt“ 7f si același 
bătrin istoric grec enumeră interdicțiile alimentare ale egipte- 
nilor : aceea a porcului 2, aceea a berbecului 2, a oii, aceea a 
vacii 4, consacrată zeiței Isis, aceea a capului oricărui animal %. 
Dar aceste animale nu erau impure pentru greci citusi de puţin 
şi de aceea sîntem siliți să admitem că alta este originea catar- 
ticii grecești şi catartii greci au luat din alte regiuni practicile 
lor rituale. Acestea au apărut, deci, în secolul VII î.e.n. si știm 
din tradiţiile grecești că în această epocă au existat purificatori 
și preoţi itineranti ce vindecau prin curățirea  spurcárilor 
date de demoni“ %. 

Mult mai tirziu Pitagora (secolul VI) si Empedocle (secolul 
V), autor al unui tratat Katharmoi (Purificările), disting atît de 
categoric purul de impur. impun discipolilor lor alimentaţia 
vegetală și interzic o serie de alimente vegetale impure, pe 
lîngă toată hrana animală. 

Dar atit Pitagora cît și Empedocle își dezvoltă sistemele lor 
filozofico-teologice pornind de la practicile catartice ce existau 
inaintea lor. Pe de altă parte este foarte probabil că nu din 
Egipt a venit catartica greacă, căci e diferită de cea egipteană. 
De aceea credem foarte probabil că întreaga catartică greacă 
este provenită de la fenicieni. Așa cum au preluat alfabetul 
fenician, zeii fenicieni (cum este Adonis), arta navigaţiei, orien- 
tarea pe mare după stele — grecii vechi au primit de la feni- 
cieni complicatele ritualuri catartice, pentru că nu ne putem 
opri să remarcăm similitudinea între purificările feniciene si 
cele greceşti. 

Catartica romană avea o mare dezvoltare şi în fiecare an, 
februarie era la ei ultima lună a anului și totodată luna purifi- 
cărilor. Pe de altă parte o dată la cinci ani se făcea o mare 
ceremonie catartică denumită lustrum în fata întregului popor 
strîns in Cimpul lui Marte. Lustrum trebuie pus în legătură cu 
latinescu lux, lucis „lumină“, fiindcă agentul purificator prin 
excelență era la romani soarele și am văzut că Apolo, zeul 
soarelui, era și la greci divinitatea ce purifica prin excelenţă, 

ca si zeul vindecátor cel mai de seamă. Desigur catartica ro- 
mană, ca si cea etruscă, trebuie pusă în raport cu marea mis- 
care catartică apărută în lumea mediteraneană, desigur sub 
influența feniciană posterioară secolului al VIII-lea î.e.n., după 
cum am arătat. 

Sacrificiile umane și prostituţia sacră la fenicieni 

Nu este îndoielnic că în Fenicia templele atrăgeau credin- 
cioşi si mai ales isi creau venituri însemnate prin prostituţia 
sacră. Inexistentá la grecii vechi și în Egiptul antic, ea nu a in- 
florit nici la romani sau la etrusci. Dar ştim că prostituţia femi- 
nină sacră exista în Babylon, căci citim în Herodot : 

„Cea mai rusinoasá dintre legile Babylonului este următoa- 
rea : fiecare femeie autohtonă este obligată să se așeze o dată în 
viaţa sa în templul zeiței Venus și să se dea unui străin. 

Mai multe femei, mindre de bogăţia lor, nevrînd să se ames- 
tece cu celelalte, se duc la templu într-un car acoperit, însoțite 
de o mulţime de slujitoare; dar cea mai mare parte din femei 
procedează așa cum urmează : ele se așază în incinta sacră, cu 
părul înnodat cu o legătură, stau acolo în număr mare; unele 
intră, altele ies. Ele lasă între ele culoare de trecere regulate 
pe care străinii le parcurg, după care ei aleg. De îndată ce o 
femeie s-a așezat in acest templu ea nu se mai întoarce acasă, 
înainte ca un străin să arunce pe genunchii săi o monedă si să 
se fi unit cu ea în afară de templu. Aruncînd această monedă 
străinul trebuie să zică : «Eu chem pentru tine pe zeița Milita». 
Acesta e numele pe care asirienii îl dau zeiței Venus. Oricât 
de mic ar fi darul, femeia nu trebuie să-l refuze, nu este îngă- 
duit să facă aceasta căci banul acesta este sfînt. Femeia urmează 
pe primul om care îi aruncă o monedă, ea nu trebuie să dis- 
prefuiascá pe nimeni. După ce s-a dat unui străin ea a împlinit 
legea zeiței si se întoarce acasă la ea, dar apoi orice sumă i-ai 
mai oferi nu o vei putea hotări să ţi se dea ţie. 

Femeile care sînt frumoase, mari si bine făcute, nu întirzie 
să plece din templu. Cele urite, așteaptă mult, întrucît nu pot 
împlini legea. S-au văzut femei care stau în templu pînă la trei 
ori patru ani“ f. 

În felul acesta se practica prostituţia sacră în Babylon, dar 
în Fenicia si in Canaan existau preotese care practicau prosti- 
tuția sacră, sau femei care făceau un legámint zeiţei dragostei 
să practice prostituţia sacră ca hierodule (sclave sacre locuind 
în temple). 

Herodot afirmă că în Cipru, unde existau numeroase colonii 
feniciene, „era un obicei care se apropia de acesta“ 2. 

Prostitufia sacră nu era numai feminină, ci și masculină. 
adică existau bărbaţi care se prostituau în templele feniciene 
alături de femei. Scrierile vechi ebraice numesc Kedeșa pe pros- 
tituata feminină sau masculină si „bani ai cîinelui“, banii strinsi 
din această practică ce a dăinuit cu toată opoziţia prorocilor 3 
și la Ierusalim ^, unde se menționează acești hieroduli prostituati 
masculini 5. „Banii cîinelui“ erau dați templului canaaneean. 


Trebuie corelată prostituţia sacră masculină și feminină cu 
moravurile celor două orașe canaaneene faimoase — Sodoma si 
Gomora. Din textele vechi ebraice reiese cá doi străini care. de 
fapt, erau îngeri, au intrat pe poarta cetății Sodoma și au tras 
la locuinţa lui Lot ce trăia în această cetate: «Dar mai înainte 
de a se culca ei, sodomienii, locuitorii cetăţii Sodoma, tot 
poporul din toate marginile, de la tînăr pînă la bátrin, au în- 
conjurat casa. Si au chemat afară pe Lot si au zis către el: 
„Unde sînt oamenii care au intrat să miie la tine? Scoate-i ca 
să-i cunoaștem“ 6 (să avem relaţii sexuale cu ei, n.n.). 


Putem conchide că exista un ritual la Sodoma de a avea 
relaţii sexuale cu străinii, si poate acelaşi rit de prostituție sacră 
exista si la Gomora, despre care nu avem date mai ample, dar 
ni se spune că a fost pedepsită, ca şi Sodoma, prin nimicirea 
cu o ploaie de pucioasă si foc din cer”. În alte oraşe-cetăţi 
străinii erau uciși, precum se stie din tragediile greceşti. In ace- 
leasi texte sacre citim că se va pedepsi cu moartea homosexuali- 
tatea masculină 8, dar în același timp se pedepsesc cu moartea 
bestialitatea, relaţiile sexuale cu animalele care erau probabil 
existente la canaaneeni?, căci în acelaşi capitol li se poruncește 
vechilor evrei să nu imite pe canaaneeni : „Să nu umblati după 
obiceiul popoarelor, pe care le voi alunga de la voi, că ele au 
făcut acestea toate si m-au scírbit de ele“ 10, 

Fenicienii aduceau jertfe zeilor lor ca să le cîştige bună- 
voința, oferindu-le prăjituri, cárnuri de animale sau de păsări, 
apoi fructe, care erau fie arse pe altare (holocaust), fie arse şi 
míncate in parte de credincioşi si de preoți, ceea ce revine la o 
participare la hrana zeilor a credincioşilor. Se sacrificau indeo- 
sebi — ca jertfe de pret — animale sălbatice. 

Dar alături de jertfele acestea obișnuite se făceau sacrificii 
umane, şi acestea, alături de prostituţia sacră, constituiau carac- 
teristică cea mai frapantă a religiei fenicienilor. 

De fapt babilonienii făceau si ei sacrificii umane si de pildă 
în vremea celei de a treia dinastii din Ur în Chaldea (circa 
2060 — 1950 î.e.n.) odată cu moartea regelui era ucis un mare 
număr de curteni şi de soţii ce erau inmormintati odată cu 
regele. În unele morminte regale existau două camere separate, 
una în care era îngropat regele, alta în care erau îngropaţi înso- 
titorii lui tf. 

La Ugarit, desi este menționat sacrificiul, totuși nu sint do- 
vezi certe asupra existenţei sacrificiilor umane. Totuşi într-un 
fragment din textele de la Ugarit se citește clar: „Ea mănîncă 
carnea sa fără cuţit şi bea sîngele său fără nici o cupă“ D Este 
desigur vorba de manducafia sacră, asemănătoare riturilor săl- 
batice ale cultului lui Bachus, în care victime vii erau rupte 
în bucăţi si mincate, sau poate era vorba de canibalismul pri- 
mitiv pe care Orfeu l-ar fi interzis. 

Filon din Byblos 9, traducîndu-l pe preotul fenician Sanchu- 
niaton, arată cum zeul El (— Chronos) spre a opri o ciumă nimi- 
citoare isi jertfeste singurul său fiu, tatălui său cerul (— Uranos) 
introducind practica circumciziei spre a comemora această jertfă. 
Același preot relatează un alt mit fenician care descrie cum 
zeul El în vremea unui mare război îşi sacrifică unicul său fiu 
prin nimfa Anobret, după ce l-a invesmintat in odăjdii regale 
si a preparat un altar regal 1^. 

La Cartagina zeul Baal-Hammon (adică zeul El) era cinstit 
prin jertfirea de copii care erau arşi de vii, pînă tîrziu în 
coloniile cartagineze, poate pînă în secolul al III-lea al erei 
noastre. Aceasta poate spre a reaminti datoria pe care carta- 
ginezii o aveau faţă de Baal-Hammon, care isi jertfise propriul 
său fiu spre a salva pe strămoşii lor. Pe de altă parte fundarea 
Cartaginei începe prin sacrificiul vieţii reginei Didona care se 
aruncă pe un rug spre a fi arsă. 

Quintus Curtius, care a scris cronica vieţii si cuceririlor lui 
Alexandru cel Mare, ne arată că locuitorii Tyrului. ameninţaţi 

de asediul marelui cuceritor să fie cotropiti de ostile macedo- 
nene, s-au hotărît să reia un obicei ce fusese părăsit de sute 
de ani — sacrificiile umane spre a potoli minia zeilor. Printre 
autorii clasici care ne-au transmis date despre arderea copiilor 
mici aduşi ca jertfe lui Chronos (== Saturn — Baal) sînt Diodor 
din Sicilia şi Tertulian. Acesta din urmă era originar din Africa 
de nord. 

Diodor din Sicilia arată că după victoria cartaginezilor asu- 
pra lui Agatocles, tiranul Siracuzei, in 307 î.e.n. prinşii de 
război au fost jertfiți pe un altar? şi același autor relatează 
jertfirea a 200 de copii mici în Sicilia. 

În anul 409, după ce cucereşte orașul grec Himera din Sicilia, 
Hannibal pune să fie jertfiți — probabil același sacrificiu, cherem, 
al canaaneenilor — trei mii de prizonieri. Diodor din Sicilia 
relatează cum cartaginezii, după o victorie asupra generalului 
grec Agatocles, i-au ars în flăcări pe cei mai frumoși prinşi de 
război 16. De asemenea se aducea lui Hercule (Melqart) anual 
o jertfă umană care era arsă pe foc !". 

Jertfele erau dedicate la început numai lui Baal-Hammon, 
si Diodor din Sicilia ne descrie cum victimele erau puse in mii- 
nile unei statui de bronz ale acestui zeu, înroşită în foc, pentru 
a cădea apoi în flăcări 45. 

Putem să ne facem o opinie despre scopul acestei jertfe de 
copii citind următoarea relatare a aceluiaşi Diodor din Sicilia. 
După ce cartaginezii sint înfrînţi grav de strategul grec Agato- 
cles, care debarcă în Africa şi atacă imperiul cartaginez, locui- 
torii acestui oraş au socotit că făcuseră un mare păcat în fata 
zeilor lor, aducind ca jertfe numai copii de oameni sármani. Ca 
să fie iertaţi de zei, cartaginezii decid să aducă jertfe zeilor 
200 de copii din cele mai bune familii, si 300 de copii sint 
aduși si arsi ca jertfă. 

Se pare că la aceste arderi monstruoase ale copiilor — care 
mărturisesc pină la ce aberaţie diabolică poate ajunge super- 
stiția — nu le era îngăduit rudelor să plingă, poate spre a nu 
diminua valoarea jertfei. Poate că zeii fenicieni — ca şi zeii 
aztecilor din vechiul Mexico — se hrăneau cu sînge si îşi trá- 
geau viaţa si existența din aceste jertfe. 


Cu toată documentaţia adusă de sursele págíne si creștine 
asupra sacrificiilor umane în Fenicia si în Cartagina, şcoala cri- 
ticistă din secolele XIX si XX a pus la îndoială realitatea acestor 
date, mai cu seamă fiindcă nu existau confirmări arheologice 
ale acestor asertiuni 19. 

Totuși situaţia s-a schimbat şi părerile semitologilor au fost 
altele atunci cînd, în 1921, s-a descoperit la Cartagina o stelă 
datînd din secolul al III-lea î.e.n. și dedicată — după semnul 
simbolic desenat pe ea — zeiţei Tanit (identificată cu Astarte), 
reprezentind un preot ce tinea in miîini un copil mic în poziţia 
obișnuită a preotului care aduce jertfă un miel pe un altar 3 

Sacrificiul de copii era numit în feniciană molk, în ebraică 
molek (poate cu vocalele schimbate, de la boșet „rușine“, con- 
form practicii rituale ebraice de a nu numi cu adevăratul său 
nume un zeu págin, sau un eretic ori o practică idolatrică, 
așa-zisa kakofemie care dădea un nume rău sau greșit unui 
nomen odiosum)?!. Mai tirziu acest sacrificiu a fost numit 
molckomor — care are sensul de „sacrificiu molk al unui miel 
(amar)“, dar e vorba de ua sacrificiu substitutiv al unui miel în 
locul copilului care era jertfit în tojet — locul unde se aduceau 
jertfe de copii mici în orașele feniciene. Acest sacrificiu molek 
este pomenit de mai multe ori în Vechiul Testament H unde 
se arăta că regele Ahaz l-a jertfit arzîndu-l în foc chiar pe pro- 
priul sáu fiu ,urmiid uriciunile popoarelor“ si „Aceia si pe 
fii si pe fiicele lor le ard pe foc înaintea dumnezeilor lor“ %. 
De fapt sacrificiul primilor născuţi era o practică curentă la 
canaaneenii din mileniul al III-lea si al II-lea î.e.n. si săpăturile 
arheologice de la Gezer (în sudul Palestinei) au scos la iveală 
oase de copii, jumătate calcinate, depuse la temelia caselor. În 
vechile scrieri ebraice i se cere lui Avraam de către Iahve să 
jertfească prin înjunghiere pe unicul sáu fiu Isaac%4, pe care 
trebuia apoi să-l ardă pe un jertfelnic. Însă în ultimul moment 
este împiedicat să-l jertfească si în locul lui va aduce drept 
jertfă un berbec 25 (prin aceasta se vădește ascultarea lui 
Avraam). Uciderea copiilor mici — pentru a împiedica înmul- 
Hrea prea multă a locuitorilor, așa-zisa poliantropia, de care 
se temeau atit de mult grecii vechi, ca fiind generatoare de 
răscoale si tulburări sociale — era practicată si în Egiptul 
antic, fiindcă textele vechi ebraice arată că un faraon egiptean 
din Imperiul Nou a poruncit moaselor evreice: „Cînd moșiţi 
la evreice să luaţi seama cînd nasc; de va fi băiat să-l omoriti, 
iar de va fi fată să o cruţaţi“ 2. Dar evreii vechi, plecînd din 
Egipt, primesc poruncă : „Nu întîrzia să-mi aduci, pîrga (— pri- 
mele roade) ariei tale și a teascului tău; pe cel dintîi născut 
din fii tăi să mi-l dai mie! Asemenea să faci cu boul tău, cu 
oaia ta si cu asinul tău“ 7. Deci primul născut din om sau din 
animale, ca şi primele roade ale pămîntului trebuiau să fie aduse 

la Templu. Tot întiul născut de parte bărbătească al omului 
si întîiul născut al vacii şi al oii trebuia dus de vechii evrei la 
Templu „pe intiiul născut al asinei să-l ráscumperi cu un 
miel (si pe) toţi întîi náscutii din fii tăi să-i răscumperi“ %. 
Astfel în mod practic cel dintîi născut era răscumpărat cu un 
dar adus de tatăl copilului. Dar canaaneenii au continuat să facă 
sacrificii umane căci citim in Levitic XX, 1—5 că unii dintre 
vechii evrei, dar si din străinii ce locuiau printre ei „dădeau 
pe copii lor lui Moleh“, adică urmau vechiul rit canaaneean de 
a arde pe primul născut, practicînd sacrificiul molk. Leviticul 
dă poruncă să fie ucis cel ce practică acest sacrificiu sălbatic 
al copilului său. În săpăturile din vechea aşezare canaaneeană 
Kafer-Djanna s-a găsit o urnă conținînd oseminte de copii, 
urna fiind așezată la picioarele unui zid, fiind vorba deci de un 
sacrificiu de fundație. La Cartagina, pe locul unde se înălța 
templul lui Tanit, s-au găsit urne conținînd oase. În 139/, din 
urnele acestea erau oase de miei si de iezi, dar în 85%, din ele 
erau oseminte de copii mici avînd pînă la 6 luni. Aceasta era 
ofranda de ardere a primului născut, existentă la toti canaaneenii. 
Tot astfel în templele portului Cartagina s-au găsit inscripţii 
mentionind sacrificii de copii, scrise pe stele votive care arătau 
că este „o jertfă a fiului său pe care a oferit-o cutare zeului“ 29. 

Astfel existența sacrificiilor umane la fenicieni, prelungite 
pînă în primele secole ale erei noastre, este incontestabilă. 

Ce rol împlineau aceste sacrificii ale primilor născuţi în sta- 
tele-cetáti feniciene ? Desigur se poate răspunde la această în- 
trebare arátind cá era un rit religios al tuturor canaaneenilor 
pe care mitul redat mai sus, transmis nouă de Sanchuniaton 
(vide supra), despre jertfa făcută de zeul El a propriului său 
fiu abia născut, ni-l redă în chip limpede. 

Nu avem informaţii exacte dacă era sacrificat prin ardere 
la fenicieni doar întiiul născut, dar dacă ar fi să admitem mitul 
redat nouă de Sanchuniaton se pare că răspunsul e afirmativ. 
Desigur la evreii vechi, popor de agricultori, unde munca omului 
avea o valoare sigură si un fiu mai mult reprezenta un venit 
mai mare, este evident că ritul răscumpărării primului născut, 
care nu mai era jertfit, corespundea unei necesităţi economice. 


Dar la fenicieni, care trăiau in polisuri relativ mici, este 
probabil că exista aceeași teamă de poliantropie, de înmulţire 
a numărului de locuitori ai unui oras, ca si la grecii vechi (care 
voiau să stăvilească întotdeauna această creştere a populaţiei 
într-un oraș de teama răscoalelor populare). Platon, de pildă, 

fixează numărul cetăţenilor statului său ideal la 10.009, iar 
grecii recurgeau fie la crearea de colonii, fie la uciderea copiilor 
mici (expunerea lor pe locuri virane, văi), fie ca spartanii la 
uciderea unei părţi a populaţiei supuse lor (aşa-zisa Kripteia 
din Sparta). 

Pe de altă parte este extrem de plauzibil ca prostituţia femi- 
nină si masculină sacră din statele-cetăţi feniciene, ca si din 
Babylon, să aibă ca scop tot reducerea nașterilor, ştiut fiind nu- 
mărul mic de naşteri al femeilor ce se prostituează. În ceea ce 
priveşte homosexualitatea masculină (si feminină, care a putut 
exista în Grecia antică) ea a avut ca efect sigur reducerea naș- 
terilor şi scăderea populației unui stat-cetate fenician, deci pre- 
venirea răscoalelor populare, obsesie a conducătorilor acestor 
state-cetăţi. 

Pe de altă parte răscumpărarea cu bani a jertfelor de copii, 
aducea un venit notabil templelor feniciene. În ceea ce priveşte 
relaţiile între jertfirea copiilor, primii născuţi, si genetică este 
posibil că în societăţile semite în epoca de bronz (mileniile al 
III-lea si al II-lea Leni căsătoriile foarte timpurii cu fetiţe de 
10—12 ani să fi dus la un prim născut debil fizic, cu puţine 
şanse de a trăi, de aici ritul sacrificiului primului născut. Amin- 
tim că si la Sparta noii născuţi debili erau uciși prin expunere. 

Dar sacrificiile umane erau frecvent practicate după o vic- 
torie militară în Canaan, cînd toti pringii de război, femei, băr- 
baţi, copii, tineri, sclavi erau aduşi jertfă unui zeu. Ritul acesta 
se numea în canaaneeaná cherem si cei uciși Si sacrificați zeului 
erau un lucru consacrat, sanctificat zeului (de la verbul charem 
„a distruge, a extirpa“. Citim astfel in I Regi, XV, 3, porunca 
ce-o dă Samuel regelui Saul al vechilor evrei : 


„Mergi acum si bate pe Amalec si pe Ierim (popoare cana- 
aneene) si nimiceste toate ale lui. Sá nu iei pentru tine nimic 
de la ei, ci nimiceste si dă blestemului toate cîte are. Să nu-l 
cruţi, ci să dai morţii de la bărbat pînă la femeie, de la tînăr 
pînă la pruncul de tifá, de la bou pînă la oaie, de la cămilă 
pînă la asin“. Acesta era ritul cherem al nimicirii în cinstea 
unui zeu, al aducerii ca jertfă unui zeu a duşmanului biruit. 


Aceste sacrificii canaaneene după o victorie militară asupra 
vrăjmașilor, sînt perpetuate şi de vechii evrei care cuceresc 
Palestina venind din Egipt. După ce cuceresc astfel statul-cetate 
Ierihon, prin înconjurarea lui de şapte ori şi sunarea din trîm- 
bițe, apoi prin strigătele prelungite ale asediatorilor „au dat 

junghierii tot ce era în cetate: bărbaţi şi femei, şi tineri şi 
bătrîni si boi si oi şi asini, tot ce au trecut prin ascuţişul 
sabiei“ 90, 

Sacrificiul cherem canaaneean însemna că întreaga pradă de 
război era blestemată : „Voi, însă, să vá păziţi foarte de tot ce-i 
dat blestemului, să nu cädet si voi sub blestem, dacă aţi luat 
ceva din cele consacrate și pentru ca asupra taberei lui Israil 
să nu vie blestemul si să-i aducă pieirea“ ?1, 


Pe de altă parte sacrificii umane se practicau de canaaneeni, 
în împrejurări extreme şi mai ales sacrificii umane ale fiilor 
adulți. Asa, de pildă, cînd moabiţii, un popor canaaneean au 
fost biruifi si impresurati de vechii evrei, regele Moabului „a 
luat pe fiul său cel întîi născut, care trebuia să domnească în 
locul lui si l-a adus spre ardere de tot pe zid“ 32. Ni s-a păstrat 
înregistrarea acestor evenimente pe o inscripţie aflată în 1868 la 
Dibon si care se găsește acum la Muzeul Luvru din Paris. Este 
așa-zisa coloană a regelui din Moab, Meșa, scrisă cu caractere 
feniciene într-o limbă semită şi apropiată de feniciană, si care 
începe astfel : 

«Eu sînt Mesa, fiul lui Kemosgad, rege al Moabului si al 
Dibonului. Tatál meu a domnit peste Moab mai mult de treizeci 
de ani, eu am domnit după el, si am înălțat aceste lăcașuri de 
jertfă lui Kemos la Korcha căci el m-a ajutat împotriva tuturor 
regilor şi mi-a arătat pe toti duşmanii mei. Omri a fost rege 
în Israel şi el a asuprit Moabul mai multe zile la rînd, căci 
Kemoş s-a míniat pe fara sa. Lui i-a urmat fiul său (anume 
Ahab) si el de asemenea a spus: „Eu vreau să primejduiesc 
Moabul“. În zilele mele el a grăit aşa. Și eu am văzut (răz- 
bunarea mea) asupra lui şi casa sa şi Israil s-a prăbuşit cu totul». 

Zeul Kemos este zeul principal al Moabului, dar este cunos- 
cut si de alți canaaneeni şi trebuie identificat cu Astarte si cu 
Luceafărul. Kemoș apare în Cartea Judecătorilor XI, 24 ca zeu 
suprem al amoreilor. Dar lui i se aduc jertfe umane, căci în 
afară de arderea fiului regelui din Moab, împresurat de duş- 
mani, si avind ca ultimă resursă să aducă drept jertfă pe fiul 
său cel mare şi pe succesorul său la domnie, citim în această 
stelă a regelui Mesa despre sacrificiile umane cherem ce i 
s-au adus: 

„Şi Kemos mi-a grăit mie: Du-te si ia (muntele) Nebo de 
la Israil înapoi. Si eu am mers în vreme de noapte şi am purtat 
război cu el de la răsăritul zorilor pînă în după amiază si l-am 

cucerit și am ucis şapte mii de oameni, străini și femei, şi femei 
străine și sclave, căci i-am adus jertfă consacrată lui Astar- 
Kemos* 33. Așadar au fost sacrificați şi aduși ca jertfă umană 
zeului Kemos şapte mii de oameni. 


Fenicienii — după cum vom vedea mai departe — au fost 
defăimaţi în mod sistematic de către vrájmasii lor de moarte, 
grecii (cu care s-au luptat în bătălii navale de atitea ori) şi 
romanii care pînă la urmă au nimicit și ras din temelie marea 
cetate feniciană Cartagina si imperiul ei. 

Pe de altă parte, învinuirile cele mai acerbe ale autorilor 
greci și romani împotriva fenicienilor sînt sacrificiile de copii, 
care erau o realitate şi s-au putut găsi in tofete (morminte 
colective în care se așezau urnele cu oasele copiilor rămase de 
la combustiune) sute de urne conținînd oase si dinți de copii 
care fuseseră sacrificați prin ardere într-un templu, în fața alta- 
rului lui Baal%. Dar grecii vechi au efectuat si ei sacrificii 
umane : Themistocle, în ajunul bătăliei de la Salamina, sacrifică 
doi nobili persi; Achile jertfeste (în Iliada) doisprezece prinşi 
de război troieni ; Ifigenia este gata să fie sacrificată de tatăl ei, 
regele Agamemnon, în cinstea zeiţei Artemis (Diana) după sfatul 
prorocului Kalchas. Se sacrificau de asemenea de către grecii 
vechi oameni zeului Dionysos 9. Epimenide, a făcut sacrificii 
umane în cinstea zeilor chtonici %; spiritelor eroilor le erau 
de asemenea aduse uneori jertfe umane Y. 


Egeo-cretanii cu regele lor Minos sacrificau anual în cele- 
brul lor Labirint un mare număr de tineri, de fecioare. În ceea 
ce-i priveşte pe romani ei au moștenit de la etrusci sacrificiile 
umane, căci luptele gladiatorilor etrusci se desfășurau pe mor- 
mintul unui răposat, iar unul din luptători murea. Executarea 
prinşilor de război după o victorie romană era, de fapt, înde- 
plinirea unor sacrificii umane aduse lui Jupiter Capitolinul. 
Alti prinși de război erau puși să lupte între ei, ca gladiatori, 
pînă mureau cu toții în lupte la circ. Amintim că după cucerirea 
Daciei, Traian a pus 10 000 de prizonieri daci să se lupte între 
ei pînă ce s-au ucis cu toţii. 

Pe de altă parte si grecii vechi si romanii abandonau copii 
nou născuţi, expunîndu-i pe coline si dealuri, atunci cînd o fa- 
milie avea prea mulţi copii sau cetatea se temea de înmulţirea 
populaţiei sale (poliantropie). 

Pentru orice împrejurare cetăţile greceşti care ne par așa de 
civilizate, intretineau un anumit număr de epave omeneşti — in- 

firmi sau idioţi — sau păstrau condamnatii la moarte care, in 
caz de foamete sau de epidemii, erau sacrificați zeilor prin lapi- 
dare, deci ucişi cu pietre %. 

Aşadar nici grecii, nici romanii nu erau superiori prin blin- 
defea moravurilor lor, fenicienilor. 

Marile expediţii maritime ale fenicienilor 


Călătoriile fenicienilor în Mediterana nu pot fi numite ex- 
plorări maritime, întrucît aceste rute fuseseră străbătute de 
egeo-cretani si de micenieni cu mult timp înainte. Dar putem 
să tragem concluzia din expediţia feniciană în Ţară Ofir, între- 
prinsă de regele Hiram din Tyr şi de regele Solomon în sec. al 
X-lea î.e.n., că fenicienii au cunoscut drumul spre Ofir înainte 
de a porni în această expediţie şi că efectuaseră deci călătorii 
în această ţară şi mai înainte. 

După această primă expediţie feniciană care ne-a rămas con- 
semnată în Cartea Regilor, posedăm relatarea lui Herodot despre 
expediţia feniciană care a înconjurat Africa din ordinul farao- 
nului egiptean Necao (609 — 594 î.e.n.). Herodot scrie: „Libia 
(Africa) este desigur înconjurată de apă, în afară de spaţiul ce 
formează granița sa din partea Asiei. Necos (Necao) regele 
Egiptului este cel dintii după știința noastră care a demonstrat 
aceasta. După ce a renunţat să sape canalul între Nil si golful 
Arabic, el trimise pe corăbii niște fenicieni, cărora le-a poruncit 
să se întoarcă înapoi în marea dinspre miazănoapte, prin coloa- 
nele lui Hercule (Gibraltar) ai să revină astfel în Egipt. Feni- 
cienii au pornit din Marea Roșie și au navigat înspre sud. Cînd 
a sosit toamna, ei s-au oprit locului si au insámínfat acea parte 
a Libiei (Africii) unde se aflau ; căci ei nu o pierdeau niciodată 
din ochi. Acolo ei au așteptat secerișul și se suiră în corăbii 
după ce au cules tot griul. Doi ani trecurá, in al treilea an ei 
ocoliră pe la Coloanele lui Hercule si se întoarseră în Egipt. 
Ei au relatat un fapt pe care eu nu-l cred, dar pe care alții îl 
cred ; făcînd înconjurul Libiei au avut soarele la dreapta lor. 
Astfel Libia a fost pentru prima dată cunoscută“ f, 

Înconjurul Africii a fost astfel realizat de fenicieni cu 2000 de 
ani înainte de Vasco da Gama. | 

O altă îndelungată călătorie a fost cea a cartaginezului Hi- 
milcon şi relatarea ei ne-a fost păstrată într-un manual de geo- 
grafie roman din secolul al IV-lea al erei noastre Ora Maritima 
al lui Avienus; această călătorie este menţionată de Pliniu cel 
Bátrin. Himilcon a plecat fără îndoială spre a deschide drumul 
de apus al cositorului, într-o epocă în care minele de cositor 
din nordul Spaniei aveau un randament mic. Amiralul fenician 
a trecut prin Canalul Minecii şi el menţionează insula Albionum, 
ceea ce ne îndreptățește să credem că era interesat în special 
de comerţul cu cositor. 

Versurile din Ora Maritima ale lui Avienus, care descriu 
navigatia in Oceanul Atlantic sint cele dintre versurile 80 si 145. 
Poemul cuprinde tot ceea ce el numeste Golful Atlantic care 
corespunde Mării Spaniei şi Golfului Gasconiei si marchează 
cele două extremităţi ale acestui golf, adică Gades, numit altă- 
dată Tartesos si Coloanele lui Hercule (Gibraltarul) pe de o 
parte, iar pe de altă parte promontoriul Oestrymnis care nu 
poate fi decît Bretania si Capul Finister. 

Avienus spune că această țară are cimpii lungi și bogate în 
mine de cositor și de plumb. Poporul său este puternic, are o 
inimă mindrá, energică si face negot cu de toate. Bărcile lor 
brázdeazá oceanul plin de monstri marini, care sint balenele, 
foarte multe altádatá pe coastele franceze. Dar Avienus scrie 
cá acest popor al Bretaniei de azi isi face vasele lui nu din 
lemn, ci din piei cusute si pe aceste piei el parcurge întinsele 
mări. Într-un alt pasaj al poemului său geografic Avienus arată 
cá ,Himilcon cartaginezul, cel ce a străbătut el însuşi aceste 
meleaguri, afirmă că cu greu pot fi străbătute în patru luni. 
Căci nici o adiere de vint nu împinge corabia, apa acestei mări 
lenese pare amorţită. El adaugă cá din fundul acestei mări se 
ridică o mulțime de alge care adesea opresc corabia ca o barieră. 
Dar marea nu este totuși adincá, un strat de apă subţire aco- 
peră pămîntul, mereu animale marine circulă de ici colo, si 
monștrii înoată între corăbiile ce înaintează încet și inert“. 


Existau într-adevăr zăcăminte de cositor în Bretania care 
au fost exploatate în secolul al VI-lea î.e.n., dar Himilcon pare 
să fi exagerat mult pericolele navigaţiei prin Oceanul Atlantic. 
Desigur monștrii sînt balenele care pînă la sfîrşitul secolului 
al XV-lea e.n. erau obişnuite în Golful Gasconiei. Algele ară- 
tate de Himilcon indică Marea Sargaselor, ce se întinde actual- 

mente între 20 — 36? latitudine nord si 30 — 50? longitudine. 
Este deci foarte posibil ca Himilcon sá fi ajuns aproape de coas- 
tele Americii de Nord ín patru luni cit afirmá cà dureazá cálá- 
toria in Oceanul Atlantic. 

O altá cálátorie fácutá de cartaginezi de-a lungul coastelor 
Africii ne este descrisă de Herodot: „,Sataspe, fiul lui Teaspis 
unul dintre Achemenizi (familia regalá a persilor) nu a fácut 
înconjurul Libiei (Africa) cu toate cá i s-a poruncit să îl facă, 
speriat de lungimea traiectului și de singurătate, el se întoarse 
înapoi fără să fi îndeplinit încercarea pe care îi dăduse ordin 
mama sa să o facă. El violase pe fata lui Zopyrin, fiul lui 
Megalysos și în elipa în care era să fie tras în ţeapă din porunca 
regelui Xerxes, mama sa, sora lui Darius, a obţinut iertarea sa, 
făgăduind să-i aplice ea însăși o pedeapsă mai riguroasă, adică 
să-l silească să facă înconjurul Libiei (Africii) pe mare, astfel 
ca după aceea, l-a sfîrşit, să se întoarcă prin Golful Arabic. 
După ce Xerxes a consimţit, Sataspe se duse în Egipt, luă o 
corabie și pe corăbierii ei, apoi plecă cu ei, trecu de Coloanele 
lui Hercule (Gibraltar) si depăși promontoriul Libiei ce se nu- 
meste Solois. El coborî înspre miazăzi şi vreme de cîteva luni 
a străbătut o mare întinsă. Văzînd că îi mai rămăsese încă cea 
mai mare parte a drumului de străbătut, el se întoarse înapoi 
în Egipt, de unde veni la regele Xerxes. În ţările cele mai înde- 
părtate intilnise nişte oameni mărunți, îmbrăcați în veşminte 
din foi de palmier. Cînd corabia lui aborda la țărm, oamenii 
aceia mici fugeau în munţi, părăsind oraşele lor ; oamenii lui nu 
le făcuseră nici un rău și se multumiserá să le ia cîteva oi. El 
adăugă că pe meleagurile acelea corabia sa s-a oprit şi că nepu- 
tinta de a merge înainte îl împiedicase să facă în întregime în- 
conjurul Africii“ 2, 

Călătoria îndelungată a cartaginezului Hanno a fost efectuată 
în secolul al IV-lea sau al III-lea î.e.n., întrucît nu este men- 
fionatá de Herodot, dar Hanno însuși a pus să se sape pe pereții 
templului lui Saturn (Baal-Hamon) din Cartagina relatarea călă- 
toriei sale care ne-a fost transmisă în traducerea sa greacă. 

Cartaginezii, ca toţi fenicienii, n-ar fi fost atît de naivi ca 
să arate tuturor care sînt rutele lor comerciale, unde sînt con- 
toarele lor ai ce relaţii de afaceri au cu diferite popoare. De 
aceea textul călătoriei lui Hanno este destul de obscur, desigur 
în mod voit, spre a nu furniza informaţii concurenţilor lor co- 
merciali grecii, dar si spre a-i înfricoșa si a le tăia pofta de a 
merge pe urmele lor. Relatarea călătoriei lui Hanno este urmă- 

toarea : „Aceasta este povestea unei îndelungate călătorii făcută 
de Hanno «rege» al Cartaginei în ţările Libiei, dincolo de Coloa- 
nele lui Hercule, pe care, povestea el, a dedicat-o pe o tablă în 
templul lui Chronos : 


I. Cartaginezii au hotărît cá Hanno va pleca în navigația sa 
dincolo de Coloanele lui Hercule si va întemeia oraşe de libio- 
fenicieni. El ridică ancora cu 60 de pentecontere (corăbii cu 
cincizeci de visle) si circa 30 000 oameni, femei, merinde si alte 
lucruri ce le erau de trebuintà. 


II. După ce a navigat dincolo de Coloanele lui Hercule vreme 
de două zile, noi am întemeiat primul oraș pe care l-am numit 
Timiaterion. Sub el se afla o cîmpie întinsă. 


III. De aci navigind noi spre apus am ajuns la Soloeis, un 
promontoriu libian acoperit cu pomi. Aici am întemeiat un tem- 
plu consacrat lui Poseidon. 

IV. Călătorind spre apus vreme de o jumătate de zi noi am 
ajuns la un lac nu departe de mare, acoperit cu multă trestie 
înaltă, unde se hrăneau elefanţi și alte animale sălbatice. 


V. Cale de o zi depărtare de acest lac, noi am întemeiat aşe- 
zări pe coasta mării numite Karikon, Teichos, Gytte, Akra, Me- 
litta si Arambys ; 

VI. Trecînd mai departe am ajuns la marele rîu Lixos, lîngă 
care niște nomazi numiţi lixiţi își păşteau turmele lor. Am stat 
aici cîtva timp cu ei si ne-am împrietenit ; 

VII. Înlăuntrul ţării de aici locuiau etiopieni (negri) neospi- 
talieri, într-o regiune plină de animale sălbatice şi înconjurată 
de munţi înalţi. Se zice că riul Lixos curge de aici din aceşti 
munţi şi că in acești munţi locuiesc trogloditii cu un aspect 
straniu, care după cele spuse de Ip pot fugi mai repede 
decît caii. 

VIII. Luind interpreti dintre lixiți noi am navigat spre sud 
de-a lungul deșertului, apoi vreme de o zi spre apus gi am 
găsit o insulă mică avînd cinci stadii circumferință, la capătul 
mai îndepărtat al unui golf. Aici am întemeiat o aşezare şi am 
numit-o Cerne. Am socotit după călătoria noastră că această 
aşezare era faţă în față cu Cartagina, fiindcă drumul de la 
Cartagina la Coloanele lui Hercule şi de la acestea la Cerne părea 
asemenea. 

IX. De aci, navigind in sus pe un riu mare numit Chretes 
noi am ajuns la un lac in care erau trei insule mai mari decit 
Cerne. Mergind mai departe de aici si navigind o zi am ajuns 

la capătul lacului, înconjurat de niște munţi foarte înalţi, plini 
cu sălbatici îmbrăcaţi în piei de fiare sălbatice, care au aruncat 
cu pietre în noi, ne-au bătut şi ne-au împiedicat să debarcăm. 

X. Ridicînd ancora de aici am ajuns la alt rîu în care mişu- 
nau crocodili si hipopotami. Noi ne-am întors de acolo si ne-am 
dus înapoi la Cerne. 

XI. Am navigat spre sud, apoi vreme de douăsprezece zile, 
stind aproape de coastă, care era toată ocupată cu etiopieni 
(negri) care nu au rămas pe loc, ci fugeau toți dinaintea noastră. 
Vorbirea lor nu putea fi înţeleasă nici de lixitii nostri. 


XII. In ultima zi am lăsat ancora la niște munţi înalţi, aco- 
periti cu copaci al căror lemn mirosea frumos si era colorat. 


XIII. Navigind de aici vreme de două zile am ajuns la un 
golf nemăsurat de mare pe ale cărui amîndouă laturi se afla o 
cîmpie si unde în timpul nopţii noi am văzut flăcări mari și mici 
la intervale pe oriunde. 

XIV. Luînd apă de aici, am ridicat ancora și am navigat de-a 
lungul coastei pînă am ajuns la un golf (baie) mare pe care 
interpreţii noştri l-au numit Cornul din Apus. Înlăuntrul aces- 
tui golf se afla o insulă mare si în insulă un lac cu apă sărată, 
înlăuntrul căruia se află o altă insulă unde noi am debarcat. 
În timpul zilei noi nu am văzut altceva decit pădurea, dar în 
timpul nopţii am văzut multe focuri arzínd, si am auzit sunetul 
fluierelor şi bătaia unor tobe şi a unor cimbale și un mare 
zgomot de voci. Ne-a cuprins frica și prezicătorii ne-au poruncit 
să părăsim insula. 

XV. De aici am plecat în grabă si am trecut pe lîngă o 
coastă înaltă plină cu fum de támiie arzindá. Riuri mari de foc 
și de lavă curgeau jos in mare si nu te puteai apropia de țărm 
din cauza cáldurii. 

XVI. Am párásit in grabá acest loc temindu-ne si navigind 
patru zile am văzut țărmul in timpul nopții plin de flăcări. La 
mijloc era o flacără mai înaltă decît restul, ajungînd pe cît se 
părea la stele. În timpul zilei se vedea că este un munte foarte 
înalt numit Carul Zeilor. 

XVII. De aici navigind încă trei zile si trecînd prin mari 
scurgeri de lavă am ajuns la un golf numit Cornul Sudului. 

XVIII. La capătul cel mai îndepărtat al acestui golf era o 
insulă, ca si cea dintii, cu un lac si înlăuntrul lui era altă insulă 
plină de sălbatici. Cel mai mare număr dintre ei erau femei cu 
trupurile păroase, pe care interpreții nostri le numeau gorile. 

Alergind după ei nu am fost în stare să prindem nici un om 
dintre ei, căci toţi, fiind obișnuiți să se cafere prin prăpăstii, au 
fugit de noi departe, si se apărau, aruncind cu pietre în noi. 
Dar am prins trei femei care au mușcat si au sfirtecat pe cei 
ce le purtau, nevoind deloc sá-i urmeze. Noi le-am ucis, si le-am 
jupuit si am adus pieile lor la Cartagina. Pentru cá nu am 
navigat mai departe fiindcă proviziile noastre se sfirgiserá*. 

Astfel, este destul de sigur din descrierea de mai sus cá 
fenicienii au ajuns piná la fluviul Senegal, care este numit ,,ma- 
rele riu Chretes“. Promontoriul acoperit de copaci, menţionat în 
text, ar putea fi Capul Verde și marele golf care vine după el 
estuarul fluviului Gambia. „Carul zeilor“ ar putea fi muntele 
Camerun, care are aproape 4500 metri înălțime si este vulcanic. 
Astfel fenicienii au ajuns destul de departe pe coasta de vest 
a Africii. 

Pe de altă parte este sigur că fenicienii au acostat în Insulele 
Azore, pentru că s-au găsit aici opt monede punice si una din 
Cirenaica datînd din secolul al III-lea î.e.n., descoperite în 1749 
si făcînd parte dintr-un tezaur de pe insula Corvo (astăzi aceste 
monede s-au pierdut). Insulele Canare sînt prea aproape de 
coasta africană ca să fi rămas necunoscute fenicienilor si s-a 
susținut că guanchi (vechii locuitori ai acestor insule) au fost 
opriţi de fenicieni să-și construiască vase sau luntre spre a na- 
viga de la o insulă la alta. 


În antichitate nu a transpirat nimic despre călătoriile în 
Insulele Azore și putem explica aceasta prin secretul absolut 
ce-l păstrau fenicienii cu privire la călătoriile lor pe mare. 
Într-adevăr citim într-un text grec Pseudo-Aristotel, De mira- 
bilis, 84, următorul pasaj: ,..Ea (insula) se află la o depărtare 
de cîteva zile de continent. Cînd, însă, cartaginezii au început 
să o viziteze des, iar unii dintre ei, datorită fertilității solului, 
s-au statornicit acolo, sufetii Cartaginei au interzis sub pedeapsa 
cu moartea călătoriile către această insulă. Ei i-au nimicit pe 
locuitori pentru ca vestile despre insulă să nu se răspîndească, 
iar mulțimea să nu poată să organizeze un complot împotriva 
lor înşişi, cucerind insula si răpindu-le fericirea de a o stăpîni“. 
Se pare că navigatorii cartaginezi au ajuns în Insulele Azore în 
jurul anului 320 î.e.n. şi s-a demonstrat de asemenea prezența 
fenicienilor în Insula Madeira. În Insulele Canare exista un 
templu închinat zeiței Tanit, iar în Pseudo-Aristotel, în Cartea 
povestirilor fantastice se vorbește pe larg despre corăbiile care 
plecau „departe spre apus“, pornind din portul fenician Gades 

(Cadix de azi). Navigator treceau în călătoria lor spre apus prin 
mări bogate în alge, ceea ce corespunde Mării Sargaselor, celebra 
Mare vadosum, despre care scriu şi autorii romani. 

Prezenţa fenicienilor în Insulele Canare este motivată de o 
îmbunătăţire mare a procedeului de fabricare a purpurei, a cu- 
lorii atit de scumpe în antichitate. Se stie că în Fenicia purpura 
se fabrica din scoicile de murex printr-un procedeu lent si 
costisitor. Cartaginezii folosesc, însă, singe de sopirlá, provenit 
de la niște saurieni întîlniţi în Insulele Canare şi o serie de 
sucuri şi extrase vegetale aflate în același arhipelag. Cartagi- 
nezii au căutat să păstreze cu strágnicie secretul acestei fabri- 
catii si locul de unde îşi procurau colorantul. 

Dacă ne întrebăm de ce a fost efectuată călătoria cartagine- 
zului Hanno de-a lungul coastelor Africii de apus, putem răs- 
punde că munţii din Guineea ascundeau mult aur. Locuitorii 
africani ai Guineii nu atacau direct stîncile aurifere, ci se mul- 
tumeau să culeagă pulbere de aur și pepitele aurifere in nume- 
roasele riulete care curg din acest masiv muntos din Africa 
occidentală. 

Fenicienii, ca şi toate popoarele din bazinul Mediteranei, erau 
lacomi după aur din care nu posedau decît resurse insuficiente. 
Pulberea de aur şi pepitele erau exportate fie prin caravane 
care străbăteau Sahara și ajungeau la Cartagina, fie prin fluviul 
Senegal, pe care Hannon îl numeşte Chretes si pe care Pliniu 
cel Bătrîn îl numește Bambotus. Dar lungimea traiectului prin 
Sahara și vama care era luată de cei ce stăpîneau oazele saha- 
riene făceau ca aurul să aibă un preţ nespus de mare. De aceea 
cartaginezii au încercat să se apropie de locurile unde este 
recoltat aurul şi în acest scop a fost făcută expediţia lui Hannon. 
Iar Herodot stia cà fenicienii din Cartagina isi procură aur din 
Africa dintr-un loc de pe ţărmul oceanului, căci el descrie 
modul în care se face schimbul dintre autohtonii care aduc aurul 
Si corăbierii care lasă mărfurile lor pe țărm, asteptind ca să 
fie adusă lîngă mărfuri pulberea de aur 3. 

Iar locul obișnuit al acestor schimburi pare a îi situat într-un 
golf din Rio de Oro. al cârui nume reamintește de altminteri 
că şi navigatorii spanioli din secolul al XV-lea sperau să pună 
mina pe aurul din Guineea, ajungînd in acest punct al „rîului 
de aur“ cum se traduce Rio de Oro. În mijlocul acestui golf se 
află o insulă care se numește Hern, ceea ce e o alterare a nu- 
melui de Cerne, descris în periplul lui Hannon într-un tratat 
geografic grecesc din secolul al IV-lea î.e.n. Periplul lui Scylax 

ne arată că un oraş al etiopienilor (adică al negrilor) se afla în 
fata Insulei Cerne si cá în acest oraş se ţineau tîrguri bogate. 
Dar Mauritania este o regiune aridă, stearpă şi mărfurile din 
aceste tirguri nu puteau veni decît de departe, din Cartagina. 
Aducerea de către cartaginezi a unor mărfuri din oraşul lor, de 
la o distanţă atît de mare, nu putea fi justificată decît dacă 
aceşti negustori primeau în schimbul mărfurilor lor, altceva decît 
fildeș, piei, vin care se putea găsi din belșug şi la ei acasă. 
În realitate este foarte probabil că negustorii din Cartagina adu- 
ceau aici mărfurile lor spre a primi în schimb pulbere si pepite 
de aur. Dar expediţia lui Hannon nu şi-a atins scopul, căci car- 
taginezii n-au putut intra direct în contact cu autohtonii ce 
stringeau aur si traficul de aur a trebuit să se facă în continuare 
prin Sahara. Acelaşi scop — aflarea zăcămintelor de aur african 
si stabilirea unor contacte comerciale directe cu autohtonii negri 
ce culegeau aurul din Guineea, — l-a avut, după cucerirea Car- 
taginei, o expediție maritimă a romanilor. Într-adevăr Scipio 
Emilianus, cuceritorul Cartaginei, l-a însărcinat pe dascălul si 
sfătuitorul său, istoricul Polibiu, ca împreună cu filozoful Pa- 
naitios să exploreze coasta apuseană a Africii împreună cu o 
escadră de șapte corăbii. Relatarea acestei călătorii nu ne-a 
parvenit, dar este probabil că ea n-a ajuns nici măcar la Insula 
Cerne a lui Hannon. 

Au ajuns oare fenicienii pînă la coastele Americii de Nord 
sau Sud? Si ajungînd pînă acolo au întemeiat oare așezări sau 
contoare durabile ? Avienus, autorul latin al poemului Ora Ma- 
ritima, rezumă un pasaj din relatarea călătoriei lui Himilcon, 
care descrie primejdiile călătoriilor în Oceanul Atlantic în ver- 
surile 380 si următoarele : 

„Cît vezi cu ochii către apus, nemárginirea e fără de sfîrşit, 
marea se láteste în larg si se întinde pînă departe. Nimeni nu 
a vizitat aceste mări, nimeni n-a pătruns cu corăbiile sale în ele 
din lipsă de vinturi care să-l împingă înspre larg; nici o adiere 
de vint nu ajută pupa corăbiei, aerul este acoperit de un fel de 
manta de ceaţă, o intunecime veșnică ascunde adîncurile, şi ziua 
este acoperită de un văl de nori“. 

Pare foarte verosimil că amiralul cartaginez vroia cu orice 
preţ să-i inspáiminte pe toţi cei ce ar fi vrut să întreprindă 
o călătorie spre apus si să-i împiedice să treacă de Gibraltar. 
De aceea să vedem relatările antice despre călătoriile făcute în 
Oceanul Atlantic. 

Diodor din Sicilia (în Cartea a V-a, 19—20) redă o povestire a 
unui istoric grec din Sicilia, Timeu din Taormina, care arată că 
„la apus de Libia (Africa) răsare o mare insulă din ocean, este 
un loc încîntător, vrednic mai mult de zei decît de oameni. 
Tármurile sînt acoperite cu păduri dese, tot felul de arbori 
fructiferi cresc în mod natural lingă izvoare bogate şi aducătoare 
de sănătate. Cîmpiile sînt vaste și străbătute de rîuri navigabile. 
Locuitorii trăiesc în belșug, cultivindu-și grădinile, pescuind si 
vînînd. În vreme de iarnă locuiesc în case bine construite, iar 
vara în frumoase case de ţară în mijlocul grădinilor. Dealtfel 
climatul este totdeauna temperat si pămîntul dă roade tot anul. 
Nişte fenicieni din Gades au fost împinși într-o bună zi pînă 
în acea ţară de o furtună, pe cînd călătoreau de-a lungul coas- 
telor Libiei (Africii). Etruscii, care au aflat despre acea țară de 
la locuitorii din Cadix, au vrut să trimită o colonie în această 
minunată ţară. Dar cartaginezii se împotriviră acestui proiect, 
Si ei nu au vrut să lase nici pe propriii lor concetățeni să se 
aşeze în această insulă de teamă ca fertilitatea sa să nu lase 
pustie Africa, de unde ar fi dezertat toţi locuitorii în masă ca 
să se ducă acolo. Dar ei au ţinut în rezervă această țară ca un 
loc de retragere, pe care să-l aibă dacă ar fi fost loviți de vreun 
dezastru“. 

Este, desigur, greu de admis ca unii corăbieri cartaginezi să 
nu se fi refugiat în această țară, care ar putea corespunde Mexi- 
cului actual, cînd s-au văzut osîndiţi la pieire sigură de către 
romani. Dar multe popoare antice, si în special celții, au cunoscut 
legenda unei țări minunate în mijlocul oceanului și cartaginezii 
au putut auzi despre această tradiție de la celții din Spania. 

Dacă locuitorii din Gades nu s-au îndreptat spre acea ţară 
fericită din Atlantic, ei totuşi nu au uitat de ea si au propus 
unui demnitar roman, exilat si urmărit, Sertorius, să-l ducă 
pînă acolo. Este sigur, însă, că navigatorii cartaginezi au ajuns 
în Insulele Canare, în Insula Madeira si în Insulele Azore. Nu 
este cu neputinţă de admis că o corabie cartagineză împinsă de 
vînturile alizee să fi ajuns pînă la coastele Mexicului de azi, 
care corespunde întrucitva descrierii acelei țări minunate. 

Desigur legenda Atlantidei lui Platon nu a putut să nu în- 
fierbinte închipuirea multor navigatori antici, deşi Atlantida, 
după afirmaţiile marelui gînditor grec se scufundase în ocean. 
Așa se face că s-au scris o serie de cărţi fantastice în antichitate, 
modelul lor rămînînd Historia veritabilă a lui Lucian, care face 

pe eroii săi navigind in Atlantic să găsească o Insulá a Brînzei 
si oamenii-vitá de vie, înainte de a fi înghiţiţi de o balenă mare. 

Dar o serie de temeiuri arheologice vin actualmente să întă- 
rească opinia acelora care susțin cá fenicienii au ajuns în Ame- 
rica de Sud si de Nord si au întemeiat așezări acolo. 


În 1936 se descoperă în S.U.A. în statul New-Hampshire, nu 
departe de orașul North-Salem, ruine de construcţii cu caracter 
ciclopic. Săpăturile efectuate la început de nespecialiști si în 
mod dezordonat au fost reluate începînd din 1955 de către ar- 
heologi bine calificați, care conchid că ruinele cercetate repre- 
zintă vestigii datind din neolitic si pot fi atribuite unei populații 
care ar fi trăit aici in epoca bronzului si la începutul celei de 
fier, între anii 3000 si 500 î.e.n. Dar toate vestigiile atestă ori- 
ginea lor neindiană si o serie de specialişti afirmă că astfel de 
clădiri ar fi putut fi construite de fenicieni. Aproape de acest 
complex de ruine si alături, pe vîrful muntelui Show, au fost 
descoperite pietre avînd întru totul aspectul unor altare de jertfă, 
similare celor feniciene. Aceste pietre sînt grele de 4—5 tone 
şi au în mijloc un sanf de scurgere a singelui. 

Tot în S.U.A. la Assamvompsettpond, în statul Massachusetts 
s-au descoperit săpate pe stincá două reprezentări de corăbii 
tipic feniciene. Dar au fost aflate de asemenea în S.U.A. un 
pumnal, o suliță, un scut de bronz si cîteva obiecte de fier *. În 
ceea ce privește descoperirea în America de Nord a unor inscrip- 
fii găsite pe pietre, care poartă toate literele alfabetului semit 
s-a emis ipoteza că ar putea fi pietre marcînd stivele de mate- 
riale de construcţie. 


În America de Sud s-au găsit borne de drum (pietre miliare) 
marcate cu litere feniciene, dar un autor brazilian, Bernardo 
da Silva Ramos, a arătat că s-au găsit mii de petroglife în 
Brazilia, marcate cu litere si cu cuvinte feniciene. Dar s-au găsit 
și inscripții şi una dintre ele, descoperită încă din 1836, este pe 
o stincă din virful muntelui Havea, la o înălțime de 840 metri, 
nu departe de Rio de Janeiro. Fiecare din semnele acestei in- 
scripții ocupă un spaţiu cu o lungime de circa 3 metri, fiind, 
deci, vizibile din depărtare. Aşezată într-un perete drept de 
stincá si scrisă cu caractere feniciene, avînd hastă, inscripţia 
începe astfel: „Badezir din Tyr în Fenicia, cel dintii fiu al lui 
liethbaal“. Ori regele Iiethbaal a domnit în Tyr între anii 
887 — .856 î.e.n. Pe de altă parte e de accentuat cá pe stínci 
de lingă cursul Amazonului inferior s-au descoperit şi alte in- 


275 


scripti care menţionează regi si conducători din Tyr si din 
Sidon care au domnit între anii 887 — 806 î.e.n. În jungla 
braziliană Francesco Pinto a explorat douăzeci de peşteri pe 
pereţii cărora a întîlnit peste două sute cincizeci de inscripţii 
cu caractere net feniciene, dar pe care nu le-a descifrat nimeni. 
Tot în jungla braziliană se descoperă de francezul E. Ronan în 
1870 inscripţii feniciene si de W. Netto directorul Muzeului 
Naţional al Braziliei, în 1874 alte inscripţii feniciene confirmate 
de unii cercetători ca autentice, contestate de alţii. 

Dar în America de Sud s-au găsit ruinele unor edificii care 
au fost construite cu o tehnică apropiată de cea feniciană. Astfel 
la Tiahuanaco tehnica construcţiei unor ziduri, pietre fixate cu 
scoabe de aramă, înfipte în alte pietre si apoi turtite la nivelul 
feţei zidului prin ciocánire, este un mod de construcţie extra- 
american, folosit de fenicieni, dar si de etrusci si de asirieni5, 
avindu-se în vedere cá nici incașii, nici preincaşii nu foloseau 
scoabe de aramă. 


In S.U.A., la Mechanicsburg, a fost organizat în octombrie 
1960 cel dintii seminar ştiinţific închinat urmelor feniciene des- 
coperite în America si în multe muzee din această ţară există 
vestigii feniciene. S-a creat o „Asociaţie americană de istorie 
feniciană“ care are drept scop principal continuarea cercetărilor 
privitoare la contribuţia fenicienilor la descoperirea Lumii Noi. 

Trebuie să arătăm ex initio în aprecierea posibilităţilor va- 
selor feniciene și cartagineze de a ajunge pînă în America, că 
galerele lor acționate de cincizeci de vislaşi (așa-zisele pentacon- 
tere) parcurgeau zilnic 90 — 100 mile marine pe zi, adică 180 de 
kilometri, deci ar fi putut străbate cu mult mai repede distanţa 
dintre Europa si coastele Americii decît caravelele lui Cristofor 
Columb, împinse doar de forța víntului. Dar triremele feniciene 
aveau si pinze, astfel că puteau naviga și cînd vintul le impingea 
lăsînd pe vislaşi să se odihnească. În același fel navigau si 
drakkarele vikingilor, care aveau şi víslagi și pînze, spre deo- 
sebire de caravelele lui Columb, mult mai lente si depinzind de 
regimul vînturilor. Astfel cá fenicienii a priori ar fi fost mult 
mai capabili să ajungă pînă în America decit caravelele lui 
Columb. De aceea trebuie să considerăm ca posibile călătoriile 
feniciene în America, iar lipsa relatărilor despre ele să le pu- 
nem pe seama misterului cu care își înconjurau rutele si pieţele 
comerciale, mister de care ne vorbeşte si Strabo, marele geograf 
grec, în Cartea a XVII-a a sa I, 19, unde arată cá un vas feni- 
cian urmărit de greci, a preferat să se lase să eşueze pe un 

banc de nisip decît să dezvăluie concurenţilor comerciali, des- 
tinatia sa reală. În ceea ce priveşte vestigiile feniciene desco- 
perite în America de Sud si de Nord, controversele asupra au- 
tenticitátii lor sînt încă în desfășurare şi trebuie să ne abtinem 
să ne pronuntám atîta timp cît. nu am putut citi si examina 
astfel de inscripţii. 


Ce trebuie să credem cu privire la navigația fenicienilor 
în India ? Pliniu cel Bátrin scrie in mod limpede: „În vremea 
mea se face în fiecare an o călătorie spre India, în cursul ano- 
timpului călduros. Se străbate cu nava Marea Roşie timp de 
treizeci de zile pînă la Ocelis (poate Aden de azi) în Arabia. De 
aici cu ajutorul vîntului lui Hippalus (musonul) se poate ajunge 
în India. Traversarea durează patruzeci de zile pînă la Musiris 
(Mysore ?), primul port comercial al Indiei. Se revine din India 
în decembrie“. l 


Dar fenicienii ajunseseră la portul Sofala din Mozambicul de 
azi, de pe vremea regelui Hiram, si este sigur că cunoşteau mu- 
sonul înaintea lui Hippalus. Pe de altă parte expediția amiralului 
Nearchos, pe vremea lui Alexandru cel Mare, la care fără în- 
doială luaseră parte şi fenicieni, arătase grecilor cum se poate 
ajunge din Golful Persic de-a lungul țărmului în India. Pe de 
altă parte fenicienii au navigat în Golful Persic încă de pe vre- 
mea regilor Asiriei si a regilor pergi ai căror supuși erau, si a 
căror flotă era constituită din nave feniciene în mare parte, după 
cum ştim din relatarea bătăliei de la Salamina. 

Vom conchide că fenicienii au fost în mod sigur în India, 
romanii care pe vremea lui Pliniu eel Bătrîn (sec. I e.n.) au 
ajuns în India, fiind ucenici ai fenicienilor, întrucît navele 
romane erau copii fidele ale celor cartagineze. 

Încheind, ne socotim datori să ne punem întrebarea : au na- 
vigat oare fenicienii şi în Marea Neagră? Au ajuns oare feni- 
cienii pe coasta dobrogeană şi la gurile Dunării ? Desigur aceste 
probleme merită un studiu aprofundat, şi în ceea ce ne priveşte 
nu avem cunoștință despre existența unei astfel de lucrări. Dar 
se pot totuşi fixa cîteva jaloane de plecare în studiul acestei 
probleme. 

Scrie Diogene Laerţiu, în Cartea I, 1, 22 cu privire la Thales 
din Milet, primul filozof grec: „Herodot, Duris si Democrit sînt 
de acord că Thales era fiul lui Examyes şi Cleobulinei, că apar- 
tinea familiei Thelizilor, fenicieni dintre cei mai nobili urmași 
ai lui Agenor şi Cadmos“. 

Aşadar în Milet, patria filozofului Thales, se aflau şi familii 
nobile de origine feniciană. Dar noi știm că orașul Histria a 
fost întemeiat de colonişti din Milet în anul 657 î.e.n. Aşadar 
este foarte probabil ca fenicienii ce locuiau în Milet să fi luat 
parte şi ei în calitate de coloniști la întemeierea cetăţii Histria, 
si în orice caz aceşti fenicieni au ajuns cu navele lor la Histria. 
De asemenea cetatea Tomis este întemeiată de coloniști din 
Milet, printre care este cu putință să fi fost si fenicieni. Şi e de 
presupus că primii colonişti au fost străini din Milet, adică 
fenicienii, şi de aceea numărul lor trebuie să fi fost destul de 
însemnat în aceste colonii. 

Desigur expansiunea colonială greacă începe în secolul al 
VII-lea î.e.n. şi în acea vreme fenicienii nu mai întemeiază co- 
lonii în răsăritul Mării Mediterane. Dar navigația feniciană în 
Marea Neagră este anterioară acestei date şi contoarele lor co- 
merciale ar fi putut fi create înainte de secolul al VII-lea î.e.n. 
Cum pînă în secolul al VII-lea î.e.n. fenicienii erau stápini pe 
navigaţie in tot răsăritul Mării Mediteraneene și talasocrafia 
— dominaţia maritimă feniciană — a durat între anii 1200—600, 
nu ar fi fost deloc imposibil ca fenicienii să fi intrat în Marea 
Neagră pentru a vinde si a cumpăra piei, grine, peste sărat, 
lemne, animale, sclavi etc. De fapt citim în Iliada că la Troia, 
cetate care era situată aproape de malurile Bosforului, se adu- 
ceau obiecte de lux, vase şi stofe brodate, lucrate de către 
sidonieni, adică de către fenicieni. 

Dar am vrea să atragem atenţia asupra unui paralelism des- 
tul de uimitor între credinţele religioase ale geto-dacilor și cele 
feniciene. 

Într-adevăr geto-dacii aveau o tagmă de preoţi care prac- 
ticau un ascetism strict, fiind interzise pentru ei vinul, relaţiile 
sexuale și alimentaţia cu carne. Asemănarea acestor interdicții 
cu cele din lumea semità a Siriei si Palestinei, a fost remarcată 
şi de Iosif Flaviu care îi asemuieste pe aceşti preoţi pleistoi, cu 
esenienii, credincioşii iudei care nu beau vin, nu se căsătoreau 
trăind într-un celibat strict si nu mîncau carne. Strabo men- 
fioneazá si el acest ordin de preoți, celibatari, vegetarieni si 
nebáutori de vin dar ii numește Ktistai?. În ceea ce priveşte 
abfinerea de la vin, nu numai esenienii au avut aceste rituri, ci 
si alte grupuri de credincioși iudei cum au fost recabiţii sau 
nazireii. Nazireii nu trebuiau să se tundă, nu aveau voie să bea 

vin si să se atingă de femei. Dar preoţii fenicieni, atit în Fenicia 
cît si la Cartagina, aveau aceleași interdicții pe care cititorul 
le poate cunoaște din capitolele consacrate „Religiei“ si ,,Preo- 
filor fenicieni^ ale acestui volum. Herodot afirmă că Zalmoxis, 
după spusele grecilor, ar fi fost sclav al lui Pitagora şi de la 
acest filozof ar fi luat doctrinele sale, dar el, Herodot, nu crede 
aceasta, întrucît Zalmoxis a trăit cu mulţi ani înainte de Pitagura. 
Nu poate fi vorba cîtuși de puţin de o înrîurire a lui Pitagora 
în aceste doctrine atît de similare celor ale preoților fenicieni 
(dar si egipteni) si altor oameni religiosi din Palestina, precum 
esenienii, recabitii si nazireii. Mult mai probabil este că astfel 
de doctrine au putut veni de la preoții asceţi fenicieni, mai ales 
fiindcă geto-dacii aveau sacrificii umane, fie ucigînd în fiecare 
al cincilea an un om în suliti si trimitindu-1 la Zalmoxis, fie 
sacrificînd cu cruzime spre a-i aduce o jertfă zeului războiului 
pe toţi prizonierii de război, aşa după cum arată Iordanes în 
Getica, 41. Ori fenicienii făceau dese jertfe umane, după cum 
se poate citi în capitolul consacrat acestei probleme din volumul 
de față (erau jertfiți nu numai copii ci si adulţi, cum a fost de 
pildă însăşi regina Didona, întemeietoarea Cartaginei). Pe de 
altă parte, credința atît de temeinică a geto-dacilor în nemurire 
nu a fost citusi de puţin luată de la Pitagora, care o preluase 
dealtfel el însuși de la preoţii egipteni, ci este mult mai plauzibil 
să admitem influența preoţilor fenicieni atît de inriuriti de mi- 
tologie si de credințele egiptene si în special de mitul lui Osiris 
si al lui Isis care, precum se știe, afirmau nemurirea celor drepţi 
și viaţa lor veșnică alături de „regele lumii de dincolo“, Osiris. 

De asemenea tehnicile menite a produce starea de extaz si 
viziuni ale preoților geto-daci sînt în mod hotărîtor provenite 
din Orient si din lumea semită. Căci Strabo îi numește pe 
acești preoți Kapnobatai, „călători prin fum“, iar Mircea Eliade 
arată că este vorba de extaz provocat prin arderea seminţelor 
de cînepă 8. Dar izolarea în peșteri (unde prin izolare senzorială 
totală se produc halucinaţii vizuale si auditive, izolare pe care 
o practicau preoții geto-dacilor) este o tehnică din religiile mis- 
terelor, care în Grecia proveneau din Egipt si din Fenicia, si 
pe care şi-o provocau şi esenienii. 

Astfel geneza credințelor religioase geto-dace nu poate fi 
raportată la influenţe pitagoreice, aga cum se afirma de unii 
greci, după spusele lui Herodot, ci mai curînd riturile preoţilor 
fenicieni pot fi puse în paralel cu cele ale preoţilor geto-daci. 

Grecii şi fenicienii 


Spre a evalua aportul real adus de fenicieni în edificarea 
civilizaţiei europene trebuie să enumerăm mai întîi tehnicile 
pe care le-au primit grecii vechi de la fenicieni. Adică să expu- 
nem pe rînd cunoștințele căpătate de greci de la fenicieni. Însă 
va trebui să arătăm în prealabil că multe cunoştinţe grecii le 
aveau de la egeo-cretani, a căror flotă dominase Mediterana îna- 
inte ca micenienii sau grecii aheeni să nimicească civilizaţia lor. 

Ostilitatea profundă a grecilor împotriva fenicienilor pare să 
fi început în secolul al VIII-lea î.e.n. cînd grecii încep să-şi 
întemeieze colonii în Sicilia si in Italia si ea este foarte pro- 
nunfatá în opera lui Herodot; fenicienii sînt vinovaţi în pri- 
mul rînd de începerea războaielor medice dintre persi si greci. 
Apoi Herodot redă cu multă satisfacţie înfrîngerea flotei feni- 
Gene la Salamina si nimicirea armatei de uscat a fenicienilor 
din Cartagina la Hymera, bătălii care ar fi survenit în același 
timp. De aceea din pricina acestei ostilităţi, care e cea împotriva 
concurentului comercial, nu me putem aştepta să avem date 
exacte la autorii greci despre tot ce aceștia datorează feni- 
cienilor. 

Totuşi descoperirea Stelei Polare, care a permis navigarea 
în cursul nopţii, este atribuită de toţi autorii greci, fenicienilor. 
Această stea din constelația Ursa Mică, ce indică întotdeauna 
nordul, e numită de greci Feniceana, spre a marca prin numele 
ei că este o descoperire a fenicienilor. Cunoaşterea precisă a 
direcţiei în care se află nordul reprezintă pentru navigatori un 
progres remarcabil, pentru că puteau astfel să evite pămîntul 
şi stincile noaptea și puteau naviga nu numai ziua. Căci navi- 

gatia în antichitate era mult mai primejdioasă decît în epoca 
noastră, astfel încît un proverb grecesc spunea că există „trei 
feluri de oameni : viii, morţii şi cei cari merg pe mare“. Vikingii, 
îndrăzneţii navigatori eare au ajuns cu drakkarele lor pînă in 
America de Nord nu cunoșteau Steaua Polară ci se orientau 
după o stea dublă din constelația girafei pe care o numeau Tyr 
Si care indica o poziţie apropiată de Nord. Dar navigînd pe un 
cer acoperit de nori ziua recunoșteau unde se află soarele 
printr-un minereu, turmalina, care îşi schimba culoarea în 
direcția soarelui, apoi cînd nu ştiau încotro e uscatul dădeau 
drumul la corbi, pasărea lui Odin, pe care îi păstrau totdeauna 
în navele lor şi aceştia zburau în direcţia pămîntului. 


De asemenea grecii au preluat de la fenicieni trirema, nava 
cu trei rînduri de visle, necunoscută egeo-cretanilor, care se 
pare că a fost utilizată de corinteni la greci pentru prima oară, 
dar era cunoscută anterior de fenicieni. Modul cum se sincroniza 
ritmul vislelor — spre a împiedica lovirea între ele si să nu se 
îneurce reciproc —, ca şi modul cum erau situaţi vislasii, pe o 
triremă, nu ne sînt cunoscute, însă, nici astăzi. 


Purpura şi modul de preparare a culorii purpurii au fost 
de asemenea luate de greci de la fenicieni. 


Sticla şi modul ei de fabricaţie pare a fi fost de asemenea 
luate de greci de la fenicieni, desi este probabil că fenicienii 
au cunoscut modul de fabricatie al sticlei din Egiptul antic. 

Dar imprumutul cel mai insemnat pe care l-au primit greci: 
vechi de la fenicieni este alfabetul, si in capitolul consacrat scri- 
erii feniciene din acest volum, se poate citi care au fost ideile 
scriitorilor din antichitate în această problemă. Dar şi obiecte 
legate de scriere și de cultura scrisă par a fi împrumutate de 
greci de la fenicieni, cum este de pildă deltos „tăblița“ de scris, 
byblos „carte“, sau kanna „trestie de scris“, cuvinte greceşti a 
căror etimologie este feniciană. 

Imprumuturile lexicale feniciene în limba greacă au fost re- 
marcate si de vechii lexicografi greci care le-au consemnat, dar 
în ceea ce-i priveşte pe cei moderni, Samuel Bochart (1595—1667), 
erudit francez, a acordat în cartea sa Geographia Sacra (1646) 
o mult prea mare extensiune toponimelor de origine feniciană 
în Mediterana, ca si cuvintelor feniciene din greacă. Filologi 
din secolul al XIX-lea, precum au fost August Muller, Ernest 
Renan, W. Gesenius, Franz Karl Movers, Heinrich Lewy au făcut 
cunoseute lumii filologilor aceste împrumuturi feniciene în 

greaca veche. Credem că ultimul studiu serios în această pro- 
blemă este al lui Emilia Masson, intitulat Recherches sur les 
plus anciens emprunts sémitiques en grec, Paris, 1965, care 
enumeră numai acei termeni care par a fi indubitabil fenicieni 
în limba greacă. Fără îndoială denumirea unei plante sau obiect 
a cărui etimologie este feniciană în limba greacă, ne îndrep- 
táteste să bánuim cá planta aceea sau obiectul acela au fost cu- 
noscute de greci prin intermediul fenicienilor. Așa sînt, de pildă, 
termenii care se referă la țesături si pinze de in, bysos „ţesă- 
tură fină de in“, sindon „pînză de in“, chiton „haină“ sau la 
pînze mai comune: kasas „pînză groasă“, sakkos „sac, pinzá 
de sac“, ori nume de plante pe care este probabil că grecii le-au 
cunoscut de la fenicieni: kasia, „o specie de cinamona“, kin- 
namon ,cinamoná", kitto „o specie de cinamoná*, krokos „,şo- 
fran“, kuminon „cumin“, kypros „plantă ce dă o vopsea“, li- 
banos „tămiie“, myrra „mir“, nardos „nard“, sesamon „sesam“, 
souson „crin“, chalbane „plantă răşinoasă“. 


Apoi mai multi termeni comerciali au fost luaţi în greacă 
din feniciană: arrabon „arvună“, mna „mină, monedă si uni- 
tate ponderalá", siglos ,siglu, unitate ponderală si monedă“, 
chrysos ,aur*. Mai multe denumiri de recipiente sint preluate 
din feniciană de către greci, cum sint: gaulos „oală mare“, 
kados „urcior de păstrat vin“, sipne „cupă“. În fine există în 
greacă un număr important de termeni fenicieni folosiți mai 
ales în Cipru unde se ştie că fenicienii aveau colonii însemnate, 
alături de cele grecești, pe care autoarea mai sus menţionată 
îi enumeră. 

Astfel, dat fiind numărul de termeni fenicieni care semnifică 
plante noi sau obiecte, ori expresii referitoare la comerţ sau la 
monede vom admite că grecii le-au preluat pe toate acestea de 
la fenicieni. 

Dar căutînd numele unui număr de oraşe, așezări si locuri 
din Mediterana, se găseşte un mare număr de etimologii feni- 
ciene, ceea ce se poate datora faptului că în aceste locuri au 
existat localităţi feniciene în care au locuit după un timp grecii, 
fie că denumirile sînt date de egeo-cretani după cum vom expune 
mai jos. Alături de multe toponime feniciene, Victor Berard 
prezintă multe antroponime si theonime greceşti de origine feni- 
ciană si în special multe nume de eroi, semizei, demoni pe care 
le menţionează, par a avea o etimologie feniciană, chiar dacă 
actualmente o serie de etimologii emise de el nu mai sînt ad- 

mise, totuși vom cita ce scrie G. Contenau în a sa Civilisation 
phénicienne, despre el şi studiul său referitor la fenicieni şi 
Odiseea : „Dimpotrivă V. Berard a menţionat cu grijă tot ce 
se poate pune la activul fenicienilor. El a regăsit în poemele 
homerice, unde autorul transportă pe eroii săi prin regiunile 
cele mai felurite, dovada unei cunoașteri perfecte a ţărilor şi a 
coastelor și recunoaște aici influenţa feniciană. Această influenţă 
este cu neputinţă de negat și în numeroase cazuri etimologii ri- 
guroase vin să o atesteze...“ 

Chiar dacă unele din etimologiile feniciene si semite ce s-au 
propus sînt forțate şi inacceptabile, altele sint evidente. De 
pildă numele de Salamina, locul celebrei bătălii navale cu perșii, 
trebuie pus în paralel cu salam „pace“ terminația na este 
aceea a adjectivului în multe limbi semitice cum ar fi aramaica, 
deci Salamina ar avea sensul de „cea pașnică“ sau Teba, ce- 
tatea regelui Cadmos (al cărui nume semit înseamnă fie „orien- 
talul“ fie „cel dintii, principele“) poate fi raportată la adjectivul 
semit thab „bun“, deci ar avea sensul de „cetatea cea bună“. 
Însuși numele orașului Atena poate fi raportat la Adon „„stăpîn“ 
si Adonat „stăpină, doamnă“, Atena fiind numele zeiţei care stă- 
pineste acest oraș, desigur Minerva, care e numită criptic după 
obiceiul semifilor „stăpîna, doamnă“. În greacă există şi numele 
de zeu Adonis, care este tot astfel semit de la Adon „domn“. 
Dealtfel Adonis are cu Venus doi fii, Golgor (cf. semiticul Galgol 
„turbion, roată“) si Beroe (cfr. semiticul bara „el a creat“). Tot 
astfel localitatea Sapyselaton care poate fi pus în paralel cu 
ugariticul $ p š „soare“ si elat „zeiță“, deci localitatea ar avea 
o denumire ce înseamnă „zeiţă a soarelui“ f, 

Dar civilizaţia greacă a micenienilor (aheenilor) a fost moş- 
tenitoarea şi continuatoarea unei mari civilizaţii mediteraneene 
— cea a egeo-cretanilor. 


Dacă scrierea și limba miceniană ne este cunoscută după 
descifrarea scrierii liniare B de către Ventris şi Chadwick, nu 
știm ce limbă vorbeau egeo-cretanii, si mai ales este posibil ca 
printre numeroasele polisuri egeo-cretane din Creta si din Marea 
Egee sau din Grecia continentalá sá fi fost unele locuite de 
semiti. Orientalistul american Cyrus Gordon este unul dintre 
cei ce susțin cá egeo-cretanii au vorbit o limbă semitá, iar ar- 
gumentele ce le prezintă par extrem de convingătoare2. Căci 
un mare numár de antroponime si toponime din Creta sint se- 
mite si însăşi denumirea insulei Creta nu este indo-europeană 
ci semitá, de pus in paralel cu aramaicul krita „țară, oras, 

cetate“. Sau numele muntelui Ida, al cărul vîrf arată ca o mînă 
strînsă, este de apropiat de semiticul i d „mînă“. lar Cnossos, 
capitala imperiului lui Minos din Creta, trebuie pus alături ca 
etimon de verbul qns „el a adunat, el a strîns“ şi de qnsih 
„adunare“, căci la Cnossos în vestigiile celebrului palat găsit de 
A. Evans au fost găsite chiar ruinele unei mari săli de adunare. 
Tot astfel numele Ariadnei, fiica regelui Minos care l-a salvat 
pe Teseu dindu-i un ghem de aţă spre a-și găsi calea prin 
Labirint, este un nume semit, căci e de pus alături de : ari „leu“ 
Si dna contras din adonat „doamnă, stápiná", de fapt s-au şi 
găsit în Creta statuete reprezentînd o femeie alături de lei. 

Tot astfel Icar, numele fiului arhitectului Dedal, care a vrut 
să străbată marea în zbor, este de pus în paralel cu semiticul 
ikr „celebru, preţios, vestit“. Întrucît volumul nostru este con- 
sacrat fenicienilor, această problemă a etimologiilor semite in 
toponimia si antroponimia greacă trebuie studiată de filologii 
semitizanti si helenisti. 

Dar în afară de aceste etimologii, din care unele ne aparţin 
nouă și multe altele se pot găsi în dicționarele etiomologice ale 
limbii grecești, orientalistul american Cyrus Gordon aduce o 
serie de argumente mult mai puternice în sprijinul teoriei sale, 
a originii semite a limbii egeo-cretane, adică minoene. Căci el 
arată cá pe tăblițe de argilă scrise în scriere lineară B si desci- 
frate în 1952 de Ventris și Chadwick se găsește, pe lîngă termeni 
grecești, un mare număr de termeni semiti pe care micenienii 
sau grecii aheeni le luaseră desigur de la inaintasii lor minoeni. 
Astfel există nume de zei semiti (ca al zeului Yam scris Ya - mo 
sau zeiţa semită Thinith, numită Tanit la Cartagina şi scrisă 
în alfabetul linear B Ti- ni- ta sau se află numele zeului Hadu, 
alt nume al lui Baal scris A-du în aceeași scriere). 

Mai însemnat este cá Cyrus Gordon reuşeşte să înţeleagă 
textele scrise în egeo-cretană, adică texte scrise cu alfabet grec, 
dar în limba vechilor locuitori minoeni ai Cretei înainte de in- 
vazia miceniană (aheană) si apoi doriană. Ori Cyrus Gordon des-- 
cifrează aceste texte si arată cá sînt scrise într-o limbă semită 3. 


Dar dacă minoenii sau egeo-cretanii vorbeau o limbă semită 
multitudinea de toponime si antroponime semite din cultura. 
grecilor vechi se explică nu prin inriurirea fenicienilor, a căror: 
expansiune nu începe decît după 1200 î.e.n. si durează pînă in 
secolul al VII-lea î.e.n., ci prin influența minoenilor a căror 
marină a instaurat o talasocraţie ce a durat pînă în secolul al 
XV-lea î.e.n. cînd statele-oraşe din Creta, din Peloponez si din. 

Arhipelag ale minoenilor semiti au fost cucerite de micenieni 
(aheeni). 

Nu e vorba, deci, de influenţe feniciene aşa cum crezuse 
Victor Berard de pildă și alţii, ci de o veche moștenire minoeană, 
a egeo-cretanilor în multe numiri de zei, de semi-zei, de orașe 
şi de aşezări greceşti. Totuşi în măsura în care minoenii — în 
totalitatea lor, sau numai unele polisuri — vorbeau o limbă 
semită este evident că în epoca de bronz o influență semită a 
contribuit în chip evident la edificarea civilizației grecești. 


Pe de altă parte, descifrarea unor cuvinte în scriere liniară A, 
deci minoeaná de la Haghia Triada a pus în evidenţă, asa cum 
arată Cyrus Gordon, că există mulţi termeni sem şi ei nu 
pot fi împrumuturi în minoeană fiindcă se referă la noţiuni ea 
„mamă“, „om“, „popor“, „cetate“, apoi verbe cum sînt „a fi", 
„a da“, ori pronume ca „el“, „al lui“, „acesta“, si „toţi“. 


Astfel din cele trei teorii asupra limbii minoene, prima care 
afirmă că a fost o limbă indo-europeană, alta care crede că a 
fost o limbă apropiată de libiană, deci de limbile hamitice, şi a 
treia că a fost o limbă semită, pare mai probabilă teza aceasta 
din urmă. Totuși știm că în Creta — după versurile lui Homer — 
existau mai multe popoare si numeroase polisuri care ar fi 
putut avea limbi diferite între ele. 

Dacă fenicienii propriu-ziși au contribuit la edificarea civi- 
lizaţiei greceşti, asa cum o cunoaştem, si aceasta în perioada 
dintre anii 1200 si 700 î.e.n. nu e mai puţin adevărat că atît 
statele-orase din Fenicia, cît si cele din Cipru, dar mai ales din 
Cartagina, şi coloniile feniciene din Occident au fost considerabil 
influențate de cultura greacă si în special cea elenistică. 


Această influență greacă s-a exercitat chiar înainte de 
Alexandru cel Mare în statele-orage din Fenicia, si s-au găsit 
astfel la Sidon (acum Saida) un număr de sarcofage care „reflectă 
arta greacă în toată frumuseţea ei“ după termenii lui G. Con- 
teanu î. Astfel așa-zisul sarcofag lician, în marmură de Paros, 
datează din jurul anului 400 î.e.n. Pe laturile sale se vede o 
vînătoare de porci mistreți (poate în legătură cu mitul lui 
Adonis, ucis la o vinátoare de mistreți). Apoi o vinätoare de lei, 
lupte intre centauri. Sculptura acestui sarcofag arată o imitație 
destul de servilă a lui Fidias și înfățișează subiecte găsite frec- 
vent în Licia, provincie din Asia Mică. Un alt sarcofag, zis al 
„satrapului“, este în marmură de Paros si el. Pe una din laturile 
lui lungi se vede un personaj sezind, care-i supraveghează pe 

slujitorii săi ce fac să evolueze dinaintea lui cai, pe altă latură 
Jungă o vinătoare de pantere, pe laturile mici se văd patru tineri 
armati conversind, pe ultima latură mică este un banchet unde 
stă un satrap culcat. Toate aceste reliefuri, care datează din 
secolul al V-lea i.e.n., sint in pur stil grec. 

Surcofagul numit al ,bocitoarelor^ are pe laturile sale şiruri 
de temei, de călăreţi și de oameni care formează un convoi fune- 
bru. Tot sarcofagul care datează din jumătatea secolului al 
VI-lea evocă un templu. Sarcofagele antropoide egiptene, care 
se intilnesc anterior la Sidon au fost, deci, înlocuite prin cele 
grecești. 

Desigur nu ne-au rămas atestări documentare care să dove- 
dească această intensă influenţă greacă asupra statelor-oraşe fe- 
niciene, dar întreaga artă feniciană din răsărit (în a doua jumă- 
tate a secolului al V-lea, apoi în secolul al IV-lea, înainte de 
Alexandru cel Mare) arată această grecizare treptată şi copierea 
uneori fidelă a modelelor grecești cu părăsirea temelor egiptene 
şi mesopotamiene. 

În ceea ce priveşte elenizarea fenicienilor din răsărit trebuie 
să arătăm că aceasta a fost atit de reală incit din rîndul acestor 
fenicieni provine unul din marii filozofi greci, fondatorul şcolii 
stoice, Zenon din Cition, care a dat lecţii la Atena în jurul ani- 
lor 304 î.e.n. 

Diogene Laerţiu afirmă în Cartea a VII-a, 1—4 că era chiar 
negustor de purpură și a suferit venind din Fenicia un naufragiu 
lîngă Pireu. Acolo l-ar fi cunoscut pe maestrul său, filozoful 
Crates, care dealtfel îl numea ,,micule fenician“. Mai remar- 
cabil este că în ideile filozofice stoice ale lui Zenon din Cition 
se reflectă ascetismul cu lepădarea de lume şi de plăcerile ei 
ale preoţilor fenicieni si citim în Diogene  Laerfiu, VII, 26, 
„hrana pe care o folosea nu era pregătită la foc, iar haina pe 
care o purta era subţire“. 

După cucerirea imperiului persan de către Alexandru cel 
Mare, statele-oraşe feniciene supuse urmașilor marelui rege ma- 
cedonean, își păstrează oarecare autonomie. Totuşi influența 
greacă în artă devine extrem de vizibilă. 

Sarcofagele sînt toate de tip grec şi cel mai celebru este cel 
zis al lui Alexandru, găsit la Sidon, ce datează de la sfîrșitul 
secolului al IV-lea î.e.n. Pe o latură a sa este figurată o bătălie 
între greci si persi, iar Alexandru cel Mare are pe cap o piele 

de leu. Pe monede, de asemenea după Aloxandru cel Mare, ora- 
șele feniciene reprezintă zeiţa Tychee (,soartá^ în grecește) sau 
pe Dioscuri. 

Arta din insula Cipru, unde colonii feniciene existau alături 
de state orage-grecesti, arată o mult mai rnare inriurire greacă 
cu mult înainte de epoca lui Alexandru cel Mare. 

Grecii au exercitat o mult mai mare influenţă asupra feni- 
cienilor din Cartagina. Căci exista o colonie grecească nume- 
roasă în acest oraș, și prezenţa ei este atestată pentru prima 
oară în 396 cînd autorităţile cartagineze au cerut ca grecii să 
organizeze cultul zeiţei Demeter, cure fusese adoptat în mod 
oficial 5. Originea acestor greci din Cartagina era foarte diferită, 
dar erau printre ei mulţi greci din Sicilia, din orașele care ac- 
ceptaseră protectoratul punic, apoi negustori veniţi din orașele 
grecești libere din Sicilia sau din Italia de sud, apoi refugiati 
politici greci. Astfel unul din adversarii politici ai lui Agatocle. 
regele Siracusei, fugi la Cartagina unde se cásátori, avu doi 
copii care au devenit mai apoi unii dintre cei mai buni aghio- 
tanti ai lui Hannibal. 

Dar grecii veniţi la Cartagina erau cei mai multi dintre ei 
artizani, si ei au construit atît instalaţiile menajere, cit si de- 
corul domestic al locuinţelor de ţară cartagineze, cu picturile şi 
cu reliefurile lor de stuc. Decorul frizelor plafonurilor, picturile, 
mozaicurile acestor vile cartagineze sint opere ale artizani- 
lor greci. 


Amploarea schimburilor intelectuale între greci și cartaginezi 
a fost considerabilă, dar Cartagina a primit cu mult mai mult 
decît a dat. Ateliere de sculptură grecești s-au înființat la Car- 
tagina şi recunoaştem mina acestor sculptori în sarcofagele punice 
de pe dealul Sfînta Monica de lîngă Tunis. 

Cartagina a fost chiar patria unui artist în bronz, grec ce- 
lebru, Boethos, fiul lui Apollodorus. Am arătat pe de altă parte 
că la Cartagina a existat o şcoală de filozofi greci pitagoricieni, 
celebră, condusă pe rînd de patru gînditori al căror nume îl 
cunoaștem. 

De asemenea în Cartagina au existat școli în care se învăţa 
limba greacă si ştim că o serie de conducători puni vorbeau 
bine greaca, așa cum o vorbea și marele general Hannibal. Dar 
în panteonul cartaginez apar zei şi zeițe greceşti încă înainte de 
nimicirea Cartaginei (am arătat că zeiţa Demeter este introdusă 

în rîndul zeilor fenicieni din Cartagina încă din 396 î.e.n.). Dar 
găsim reprezentaţi pe stele si alte divinități grecești: Hermes 
şi Herakles. 

Cert este că atit fenicienii din răsărit, cît şi cartaginezii (mai 
ales) şi coloniile feniciene occidentale, în a doua jumătate a 
mileniului I, au fost considerabil inriuriti de cultura greacă. 


NOTE 


! Cyrus Gordon, Ugarit and Minoian Crete, W. W. Norton Comp. New York, 
1966, p. 19 

2 Cyrus Gordon, Op. cit., passim 

3 Cyrus Gordon, în: „Journal of Near Eastern Studies", nr. 21, 1962, 
p. 211—214 E 

^ G. Contenau; Op. cit., p. 204 

5 Diodor din Sicilia, XIV, 77, 5 


Încheiere 


Ajunşi la capătul acestei expuneri asupra a ceea ce a fost 
odată lumea fenicienilor, trebuie să arătăm că au rămas ex- 
trem de multe necunoscute cu privire la viaţa şi faptele lor. Ves- 
tigiile arheologice, risipite de-a lungul tuturor fármurilor Medi- 
teranei, ne vor aduce fără îndoială ştiri noi despre statele-oraşe 
feniciene, despre luptele lor deznădăjduite cu asirienii, cu egip- 
tenii, cu perșii, cu macedonenii, cu grecii, cu romanii, în fine 
cu atîtea neamuri care asaltau bogatele lor cetăți. Este sigur cá 
fenicienii au luptat vitejeste cu dușmanii lor în tot decursul 
civilizaţiei ce au creat, dar au fost rápusi în cele din urmă de 
numărul cu mult mai însemnat al inamicilor lor. Această lipsă 
de populație a statelor orașe feniciene era fără îndoială o con- 
secinţă a jertfelor umane de copii, căci primul născut era sacri- 
ficat şi ars în foc pe altarul lui Baal. Dar în ultimă instanță 
această teamă de poliantropie, de înmulţirea populaţiei era teama 
celor bogaţi de răscoalele mulţimii, de răscoala poporului umil 
care nu ar mai fi suferit exploatarea. Mentinerea unui număr 
mic de locuitori al unui stat-oraș, adică menţinerea oligantropiei 
„a pufinátátii de oameni“, care a existat ca fel politic si în 
polisurile greceşti, este in definitiv vinovată de sacrificiile 
umane și de existența unui mic număr de cetățeni în statele- 
orașe feniciene si deci de înfringerea si nimicirea lor de către 
greci şi romani. 

Desigur, nouă celor de azi, ne este foarte greu să înțelegem 
gîndirea şi psihologia feniciană, acel amestec de lăcomie, de 
goană după aur și averi cu misticism si magie, dar si cu o jert- 
fire de sine totală, mergind pînă la suicid mistic şi cruzimea 

extremă atit faţă de sine cit si față de ceilalţi. Apoi înţelegem 
greu şi acea concepție comercială a relaţiilor dintre om și divi- 
nitáti, care trebuiau cumpărate cu daruri, uneori si înșelate, cum 
se ingealá un concurent in negoț. 


Nu este mai puţin adevărat cá fenicienii ne-au lăsat o moş- 
lenire pe care s-a clădit întreaga cultură europeană, alfabetul 
fenician din care derivă cel grec şi din acesta cel roman. 


Dar dacă socotim că civilizaţia feniciană începe în mileniul 
III î.e.n. şi sfirgeste în secolul al V-lea al erei noastre (căci in 
Tunisia, ne spune Fericitul Augustin, în acea epocă se vorbea 
incă feniciana, pe care ţăranii o recunoșteau ca înrudită cu 
ebraica biblică), atunci vom admite că în bazinul Mării Medi- 
terane vreme de trei milenii a înflorit o strălucitoare civilizaţie 
semită. 

Asupra relațiilor lingvistice între limba minoeană a egeo- 
cretanilor si cea a fenicienilor nu există pentru moment un acord 
între cercetători, dar sint unii care susțin, după cum am arătat, 
că în mod incontestabil minoeana era o limbă semită şi egeo- 
cretanii au fost semiti. Fără îndoială trebuie să aşteptăm să se 
descifreze scrierea lineară A în totalitatea ei şi nu doar în 
cîteva grafeme pentru a putea afirma identitatea între limba 
minoenilor și o limbă semită. 

Tot astfel va trebui să așteptăm concluziile cercetărilor si 
studiilor ce se fac actualmente asupra vestigiilor feniciene în 
America de Nord si de Sud şi asupra inscriptiilor ce s-au găsit 
acolo, pentru a cunoaşte cit de departe au ajuns fenicienii în 
călătoriile lor. 

